
AELODAU EGLWYS FELINFOEL, 
MEWN ADGOF 
O GYMDEITHAS HYFRYD UGAIN MLYNEDD, 
AC 
FEL ARWYDD 
O YMLYNIAD CYNYDDOL YN YR EFENGYL, 


Y CYFLWYNIR 


y “ GYFROL GOFFA ” HON. 


RHAGAIR. 


DEILADWYD y capel cyntaf yn Felinfoel yn 1709. I 
ddathlu y Dau Cân Mlwyddiant yn Mehefin, gwahoddodd 
yr Eglwys y Gymanfa i ymweled a hi, ac ymgymerodd 


hefyd a'r cyfrifoldeb o gyhoeddu y Gyfrol hon. 


Perthyn i'r Bedyddwyr hanes boreu. Gellir dilyn yr enwad 
drwy yr oesau, o ddyddiau Ioan Fedyddiwr hyd yn awr,” fel 
plaid o bobl yn dal ffydd bersonol yn Mab Duw, a'r ffydd hono 
yn cael datganiad cyhoeddus mewn ymostyngiad ewyllysgar i'w 
awdurdod a'i athrawiaeth yn y bedydd. Daeth ''y sect hon” 
yn gynar i'r cwmpasoedd hyn. Yn y gwaith hwn, ymdrechir 
rhoddi adroddiad syml o'u helyntion am y ddwy ganrif 


ddiweddaf, heb un cyfeiriad at awdurdodau. 


Cydnebydd yr awdwr ei ddyled i'n haneswyr,—Joshua 


Thomas a David Jones, J. Spinther James a Thomas Shankland. 


Hyderir y bydd darllen am flinderau a llafur hen dadau y 
blynyddau gynt, yn foddion, odan fendith Duw, i symbylu 
canlynwyr Crist yn y dyddiau hyn, '“i ymdrech yn mhlaid y 
ffydd, yr hon a rodded unwaith i'r saint.” 


Mai 20, 1909, 


CYNWYSIAD. 


HANES YR EGLWYS CH, r us a NU yi 1 
GWEINIDOGION YR EGLWYS ya ia an Un 75 
“ CYNORTHWYWYR” YR EGLWYS MR ES GR se UON 
CYMANFAOEDD YR EGLWYS Y ae ac wn 124 
DYSGYBLAETH YR EGLWYS si' ca yd a ... l45 
CANGENAU YR EGLWYS mU Es dn ds as 153 
“ CYRDDAU CWARTER” YR EGLWYS fe rn si se MDO) 
“GRAWN LLOFFA ” a hn Ed. a. 189 


CYWIRIAD GwaLL. Llithrodd amryw wallau dibwys i'r gyfrol, ond 
dymunir ar y darllenydd gymeryd ei bin, a chywiro y dyddiad canlynol:— 


Ar tud 86, llinell 14. o'r gwaelod, yn lle “ Ebrill 15, 1837,” darllener 
“ Mai 17, 1837.” 


HANES YR EGLWYS. 


“* Ystyriais y dyddiau gynt, blynyddoedd 
yr hen oesoedd.” — 
Salm lxxvii. 5. 


ameu nad oedd Bedyddwyr yn agos i dref Llanelli yn 

fuan ar ol 1640, os nad yn gynt.” Tua'r flwyddyn 1770 

y gwnaeth yr Anibynwyr y cynyg cyntaf i sefydlu achos 
yn Llanelli, er fod gweinidogion Llanedi yn arfer pregethu yn 
Cribin Walter gryn amser yn foreuach. Dechreuasant gynal eu 
cyrddau yn nhy Thomas Williams, Caeswddi, yr hwn oedd yn 
aelod yn Felinfoel. O gylch 1786 y dechreuwyd achos y Method- 
istiaid yn y dref. Teithiodd Howell Harris droion drwy sir 
Gaerfyrddin, rhwng 1740 a 1750: ysgrifenodd gofnodion yn ei 
“* Ddyddiadur ” yn '“ Llandafen,” ac yr oedd yn y lle hwnw 
“* gymdeithas ” o Fethodistiaid yn 1749, fel y dengys pender- 
fyniadau Cymdeithasfa a gynaliwyd y flwyddyn hono yn Llan- 
dremor, ger Pontarddulais. Diau i'r achos bychan hwnw farw, 
fel ugeiniau eraill a sefydlwyd gan y diwygiwr o Drefecca, ac ni 
echychwynwyd pregethu gan yr enwad yn Llanelli hyd y flwyddyn 
a nodwyd, ac achlysurwyd hyny, fel y cawn nodi eto, gan 
amgylchiad a ddaliai berthynas neillduol a manylder dysgyblaeth 
eglwys Felinfoel. Ymwelodd John Wesley a Llanelli chwe 
gwaith: y tro cyntaf yn 1768, a'r tro olaf yn 1788. _ Cafodd ei 
ddysgyblion boreuaf yn y dref yn mysg nifer o Saeson a ddaeth- 
ent i weini i deulu Syr John Stepney, ac yn nghegin y boneddwr 
hwnw y dechreuasant gynal gwasanaeth crefyddol. Bu hyn cyn 
y flwyddyn 1774. Yn bur gynar, perthynai i'r frawdoliaeth 
fechan wr rhagorol o'r enw Henry Child: preswyliai yn Thomas 
Street, ac yn nglyn a'i dy yr oedd gardd a ymestynai yn ol hyd 
Wind Street: ac yn mhen draw yr ardd hono, ar y man lle y saif 
y capel presenol, y codwyd addoldy cyntaf y Wesleyaid, yn y 

flwyddyn 1793. — Felly, yr oedd ein henwad ni yn nghylch 
Llanelli yn mhell o flaen yr un o'r cyfundebau eraill, ac y mae y 
Bedyddwyr wedi cynrychioli Ymneillduaeth yn y maes hwn o 
1640 hyd 1909—yspaid o fwy na dau cant a haner o flynyddoedd. 

Mantais i olrhain hanes yr achos fydd rhanu y tymor hir hwn 
yn dri chyfnod: yn gyntaf, CYFNOD Y WERINIAETH (1649—1660): 
yn ail, CYFNOD YR ERLEDIGAETH (1660—1688): yn drydydd, CyF- 
NOD Y GODDEFIAD (1689—1909). 


CYFNOD Y WERINIAETH (1649—1660). 


Bedyddwyr Boreu Llanelli—“ Blwyddyn y Pla Mawr ”—Darganfydd- 
iad hen Lyfr Eglwys—Meredith a Prosser—John Myles—Ei oes—Ei faboed 
—Yn ngwlad Gower—Myles a Proud yn cael goleuni newydd—Taith i 
Lundain—Cyd-ddigwyddiad rhyfedd—Rheswm ymgyngori a Bedyddwyr y 
Glasshouse—Dychweliad i weithio—Eu llafur a'u llwyddiant—Corpholi 
eglwys Ilston—Diarddel Proud am ffafrio rhyddgymundeb—ÊEi adferiad— 
Yr achos yn eangu—“ Y rhan Gymreig”—Bedyddio llawer o ochr sir 
Gaerfyrddin—Pellder eu ffordd i'r fam-eglwys—Trefnu cyrddau mewn 
manau cyfleus—Ty Jenet Jones, Berwick—Ty y brawd Frankin, Llan- 
genech—Ty y Felin, Llanelli-Hugh Mathews a Simon Butler—Richard 
Hughes—John Myles yn dyfod i gysylltiad agos a Llanelli—Sut y daeth— 
Deddf er efengyleiddio Cymru—Bedyddwyr yn cael eu gosod yn yr eglwysi 
plwyfol—Anghysondeb tybiedig Myles—Cyhuddiad yn ddisail— “Darlithydd 
yn Llanelli,” ac nid offeiriad plwyf—Derbyn tal y Llywodraeth—Profion 
hen dystysgrifau—Anfoddlonrwydd yr eglwysi i'r gweinidogion dderbyn 
eu cynaliaeth oddiwrth yr awdurdodau gwladol—Sail eu hangymeradwy- 
aeth—Teimlad cryf—Diflaniad y Gymanfa. 


Nid oes ar gael hanes ysgrifenedig am y dyddiad boreu 1640: 
ond y mae Joshua Thomas wedi gosod ar ddu a gwyn hen 
draddodiadau fu yn nofio i lawr o un genedlaeth i'r llall, yn yr 
eglwys a'r ardal. Yr oedd yr hanesydd manwl ei hun yn bresenol 
yn Nghymanfa Felinfoel, 1749, 160 o flynyddau i eleni, a chan 
ei fod wedi dechreu casglu defnyddiau Hanes y Bedyddwyr 
ddwy flynedd cyn hyny, diau iddo holi y gwyr a'r gwragedd hynaf 
parthed cychwyniad yr achos. Dengys hyn werth y '' traddod- 
iad.” Swm yr hyn a glywodd oedd—Fod cymdeithas fechan o 
Fedyddwyr yn arfer cyfarfod o gylch 1653, yn melin Llanelli, yr 
hon a elwid y Felin-isaf. Erys 1658 yn hynod yn hanes Llanelli 
fel Blwyddyn y Pla Mawr, yr hwn a ysgubodd lawer o'r trigolion 
i byrth y bedd. Yr amser hwnw, ni chaniateid i breswylwyr y 
dref a thrigolion y wlad i ddyfod yn agos at eu gilydd, i gyfeill- 
achu na masnachu. Gosodwyd gwylwyr ar gae neillduol, yr hwn 

a adwaenir hyd heddyw fel Cae Watch, lle y gorfodid pobl y wlad 
i adael eu nwyddau, a phobl y drefi ddyfod i'w cymeryd, gan 
osod yr arian am danynt mewn cawg careg llawn o ddwfr. Am- 
can hyn oedd atal y plai ymledu. '' Mae'r traddodiad yn 
“dywedyd,” ebai Joshua Thomas, “fod yno Fedyddwyr enyd o 
amser cyn hyny ”—sef cyn 1659. Pan orphenodd y gwr craff o 
Lanllieni ei ““ Hanes” yn 1777, nid oedd ganddo yr un oracl ar 
ddechreuad Bedyddwyr y cylch, heblaw llais distaw main tradd- 
odiad: ond y flwyddyn hono cyhoeddodd y Parch Isaac Backus y 
gyfrol gyntaf o'i “History of New England, with particîlar 
reference to the Baptist Denomination,” a daeth yn wybyddus 
fÍod ar gael a chadw yn Brown University, Rhode Island, hen 
Lyfr Eglwys Ilston, a gymerwyd i'r America gan John Myles, 
pan ffodd o flaen drycin yr erledigaeth. Erbyn hyn, gwyddom 
gynwys tudalenau y llyfr cronicl hynafol hwnw, ac fod ei hanes 
dios yn cadarnhau mai gwir oedd lleferydd “'traddodiad y tadau” 
pan ddywedai wrth Joshua Thomas fod yn Llanelli, “Fedyddwyr, 
enyd o amser ”' cyn 1699. 


Tystia yr un traddodiad fod ganddynt ddau bregethwr—Mere- 
dith a Prosser. Nid oes un hanes manwl am y naill na'r llall, 
'ond y mae eu henwau wedi nofio ìi lawr o genedlaeth i genedlaeth. 
Ni wyddys gydag un sicrwydd pwy oedd y blaenaf. Yn ei 
Abridgement (ail argraph. tud. 720), y mae Dr. Calamy yn enwi 
Meredith Davies a drowyd allan gan Ddeddf Unffurfiaeth o 
eglwys blwyfol Llanon, gerllaw Llanelli. Tybia Joshua Thomas 
y gall mai at y dyn da hwnw y cyfeiria y traddodiad. Nid yw y 
ffaith mai ei enw cyntaf yw Meredith yn milwrio dim yn erbyn 
yy syniad, gan mai tebygol yw fod Meredith Davies yn yr oes ddi- 
fursendod hono, yn cael ei adnabod yn mysg ei frodyr yn syml 
fel “' Meredith.” Ŷmddengys braidd yn sicr mai “ Prosser” y 
traddodiad ydyw Walter Prosser, gweinidog tra enwog y Gelli. 
Nid yw yn debyg iddo erioed drigianu yn y cylch hwn, er yr ym- 
ddengys iddo bregethu cryn lawer yn y rhan hon o'r sir. Yn 
Nghymanfa Caerfyrddin, 1651, wrth ystyried a ffurfio mesurau 
mwy effeithiol i gario yn mlaen y gwaith, trefnwyd, yn mhlith 
pethau eraill, fod Walter Prosser i bregethu yn Nghaerfyrddin dri 
Sabboth o bob dau fis. Ar y teithiau hyn, diau ei fod, wrth fyned 
neu dychwelyd, yn pregethu yn yr ardaloedd hyn, ac mor enein- 
iedig a dawnus ydoedd, fel y cofid ac yr ymddiddenid am dano 
dros faith flynyddau. “Yr oedd,” ebai Joshua Thomas, ““yn dra 
defnyddiol, llafurus, a chymeradwy yn sir Forganwg, ac yn 

Nghaerfyrddin a'r cylchoedd, yn gymaint felly fel y mae traddod- 
iad yn cario yr enw Prosser o amgylch Llanelli a Llanon hyd y 
nod i'n hamser ni.” Yn ol pob hanes sydd ar gael am Walter 
Prosser, yr oedd yn wr duwiol a da, yn bregethwr doniol, a'i 
weinidogaeth yn gymeradwy iawn gan yr eglwysi. Y cymeriad 
a roddwyd iddo yn Nghymanfa Ilston, 1650, oedd hyn:—'' Yr 
ydym yn cael ynddo barodrwydd mawr i wasanaethu yr Arglwydd 
Iesu Grist, a'i saint, yn ngwaith mawr a phoenus y weinidogaeth, 
pa le bynag y gelwir ef.” Tebygol mai ar gais ei gydweithiwr 
John Myles yr ymwelai y gwr enwog hwn yn y weinidogaeth a 
Llanelli a'r cylchoedd. 


Gan mai i eglwys John Myles, yr hon a ffurfiwyd yn 1649, y 
perthynai Bedyddwyr cylch Llanelli, a'u bod mewn undeb a hi 
yn gynar, os nad o'r dechreuad, ac wedi parhau yn rhan a 
chyfran o honi am dros bedwar ugain mlynedd, y mae hanes 
Felinfoel, yn y cyfnod hwnw, o angenrheidrwydd yn gydweuedig 
a hanes Ilston, ac er mwyn gwybod y naill rhaid ymgydnabyddu 
a'r llall. Penod dra dyddorol yn hanes y Bedyddwyr Cymreig 
yw hanes John Myles. Erys yr enwad heddyw, yn Nghymru ac 
yn America, o dan ddyled drom i'r gwr mawr hwn ar gyfrif ei sel 
a'i ddewrder yn lledaeniad yr egwyddorion hyny a gredir yn 
ddiameu yn ein plith. Llafuriai yn yr oes fwyaf chwyldroadol a 
fu yn hanes ein teyrnas—oes o gynyrfiadau gwleidyddol, cym- 
deithasol, a chrefyddol. Yn y blynyddau hyny, dadebrodd y 
wlad o gysgadrwydd canrifoedd, ac yn ngrym ei hysbryd ieuanc 
ymladdodd frwydrau poethion rhyddid. “'Cewri oedd ar y ddaear 
yn y dyddiau hyny,” megys Cromwell, Milton, Baxter, Goodwin, 
Bunyan, Roger Williams, William Kyffin, Vavasor Powell, ac nid 
y lleiaf yn eu mysg oedd John Myles o Ilston. Cymer ei le yn 
naturiol yn mysg y cedyrn. Ganwyd a magwyd ef yn agos i 
Olchon, ardal gysegredig yn hanes ein henwad ni, a lle yr oedd 
Bedyddwyr yn nyddiau maboed John Myles. Diau y gwyddai, 
er yn foreu, am Olchon, ac am y ffurf neillduol o grefydd a'r ffurf 
neillduol o eglwys oedd yn y fangre hynafol. Bu cilfachau y 
bryniau o amgylch dyffryn yr Olchon, ac ogofeydd y Mynyddoedd 
Duon, yn lloches ac yn guddfanau i'r hen Fedyddwyr yn ystorm- 
ydd geirwon erledigaethau y blynyddoedd blaenorol. Gan iddo- 
o'i febyd anadlu awyrgylch yr ardal Buritanaidd lle y ganwyd ac 
y magwyd Syr John Oldcastle, noddwr a chyfaill Wycliffe, ac a. 
fu yn faes gweinidogaeth y Cymro enwog Walter Brute, y 


HANES BEDYDDWYR FELINFOEL. 5 


diwygiwr, yr hwn a bregethai ffydd o flaen bedydd, nid rhyfedd 
ei fod mor selog a gwrol yn mhlaid egwyddorion pur y Testament 
Newydd. Cafodd yr addysg oreu. Cawn iddo urddaelodi (matri- 
culate) yn Ngholeg Brasenose, Rhydychain, yn 1636, pan nad 
oedd ond tua phymtheg oed. Ni wyddys o dan ba amgylchiadau 
y daeth i ardal Ilston. Dichon mai ei gysylltiadau priodasol a'i 
harweiniodd yno, neu efallai ei fod yn gwasanaethu i ddosbarth o 
bobl grefyddol oedd yn llechu rhag erledigaethau yr amseroedd 
yn y Íro anghysbell. Ymddengys nad oedd yn Fedyddiwr pan 
ddaeth i wlad Gower, oblegyd yno, fel y dywed ef ei hun yn hen 
Lyfr Eglwys Ilston, “ yr amlygodd Duw ei ewyllys yn gyntaf i'n 
brodyr John Myles a Thomas Proud,” ac yn y goleuni newydd 
dywynodd i'w meddyliau, gwelsant fod eglwys y Testament 
Newydd i'w chyfansoddi yn unig o gredinwyr wedi eu bedyddio 
trwy drochiad, ar broffes o ffydd yn Mab Duw. Wedi deall natur 
eglwys Crist, aeth y ddau ar ymdaith i Lundain, i ymgyngori ag 
eglwys y Glasshouse. A rhyfedd iawn, yr oedd y frawdoliaeth 
hono wedi treulio diwrnod neu ddau cyn dyfodiad Myles a 
Proud, i ddeisyf ar Arglwydd y cynauaf i anfon gweithwyr i 
gonglau a pharthau tywyll y tir. Yn ystod yr ymweliad hwn, 
ymostyngodd y ddau i'r ordinhad o fedydd. Cyfyd y gofyniad, 
Paham yr aeth yr ymgeiswyr hyn i Lundain i geisio bedydd ac 
aelodaeth, gan fod yn y wlad lawer o Fedyddwyr? Yr ateb 
cyffredin yw, mai cymunwyr rhydd oedd Bedyddwyr Cymru, tra 
yr oeddent hwy, yn ol y syniad oedd ganddynt am gyfansoddiad 
eglwys, yn awyddus i ymuno a chorph o bobl a ystyrient yn 
uniongred. Eithr nid rhydd-gymunwyr oedd yr oll o Fedyddwyr 
Cymru. _ Yr oedd siroedd Maesyfed a Brycheiniog yn llawn 
credinwyr bedyddiedig y rhai a elwid yn ““ bobl Hugh Evans,” ac 
y mae yn sicr eu bod o'r cychwyn yn arfer caethgymundeb. 
Neillduolrwydd yr eglwys a ffurfiwyd gan John Myles oedd ei bod 
yn “dal allan ac yn ymarfer athrawiaethau, addoliad, trefn, a 
dysgyblaeth yr efengyl yn ol y sefydliad cyntefig.” “Tybiwn mai 
cyfeirio wneir at ei chorpholiad yn eglwys reolaidd i Grist yn ol y 
Testament Newydd, ac nid yn unig at ei chaethgymundeb. Yr 
oedd “pobl Vavasor Powell” yn Fedyddwyr, ond am eu bod yn 
dal cymundeb rhydd, nid oeddent yn dyfod i fyny a syniad Myles 
a Proud am ''y sefydliad cyntefig”: yr oedd “pobl Hugh 
Evans” yn Fedyddwyr caethgymunol, ond nid ymddengys eu 
bod wedi eu corpholi yn eglwysi trefnus yn ol golygiad y ddau 
ymgeisydd am ffurflywodraeth eglwysig y Testament Newydd; ac 

am fod y gwyr da yn barnu, yn ol y goleuni a gawsant, fod um 
ran o'r Bedyddwyr heb eu ffurfio yn eglwysi rheolaidd yn ol y 
Gair, a'r rhan arall yn anwybyddu cydberthynas ordinhadau 
Crist, aeth y ddau, yn ngwanwyn 1649, i Lundain i geisio cyfar- 
wyddyd a chymundeb eglwys a dybient hwy oedd yn cael ei 
llywodraethu yn ol trefn Crist a rheol yr efengyl. Wedi aros yn 
nghymdeithas eu brodyr yn y brifddinas am tua bythefnos, 
dychwelodd y ddau i ddechreu ar eu gweinidogaeth yn Gower, 
gan ymroddi i'r gwaith y galwyd hwynt iddo gydag aiddgarwch 
a dewrder teilwng o brophwydi y Goruchaf. 

Bu llwyddiant amlwg ar eu hymdrechion. Rhwng Hydref 
1, 1649, a Hydref 16, 1650, ysbaid o flwyddyn a bythefnos, bed- 
yddiwyd chwech a deugain. Yn Medi, 1651, cyn pen dwy 
fiynedd wedi cychwyn y genadaeth, cynaliwyd cyfarfod yn Ilston 
i gorpholi y dysgyblion yn eglwys reolaidd. Dewiswyd John 
Myles yn weinidog: Morgan Jones yn henadur cynorthwyol: 
Leyshon Davies yn ddiacon: ac anogwyd William Thomas, Bag- 
lan, a David Thomas, Llangenech, i arfer eu doniau fel diaconiaid 
ar brawf. Ond pa le y mae Thomas Proud, cydymaith John 
Myles ar ei daith i Lundain, a'r hwn fu yn dechreu y gwaith 
gydag ef yn Gower? _ Nid oes cyfeiriad ato o gwbl ar ddydd 
ffurfiad yr eglwys, er ei fod yn gynorthwywr yn ngweinidogaeth 
y Gair. Paham na enwir ef? Ceir ateb i'r ymholiad yn y pen- 
derfyniad canlynol a gronielir yn hen Lyfr Ilston ar gyfer Gorph. 
5, 1651:—'' Fod yr eglwys yn ymwrthod a Thomas Proud, am ei 
fod wedi pechu yn fawr yn erbyn Duw, trwy gyhoeddu y syniad 
o gymundeb cymysg i'r bedyddiedig a'r difedydd yn yr eglwys, 
ac ymdrechu denu eraill i'r un farn trwy amryw ffyrdd a moddion, 
a thrwy hyny rwygo a rhanu yr eglwys.” Wele Proud, felly, ar 
dir diarddeliad pan gorpholwyd yr eglwys: ond yn mhen tua thri 
mis, gyda llawenydd mawr, adferwyd ef ar ei edifeirwch. Profa 
hyn mor wrthwynebol oedd y frawdoliaeth hono i ryddgymundeb. 
Dyna aelodau Ilston wedi ei ffurfio mewn trefn yn eglwys o Fed- 
yddwyr caethaelodol a chaethgymunol, gan ““ ddal allan ac ym- 
arfer athrawiaeth, addoliad, trefn, a dysgyblaeth yr efengyl yn ol 
y sefydliad cyntefig.”  Gwynebodd ar ei gwaith o ddifrif, ac 
arddelodd Duw ei llafur. Yn 1649 yr unwyd yr aelodau yn 
eglwys: erbyn diwedd 1650 rhifai bymtheg a deugain o eneidiau. 
Ychwanegwyd atynt ddeugain yn 1651, ac yn 1652 saith a deu- 
gain. Yn 1650, corpholwyd eglwys arall yn y Gelli, sir Frych- 
einiog... Yn fuan drachefn, ffurfiwyd eglwys Llanharan, ger 

Penybontarogwy, yr hon, wedi symud yn gyntaf i Lantrisant, ac 
wedi hyny i Graigyrallt a Berthlwyd, o'r diwedd, yn mhen tri 
ugain mlynedd a mwy wedi ei chorpholiad, a gododd gapel, ac a 
wnaeth ei chartref, yn Hengoed. Cyn diwedd 1650, er mwyn 
uno eu nerthoedd i gynal yr achos a lledaenu yr egwyddorion, 
cysylltwyd y tair eglwys yn un Gymanfa, a chyfarfyddwyd yn 
Ilston, Tach. 6, 7, o'r flwyddyn hono, ìi ymgyngori a threfnu 
mesurau er hyrwyddo y gwaith da. Dyna ddechreuad cymanfa- 
oedd Cymru. Yn 1651 sefydlwyd eglwys yn Nghaerfyrddin, ac 
yn ystod y flwyddyn, cyfarfu cenadon y pedair eglwys mewn 
eynadledd gymanfaol yn y dref hono. Fel hyn, yr oedd crefydd 
yn llwyddoa'reglwysi ynlluosogi. Cyn pen un mlynedd ar ddeg, 
yr oedd eglwys Ilston ei hun yn rhifo dros ddau cant a haner o 
aelodau, ac yn estyn ei changenau mor bell a Chastellnedd ac 
Aberavon ar y naill law, ac ar y llaw arall, hyd Lanelli, Llanon, a 
Llangenech. 


Oherwydd sefyllfa wasgaredig yr aelodau, parthwyd y maes 
eang yn dair rhan, er mwyn trefnu gweinidogaeth gyson a rheol- 
aidd. Gelwid y darn gwlad a orwedd yr ochr hon i afon Llwchwr 
“*y rhan Gymreig.” _ Profa yr hen Lyír Eglwys fod lluaws o 
aelodau Ilston yn byw yn yr adran hon o sir Gaerfyrddin. Yn 
ol yr hen restr, y nawfed fedyddiwyd ar ol John Myles a Thomas 
Proud oedd William Thomas o Langenech: ac yn 1650, bedydd- 
iwyd David Thomas, Catherine Thomas, a Mary Thomas, o'r 
rhan Gymreig, a dichon, er nad oes sicrwydd, eu bod o'r un 
teulu. Yn 1651 bedyddiwyd William Phillips, Elizabeth Phillips, 
Anne Jones, a Margaret Jones, o Lanelli: William Nieholas ac 
Elizabeth Thomas, o Lanon, ac un arall o Langenech. _ Ebrill 
25, 1692, bedyddiwyd Simon Butler, William Morgan, Thomas 
Hopkins, Evan Williams, ac Owen David, oll o Lanelli, ac un o'r 
un lle yn mhen tua thri mis ar ol hyny. Chwefror 8, 1653, bed- 
yddiwyd John Morgan a Charles Morgan o Lanon, ac ar yr un 
pryd, William Mathew a Thomas Jones o Landilofaeh, ger Pont- 
arddulais. _ Mehefin 24, 1660, ar ol i'r erledigaeth oînadwy 
ddechreu, bedyddiwyd Margaret Morgan a Mary Morgan o 
Lanon, a Gorphenaf 23, Thomas Morgan o Lanon, enw yr hwn 
yw yr olaf ond un yn yr hen Lyfr Cofnodion. Mae yn amlwg, 
gan hyny, fod llawer o aelodau yn y rhan Gymreig yn mlynydd- 
oedd cyntaf bodolaeth eglwys Ilston. 

Mewn Cwrdd Eglwys neillduol a gynaliwyd yn Hydref, 
1650, buwyd yn ymgyngori pa fodd i gynal gwasanaeth yn y 
cangenau. Cymerwyd i ystyriaeth y pellder mawr oedd rhwng 
y mwyafrif o'r aelodau a'r ty cyfarfod yn Ilston, yn ogystal ag 
anhawsderau eraill oedd yn rhwystr iddynt gadw eu cydgynulliad 
mor aml ag y dymunent, yn enwedig yn nhymor y gauaf, ac 
ymgymerwyd a threfnu cyfarfodydd rheolaidd mewn manau 
cyfleus. Cytunwyd fod yr holl eglwys i ymgynull yn Ilston un- 
waith bob tair wythnos i dori bara, ar y dydd cyntaf o'r wythnos: 
ar y ddau Sabboth arall, a phob dydd Mawrth, yr oedd aelodau 
y rhan Gymreig yn y parth hwn o sir Gaerfyrddin i gyfarfod yn 
nhy Jenet Jones, Berwick, yn mhlwyf Llanelli, neu mewn rhyw 
le canolog arall. Er nad yw enw Jenet Jones yn mysg yr 
aelodau yn hen Lyfr Eglwys Ilston, rhaid ei bod mewn cydym- 
deimlad a'r achos, ac yn barod i agor ei drws i arch Duw. 
Dichon mai ei merched hi oedd Anne Jones a Margaret Jones, a 
fedyddiwyd yn 1651. Yn Ebrill, 1651, penderfynwyd mewn 
cwrdd yn Ilston i weinyddu yr ordinhad o fedydd yn yr adran 
Gymreig o'r eglwys, ond fod pawb i fyned i'r fam-eglwys i gael 
eu derbyn yn aelodau. Yn 1657 trefnwyd fod gwasanaeth i gael 
ei gynal yn Llangenech bob Sabboth, yn nhy Jenkin Franklin, 
lle y gallai unrhyw frawd oedd ar brawf, ac wedi cael ymarferiad 
yn yr eglwys, arfer ei ddawn yn gyhoeddus. Penodwyd y brodyr 
Evan Llewelyn, Lewis Thomas, a John Thomas, i fyned yno yn 
eu tro, fel y byddai un o honynt yn bresenol bob dydd yr 
Arglwydd ar ol cymundeb Ilston. Cytunwyd, hefyd, fod i'r fam- 
eglwys anfon dau o'i haelodau yno bob mis, i'r cyfarfod gynelid 
ar ddydd Gwener, er edrych i mewn i'w trefn, ac i'w cynorthwyo 
mewn materion o ddysgyblaeth. Yn y cyrddau hyn, derbynid i 
mewn ymgeiswyr am fedydd, os byddai gweinidog yn bresenol, 
a gweinyddid Swper yr Arglwydd. 


Fel y nodwyd eisoes, yr oedd Bedyddwyr Llanelli mor foreu 
a 1659 yn cyfarfod yn y Felinisaf. Un o'r enw Hugh Mathews 
breswyliai yno, aelod yn Ilston, yr hwn, yn ol yr hen Lyfr Cof- 
nodion, a dderbyniwyd trwy lythyr o eglwys y Gelli, yn 1651. 
Yr oedd Hugh Mathews yn aelod o gryn bwysigrwydd yn eglwys 
Ilston, ac ymddengys ei enw yn mysg gwyr enwocaf y cyfnod. 
Mae yn Llyfr Eglwys y Fenni gopi o lythyr, a ddanfonwyd tua 
1653, oddiwrth eglwys Ilston at eglwys ieuanc y Fenni, mewn 
ffordd o gyngor a chyfarwyddyd, yn fuan wedi ei chorpholiad. 

Arwyddwyd yr epistol hwn gan John Myles, Thomas Proud, yn 
nghyd ag amryw eraill, ac yn eu plith ceir Hugh Mathews. 
Penodwyd y gwr da hwn hefyd yn genad dros eglwys Ilston i 
'Gymanfa Llantrisant yn 1654, ac y mae ei enw yn mysg y rhai 
oedd yn arwyddo y llythyr at yr eglwysi. Un arall o'r ardal hon 
osododd ei lofnod wrth y llythyr anfonwyd at eglwys y Fenni 
oedd Simon Butler. Tua'r amser hwn, preswyliai yn y gymyd- 
“ogaeth hon deulu o Fedyddwyr a elwid Hughes. Ymddengys 
iddynt ddyfod yma o sir Henffordd. Cafodd Joshua Thomas 
«dystiolaeth a ysgrifenwyd, yn 1775, o enau hen wraig oedranus 
rhwng pedwar ugain a phedwar ugain a deg oed, aelod o Felin- 
foel, yr hon a ddywedai fod un Richard Hughes yn perthyn i'r 
achos gynt: mai bachgenyn oedd pan symudodd y teulu o sir 
Henffordd i Llanelli: iddo droi allan yn enwog gyda chrefydd, ac 
iddo oherwydd cydwybod gael ei daflu i garchar Caerfyrddin, a 
dioddef trallodion eraill lawer: ond yn yr holl flinderau, fod ei 
gymeriad yn prydferthu ei broffes. Noda hen Lyfr Eglwys 
Ilston am un Richard Hughes yn cael ei fedyddio yn 1657, dair 
blynedd cyn dechreu yr erledigaeth ofnadwy. Tebygol mai yr 
un person ydyw, ac i'w rieni ac yntau ddyfod yma o eglwys y 
'Gelli, gyda Hugh Mathews. Ymddengys felly yn bur amlwg 
fod Bedyddwyr cylch Llanelli rhwng 1650 a 1657 yn lluosog, ac 


jy trigai yn eu mysg amryw wyr cryfion. 


Tua'r amser hwn, 1656 a 1657, daw John Myles i gysylltiad 
agos a thra arbenig a Llanelli: ac y mae y ffeithiau cuddiedig a 
«darganfyddwyd yn ddiweddar mewn hen gofnodion a_thyst- 
ysgrifau, yn llyfrgelloedd Llundain a swyddfeydd y Llywodr- 
aeth, yn taflu ffrwd o oleuni ar ddarn pwysig o'i fywyd, gan 
gywiro camsyniadau fu yn ffynu am dano, a phrofi mor ddiystyr 
yw ensyniadau ambell ysgrifenwr sectol parthed yr anghysondeb 
tybiedig rhwng credo y gwr enwog a'i ymarferiadau. _ Arferid 
credu fod John Myles, pan yn weinidog eglwys y Bedyddwyr yn 
Ilston, yn gwasanaethu yr un adeg fel offeiriad yn eglwys blwyfol 
Ilston. Yn ystod Gweriniaeth Cromwell, yr oedd llawer o Ym- 
meillduwyr, ac yn eu mysg amryw o Fedyddwyr, yn gweinidog- 
aethu yn yr eglwysi plwyfol, ac yn dal bywioliaethau eglwysig, 
gan dderbyn tal am eu gwasanaeth drwy awdurdod, ac yn ol 
trefniadau, y Llywodraeth. Gosodwyd hwy yn y safleoedd hyn 
ar gyfrif eu duwioldeb a'u doniau gweinidogaethol, a hyny drwy 
rym deddf y wlad. Fel hyn y bu. Tua chanol yr ail ganrif ar 

bymtheg, parai cyflwr crefyddol Cymru fawr ofid i bobl oreu y 
tir. Nodweddid yr offeiriaid gan anfoesoldeb a_ llygredigaeth: 
esgeulusent eu dyledswyddau a threulient eu hamser mewn erlid 
a drygu y rhai a geisient efengyleiddio y werin. Yn y wedd isel 
hon ar y wlad, anfonwyd o Gymru ddau betisiwn i Dy'r Cyffredin, 
i ofyn am gynorthwy y Llywodraeth i hyrwyddo gwaith yr 
efengyl yn y Dywysogaeth. Mewn canlyniad dygwyd mesur i 
mewn i'r Senedd, yn Ionawr, 1649, er sicrhau amgenach gwein- 
idogaeth yn Ngwlad y bryniau, a phasiodd yn ddeddf y mis 
dilynol, o dan y teitl:—'' DEDDF ER GWELL LLEDAENIAD A PHRE- 
GETHIAD YR EFENGYL YN NGHYMRU.” Daeth y mesur hwn, a 
adwaenir yn aml dan yr enw '' Deddf y Taeniad,” i rym Mawrth 
25, 1650, ac yr oedd i barhau hyd Mawrth 25, 1653, cyfnod o 
dair blynedd. Penodai yr act bwyllgor o un ar ddeg a thrigaim 
o Ddirprwywyr (Commissioners), yn meddu awdurdod i gymeryd 
.gofal o bob peth cysylltiedig a chrefydd yn y Dywysogaeth: ond 
gan fod y gwyr apwyntiedig hyn yn wasgaredig ar hyd y siroedd, 
ac felly yn anhawdd iddynt gydgyfarfod, trefnwyd fod gan un- 
rhyw bump o honynt hawl i weithredu. _ Un rhan o'u gwaith 
oedd chwilio i hanes a chymeriad offeiriaid ac ysgolfeistrì, ac os 
caent brofion o'u hanghymwysder i'w swydd, naill ai o herwydd. 
eu buchedd neu eu dysg, eu troi allan o'u bywioliaethau. Rhan 
arall o'u dyledswydd oedd llanw lleoedd y rhai a fwrid allan o'u 
swyddi. _Enwai y ddeddf bump ar hugain o weinidogion yr 
efengyl, y rhai a elwid yn Brofwyr (Triers). Yr oedd John 
Myles, a nifer o Fedyddwyr blaenaf y cyfnod, yn mysg y Prof- 
wyr. Gwaith y rhai hyn, neu unrhyw bump o honynt, oedd 
chwilio i mewn i gymwysderau meddyliol a moesol ymgeiswyr, 
a chaniatau i'r rhai a ddalient y prawf, drwyddedau i bregethu 
yn yr eglwysi plwyfol, neu ynte i gadw ysgolion. Felly, amean y 
ddeddf hon er efengyleiddio Cymru oedd chwynu allan o eglwysi y 
plwyf, offeiriaid a fernid yn anheilwng, a gosod yn eu lle bregeth- 
wyr a ddeallent yr efengyl, ac a geisient fyw yn ol ei dysgeid- 
iaeth, er nad oeddent wedi derbyn addysg mewn coleg, nac 
urddau gan esgob. Cymerodd amryw Fedyddwyr adnabyddus 
eu gosod yn ol Deddf y Taeniad i weinidogaethu yn yr eglwysi 
plwyfol, ac i dderbyn eu tal drwy yr awdurdodau gwladol, oddi- 
wrth y degwm, neu rhyw ffordd arall, yn ol y gyfraith. Wele 
enwau rhai o honynt:—Thomas Proud, yn eglwys plwyf Cheri- 
ton: David Davies, yn Nghastellnedd: Jenkin Jones, yn Llan- 
gatwg: Howel Thomas, yn Nglyncorwg: Thomas Joseph, yn 

Llangeinor: Morgan Jones o'r Alltfawr, yn Llanmadog: Walter 
Prosser yn Nhredynog: Evan Bowen yn Llanafanfawr: John 
Abbott, yn y Fenni, etc., etc. Dylid cofio nad oedd y rhai hyn 
yn gweinyddu defodau Eglwys Loegr, na darllen y Llyfr Gweddi. 


Hen grediniaeth blynyddoedd yw fod John Myles wedi eí 
benodi i eglwys blwyfol Ilston. _ Ar sail y dybiaeth ei fod yn 
““ offeiriad y plwyf,” yn ogystal ag yn weinidog Bedyddiedig, 
danodir ei fod yn euog o anghysondeb dybryd—yr anghysondeb 
o bregethu caethgymundeb yn eglwys y Bedyddwyr Ilston, ac 
eto wasanaethu eglwys y plwyf, lle yr oedd cymundeb cymysg. 
Dyna'r ceyhuddiad—Fod John Myles yn dal bywioliaeth eglwys 
plwyf Jlsion, gyda chymundeb rhydd, a gweinidogaeth eglwys 
Fedyddiedig Ilston, gyda chymundeb caeth. Mewn atebiad i 
hyn oìl gellir dweyd, nad oes rhith o brawf wedi ei roddi eto fod 
John Myles erioed wedi dal perigloriaeth eglwys blwyfol Ilston, 
nac unrhyw fywioliaeth arall o dan y Weriniaeth. Gellir gweled 
yn hen Ysgriflyfrau y cyfnod hwnw gofnodion manwl o'r holl 
benodiadau a wnaed i'r eglwysi plwyfol: ond nid oes yn eu plith 
un eroniel na thystysgrif o apwyntiad John Myles, na neb arall, 
i eglwys plwyf Ilston yn nyddiau Gweriniaeth Cromwell. Mor 
wag a diystyr, gan hyny, yw y cyhuddiad o anghysondeb ddyeir 
yn erbyn y gwr da. Gan na fu yn dal bywioliaeth eglwysig, 
breuddwydion disail a disylwedd yw yr holl ensyniadau yn 
nghylch John Myles yn gymunwr caeth yn eglwys y Bedyddwyr, 
ac yn gymunwr rhydd yn eglwys y plwyf. 


Er nad oes profion i John Myles weinidogaethu mewn 
eglwys blwyfol, y mae tystiolaethau ddigon iddo, o ddechreu 
1657 hyd 1660, dderbyn tal y Llywodraeth fel gweinidog egiwys 
Bedyddwyr Ilston. _ Naturiol gofyn, Sut y dechreuodd John 
Myles dderbyn cyflog o law yr awdurdodau wladol? Dyddorol 
yw gallu ateb, mai nid fel gweinidog Ilston y daw i'r golwg 
gyntaf yn ei gysylltiad a'r Llywodraeth, EITHR FEL DARLITHYDD 
YN LLANELLI. Yn y modd a ganlyn y daeth i ran John Myles i 
gael ei dal cyntaf oddiwrth y Weriniaeth. Ion.8,1655, rhoddwyd 
gorchymyn gan Cromwell a'r Cyngor yn Whitehall i dalu o'r 
eiddo a atafaelwyd (seguestered) gan y Llywodraeth, o'r arian a 
berthynai i Eglwysi, gyflogau i weinidogion a bregethent yn yr 
ardaloedd a effeithid gan yr atafaelion. _ Atafaelwyd, gan y 
Llywodraeth, eiddo Arglwydd Henry Percy, am fradwriaeth. 

Yn mhlith ei eiddo yr oedd ganddo feddianau eglwysig yn sir 
Gaerfyrddin. Yn unol a'r gorchymyn uchod o'r Cyngor, cawn 
Bwyllgor y Drysorfa yn trefnu, Gorphenaf 31, 1656, i dalu'r cyf- 
logau canlynol i'r gweinidogion a benodasid i bregethu yn y 
lleoedd a enwir, allan o eiddo atafaeledig Arglwydd Henry Percy 
yn sir Gaerfyrddin. Yn mhlith eraill, ceir cofnod penodiad, a 
gorchymyn i dalu deugain punt y flwyddyn i John Myles, Dar- 
lithydd yn Llanelli, allan o ddegwm Llanelli, perthynol i'r 
dywededig Arglwydd Henry Percy. Rhoddwn amryw ddyfyn- 
iadau yn llawn, gan eu bod yn taflu ffrwd o oleuni ar y ffyrdd y 
cerid y pethau hyn allan, yn ogystal ag ar hanes y personau a 
enwir ynddynt:— 


“By the Committee of the Treasury, July 31st, 1656. In pureuance 
of an Order of His Highnes the Lord Protector and the Councell of the 
8th of January last, 1655. Wee doe hereby certify unto you that the 
Ministers hereunder named, have had augmentacons graunted unto them 
out of the Estates under Seguestration, for payment whereof there is 
application now made unto us, which we certifye, to the end that out of 
the Revenue settled in yo'r, &c., provision may bee made for the like 
Augmentacons to bee graunted to them as by the said order is directed, 
Viz.:— 


Mr. Jones—Mr. Samuell Jones, Minr. in Carmarthen third out of the 
impropriate Rectory of Llandeveyloge, in the said County, lately belonging 
o Henry Percy, Esgr., commonly called the Lord Henry Percy. 


Per Ann. 40l : 00 : 00 


Llanelly—Mr. John Myles, Lecturer in Llanelly, in the County of 
Carmarthen, out of the Impropriate Tythes of Llanelly, belonging to the 


said Henry Percy. BN FA 
er Ann. 2 a 


Carmarthen—Mr. Nathaniel Able, Minister of the Towne and County 
of Carmarthen, out of the Impropriate Tythes of Llanstuffan, in the said 


county, belonging to :he said Henry Percy. 
Per Ann. 50l : 00 : 00 


Llanon—Mr. Meredith Davies, Minister of Llanon, in the said 
County, out of the Impropriate Rectory of Llanon, belonging to the said 
Henry Percy. 

Per Ann 60l : 00 : 00 


Mr. John Powell, Minr. of Llangenderne, in the said County, out 
of the Impropriate Rectory of Llangenderne, belonging to the said Henry 
Percy. 

Per Ann 60l : 00 : 00 


B. Whitelocke; W. Sydenham. 

To our very loving friends,— 
The Trustees for Maintenance of Ministers.” 


(MS. Vol. 997, page 36, Lambeth Palace Library.) 


Gwelir oddiwrth yr hen ysgrif uchod mai fel DARLITHYDD yn 
Llanelli y cafodd John Myles ei benodi gan y Senedd, ac mai o 
ddegwm Llanelli y derbyniai ei gyflog. Dylid sylwi nad yw 
John» Myles yn cael ei apwyntio yn Ficer Llanelli, eithr yn 
“DDARLITHYDD YN LLANELLI.” 'Traddodai ffrwyth ei fyfyrdodau yn 
eglwys y plwyf, a gwrandewid arno gan y plwyfolion yn gyffred- 
inol, yn ogystal a chan y gymdeithas luosog o Fedyddwyr a 
berthynai i'r dref a'r cylch. 


Cawn hefyd yn yr hen ysgrifau sydd ar gael a chadw yn 
Llyfrgell Palas Lambeth, hanes trosglwyddiad tâl John Myles o 
Lanelli i Ilston, yn y cofnod canlynol:— 


“April 21, 1657. Ilston. Ordered that the Yearly sume of fforty 
poundes bee graunted to and for increase of the maintenance of the 
Minister of Ilston, in the County of Glamorgan. And that the same bee 
from time to time paid unto Mr. John Myles the prnt Minister there, 
approved according to the Ordinance for Approbacon of publigue 
preachers. The said fortie poundes a yeare to bee in lieu of so much to 
him formerly graunted as Minifter of Llanelly, in the County of Carmar- 
then, which these Trustees do humbly prmnt to his Highnes, the Lord 
Protector, and the Councell. 


Edw: Crefsett. Ra: Hall. Ri: Sydenham. Jo: Humfrey. Ri. Yong.” 
(MS. Vol. 1004, page 51, Lambeth Palace Library.) 


Cais at Cromwell a'i Gyngor yw yr uchod, oddiwrth Ymddir- 
iedolwyr Cynaliaeth Gweinidogion, i drosglwyddo tâl John Myles 
o Lanelli ìi Ilston. Cymeradwyir a chadarnheir yr uchod gan yr 
awdurdodau, fel y prawf y dyfyniad canlynol o hen lyfr y 
Cyngor:— 

“Wednesday, 253rd Sept. 1657. Att ye Counoell at Whitehall. Whereas 
the Trustees for Maintenance of Ministers have thought fitt to allow the 
severall Augmentacons following, and have by their severall certificates 


p'nted the same to his Highness and ye OCounoell for their approbacon, 
that is to say:— 


Coventry—Michaells.. Warwicke—Michaells in Coventry, 401 : 00 
00 p. Ann. 


Rochester—Kent. Rochester Schoolmaster, Mr. Thomas Browne. 


20 mks [marks.] 

the like sume formerly graunted him as Minifter 
of Llanelly, in Ooun. Carnarvon [Carmarthen]. 


Ilston —Glamorgan f[ Ilston—Mr. John Myles ye pr'nt Minifter,in lieu of 
40l.: oo: oo p. Ann. 


His Highnes the Lord Protector, and ye Councell, doe approve 
thereof, and order, that the said severall Augmentacons be paid accor- 
dingly. 

Hen. Scobell. Cl. of ye Councell.” 


MS. Vol. 977, page 85, Lambeth Palace Library. (Gwel hefyd Calen- 
dar of State Papers, Dom. Series, 1691—8, page 108.) 


Haedda sylw mai nid penodiad John Myles i eglwys y plwyf 
sydd yma, ond pleidleisiad y swm o £40 yn y flwyddyn iddo fel 
gweinidog Ilston, yn lle y cyffelyb swm a delid iddo yn flaenorol 
fel gweinidog Llanelli. 


Dyna John Myles yn derbyn ei gynaliaeth oddiwrth yr 
awdurdodau gwladol, nid, mae'n wir, fel offeiriad plwyf, ond fel 
gweinidog Bedyddiedig. Mawr a dwfn oedd anfoddlonrwydd yr 
eglwysi ar gyfrif cysylltiad y gweinidogion a'r Llywodraeth. 
Anghymeradwywyd i'r eithaf waith amryw o honynt yn myned 
i'r eglwys, ac eraill yn derbyn tal trwy gyfraith y tir. Yr oedd y 
gwrthwynebiad hwn yn seiliedig ar ddau beth: yn gyntaf, nad 
allai eglwys blwyfol fod yn eglwys efengylaidd: credent mai 
cynulleidfaol, ac nid plwyfol, yw gwir eglwys yn ol y Gair: yn 
ail, dalient y dylai cynaliaeth y weinidogaeth fod yn rhoddion 
gwirfoddol eglwys gynulledig, ac nid cynyrch trefniadau yr 
awdurdodau gwladol. Yr oedd corph yr enwad drwy'r wlad wedi 
ei drwytho i fesur mor helaeth gan egwyddorion Ymneillduaeth, 
fel yr oedd rhai eglwysi, megys Llanwenarth, yn pasio pender- 
fyniad i gau eu pwlpudau yn erbyn pob pregethwr dderbyniai 
gyflog oddiwrth y Llywodraeth: ac mor gryf oedd y teimlad, fel 
y diflanodd y Gymanfa o'r golwg: nid oedd modd ei chynal, gan 
fod corph y bobl, a llawer o'r gweinidogion, yn anfoddloni fod rhai 
o'r prif arweinwyr-wedi ymgyfathrachu a'r Llywodraeth wladol; 
a chaed John Myles ei hun yn y camwedd, pan ddechreuodd 
«lderbyn tal y Wladwriaeth fel “ Darlithydd yn Llanelli.” 

CYFNOD YR ERLEDIGAETH (1660—1688). 


Marwolaeth Cromwell—Eiddilwch Richard ei fab—Difianiad y Werin- 
iaeth—Galar Ymneillduwyr—Dychweliad _ Charles IL.—Dirprwyaeth o 
Dduwinyddion—Addewidion teg ond iwyllodrus—Erlid yn dechreu—Ym- 
osod ar y Bedyddwyr—Carcharu Vavasor Powell—Gwasgariad eglwys 
“Caerfyrddin—Pedair deddf greulon er diwreiddio Ymneillduaeth—Deddf 
yy Corphoriaethau—Deddf Unffurfiaeth—Deddf y Cyrddau—Deddf y Pum 
Milldir—Miloedd yn dioddef—Bedyddwyr yn y storm—Cadben Williams, 
Llangollen—Merch ieuane yn Maesyfed—Bedyddwyr cylch Llanelli— 
«Cyfarfod mewn lleoedd dirgel—Ogof Goetrewen a Chraig a Troserch— 
Declaration of Indulgence—Caniatad i addoli—Canlyniadau dymunol—Gwag- 
hau carcharau—John Bunyan—Ailagor capeli—Trwyddedi iai anedd—JoHN 
MORGAN, BEDYDDIWR, LLANON—Gosod yr Alltfawr dan nodded y gyfraith 
—Amser o orfoledd—Siomedigaeth sydyn—ErÌid yn ailddechreu—Yr Allt- 
fawr eto yn dy gwaharddedig—Charles II. yn marw—lago ÍI. yn esgyn i'r 
orsedd—Dim mantais i Ymneillduwyr o newid brenin—Iago yn cael ei 
fwrw ymaith—“ Y Chwyldroad Gogoneddus.” 


Ni pharhaodd tymor rhyddid yn hir. Daeth cyfnewidiadau 
pwysig—cyínewidiadau gwladol yn ceel eu dilyn gan gyfnewid- 
iadau crefyddol. Medi 3, 1658, bu farw yr Amddiffynydd Oliver 
Cromwell, gogoniant penaf yr hwn oedd ei oddefgarwch cre- 
fyddol. O dan ei Raglawiaeth, estynwyd terfynau rhyddid cyd- 
wybod i raddau helaethach nag a fwynhaodd y wlad mewn unrhyw 
gyfnod blaenorol. Dilynwyd ef gan Richard ei fab, gwr addfwyn 
ddigon, a rhinweddol, ond cwbl amddifad o yni, awdurdod, ac 
athrylith ei dad. Wedi dal o hono y llywyddiaeth am wyth mis, 
teimledd ei wendid, rhoddodd yr awenau o'i law, ac ymneillduodd 
i arwain bywyd boneddwr gwledig. Mewn dirmyg, rhoddodd 
gelynion y Weriniaeth iddo y llysenw ' Tumble-down Dick.” 
Y pryd hwnw, newidiwyd arwydd lluaws o dafarndai y wlad: yn 
lle “Angel” a ““ Lion,” galwyd hwy yn '“ Tumble-down Dick.” 
Gwnaed hyny heb fod yn mhell o Felinfoel. Nid pawb, efallai, 


o breswylwyr y “ Tumble” a'r cylch a wyddant fod i'r enw 
ystyr wleidyddol. 


Ergyd trwm i Ymneillduaeth fu maehludiad haul bywyd 
'Oliver Uc iU Llanwai tristwch galon gwyr goreu y tir. 
'Gwelid y Puritaniaid yn eistedd mewn galar, '“ a'u gwynebau yn 
fudr gan wylo,” a chlywid John Milton, mewn dwys siomedig- 
aeth, yn canu ei alarnad ar adfeilion y Weriniaeth. 

Yn awr, dychwelodd Charles II. i eistedd ar orsedd ei hynaf- 
iaid. Cyn cychwyn o dir ei alltudiaeth i wisgo coron Prydain, 
anfonwyd ato ddirpwyaeth o brif dduwinyddion y wlad, wrth y 
rhai yr addawodd, gyda phob difrifwch, ganiatau i'r bobl ryddid 
mewn materion crefyddol. Yr oedd ei eiriau wrthynt fel y mel, 
a'i addewidion yn deg a hawddgar. Yn ei ddatganiad, dywed- 
odd y rhoddai ryddid i gydwybodau tyner, ac na aflonyddid ar 
neb oherwydd ei ddaliadau crefyddol. “' Llyfnach oedd ei enau 
nag ymenyn, a rhyfel yn ei galon.” Pe rhoddai iaith i'w deim- 
lad y pryd hwnw, dywedai wrth y ddirprwyaeth, yn ngeiriau 
Rehoboam:—'' Fy nhad a'ch ceryddodd chwi a ffrewyllau, a 
minau a'ch ceryddaf chwi ag ysgorpionau.” Profir ei dwyll a'i 
ragrith anuwiol gan y ffaith fod angel dinystriol erledigaeth yn 
ehedeg drwy Gymru cyn i'r brenin dau-eiriog adael Ffraino. 
Gwibiai meirchfilwyr arfog drwy'r ardaloedd: ymosodent ar y 
crefyddwyr mwyaf enwog a blaenllaw, gan anrheithio eu tai a'u 
meddianau, a'u hyrddio hwythau i garchar heb un math o brawf 
ar eu hachos. Y Bedyddwyr a'r Crynwyr gawsant, o flaen 
pawb, deimlo rhuthr y corwynt. Y cyntaf yn Nghymru i 
ddioddef yr erledigaeth oedd y Bedyddiwr Vavasor Powell: tafl- 
wyd ef i garchar Trallwm, ac o'r naill garchar i'r llall y bu, hyd 
nes i angau, yn mhen deng mlynedd, ei ollwng ““ i ryddid gogon- 
iant planb Duw.” Bedyddiwr enwog arall, y Cadben Jenkin 
Jones, yn nghyd a nifer mawr o'i frodyr, a fwriwyd i garchar 
Caerfyrddin, yn unig am na adawent eu cyfarfodydd ac uno yn 
addoliad Eglwys Loegr. Mor erchyll oedd yr erledigaeth yn 
nhref Caerfyrddin, fel y peidiodd yr eglwys Fedyddiedig ieuanc 
a bod: ond daliodd yr aelodau eu tir, ac ymunasant a'r gangen 
o Ilston a ymgyfarfyddai yn Llanelli, Llangenech, a Llanon. 
** Pa un a oedd rhai o gylch Llanelli yn mhlith y carcharorion 
sydd anhysbys,” meddai Joshua Thomas. Dichon, a thebyg, 
fod: sicr eu bod hwy fel pawb yn agored i greulondeb a chaledi 
mawr yr amseroedd, a dywedir na fu carchar Caerfyrddin yn wag 
o Fedyddwyr yn ystod wyth mlynedd ar hugain yr erledigaeth. 


Yn nechreuad teyrnasiad Charles, lluniwyd pedair deddf 
oedd a'u hamcan yn uniongyrchol i ddrygu Ymneillduwyr, a 
diwreiddio Ymneillduaeth. 


Y gyntaf, yn 1661, oedd Deddf y Corphoriaethau (Corpora- 
tion Act). O dan y ddeddf hon nis gallai unrhyw Anghydffurfiwr 

fod yn Ynad Heddwch, na dal swydd o un math o dan unrhyw 
gorphoriaeth. _ Yr oedd effaith y mesur hwn yn ddeublyg: un 
oedd symud yr holl Anghydffurfwyr o fod yn Ynadon Heddwch: 
oherwydd hyny rhaid oedd i'r saint erlidiedig sefyll eu prawf o 
flaen Ustusiaid oedd yn eu swydd, ac ar y fainc, am eu bod yn 
elynion Ymneillduwyr. 


Yr ail, yn 1662, oedd Deddf Unffurfiaeth (Act of Uniformity). 
Dyma weithred goronol traha a gormes gelynion Ymneillduaeth. 
Amcan proffesedig yr act oedd sicrhau unffurfiaeth yn addoliad 
Duw: ei gwir amcan oedd bwrw allan y gweinidogion Puritanaidd 
o'r Eglwys Sefydledig. O dan y ddeddf hon, nis gallai unrhyw 
un ddal bywioliaeth eglwysig, heb ddatgan ei gydsyniad llwyr a 
holl athrawiaethau'r Llyfr Gweddi, a chydymffurfio yn mhob 
dim a defodau Eglwys Loegr. Yr oedd yn rhaid i'r Ymneilldu- 
wyr osodwyd gan Ddeddf y Taeniad yn yr eglwysi plwyfol, droi 
yn Eglwyswyr trwyadl, neu ynte adael eu lleoedd cyn diwedd 
mis Awst. Ond pan wawriodd boreu Sabboth, Awst 24, 1662, 
yr oedd dwy fil o'r gweinidogion duwiolaf a dysgedicaf wedi 
gadael pwlpudau yr eglwys wladol, am fod yn rhaid iddynt 
““ufuddhau i Dduw yn fwy nag i ddynion.” Y Sul hwnw, yr 
oedd un o bob pump o blwyfi y deyrnas heb weinidog, ac un o 
bob pump o'r gweinidogion heb bwlpud. Yn mysg yr ardderchog 
lu a wynebasant dlodi ac erledigaeth, yn hytrach nag aberthu 
cydwybod ar allor elw, yr oedd yr holl Fedyddwyr hyny a osod- 
wyd i wasanaethu mewn Llanau gan y “ Ddeddf er gwell lled- 
aeniad a phregethiad yr efengyl yn Nghymru.” 


Yn 1664 pasiwyd Deddf y Cyrddau (Conventicle Act). 
Amcan y gyfraith hon oedd rhwystro Ymneillduwyr i ymgynull 
mewn gwasanaeth crefyddol. Os ceid cynifer a phump o ber- 
sonau wedi cyfarfod a'u gilydd i gynal cwrdd gweddi, neu gyfeill- 
ach, neu i wrando pregeth, yr oedd pob un o honynt yn agored 
i ddirwy o £5, neu dri mis o garchar, am y trosedd cyntaf: £10, 
neu chwe mis o garchar, am yr ail: £100 neu alltudiaeth dros 
y mor am saith mlynedd, am y trydydd. _ Byddai yr hwn a roddai 
ei dy neu ei ysgubor yn lle cyfarfod yn agored i'r un cosbau. Ni 
oddefid i neb gynal gwasanaeth teuluaidd ar ei aelwyd ei hun, 
os byddai ymwelwyr yn bresenol. Mewn canlyniad i'r ddeddf 
hon, llanwyd y carcharau o Ymneillduwyr, ac yn eu plith lawer 


cC 

o ddynion y gall yr eglwys Gristionogol fod yn falch o'u cymeriad 
a'u hathrylith. 


Yn 1665 ffurfiwyd Deddf y Pum Milldir (Five Mile Act). Yn 
ol y gyfraith hon, ni chaniateid i un o'r “ddwy fil” gweinidogion 
a ddiswyddwyd i ddyfod o fewn pum milldir i unrhyw ddinas 
neu dref neu blwyf, lle y gweinidogaethai, neu y cadwai ysgol, 
yn flaenorol i Ddeddf Unffurfiaeth. Os ceid un yn euog, dirwyid 
eî o £40. Amcan Deddf y Cyrddau oedd cadw y praidd ar 
wasgar: amcan Deddf y Pum Milldir oedd cadw y bugail yn 
mhell oddiwrth y praidd. Gwaharddai y ddeddf hon hefyd i 
un o'r rhai a drowyd allan gadw ysgol gyhoeddus na phreifat, na 
dysgu neb mewn unrhyw ffordd. Gwelir creulondeb yr adran hon 
mewn dau beth: atelid y gweinidog cydwybodol i enill bara 
beunyddiol i'w deulu drwy gadw ysgol, a gorfodid pobl ieuainc a 
awyddent am wrteithiad meddwl, i dderbyn eu haddysg gan 
Eglwyswyr, gelynion digllon Ymneillduaeth. 


Dyna rai o'r saethau llymion gwenwynig anelwyd at fywyd 
Anghydffurfiaeth. Pwy a all fynegu maint y caledi a ganlynodd 
gosod y deddfau hyn mewn gweithrediad? Cyfrifir fod 60,000 
o bersonau wedi gorfod dioddef, naill ai carchar neu ddirwy, ac 
fod 5000 o ddynion goreu a mwyaf cydwybodol y deyrnas wedi 
marw yn ngharchar. Pwy fedr amgyffred '' cystudd mawr 
saint Duw yn y cyfnod hyn? Drwy'r holl ddrycin, safodd corph 
yr Ymneillduwyr yn ddiysgog wrth eu hegwyddorion. 


Cafodd y Bedyddwyr deimlo nerth y dymestl. Erlidiwyd 
a charcharwyd eu pregethwyr yn y Gogledd a'r De, a gwasgar- 
wyd eu cynulleidfaoedd fel defaid ar y mynyddoedd. Ni 
chaent lonydd i grefydda yn eu bywyd: ni chaent lonydd 
i orphwys yn eu bedd. Rhoddwn engraipht neu ddwy. 
Preswyliai yn Llangollen, Fedyddiwr rhagorol o'r enw Cadben 
John Williams. Yr oedd yn wr o urddas a safle, a bu yn Uchel 
Sirydd. O dan y deddfau creulon a nodwyd, amddifadwyd ef o 
bob swydd. Collodd ei sedd ar y fainc fel Ustus Heddwch. 
Pan fu farw claddwyd ef yn mynwent y plwyf. Aeth yr erlidwyr 
yno, agorasant y bedd, tynwyd y corph allan, a thaflwyd ef ar y 
glaswellt. Tranoeth, daeth ei berthynasau, a chymerwyd ef i'w 
gladdu yn yr ardd yn ymyl ei breswylfod. Yn sir Faesyfed, yr 
oedd merch ieuanc grefyddol yn aelod gyda'r Bedyddwyr, ac am 

hyny ni fynychai wasanaeth yr eglwys wladol. _ Derbyniodd 
wys i ymddangos ger bron y llys eglwysig: wedi ffurf o brawf, 
cafodd ei hysgymuno. Bu farw yn fuan wedi hyny, a chan ei 
bod o dan ddiarddeliad, claddwyd hi yn y nos yn mynwent 
eglwys y plwyf. _ Pan glywodd yr offeiriad, llanwyd ef o gyn- 
ddaredd. Gorehymynodd agor y bedd, a chodi y corph, yr hwn 
a gludwyd ar gâr-llusg i groesffordd gerllaw, ac yno y claddwyd 
hi fel y cleddid llofrudd. 


Beth oedd helynt Bedyddwyr cylch Llanelli, pan ysgubai 
eorwynt dinystriol yr erledigaeth dros y tir? _ Pa fodd yr ym- 
«darawsant yn nydd y dymestl erch? Nid oes ond ychydig 
ffeithiau wedi dyfod i lawr. Sicr iddynt gael profiad tanllyd o 
“*adfyd pobl Dduw.” Diau i amryw o honynt gael eu dirwyo 
«ro ar ol tro: mwy na thebyg i'w gelynion creulon anrheithio eu 
heiddo, atafaelu eu hanifeiliaid, a'u bwrw hwythau eu hunain 
i'r llys a'r carchar. Cymerasant eu hysbeilio o'r pethau oedd 
ganddynt yn llawen, a dioddefasant hyd at gaethiwed ac angau, 
ond ni adawsant eu hanes mewn llyfr cronicl. Gwyddom i John 
Myles, yn nghyda rhai o aelodau ei eglwys, ffoi i'r America ar 
«dynesiad y storom. Nid yw amser nac amgylchiadau ei ym- 
fudiad yn hysbys. Mae y Llyfr Eglwys, yr hwn a gymerodd 
gydag ef, yn cofnodi y bedyddiadau yn Ilston, hyd Awst 12, 
1660: yn gynar yn 1663, daw i'r golwg yn ei gartref newydd, yn 
corpholi eglwys gaethgymunol yn Rehoboth. Yn ngwlad ei 
fabwysiad, fel yn ngwlad ei enedigaeth, ffurfiai eglwysi “yn ol y 
sefydliad cyntefig,” ac y mae argraph ei feddwl mawr cyfun- 
drefnol yn amlwg hyd heddyw ar ei enwad yn y Dywysogaeth 
ac yn yr Unol Dalaethau. 


Ni pheidiodd Bedyddwyr y cylch gwrdd a'u gilydd i addoli 
Duw yn ol eu cydwybod yn yr amseroedd blinion hyny. “Yr 
oedd ganddynt,” meddai Joshua Thomas, “ amryw dai lle yr 
ymgynullent, yn y manau mwyaf cyfleus: yn, neu gerllaw, 
Llanon a Llanelli.” Wrth gyfeirio at eu cynulliadau i addoli 
yn amser yr erledigaeth, dywed:—'' Yr oeddent yn mynych 
gyfarfod yn agos i Llanelli, ac yn yr Alltfawr a Gelli'renyw, yn 
mhlwyf Llanon.” Pan nad allai crefyddwyr y dyddiau enbyd 
hyny gynal eu haddoliadau yn eu man cyfarfod arferol, trefnent 
i gwrdd yn nhy anedd un o'r brodyr, yr hyn, gan nad pa mor 
gudd fyddai y drigfod, oedd yn anturiaeth beryglus. Yn aml, 

cwrddent yn y fangre fwyaf dirgel allent feddwl am dani, mewn 
rhyw gwm neu gilfach: pan ddeuai y gelynion i wybod am y fan 
hono, newidient le eu cyfarfod: felly, pan fyddai yr erlidwyr yn 
disgwyl eu dal mewn un llecyn, byddent hwy mewn rhyw “ dir 
neillduaeth '' arall, yn wresog yn yr ysbryd yn gwasanaethu yr 
Arglwydd. — Cynullent yn nyînder y nos, yn nghilfachau y 
mynyddoedd, yn nghuddfanau coedwigoedd anghysbell, ac mewn 
ogofau llaith ac oer. Gosodid rhaii wylio ar gylch, rhag i 
waedgwn yr erledigaeth ddyfod yn ddiarwybod ar eu gwarthaf. 
Dywed traddodiad fod hen Fedyddwyr y cylch hwn, yn cwrdd 
a'u gilydd o dan gysgod mantell y tywyllwch, mewn ogof yn y 
coed o dan Goetrewen [a elwid gynt, Gelli'r-cnyw], a phrydiau 
eraill yn nghraig y Troserch. Diau fod yn y dyffrynoedd, ac ar 
lethrau y bryniau, o'n cwmpas, lawer o lanerchau a gysegrwyd 
gan gyfarfodydd dirgel, pan oedd saint y Goruchaf yn ffwrn dan- 
llyd erledigaeth. Yn y cyfnod helbulus hwnw, bu y rhai nad 
oedd y byd yn deilwng o honynt, yn crwydro mewn anialwch, a. 
mynyddoedd, a thyllau, ac ogofeydd y ddaear. Weithiau, er 
pob gofal a gwyliadwriaeth, delid. hwy, a chaent eu curo a'u 
amharchu: dygid hwy gerbron yr Ynadon, y rhai a osodent 
arnynt ddirwy drom, ac oni thelid y cyîryw, cymerid eu 
gwartheg o'r maes, neu eu dodrefn o'u preswylfod. Er gwaethaf 
peryglon yr amseroedd, glynasant o lwyrfryd calon wrth yr Âr- 
glwydd, a gwynebasant bob drycin yn ngrym eu teyrngarwch i 
Iesu Grist: ac y mae pob llei gredu ddarfod i'r rhan fwyaf o 
honynt ddal yn eu ffyddlondeb hyd angau. 


Pan oedd yr erledigaeth erchyll yn ei hanterth, yn 1672, 
gostegodd y dymestl. Mewn datganiad breninol a adwaenir fel 
Declaration of Indulgence, cyhoeddodd Charles ei fod yn estyn i 
Ymneillduwyr ryddid i addoli, drwy ganiatau trwyddedau i dai 
neillduol ìi gynal cyfarfodydd, a thrwyddedau i weinidogion i 
bregethu mewn unrhyw dy trwyddedig. Yn y Declaration 
dywed y pencoronog:— 


“'Nad oedd y mesurau gorfodol oedd wedi bod mewn grym am 
ddeuddeg mlynedd i sicrhau Unffurfiaeth mewn crefydd, wedi dwyn ond 
ychydig ffrwyth: fod ei Fawrhydi, felly, yn gweithredu ar ei awdurdod 
fel Pen yr Eglwys i sicrhau heddwch y deyrnas, a chysur ei ddeiliaid, 
drwy gyhoeddu fod Eglwys Loegr i aros fel y mae yn bresenol, pawb i 
dalu'r degwm iddi, a neb i ddal swydd o'i mewn os na fydd yn cydym- 
ffurfio: ond fod pob cyfreithiau penydiol yn erbyn Anghydffurfwyr i gaek 

eu hatal, a bod nifer o leoedd yn cael eu trwyddedi fel lleoedd addoliad 
i'r Anghydffurfwyr; ond nad oedd y cyfryw i gael pregethu mewn lleoedd 
anhrwyddedig, nac i bregethu terfysg na gwrthwynebiad yn erbyn yr 
Eglwys.” 


Rhoddai y Datganiad hwn o'r orsedd ymwared i'r Ymneill- 
duwyr a'r Pabyddion, canys yr oedd y Pabyddion, fel yr Ymneill- 
duwyr, yn Anghydffurfwyr oddiwrth Eglwys Loegr. Gwrthododd 
amryw Ymneillduwyr groesawu y mesur, am y gwyddent nad 
oedd ond dichell wedi ymwisgo mewn cochl deg, a chynllun 
ystrywgar o eiddo Charles, yr hwn, yn ei galon, oedd Babydd 
rhonc, i hwylysu cerddediad Pabyddiaeth i gymeryd meddiant 
o'r wlad. Derbyniwyd y ffafr freninol gan gorph yr Ymneilldu- 
wyr mewn gorfoledd. Anfonwyd i fyny at y brenin, o bob rhan 
o'r deyrnas, ddiolchiadau am ganiatau rhyddid cydwybod. Bu 
i'r Declaration ganlyniadau dymunol. Y cyhoeddiad hwnw, ar 
unwaith, a ryddhaodd John Bunyan, yr hwn a fuasai am ddeu- 
ddeg mlynedd mewn dalfa yn Bedford. Gweinidogion lawer, ar 
ol blynyddau o alltudiaeth, a ddychwelasant i fynwes eu teulu- 
oedd a'u praidd. Ail-agorwyd capeli cauedig, a. gwaghawyd 
carcharau llawnion. Ceisiwyd, a_ chaniatawyd, miloedd o 
drwyddedau pregethu: yn mysg y rhai a'u cawsant, ceir awdwr 
anfarwol “' Taith y Pererin,” a llawer o Gymry adnabyddus, 
megys Samuel Jones, Brynllywarch, Stephen Hughes, Meidrim, 
Hugh Owen, Bronclydwr, etc. Yn mhlith y rhai a wnaethant 
gais am drwydded i gynal cyfarfodydd yn eu tai, ymddengys enw 
“* JOHN MORGAN, BEDYDDIWR, LLANON.” Mab ydoedd John 
Morgan, i Morgan John (neu Jones), o'r Alltîawr. _ Yn y teulu 
enwog hwn, yn ol arferiad yr hen Gymry, byddai enw priodol y 
tad yn myned yn gyfenw y mab.  Adnabyddid Morgan Jones 
weithiau fel “' Morgan Jones o'r Alltfawr,” a phryd arall fel 
** Morgan Jones o Lanmadog.” _— Yr oedd yn un o weinidogion 
cynorthwyol eglwys Ilston yn amser John Myles, ac yn wr tra 
dysgedig. O dan Ddeddf y Taeniad, penodwyd ef i wasanaethu 
yn eglwys blwyfol Llanmadog, o'r hon y trowyd ef gan Ddeddf 
Unffurfiaeth 1662. Mab iddo ef oedd John Morgan. Ym- 
ddengys i John, yn ei awydd am weled ychydig o'r byd, fyned ar 
ymdaith i Loegr, ac wedi cael lle wrth ei fodd, aeth i wasanaeth 
yn agosi Exeter. Gwelodd Duw yn dda ymweled ag ef yn ei 
ras mewn gwlad bell, a dygwyd y gwr ieuane i ystyried ei ffyrdd. 
Dychwelodd i'r Alltfawr, treftadaeth ei hynafiaid, a diau mai 
efe yw y ''John Morgan, Llanon,” a nodir yn yr hen Lyfr Eglwys 

fel yn cael ei fedyddio yn Ilston, Chwefror 8, 1658. Bu y gwr 
da hwn yn enwog a defnyddiol yn ystod amseroedd blinion yr 
erledigaeth, trwy gadw cyrddau yn ei dy, a chyngori ac anog ei 
gymydogion i rodio uniawn ffyrdd yr Arglwydd, er nad oedd, hyd 
y gwyddys, yn weinidog. Mab iddo ef oedd Morgan Jones, 
gweinidog Abertawe, a'r hwn îu am lawer o flynyddau yn porthi 
praidd Duw yn Felinfoel. 


Gan fod hyd y nod y Declaration of Indulgence yn gwahardd 
cynulliadau crefyddol mewn unrhyw le cyn cael caniatad y 
Llywodraeth, cymerodd John Morgan fantais ar ddatganiad 
rhyddfrydig y brenin Charles, i sicrhau trwydded i'r Alltfawr, a 
thrwy hyny osod ei aelwyd, man cyfarfod yr etholedigion ar 
wasgar, o dan nodded cyfraith gwlad. Wedi dyfod allan o gys- 
tudd mawr yr erledigaeth, yr oedd yn amser hyfryd ar yr Ym- 
neillluwyr. _ Yr oedd y cymylau fu'n duo'r ffurfafen wedi eu 
gwasgar, a heulwen rhyddid yn tywynu ar lwybrau merch Seion. 


Ond yn sydyn, gordowyd y nef uwchben gan dywyllwch: 
machludodd yr haul ganol dydd. Wedi gweled nad oedd y 
mesur o oddefiad a ganiataodd yn sylweddoli ei ddisgwyliadau 
gyda golwg ar ddwyn Pabyddiaeth i fri, galwodd Charles yn ol y 
Declaration of Indulgence. _ Dyna yr Alltfawr eto yn dy gwa- 
harddedig i Fedyddwyr y cylchoedd. Sydyn fu y cyfnewidiad 
o'r caddug i'r goleuni, a'r un mor sydyn fu y cyfnewidiad o'r 
goleuni yn ol i'r caddug. Gellir gofyn yn ngeiriau yr ymofynydd 
o Seir:—'' Y gwyliedydd, beth am y nos?” _— A'r ateb yw:— 
“** Daeth y boreu, a'r nos hefyd.” _ Do, “ DAETH Y BOREU '— 
boreu braf, siriol, goddefiad crefyddol, drwy gyhoeddiad yr 
orsedd. Yr amser dedwydd hwn clywid caniadau yr adar yn 
nghangenau y coed, yn canu alawon rhyddid cydwybod, a llais y 
durtur yn ein gwlad, yn peraidd seinio salmau diolchgarwch. 
Ond, “ DAETH Y NOS HEFYD.” Trodd y brenin gwamal eilwaith 
yn erlidiwr.. Lluniodd gadwynau newyddion i rwymo Ymneill- 
duwyr: gosododd iau drymach ar eu gwarau: mabwysiadodd 
fesurau gormesol tuag atynt, a dioddefodd llawer o'u nifer 
garchar ac angau. Cafodd y Bedyddwyr eu rhan o helbulon yr 
amserau. Wedi cyfnod blin o ddeuddeg mlynedd, ar hyd yr 
hwn y wylai merched Israel ddagrau gwaed, ac y gorfoleddai 
merched Philistia, bu farw Charles II., Chwefror, 1685. Olyn- 
wyd ef gan ei frawd, Duc York, o dan yr enw Iago II. Ni ddaeth 

o newid brenin un fantais i Ymneillduaeth. Nid oedd Iago ond 
ail-argraphiad o'i frawd, gydag ychwanegiadau. “'James,” ebai 
Macaulay, ““ was a most bloody and remorseless persecutor.” 
Gwir iddo yntau, fel ei frawd Charles o'i flaen, gyhoeddu rhyddid 
i'w ddeiliaid mewn materion crefyddol, ond gwnai hyny i amcan. 
“* It ean be proved, we think, by the strongest evidence, that 
James, under the pretence of establishing perfect religiou8 
liberty, was trying to establish the aseendency and the exclusive 
dominion of the Church of Rome.” —Macaulay. 


Tymor cythryblus ar Ymneillduwyr y wlad oedd yr wyth 
mlynedd ar hugain, o ddechreu teyrnasiad Charles II. hyd 
ddiwedd teyrnasiad Iago II. Yn y flwyddyn fythgofiadwy 1688, 


dygwyd oddiamgylch“ y “ CHWYLDROAD GOGONEDDUS,” drwy i 
Iago, wedi iddo lenwi cwpan ei anwiredd, gael ei fwrw ymaith, 
ac i William III., Protestant egwyddorol, gael ei osod ar orsedd 
Prydain. Croesawyd ef yn galonog gan gyfeillion rhyddid cref- 
yddol, ac yr oedd y Bedyddwyr yn mysg y rhai blaenaf i estyn 
iddo longyfarchiadau a datganiadau o serch a theyrngarwch. 


CYFNOD Y GODDEFIAD (1689—1909). 


Coroniad William—Deddf Goddefiad—Rhoddi bodolaeth gyfreithiol i 
Ymneillduaeth—Gwanwyn tirion wedi gauaf garw—Yr Alltfawr yn gynull- 
fan y Bedyddwyr—Adeiladu capel Felinfoel—Aelodau yn ymfudo--Ysgweier 
Butler—Morgan Jones a John Davies yn bugeilio y praidd—Cymanfa 1718 
—Cytundeb rhwng y fam-eglwys a'r gangen, yn 1718—Anhawsderau yr hen 
grefyddwyr, a'u sel—Cymanfa 1725—Cymodi pleidiau Rhydwilym—Cymanfa 
1755—Corpholiad yr eglwys—Hwyrfrydigrwydd yr hen Fedyddwyr i ffurfio 
eglwysi—Engreiphtiau—Effaith hyn ar ystadegaeth yr enwad—Eglwys yn 
Felinfoel cyn codiad Howell Harris—Cyflwr Bedyddwyr Cymru cyn y 
Diwygiad Methodistaidd—Codi amryw bregethwyr—Marwolaeth dau wein- 
idog—Cymanfa 1766—Penderfynu yr anghydwelediad yn nghylch Arddod- 
iad Dwylaw—Llythyr y Gymanfa—Cynorthwywyr newydd—Marwolaethau, 
a phrinder doniau—Morgan Rees ei hunan—Galw Daniel Davies—Yr achos 
yn llewyrchus—Cymanfa 1794—Llythyr y Gymanfa—David  Bowen— 
Helaethu y capel—Ymroddiad y gweinidogion—Eangder maes eu llafur— 
Bedyddio drwy'r ardaloedd—Felinfoel yn gyrchle pobloedd—Cymanfa 1813 
—Llythyr y Gymanfa—Llwyddiant gweinidogaeth Daniel Davies—Corpholi 
cangenau yn eglwysi—Bedyddio dros saith cant—Theophilus Jones—Dy- 
fodiad David Evans—Ei ddoniau a'i lwyddiant—Adeiladu capel—Owymp y 
gweinidog—David Edwards—Gweinidogaeth fer a helbulus—Daniel Jones 
Mesur o lwyddiant—Cymanfa 1848—Canu mewn angladdau—Anealltwr- 
iaeth—Ymadawiad y gweinidog—J. D. Thomas—Amser llewyrchus—Mar- 

wolaeth gynar—Moses Roberte—William Lewis—Ymweliad y Geri marwol 
—Iechyd y gweinidog—Ei fethiant a'i dysteb—John Jones—Gwr amry- 
ddawn—Llanw cylchoedd pwysig—Cyflwr yr achos—Codi  Pisgah—Ei 
farwolaeth sydyn—Glanaraeth yn cael ei alw—Byrhau ei nerth ar y ffordd 
—Y gweinidog presenol—Bedyddio llawer—Cymanfa 1899—Diwygiad 1904-5 
—Safle bresenol yr achos. 


Wedi i William wisgo'r goron, sicrhawyd i Anghydffurfwyr 
FREINLEN EU RHYDDID, drwy Ddeddf Goddefiad (Act of Tolera- 
tion)—deddf roddodd fodolaeth gyfreithiol i Ymneillduaeth. Drwy 
yr act hon, dirymwyd yr hen gyfreithiau creulon a luniwyd i 
geisio caethiwo'r meddwl a llethu'r gydwybod. — Caniatawyd i 
Ymneillduwyr lonyddwch i addoli Duw, a phwy bynag a dorai ar 
heddwch cynulleidfa grefyddol mewn eglwys, capel, neu dy cof- 
restredig, a fyddai yn agored i ddirwy drom. Pan ddaeth 
gwanwyn tirion rhyddid crefyddol ar ol gauaf garw yr erledigaeth, 
mae y rhai a ffoisant o'u gwlad o flaen y drycin yn dychwelyd, 
a'r rhai fu cynt yn cynal eu cyfarfodydd mewn cuddfanau, yn 
ymgynull yn agored i addoli, gan fwynhau ordeiniadau cysegredig 
crefydd, heb eisieu cau y drws '“rhag ofn yr Iuddewon.” 


Saif yr Alltfawr yn amlwg yn hanes y cyfnod hwn. Yno, 
yn benaf, y bu mân cyfarfod Bedyddwyr yr ardaloedd hyn, trwy 
drafferthion yr amseroedd. _ Er nad oes ar gael fanylion o'u 
blinderau yn nhymor yr erledigaeth hirfaith rhwng 1660 a 1668, 
diau iddynt gael eu rhan o “ddirmyg Crist” ac '' adfyd pobl 
Dduw ”: ond dywed Joshua Thomas iddynt gael nerth i ddal eu 
tir, er mor gerth y dymestl. 


Wedi i'r orsedd, drwy Ddeddf y Goddefiad, ysgubo ymaith 
hen gyfreithiau gorthrymus, a chydnabod hawliau cydwybod 
Ymneillduwyr, parhaodd yr Alltfawr yn gyrchle yr addolwyr. 
Dywed Joshua Thomas fod yn ei feddiant lythyr gwreiddiol a 
ddanfonwyd gan eglwys Abertawe i Gymanfa Llundain, wedi ei 
ddyddio Mai 4, 1690, yn nhy John Morgan, o'r Alltfawr. Yn 
hen Lyfr Eglwys y Blaenau, rhoddir rhestr o'r eglwysi oedd yn 
cael eu cynrychioli gan genadon yn Nghymanfa Bristol, yn 1694. 
Yn mysg eglwysi Cymru enwir Llanon, ac nid Abertawe, am 
mai yr Alltfawr, yn mhlwyf Llanon, oedd man cyfarfod y gangen 
orllewinol o eglwys Abertawe. _ Yn y llythyr at y Gymanfa yn 
1704, nodir fod eglwys Abertawe yn ymgynull mewn tri lle—yn 
Abertawe, yn Bryngwyn, ger Casllwchwr, ac yn Llanon. 

Wedi i'r aelodau gwasgaredig fod am lawer o flynyddau yn 
cadw cyfarfodydd, weithiau mewn anedd-dai, a phrydiau eraill 
yn “ogofeydd y ddaear,” dechreuwyd son am gael “' pabell 
cyfarfod,” ac wedi meddwl ac ymgyngori codwyd capel yn 1709, 
“*gerllaw y lle a elwir y Felinfoel, o gylch milldir o dref Llanelli.” 
Ganrifoedd yn ol, safai hen felin ar y man lle y saif y felin 
bresenol, a'i henw oedd Felinfoel. Yn uwch i fyny ar yr afon, 
yr oedd melin arall, yn gwisgo'r enw Felin-yr-afr, neu Felin- 
gymig. O ran adeiladwaith, yr oedd hono yn gyrnig, sef yn 
meddu simneiau neu ryw addurniadau uwchlaw y to; ac am 
hyny gelwid hi yn Felin-gymnig: ond gan nad oedd dim o'r cyfryw 
gyrn yn nglyn a'r felin arall, galwyd hi yn Felin-foel... Mewn 
hen gofnodion, a llythyrau y Gymanfa, gelwir yr achos yn y lle 
hwn wrth dri enw: y Felinfoel, oddiwrth ei agosrwydd at y felin 
o'r enw: y Tynewydd, yr hyn a wnaed, ac a wneid yn gyffredin, 
am hir flynyddau wedi codi ty ewrdd mewn ardal: ac ar gyfrif ei 
fod yn ymyl y dref, adwaenid ef gan rai o bell fel Llanelli. 


Adeiladwyd y capel cyntaf ar ddarn o dir oedd yn meddiant 
James John. Cynwysai ddau dy a dwy ardd a adnabyddid wrth 
yr enw Taihirion, ac a breswylid gan Elizabeth Morgan a Jennet 
Anthony. Fel un mewn cydymdeimlad a'r amcan o godi 
addoldy, gwerthodd James John y ddau dy a'r ddwy ardd am 
ddeuddeg punt i bedwar o Fedyddwyr, sef, Morgan Jones, gwein- 
idog Abertawe, a'r gangen yn Felinfoel, William Mathews o 
blwyf Llanelli, John Powell o blwyf Llanedi, a Jacob Morgan o 
blwyf Llanon. Gan mai i'r pedwar person uchod y gwerthwyd 
y tai a'r gerddi, ac y byddent, felly, yn ol gweithred y gwerthiad, 
yn feddiant i'w hetifeddion tra dwr yn rhedeg, penderfynwyd ar 
ol adeiladu y capel, mai doeth fyddai gwneyd gweithred arall, er 
trosglwyddo yr addoldy yn eiddo am byth i'r gynulleidfa o 
Fedyddwyr neillduol a addolai o fewn y muriau. Yn ol telerau 
y weithred hono, rhaid i'r eglwys gredu ac ymarfer '“ y chwech 
egwyddor ” a nodir yn Hebreaid vi. 1, 2. Golyga hyny nas 
gellir dal meddiant o'r eiddo, heb ““ fedydd ”” yn cael ei flaenori 
gan “edifeirwch” a ' ffydd,” ac yn cael ei ddilyn gan ““arddod- 
iad dwylaw.” 


Dyddiad y weithred gyntaf yw Mehefin 7, 1709, sef yr 
wythfed flwyddyn o deyrnasiad y frenines Anne. Yn nghongl 
Ogledd-ddwyreiniol y fynwent bresenol y safai y capel boreuol 

hwn. Ei fesur oddifewn oedd 33 troedfedd o hyd, wrth 20 troed- 
fedd o led. Nid oes sicrwydd beth oedd cost yr adeilad: tybir 
fod y treuliau tua thri chant o bunau. 


Nid oedd yn perthyn i Fedyddwyr Cymru ond tri o dai 
cyrddau pan codwyd Felinfoel. Amseriad adeiladu y capeli 
hynaf sydd fel y canlyn:—Llanwenarth 1695, Rhydwilym 1701, 
Llangloffan 1706, FELINFOEL 1709, Hengoed 1710, a'r Blaenau 
1715. Teilynga ei gofnodi, modd bynag, fod gan eglwys Ilston 
dy cwrdd cyhoeddus cyn pen blwyddyn wedi ei chorpholiad yn 
1649, fel y profa yr hen Lyfr Eglwys pan yn son am “' constant 
preaching at the publick meeting house at Ilston.” 


Dyna gapel Felinfoel wedi ei godi yn gynullfan credinwyr 
Bedyddiedig y plwyfi cylchynol. _ Yn y dyddiau pan oedd Dr. 
Sacheverell, offeiriad o nod yn Llundain, yn pregethu o flaen yr 
awdurdodau y ddyledswydd o gadw i fyny erledigaeth lem yn 
erbyn Ymneillduwyr, ac yn cyffroi y werin nes eu gyru i droì 
capeli yn bentwr o adfeilion—yn y dyddiau pan oedd rhyfel 
erchyll yn cael ei gario yn mlaen rhwng Prydain a Ffrainc, a 
Marlborough yn enill brwydr Malplaguet, yr oedd saint Duw yn 
yr ardal hon wedi clywed, ac wedi gwrando, ar lef o'r nef yn 
dywedyd:—'' Cyfodwch, ac adeiledwch gysegr yr Arglwydd,” ac 
yn ngrym eu sel sanctaidd, adeiladasant dabernael syml '' yn 
breswylfod i rymus Dduw Jacob”; ac yn mhabell eu cyfarfod, 
cawsant, filoedd o weithiau, fodd i dystio:—'“ Diau fod Duw yn 
y lle hwn.” 


Yn y tymor hwn, cafodd y gangen yn Felinfoel ei bylchu yn 
fawr drwy i amryw o'r aelodau groesi y Werydd i Pensylfania, 
gan ymuno ag eglwys Gymreig y Welsh Tract. Ceir un nodwedd 
dra eithriadol yn hanes yr eglwys hono—corpholwyd hi yn 
Nghymru, cyn ei symudiad i'r America... Fel hyn y bu. Yn 
1701, yr oedd amryw aelodau o eglwysi Bedyddiedig siroedd 
Penfro, Caerfyrddin, ac Aberteifi, yn awyddus i fyned dros y 
mor. Wedi ymgyngori a'u gilydd, rhoddasant eu hachos ger 
bron yr eglwysi, a chawsant ganiatad i ymfudo. Ystyriai yr 
eglwysi mai gwell fyddai iddynt gael eu ffurfio yn eglwys yn eu 
gwlad enedigol, gan eu bod yn un ar bymtheg mewn nifer, ac un 
o honynt yn weinidog ordeiniedig: a chan iddynt hwythau farnu 
hyny yn ddoeth, hwy a gorpholwyd. Wedi eu cyfansoddi fel 


HANES BEDYDDWYR FELINFOEL. NN 


hyn yn eglwys, mordwyasant o Milford Haven, ac wedi cyraedd 
i dir y Gorllewin, ymsefydlasant yn Pensylfania, gan barhau yn 
eglwys drefnus a gwahaniaethol. Yn ol hen gofnodion eglwys y 
Welsh Tract, ychwanegwyd ati, yn 1710, saith o Langenech, ac 
y mae yn hen Lyfr Abertawe lythyr gollyngdod a roddwyd i naw 
o aelodau, ac yn eu plith rai a berthynent i'r gangen hon, sef 
Anthony Mathews, a'i fab Simon Mathews, yn nghyd a pherth- 
ynas iddynt o'r enw Simon Butler: ac y mae enwau y pedwar a 
brynasant dir capel Felinfoel wrth y llythyr cyflwyniad. Yr 
oedd Anthony Mathews a Simon Butler yn mysg gwyr blaenaf 
yr achos yn Felinfoel. Tebygol fod Anthony Mathews yn ddis- 
gynydd o Hugh Mathews, y Felinisaf, Llanelli, lle y cyfarfyddai 
yr aelodau tua 1653. Cyn adeiladu y capel, cynelid gwasanaeth 
yn ei dy ef. O dan gronglwyd Anthony Mathews y pregethai 
John Davies, y gweinidog, pan fygythiwyd ef gan '“ Mr. H. J.” 
[Gwel Gweinidogion yr Eglwys]. Ymddengys yn debygol fod y 
Simon Butler hwn yn fab neu yn wyr i'r gwr o'r un enw y 
cyfeiriwyd ato yn arwyddo y llythyr o gyngor a chyfarwyddyd a 
anfonwyd gan eglwys Ilston at eglwys ieuanc y Fenni, adeg ei 
ehorpholiad, tua 1659. Wedi ei ymfudiad i'r America, cartref- 
odd Simon Butler yn Montgomery, lle yr oedd eglwys Fedydd- 
iedig, a'r hon yr ymunodd. Bu yn llwyddianus iawn gyda'r byd 
yn ngwlad ei fabwysiad, ac yn dra_amlwg a defnyddiol gyda 
chrefydd. Yr oedd yn ddyn parchus ac enwog. Gwnaed ef yn 
Ustus Heddwch, ac adwaenid ef fel ““Ysgweier Butler.” Cododd 
anghydwelediad rhwng Ysgweier Butler a Benjamin Griffiths, y 
gweinidog, yn nghylch tragwyddol Fabolaeth, a thragwyddol 
Genedliad, ein Harglwydd Iesu Grist. Aeth y ddadl drwy yr 
eglwys, a'r eglwys yn ddwy blaid. Rhwng y gweinidog a'r 
Ysgweier, yn benaf, y byddai yr ymgleddyfu. Buont am tuag 
ugain mlynedd yn ceisio dyfod i gyd-ddealltwriaeth, a chan nad 
allent gyfarfod mewn “' undeb ffydd,” barnwyd mai doethaf oedd 
i'r pleidiau ymneillduo yn eglwysi ar eu penau eu hunain. Dyn 
o ddeall mawr ac o gymeriad rhagorol oedd yr hen Ysgweier 
Butler. Rhoddid iddo air parchus fel aelod, fel henuriad, ac fel 
Ustus Heddwch. Bu farw tua 1764, yn 77 mlwydd oed, a 
gwelodd Joshua Thomas lythyr oddiwrth Benjamin Griffiths, ei 
wrthwynebydd yn y ddadl, yn dweyd iddo ef, ar ddymuniad yr 
hen Ysgweier ei hun, bregethu yn ei angladd. Dengys hyn fod y 
ddau wr galluog a da, er blynyddoedd o frwydro, wedi ymhedd- 
ychu cyn y diwedd. 

Rhwng 1710 a 1718, nid oes ar gael ddim o hanes yr achos. 
Diau fod y frawdoliaeth wasgaredig yn ymgynull yn mhabell 
newydd eu cyfarfod yn ngwresogrwydd sel y dyddiau hyny, a 
chyda ffyddlondeb difwlch na adawai i laswelltyn dyfu ar eu 
llwybrau ; ac fod Morgan Jones a John Davies, y ddau weinidog, 
yn nghyda'u cynorthwywyr, yn pregethu ar gylch, ac yn gwein- 
yddu yr ordinhadau sanctaidd. 


Yn 1718, daeth y Gymanfa i Felinfoel. Nid yw Joshua 
Thomas yn siwr mai hwn oedd ei hymweliad cyntaf a'r ardal. 
Tybia ef y gall mai yma y cynaliwyd Cymanfa 1710, ond nid oes 
hanes sicr am un cyn 1718. Mater mwyaf neillduol y “Llythyr” 
at yr eglwysi yw cydnabyddiaeth y gynadledd o ddaioni yr 
Arglwydd yn ei waith yn gosod brenin mor dyner ar deyrngadair 
Prydain. Gwel '““ Cymanfaoedd yr Eglwys.” 


Hyd yma, cangen o Abertawe oedd Felinfoel. Yn 1719, 
gwnaed cytundeb rhwng y fam-eglwys a'r ferch, fod cwrdd i gael 
ei ganiatau yn Felinfoel ac yn Abertawe yr un amser, o Wyl 
Fihangel i Wyl Fair,—sef o ddiwedd Medi i ddiwedd Mawrth. 
Profa y penderfyniad, nad oedd hyny yn arferol o'r blaen, ac na 
echynelid gwasanaeth ond mewn un lle ar yr un pryd, ac fod 
aelodau Felinfoel, er pelled y ffordd, yn myned i addoli i Aber- 
tawe, ac aelodau Abertawe yn dyfod i Felinfoel. Gwelir nad 
oedd y cytundeb hwn mewn grym ond yn ystod tywydd garw a 
dyddiau byr misoedd y gauaf. Un rhwystr mawr ar ffordd yr 
hen bererinion duwiol i deithio o'r naill lle i'r llall oedd afon 
Llwchwr, a'r llanw yn dyfod o'r mor. Rhaid cofio nad oedd 
Pont Casllwchwr mewn bod y pryd hwnw, ac na chodwyd hi hyd 
1831. Mor angerddol oedd gwresogrwydd ysbryd brodyr a 
chwiorydd yr hen amser gynt, ac mor dra mawr oedd eu hanaws- 
derau i grefydda! “'Ond,” ebai Joshua Thomas, '' yr oedd sel 
a chariad y dyddiau hyny yn gwneyd pethau yn rhwydd, er ein 
bod ni yn eu gweled yn awr mor anhawdd: yr oeddent hwy yn 
ei chyfrif yn fraint fawr i gael rhyddid i fyned heb gael eu herlid, 
a'u carcharu, yr hyn fu rhan eu tadau yn hir yn y parthau hyn.” 


Yn 1725, ymwelodd y Gymanfa eto a Felinfoel. Mater 
pwysicaf y gynadledd oedd y terfysg blin oedd wedi hir ffynu yn 
Rhydwilym. Wedi blynyddoedd o ymryson gofidus, sicrhawyd 
cyd-ddealltwriaeth, a ffurfiwyd cymod rhwng y ddwyblaid yn 


HANES BEDYDDWYR FELINFOEL. 29 


Nghymanfa Felinfoel. Dychwelodd y gweinidogion a'r cenadon. 
i'w gwahanol gylchoedd yn llawen a diolchgar, am fod yr ym- 
yafael chwerw a barodd fawr dristwch calon i'r eglwysi am gyhyd 
o amser, wedi ei ddwyn i derfyniad hapus. O gylch 1725, 
anogwyd David Owen, aelod o'r gangen hon, i bregethu, ac am 
ddeugain mlynedd rhoddodd wasanaeth gwerthfawr, fel cynorth- 
wywr ac fel gweinidog. 


Wythnos y Sulgwyn, 1795, daeth y Gymanfa eto ar ei throi 
Felinfoel. Hyd yn hyn, nid oedd yr achos ond cangen o Aber- 
tawe. Yn nghynadledd y Gymanfa hon cytunwyd fod yr 
aelodau a gyfarfyddent i addoli yn Felinfoel i gael eu corpholi 
yn eglwys reolaidd ac anibynol. Fel hyn y dywed Joshua 
Thomas:— 


“Yn y Gymanfa yn Llanelli [Felinfoel], 1755, y trefnwyd i'r gangen 
hono ymgorpholi yn Eglwys ar ei phen ei hun. Er fod rhai yn meddwl 
i'r Eglwys ymgorpholi yn gynt, eto y mae Llythyr y Gymanfa y flwyddyn 
hono yn eglur dystio mai'r pryd. hwnw y bu. Mae geiriau'r Llythyr fel 
hyn, ' Cytunwyd, yn achos gofyniad o Abertawe, 1. I bobl Llanelli gael 
“eu gosod i fyny yn Eglwys wrthynt eu hunain. 2. Fod y gangen sydd 
“yn Llangyfelach, a'r un sydd yn Abertawe, gyda'u gilydd yn un eglwys: 
“a bod i'r brawd David Owen a'r brawd Griffith Jones i'w cynorthwyo, yn 
* Abertawe a_ Llangyfelach, hyd oni ddewisont fugail, neu dros flwyddyn. 
“Cwrdd tori bara i fod yn Abertawe bob mis, a phregeth yno bob pythef- 
“nos: na bo un cwrdd yn y naill le pan b'o tori bara yn y lle arall: ac i'r 
“ cangenau ddyfod at eu gilydd mor fynych ag y gallont, yn enwedig ar 
“gwrdd cymundeb. Pa fodd bynag yr oeddent o'r blaen, y mae hyn yn. 
dangos pa amser y trefnus gorpholwyd yr Eglwys.” 


Gweinidog yr eglwys newydd oedd David Owen, yr hwn 
oedd aelod o honi, ac wedi bod yn pregethu am tua deng 
mlynedd. _ Yn yr hanes o weinidogion Cymru a ddanfonwyd i 
Lundain yn 1784, dywedir fod David Owen wedi ei ordeinio ac 
yn wr cymeradwy a thra derbyniol. Ymddengys, felly, ei fod 
wedi ei urddo i swydd gweinidog ryw amser cyn i'r eglwys ieuanc 
ei ddewis yn fugail. Gan fod yr hybarch Morgan Jories wedi 
marw er's pum mlynedd, a'r eglwys yno heb ddewis ei olynydd, 
penderfynwyd, fel y gwelir uchod, fod gweinidog Felinfoel i 
gynorthwyo Abertawe a'i changenau yn achlysurol, hyd oni 
chaent weinidog sefydlog. Gyda golwg ar rif yr eglwys hon pan 
gorpholwyd hi, dywed Joshua Thomas:—'' Ni ellais erioed gael 
gwybod nifer yr aelodau gwreiddiol. Tebygol eu bod o ddeg a 
deugain i dri ugain: dim mwy, os oeddent gymaint.” 

Gwelir oddiwrth yr hanes hwn i gorph credinwyr Bedydd- 
iedig cychoedd Llanelli barhau yn gangen o Abertawe am ugein- 
iau o flynyddoedd, cyn cael eu corpholi yn eglwys. Byddai yr 
hen Fedyddwyr yn bur hwyrfrydig i osod aelodau gwahanol 
ardaloedd yn eglwysi trefnus ac anibynol. Deuwyd:i weled mai 
camgymeriad oedd hyn. Yn “Llythyr y Gymanfa,” 1793, 
gofynir y cwestiwn, “A ydyw yn rheolaidd, yn ol y Testament 
Newydd, i alw amrywiol gynulleidfaoedd o Gristnogion yn un 
eglwys?”:: ac yn ““ Llythyr Cymanfa” Felinfoel, 1794, dywedir: 
—''Yr ydym yn barnu'n gyffredin fel Cymanfa, mai peth 
cymwys i'r eglwysi ag sydd o amryw gangenau i ymranu, a bod 
yn eglwysi ar eu penau eu hunain, fel y delont yn agosach at 
bortreiad y Testament Newydd: ac yr ydym yn chwenych anog 
yr eglwysi i wneuthur hyny, hyd y byddo yn gyfleus iddynt 
mewn cariad.” Ar wahan i ysgrythyroldeb neu anysgrythyrol- 
deb yr oediad hwn i gorphori, un o ganlyniadau parhau y cang- 
enau am hir flynyddau yn ddim ond cangenau oedd cadw nifer 
yr eglwysi yn isel. Byddai credinwyr cymydogaethau yn 
cynyddu, a'r cangenau yn lliosogi, tra y byddai rhifedi yr eglwysi 
yn aros bron yn yr unfan. Er engraipht: nifer yr eglwysi yn 
1704, oedd deg: yn 1726, nid oeddent ond deuddeg: felly, ni 
ychwanegwyd ond dwy at rifedi yr eglwysi mewn dwy flynedd ar 
hugain. Yn y tymor hwnw, cychwynwyd achosion mewn aml i 
ardal, ond fel cangenau yr edrychid arnynt, ac ni chyfrifid hwy yn 
nifer yr eglwysi. Pan gorpholwyd Penyfai, yn 1726, yr oedd 
wedi bod yn gangen o Abertawe am un flynedd ar bymtheg a 
thrigain. _ Cynelid cyfarfodydd yn Llangloffan, fel cangen o 
Rhydwilym, mor foreu a 1689: adeiladwyd capel yn 1706, ond ni 
chorpholwyd yr eglwys hyd 1749, yn mhen tri ugain mlynedd 
wedi dechreuad yr achos. Cymerer Blaenwaun. Cychwynwyd 
yr achos tua 1706. Casglwyd cynulleidfa liosog, a chanoedd o 
aelodau.  Gweinyddid yno yr ordinhadau yn rheolaidd, a pherth- 
ynai i'r lle weinidogion enwog: ond gan mai cangen ydoedd o 
Gilfowyr, nid oedd yn cyfrif o gwbl yn nifer eglwysi y Bedydd- 
wyr, am nad oedd wedi ei chorpholi. Yn 1795, yr oedd yn 
Mlaenwaun 236 o aelodau, a phan ffurfiwyd hwy yn eglwys 
reolaidd y flwyddyn hono y cafodd fodolaeth eglwysig yn 
Nghymru. Bu Bedyddwyr Blaenwaun, felly, am bedwar ugain a 
naw o flynyddau heb le o gwbl yn ystadegaeth eglwysi yr enwad. 
Yr un modd am y gangen yn Felinfoel: bu am bedwar ugain 
mlynedd heb ei rhifo yn mysg yr eglwysi, am nad oedd wedi 

myned drwy y seremoni o gorpholiad rheolaidd. Nodwn hyn fel 
sail dros ddweyd, nad yw gwybod nifer eglwysi yr enwad mewn 
unrhyw flwyddyn yn ystod yr ail ganrif ar bymtheg, a'r ddeu- 
nawfed, yn cyfleu syniad cywir am nerth yr enwad yn Nghymru. 


Dyna eglwys reolaidd yn Felinfoel, gyda gweinidog ordein- 
iedig, cyn cyfodiad Howell Harris yn 1736, ac nid oedd ond un 
o amryw. Perthynai i'r Bedyddwyr yn 1796, un ar bymtheg o 
eglwysi wedi eu ffurfio yn drefnus, yn ogystal a lluaws o leoedd 
eraill, lle yr oedd yr ordinhadau yn cael eu gweinyddu, ac, felly, 
yn eglwysi yn mhob peth ond fod y weithred o gorpholi heb 
gymeryd lle: fel y gellir dweyd, fod gan yr enwad o ugain i ddeg 
ar hugain o eglwysi, heblaw deugain neu haner cant o gangenau 
a lleoedd i bregethu. Ac y mae adroddiadau Joshua Thomas, 
yn ei History of the Association, yn profi fod yr eglwysi yn 
llwyddo o flwyddyn i flwyddyn. Dyma ei eiriau. Yn 1720, “the 
ehurches were in peace, and great additions were made to some.” 
Yn 1724, “ many added to some of the churches.” Yn 1727, 
“* in some places, a wide door was opened to preach the gospel.” 
Eto, “about 1726 and 1727 many had been added to Blaenau and 
Hengoed ” Yn 1728, “comfortable accounts from the churches, 
all in peace, and most of them prosperous.” _ Yn 1731, “the 
churches are in peace: several added to many of them.” Ac am 
eglwys Glandwr yn 1735, dywed yr un hanesydd:—' Ymled- 
aenodd yr eglwys yn rhyfedd o gylch yr amser hyny, ac ychwan- 
egwyd llawer atynt. Aethant yn mlaen yn llwyddianus, gan 
ledu eu pabell ac estyn eu cortynau, gan dori allan ar y de a'r 
aswy am rai blynyddau.” Ac eto, yn ngwyneb tystiolaethau fel 
hyn, dywedir fod Ymneillduwyr Cymru, yn Fedyddwyr ac yn 
Anibynwyr, “yn cyflym ddiflanu o'r tir pan ddechreuodd y 
Diwygiad Methodistaidd.” Dywed Williams, Pantycelyn, am 
Gymru ei bod 

“yn gorwedd, 
Mewn rhyw dywell farwol hun, 


Heb na phresbyter na 'ffeiriad 
Nac un esgob ar ddihun,” 


hyd nes dechreuodd Howell Harris ei weinidogaeth yn 1736. 
Yr unig eithriad a noda yw 


“Griffith Jones pryd hwn oedd ddeffro 
Yn cyhoeddu efengyl gras.” 

Mewn penill arall y mae yn ei alw yn “seren oleu,” ac yn 
dweyd:—'' Hon ei hunan a ddisgleiriodd.”' Pan ddarllenodd yr 
enwog Edmund Jones, o'r Transh, yr hwn oedd yn byw yn y 
cyfnod, y desgrifiad camarweiniol uchod o gyflwr crefydd yn 
Nghymru, dywedodd:—''Anwiredd digywilydd wedi ei osod 
mewn argraph.'' Onid oedd yn mysg y Bedyddwyr, yn y tymor 
dan sylw, ser llachar? _ Beth am wyr fel Enoch Francis, John 
Jenkins, Rhydwilym, Samuel John, Cilfowyr, Morgan Griffiths, 
Hengoed, Miles Harri, Penygarn, Griffith Jones, Penyfai, Lewis 
Thomas, Abertawe, am yr hwn y dywedir ei fod ““ mor addfwyn 
a'r oen, mor llafurus a'r ych, ac mor wrol a'r llew”'? Gellid 
enwi o ddeugain i haner cant o weinidogion enwog am eu talent 
a'u gras, yn y cyfnod rhwng 1700 a 1736, a bregethent Air y 
bywyd ar hyd a lled y wlad, cyn codiad yr efengylwr o Drefecca. 
Yn sicr, anwybyddu ffeithiau, a chamddarllen hanes, wna yr 
ysgrifenwyr hyny a haerant mai pobl yn rhodio yn y tywyll- 
wch oedd cenedl y Cymry, hyd nes i'r “ Diwygiad Methodist- 
aidd '' dori allan yn nyddiau Howell Harris. 


Yn fuan wedi corpholi eglwys Felinfoel, codwyd amryw i 
gynorthwyo yn y weinidogaeth, megys Evan Thomas, '“ gwr 
ieuanc doniol a gobeithiol,” yr hwn, ar ol derbyn cwrs o addysg 
yn Bristol, a sefydlodd yn mysg y Saeson: a Morgan David, 
gyda'i “ ddawn a'i athrawiaeth yn sylweddol ac yn fuddiol er 
adeiladaeth yn y ffydd,” ond a fu farw yn mhen ychydig flyn- 
yddau: ac yn nghylch 1744, anogwyd dau eraill i wasanaethu 
Duw yn efengyl ei Fab, sef, John Duckfield, “gwr o 
ddeall da ac ymchwiliad dyfal am feddwl yr Ysgrythyrau,” a 
Morgan Rees feddylgar a thoddedig. Gan fod y gweinidog, 
David Owen, yn heneiddio ac yn gwanhau, barnwyd yn oreu 
ordeinio y ddau ddiweddaf a enwyd, fel y gallent fod o helaethach 
gwasanaeth i'r eglwys, ac o fwy cymorth i'r bugail hybarch, yr 
hwn oedd wedi bod mor llafurus a defnyddiol yn y cylch am 
gyhyd o amser. Felly, yn 1761, neillduwyd Morgan Rees a 
John Duckfield, yn weinidogion cynorthwyol. Nid hir wedi 
hyny y cafodd y frawdoliaeth wasanaeth David Owen. Nesaodd 
amser ymddatodiad y gwr enillgar ei ysbryd, a dylanwadol ei 
weinidogaeth. Wedi bod yn ymdrechol iawn am ddeugain 
mlynedd, a chael ei arddel mewn modd amlwg gan yr Arglwydd, 
ymadawodd a'r anialwch ac aeth dros yr Iorddonen i Ganaan, 
Mehefin 19, 1765, yn 72 mlwydd oed. Cyn i'r eglwys sychu 

dagrau ei hiraeth ar ol y gwas da a ffyddlon hwn, adnewyddwyd 
ei galar, a mwyhawyd ei cholled, drwy farwolaeth y deallus John 
Duckfield, Ebrill 20, 1766, fel nad oedd yn aros yn awr ond 
Morgan Rees yn unig i borthi praidd Duw. 


Yn y cyflwr amddifad a helbulus hwn yr oedd saint Felinfoel, 
pan ymwelodd y Gymanfa a'r lle Mehefin 11, 12, 1766. _ Pre- 
gethwyd gan ddau wr tra enwog, nid amgen, Timothy Thomas, 
Aberduar, oddiar Esai xxvii. 13, a Hugh Evans, M.A., 
Bristol, oddiar Zech. xiv. 20. Yn ei chynadledd ail-agorwyd y 
ddadl ar Arddodiad Dwylaw, pwnc fu yn creu cryn derfysg yn 
yr eglwysi a'r Cymanfaoedd am lawer blwyddyn, ond yn Felin- 
foel, wedi hir ymdrin, deuwyd i gyd-ddealltwriaeth tangnefeddus. 
Rhoddir yma ““ Llythyr y Gymanfa,” a adysgrifiwyd genym, air 
am air, yn Llyfrgell Caerdydd, drwy garedigrwydd Mr. Ifano 
Jones, ac a argrephir heb newid dim ar ei orgraph na'i 


LLYTHYR 


ODDI WRTH 


Gymmanfa o Weinidogion 
AT 


Yr Amryw HEglwyfi, 


I ba rai y maent yn perthyn. 


9 PEDR iii. l. 


— Annylyd, yr ydwyf yn awr yn— 'fgrifenu attoch, yn yr hnn yr ydwyf 
yn cuffroi eìch meddwl puraidd, trïy ddwyn ar gof â chmi. 


CAERFYRDDIN, 


Argraffwyd gan J. Rofs, yn Heol-Awst, 
1766. 


Llythyr y Gymmanfa 
AT YR 


EGLWYS 


Gweinidogion a Chenhadon o'r amryw eglwyfì Jefu Grift yn Neheubarth 
Cymru, yn arddel Ffydd ac Edifeirwch o flaen Bedydd ac Arddodiad- 
dwylaw ar y Bedyddiedig (ynghyd ac eraill, o'r un Farn, ond ynghylch 
Arddodiad-dwylaw) wedi cyfarfod ynghyd mewn Cymmanfa yn agos i 
Lanelli, yn Sir Gaerfyrddin, ar. yr 11 a'r 12 o Fehefin, 1766: yn anfon ein 
brawdol a chrisUnogol Annerch, at yr amryw Fglwyfi dywededig, y rhai 
yr ydym yma yn eich cynnrychioli. 


Anwylyd yn yr Arglwydd, 

Y rhai yr ydym yn hyderu'ch bod wedi'ch galw, yn ol arfaeth Duw a'i 
Ras, gan fod daionus Ragluniaeth Duw wedi trefnu i ni y fraint o gyfleuf- 
tra i anfon attoch, yn y dull hwn, yr ym yn gobeithio y derbyniwch 
chwithau yn gariadus yr hyn ym yn ei anfon, fel yr ydym ninnau wrth 
anfon atoch: Amfer a doniau a ballai i ofod allan ein Cariad ni attoch 
a'n hoffder ynoch, fel Priodas-ferch, Gwraig yr Oen: Yn nefaf at Ogoniant 
ein Duw da, ein hyfrydwch a'n gorfoledd pennaf yw eich cyfur, eich 
adeiladaeth, a phob gwir gynnydd yfbrydol a chrefyddol i'ch Eneidiau 
anfarwol chwi: Ac felly, yn y Lle cyntaf, fel ag yr ydych wedi rhoddi'ch 
gyddfau dan jau COrift, chwiliwch eich hunain, A gawfoch jawn olwg ar 
eich trueni'ch hunain wrth naturiaeth? A ddygwyd chwi i fod yn wir 
deimladwy o'r golledigaeth neu'r ddamnedigaeth ag yr ydych yn gorwedd 
dani neu'n ddaroftyngedig iddi, fel trofeddwyr o gyfraith gyfiawn? A 
gawfoch'wi wir olwg ar eich dim eich hunain, ynoch eich hunain? Ac 
hefyd, a gawfoch olwg arnoch eich hunain trwy Râs yr Efengyl; fef, A 
brofafoch chwi awdurdod a rhinwedd anorchfygol Ras Duw, yn tynnu 
lawr yr Anufudd-dod a'r Anghrediniaeth fy ynoch wrth naturiaeth? A 
gawfoch olwg ar Ogoniant Perfon Jefu Grift, fel gwir Dduw a gwir Ddyn, 
ac felly ei gymhwyfder, fel Cyfryngwr, i'ch Eneidiau colledig? A yw 
gorphwyfiad eich Eneidiau arno, fel ffrwyth tragywyddol Gariad, rhâd 
Baratoad anfeidrol Ddoethineb, a thragwyddol Allu? fel y gallech ddy- 
wedyd, yn hyn o ran, Dy Ewylys a wneler ar y ddaear megis ag y mae yn 
y Nefoedd. 


Ac hefyd, a dderbyniafoch'wi yr Ysbryd-Glan er pan y gwnaethoch 
broffes o'ch bod yn credu? yr hon ydyw'ch rhagorfraint filfaenol, ar ba 
un y mae'ch holl Fendithion yfbrydol yn gorphwys, mewn addewid;— 
Nŵs gadawaf chwŷn ymddifaid &c. Er y gallwch ffurfio'ch hunain i ryw 

Drefn eglwyfig, etto ni all gallu, awdurdod, a holl Ddoethineb y Byd hwn, 
eich gwneuthur yn wir Demlau i'r Duw byw, heb yr Yfbryd hwn 
Ymhellach, yftyriwch y gwahaniaeth, yn ol yr Efengyl, fydd rhwng 
Cyfiawnhâd a Sancteiddhad; fef mai'ch Cyfiawnhad fydd weithred o 
gyfrifiad [Duw] o ufudd-dod Crift, neu'r hyn a wnaeth ac a ddioddefodd 
Jefu Grift, fel Cyfryngwr, ymha un y mae'n gynnwyfedig, eich rhydd-did 
chwi oddiwrth awdurdod damniol y Gyfraith; ond sancteiddhad fydd 
Egwyddor greuedig a phlanedig, yn eich Eneidiau chwi, trwy Râs ac 
Yfbryd Duw, trwy ba un yr ydych yn byw i Dduw ac nid i chwi'ch 
hunain; yr hyn fy'n gynnwyfedig yn y purdeb oddi fewn ac oddi allan; 
Jefu Grift ydyw'r Ffynnon o ba le y mae Sancteiddrwydd yn tarddu: Nid 
yw yn wreiddiol nac yn naturiol ynochwi'ch hunain; efe yw'r Ffinyd- 
wydden ir ag fydd yn waftad yn llawn ffrwyth; O gofodwch eich Ffydd 
mewn gwaftadol ymarferiad ar haeddiant ei Farwolaeth, a'i Waed ef, fel 
y mae wedi offrymu ei hun yn aberth ac yn offrwm i Dduw o arogl 
peraidd. 


Ac hefyd, difgwyliwch, yn eich holl gyflawniadau crefyddol, am brofiad 
o fwynhâd o brefennoldeb Duw gyda chwi; hyn a wna grefydd yn felus 
i chwi, yn anrhydeddus ger bron y byd, yn fuddiol ac yn adeiladol i'ch 
Eneidiau gwerthfawr chwithau, a phob Dyledfwydd fydd hawdd a 
melus i'w chyflawu; ie, pob caledi ag a'ch cyfarfyddo a fydd rhwydd, 
pa bryd bynnag, yn Nhrefn Rhagluniaeth y cyfrifir chwi'n deilwng i 
wneuthur neu i ddioddef dim er mwyn Enw Jefu o Nazareth. Ymhellach 
arferwch bob Moddion i gynnal Heddwch a Chariad yn eich plith eich 
hunain, fel Eglwyfi neilltuol; gweddiwch lawer, ac yn ddifrifol, ar fod 
Cariad Crift yn cael ei dywallt ar led yn eich Calonnau chwi, fel îrwy 
Rinwedd y Cariad hwnnw y byddo i chwi garu Duw yn fwy, a charu eich 
eilydd yn well, fel Plant yr un Tad, ac Etifeddion yr un Deymas: A 
byddwch dyner iawn o'r rhai gweinion, llefg, ac amheus yn eich plith; 
cadwch Olwg wiliadwrus a neillduol arnoch eich hunain ymhob lle ac 
Amgylchiad y gelwir chwi iddo.—Anwyl Frodyr, cyfrifwch yn Fraint fod 
eich Athrawon heb eu comnelu, a gweddiwch lawer droftynt; a chydym- 
-deimlwch a'r rhai fydd mewn Colled yn y flwyddyn hon: cedwch yn 
waftad yn ol Gair Duw, mewn Athrawiaeth, Dysgyblaeth, a Bywyd glân. 
Yftyriwch y Pethau hyn, y rhai yr ydym yn hyderu y cant Le gyda chwi, 


a than Fendith y Duw mawr, y byddant er Mefur o Les i'ch Eneidiau 
anfarwol chwi. 


Ond cyn dibennu, rhoddwn i chwi 'chydig o Hanes ein Cyfarfod. 
'Trwy ddaioni a thrugaredd Duw ni a gawsom ein ffordd yn rhwydd a 
derbyniad grefawgar yn, a chan yr Eglwys, at ba un a daethom ynghyd: 
ond, yr hyn oedd fefur o achlysur Triftwch i ni, colled a galar iddynt 
hwy, ni a gawfom fod dau o'u Gweinidogion wedi meirw y flwyddyn 
ddiweddaf, fef ein hanwyl Frodyr Dafydd Owen a John Duckfeld; ond etto 
trwy Drugaredd cawsom weled Wynebau llawer, o bell ac agos, er Cysur, 
Llawenydd ac adfywiad i'n heneidiau. 


Dechreuafom y dydd cyntaf gyd â Duw, trwy Weddi ac Ymbil; caw- 

fom ddwy Bregeth fuddiol ac adeiladol, y gyntaf yn Gymraeg, gan ein 
hanwyl frawd Timothy Thomas, oddiwrth Bfay xxvii. 15. Yn yr hon y 
gofodwyd allan alluog Awdurdod Efengyl Oriftb i ddychwelyd dynion at y 
gwir Dduw; a'r ail yn Saefnaeg ac yn Gymraeg gan ein hanwyl frawd Hugh 
Evans, oddiwrth Zech. xiv. 20. Yn yr hon y gofodwyd allan Natur, Angen- 
rheidrwydd, a Defnyddioldeb Sancteiddrwydd; ynadarllenwyd Llythyrau'r 
Eglwyfi, yn y rhai y cawsom Hanes o'u bod, oll, mewn Mesur o Undeb 
a'u gilydd, er bod rhai yn achwyn oblegid Mesur o Ofidiau a Chynnig- 
iadau gwrthwynebol i Heddwch: mae rhyw faint o Chwanegiad at bob 
Eglwys, ond un; rhai Gwrthgilwyr wedi dychwelyd. Amryw'n gorfoleddu 
am Lwyddiant yr Efengyl y tu draw i'r Môr, fef yn America, ac yn 
hiraethu am yr un fath Effaith yn ein plith ninnau: Y mae hefyd 
Arwyddion gobeithiol o fod Doniau Gweinidogaethol yn cael eu chwanegu 
mewn rhai Eglwyfi. 


Ni chwanegwn, ond dymuno fod yr Hanes a'r Cynghorion uchod o 
Ddefnydd neillduol i'ch Eneidiau chwi, ac er Clod i Dduw; felly y 
gorphwys, 

Eich cariadus Frodyr, a'ch ufudd 
Wasanaethnyr dros &Grift, 


Timothy Thomas, 


CYMMEDROLWR 


dros, ac yn Enw'r Gymmanfa. 


PS. Yr ail dydd, wedi bod amryw yn gweddio ar ein Duw, ac i ni 
ystyried y pethau ag oedd berthynol i'r Gymmanfa a'r Eglwysi, cyttun- 
afom, 


l. Pr holl Eglwyfi gadw cyfarfod o ddiolchgarwch, yr ail dydd o 
Orphenhaf, am yr amryw freintiau yfbrydol a naturiol ydym yn eu mwyn- 
hau; gan gofio ac yftyried y mawr wahaniaeth fydd rhwng y flwyddyn 
hon a'r flwyddyn ddiweddaf. 


2. I Eglwys Blaenau-gwent gael caniattad i anfon at yr amryw Eglwyfi 
tuag at gael cynnorthwy at dalu traul Ty cyfarfod newydd. 


5. Fod y Gymmanfa y flwyddyn nefaf ym JMoleston, yn Sir Benfro, ar y 
dyddiau, (a elwir yn gyffredin) Mercher a Jau diweddaf o flaen y Sulgwyn,. 
a'r Brawd Griffith Davies ìi bregethu, os amgen y Brawd Richard Jones. 


Nifer y EWAFEE IAS ab yr Fwyd y y dew Ì gu 
yw 5 es 
Nifer y rhai a fuant feirw, y flwyddyn ddiweddaf, 48 
yw - - - in - z - a 
Nifer y rhai a fwriwyd ymah' o'r AH o het Hi eu 97 

hanaddafrwydd, yw - $ 

Nifer y gwrthgilwyr a ddychwelafant at yr Eglwyfíi, trwy | 5 
edifeirwch, y flwyddyn ddiweddaf, yw - - - 


Felly'r nifer fy'n chwaueg o Aelodau yn yr amryw Eglwyfi, ) 45 
y leni na'r llynedd yw - - - - z 


Yn mlwyddyn y Gymanfa hon, nid oedd yn perthyn i'r 
eglwys ond un pregethwr, sef Morgan Rees, y gweinidog. Gan 
fod cynifer o fanau lle y pregethid, yr oedd y fath brinder 
cynorthwywyr yn bur anfanteisiol, am nad oedd yn bosibli un 
allu cadw'r cyrddau yn eu trefn. Pan yn cau eì" Hanes "i 
fyny yn 1777, fel hyn y dywed Joshua Thomas am eglwys Felin- 


foel:— 


“ Maent yn pregethu bob Sabboth, cyn neu ar ol haner dydd, mewn 
pedwar lle gwahanol. Y ty cwrdd yw un o honynt. Tai anedd yw'r 
lleill mewn cangenau o'r un tu a'r llall i'r Eglwys. Y maent yn tori 
bara bob mis yn y ty cwrdd yn unig. Maent yn pregethu yn achlysurol 
mewn lleoedd eraill pan y byddo yn gyfleus, ac y maent yn dechreu 
pregethu yn y dref hefyd.” 


I gwrdd a'r holl alwadau am bregethu, nid oedd gan yr 
eglwys neb ond y gweinidog, Morgan Rees. Ond daeth ym- 
wared. Gwelodd yr Arglwydd yn dda godi dau o'r aelodau i fod 
yn help yn y weinidogaeth, sef William Hughes, Glyngwernen, 
a David Owen, mab yr hen weinidog. Cynorthwywr fu David 
Owen hyd y diwedd, ond ordeiniwyd William Hughes, yn 1774, 
i fod yn gydweinidog a Morgan Rees. Felly yr oedd yn yr 
eglwys ar y pryd ddau wedi eu hurddo i'r weinidogaeth, ac un 
pregethwr cynorthwyol; a bu y tri, y blynyddau hyn, yn rhoddi 
eu gwasanaeth i'r achos ieuanc yn Soar, Llandyfan. Yn y 
llythyr a anfonwyd o'r eglwys hon i Gymanfa Capelyffin, 1770, 
hysbysir fod gwr o'r enw Samson Davies, yr hwn a fuasai yn 
weinidog gyda'r Presbyteriaid am ddeng mlynedd ar hugain, 
wedi ei fedyddio, ei dderbyn i gymundeb, ac yn cynorthwyo i 
gyfranu Gair y bywyd Yn 1782, dechreuodd David Powell 
arfer ei ddawn i bregethu, a bu yn ddyfal yn y weinidogaeth yn 
y cylch, hyd oni symudodd, yn Medi, 1789, i fugeilio eglwys y 
Nottage. Wedi llanw daeth trai. _ Bu farw David Owen yn 
1980, hunodd William Hughes yn 1788, gorphenodd Samson 
Davies frwydro a'r Philistiaid yn 1788, a mudodd David Powell 
i faes newydd ei lafur yn 1789, fel ag yr oedd yr eglwys unwaith 
eto yn dra amddifad o '“ ddoniau.” Anghyfleusdra mawr arall 

oedd fod Morgan Rees, y gweinidog, yn byw yn Llangyfelach, 
yn mhell oddiwrth y praidd, ac yn gwasanaethu eglwys Salem 
ddau Sabboth yn y mis. 


1791—1837. Yn ngwyneb hyn gwahoddwyd Daniel Davies, 
Ffynonhenry, i gydlafurio a Morgan Rees: ac yn 1791, dech- 
reuodd yn ei faes newydd. Fel hyn y cofnoda ef ei hun hanes 
ei symudiad:— 


“ Daniel Davies a symydodd o'r ffynonhendry i'r Eglwys hon Dyddiau 
gwylmihengel yn y flwyddin 1791, ar alwad yr Eglwys y gid lafyrio a'r 
Brawd Morgan Rees.” 


Dyna yn awr ddau gydweithiwr yn y weinidogaeth, ac fel y 
dywed David Bowen:—'' Ni fu eglwys y Felinfoel ddim llawer 
o amser er ys can mlynedd heb ddau weinidog.” Rhif yr aelodau 
pan gychwynodd Daniel Davies lafurio yn y cylch, yn ol y rhestr 
a ysgrifenodd ef ei hun, oedd 126. Wedi ei ddyfodiad, ebai D. 
Bowen, '“adfywiodd yr eglwys yn fuan, a chynyddodd mewn 
nifer o gant a chwech ar hugain i bedwar cant cyn hir amser.” 
Y gweinidog newydd, gwr ieuane cadarn, bywiog, pymtheg ar 
hugain oed, a ymroddodd i'w waith, ac a ffynodd. _ Tystia yr 
hen Lyfr Eglwys ei fod, yn llawnder ei aiddgarwch sanctaidd, 
yn nechreu ei weinidogaeth, yn pregethu a bedyddio yn yr holl 
wlad o amgylch. 


Pan oedd y gwaith da yn myned yn mlaen yn dra llwydd- 
ianus, a'r eglwys mewn gwedd hynod lewyrchus, daeth y 
Gymanfa etoi Felinfoel, yn 1794. _ Gwyl nodedig oedd hon ar 
lawer ystyr: yn un peth, yr oedd yn adeg fywiog ar grefydd drwy 
y siroedd, a'r llythyrau oddiwrth yr eglwysi yn cael eu derbyn 
gyda llawenydd mawr, ar gyfrif yr hanesion cysurus am eu 
heddwch a'u cynydd: peth arall, bu rhyw arogl esmwyth ar y 
gwasanaeth, a thorodd yn orfoledd mawr o dan y weinidogaeth. 
Tybiwn fod Cymanfa 1794 yr hynotaf o'r holl wyliau mawr fu 
yn Felinfoel, os nad yr hynotaf o holl Gymanfaoedd Cymru, a 
hyny, mewn rhan, ar gyfrif yr oedfa ryfedd gafodd Christmas 
Evans, a'i bod drwy hyny wedi ei doleni yn anysgarol wrth ei 
hanes ef, ac yn cael lle amlwg yn lluaws bywgraphiadau y 
seraph-bregethwr. 


Gosodwn yma “' Lythyr” y Gymanfa hanesyddol hon:— 


EL IL Y'R 


5 Y'MMA'N F.A 


YN Y 
FLWYDDYN 1794. 


I'R DIBEN 


I annog pawb i ddilyn y Pethau a berthynant i Heddwch, a'r Pethau a 
berthynant i Adeiladaeth eu gilydd: 


AC HEFYD 


Pob un i ymdrechu i gael mwy o Adnabyddiaeth o hono ei hun, rhag bod 
yn debyg i fod yn ol yn y diwedd; a gwifgo Cariad yr hwn yw Rhwymyn 
Perffeithrwydd. 


CAERFYRDDIN. 


Argraphwyd gan IOAN DANIEL, yn Heol-y Farchnad. 


LLYTHYR, &c. 


GwEINIDOGION a CHENHADON O amryw Eglwyfi Iefu Grift, yn perthyn i 
Gymmanfa Orllewinol Cymru, yn arddel yr unig wir Dduw, fef, Drin- 
dod yfgrythurol, yn cynnwye y Tad, Mab, ac Yfpryd Glân, mewn 
undod anwahanol, etto yn wahaniaethol. Hefyd, yn arddel ffydd o 
flaen bedydd; y rhan fwyaf yn arddel arddodiad dwylaw ar y bed- 
yddiedig; ond oll yn dal mai y Bibl yw'n perffaith reol; ac mae'n goleu 
arno, o ran pyngciau athrawiaethol ac ymarferol, yn cael eu cynnwys 
yn fyr yn Llyfr Cyffes Ffydd arferol ei goffau; wedi cyfarfod mewn 
Cymmanfa gyhoeddus yn y Tŷ Newydd, yn agos i Dref Llanelli, ar yr 
lleg, a'r l2fed o Fehefin, 1794. 


Anwylyd, yr ydym yn ei chyfrif yn fraint i gael y cyfleufdra hwn 
i'ch annerch yn y flwyddyn hon etto mewn llythyr; fe allai eich bod yn 
difgwyl am ryw bethau newyddion oddi wrthym; ond mae'n rhaid dy- 
wedyd gyd â'r apoftol, “Yfgrifennu'r un pethau attoch, gennym ni yn wir 
nid yw flin, ac ìi chwithau y mae yn ddiogel” Gan hynny, ni a ofodwn 
ger eich bron rai pethau i'w eu credu,—canys credu yw gwraidd 
gweithredu, a chariad yw'r iawn egwyddor ag fydd yn cymmell credadyn 
at bob gweithred dda; gan hynny, iawn gredu wna i chwi iawn weith- 
redu: mae credu yn gyfeiliornus yn tueddu i weithredu'n gyfeiliornus; 
am hynny, anwylyd, da y gwnewch i ddal yn lew y gair ffyddlon, Tat. i. 
9. a chofio cyngor yr apoftol i Timothy, “Glyn wrth ddarllain Ac yr 
oedd y duwiolion gynt yn cael eu canmol am hyn—y rhai hyn oedd 
foneddigeiddiach na'r rhai oedd yn Thefalonica, y rhai a dderbyniafant 
y gair gyd â phob parodrwydd meddwl, gan chwilio beunydd yr yfgryth- 
urau, a oedd y pethau hyn felly, 4ct. xvii. ll. Y mae'r yfgrythur yn 
datguddio i fod cyfiawnhad pechadur ger bron Duw, yn unig ac yn hollol 
trwy Grift: a hwy wedi eu cyfiawnhau yn rhad trwy ei ras ef, trwy'r 
prynedigaeth fydd yng Nghrift Iefu, Ahuf. iii. 24. ac wedi iddo wneuthur 
heddwch trwy waed ei groes ef, Col. i. 20. Ac hefyd, y mae yn datguddio 
ini yr amhofibilrwydd i enaid i fod yn gadwedig mewn un ffordd arall 
ond trwy aberth Orift—yr hwn a ofododd Duw yn iawn trwy ffydd yn eí 
waed ef, i ddangos ei gyfiawnder ef, trwy faddeuant y pechodau a 
wnaethid o'r blaen trwy ddioddefgarwch Duw, ìi ddangos ei gyfiawnder ef 
y pryd hwn, fel y byddai efe yn gyfiawn, ac yn cyfiawnhau y neb fydd o 
ffydd Iefu, Rhuf. iii. 25, 26. Heb ollwng gwaed nid oes faddeuant, Heb. 
ix 22. Ac y mae'r yfgrythur yn datguddio i ni, er fod pechadur wedi ei 
gyfiawnhau ger bron Duw, trwy ufudd-dod ac aberth Orift, na ddichon 
neb fwynhau cymdeithas â Duw a'i angylion fanctaidd, heb gael eu hail 
eni, neu eu cyfnewid trwy ras: canys fe ddywedodd Pen mawr yr eglwys, 
“Yn wir, yn wir, meddaf i ti, oddieithr geni dyn drachefn, ni ddichon 
efe weled teyrnas Dduw,” Joan iii. 5, 5, 7.. Wedi eich hail eni, nid o had 
llygredig, eithr anllygredig trwy air Duw, yr hwn fydd yn byw ac yn 
parhau yn dragywydd, 1 Pedr i. 25. Heblaw hyn hefyd, frodyr anwyl a 

hoff yn yr Arglwydd, mae'r yfgrythur yn datguddio i ni yr angenrheid- 
rwydd o ffydd yn Iefu Grift, i ymddiried ynddo, i bwyfo arno, ac i lynu 
wrtho yn ddiwahan hyd y diwedd. Trwy ffydd yr ydym yn canfod y 
cariad â'r hwn y carodd Crift ni; a'r olwg hon fydd yn ein cymmell ni 
i'w garu ef; ac oddiwrth olwg ar y cariad hwn y mae ufudd-dod ewyllyf- 
gar i'w ei holl orchymynion ef yn dyfod yn blefer ac yn hyfrydwch; ïe, 
ac yn ymborth i'r enaid ar ei daith tu a'r bywyd tragywyddol; ' canys 
mae cariad Crift yn ein cymmell ni, 2 Cor. v. 14. Ymhellach, frodyr, 
edrychwch yn fanol beth yw'r egwyddor a wnaeth i chwi fod yn grefyddol, 
:0 blegid mae gair Duw yn datguddio i ni am rai ymhob oes, ar enw 
erefydd, heb fod yn wir grefyddol. Yr oedd Cain yn grefyddwr mawr 
mewn ymddangofiad dros amfer; ond eíto, yn ddieithr iawn i wir 
grefydd: fe ymddangofodd ei egwyddor ef allan yn y weithred waedlyd 
yn lladd ei frawd: yr oedd hyn yn groes iawn i dymmer nefolaidd ac 
'Yfpryd yr addfwyn Oen. 


Yr oedd Judas hefyd yn broffefwr mawr, ac yn cael y flaenoriaeth yn 
-yr eglwys yma ar y ddaear dros amfer, yn cario'r gôd; ac fe ymddang- 
ofodd nad oedd ei wreiddyn ddim yn well nâ bod yn ariangar; canys fe 
werthodd y perl fydd fwy ei werth nâ'r byd am ddeg ar hugain o arian. 
«O mor dlawd yw'r grefydd fydd a'i gwraidd mewn golud anwadal! Ac 
hefyd, yr ydym yn cael am Simeon y fwynwr, wedi credu a'i fedyddio, 
ac etto heb gredu yn iawn, pan dybiodd y meddiannid dawn Duw trwy 
arian; yn rhad y mae Duw yn rhoddi, heb arian ac heb werth. 


Heblaw hyn, yr ydym yn gweled mewn amrywiol fannau yng air Duw, 
fod rhagrithwyr ymhlith plant Duw; fef, am un yn y briodas heb y wiîg 
am dano, ac am yr efrau ymhlith y gwenith—a'r ffigys-bren diffrwyth, 
a'r morwynion ffol, gyd â'r rhai cail hyd y drws; ac yna eu crefydd yn 
“darfod. 


Wel, bellach, frodyr anwyl, oddiar yr olwg ar y pethau hyn, mae yn 
bryd deffroi o gyfgu; ni thâl enw mewn crefydd ddim yn nydd y 'îtorom; 
nac ymfoddlonwch ar gyflawni cyflawniadau oddi allan, heb gymdeithafu 
â'r Iefu gwerthfawr; na feddyliwch fod eich gweddiau na'ch dagrau, 
-eich gwrando na'ch cymmuno, yn gymmeradwy gan Dduw heb wir ffydd; 
ac y mae'n anhawdd i chwi brofi gwirionedd eich ffydd, os na wyddoch 
ddim trwy brofiad am y gymdeithas; a gochelwch hefyd dwyllo eich 
hunain o ran y gymdeithas: yr ydym yn ofni fod llawer wedi twyllo eu 
hunain ac eraill yn hynny. 


Hefyd, mae'r adnewyddiad grafol a gwirioneddol yn dwyn dyn, nid 
yn unig i adnabod Duw, ond i debygu i Dduw, ac i lynu wrth Dduw: nid 
oes i Dduw gymdeithas â gweithredwyr anwiredd: ac mae gwir ffydd yn 
gweithio trwy gariad; ac os bydd gwir gariad at Dduw, fe fydd gwir 
ufudd-dod i'w orchymmynion, fel y nodwyd, ac mae'n cael ei alw ufudd- 
dod ffydd. Ac os rhodiwn yn y goleuni yma, mae i ni gymdeithas â'n 
gilydd, fef Duw a ninnau; ac nid credu dros amfer a wnawn, ac yn amfer 
profedigaeth cilio; nage, ond fe fydd gwir ffydd fel tarian gennym, â'r 

hwn y ddiffoddir picellau tanllyd y fall, ac ni a fyddwn farw mewn ffydd, 
a'n cariad byth ni chwymp ymaith. Cofiwch hefyd, nad oes dim poffibl 
i fod yn wir grediniol heb fod yn wir edifeiriol, ac na thâl ef ddim i geifio 
euddio pechod; ond rhaid ei gyfaddef; ac nid yw ond ofer ei gyfaddef 
heb ei adael. Gochelwch hefyd edrych ar eich efgeuluftra, fel peth di- 
bechod; llaw y diwyd a gyfoethoga; ni's gellwch fod yn rhy ddiwyd; ac 
wedi'r cwbl credwch, a dywedwch, mai gweifion anfuddiol ydych. 


Perchwch bawb, cerwch y brawdoliaeth, ofnwch Dduw, anrhydedd- 
wch y brenin, 1 Pedr ii. 17. Bellach frodyr, byddwch wych, byddwch 
berffaith, diddaner chwi, fyniwch yr un peth, byddwch heddychol, â 
Duw'r cariad a'r heddwch a fydd gyd â chwi, 2 Cor. xiii. ll. 


Weithian rhoddwn i chwi ychydig o Hanes ein Cyfarfod, yr hyn sydd fel 
y canlyn : 


Cyfarfuom brydnhawn dydd Mawrth, a dechreuwyd yr odfa mewn 
gweddi gan y brawd John Evans, a moliannwyd yr Arglwydd; yna y 
pregethwyd gan y brawd John Jones, o Ramoth, oddiar Lef. xiv. 14. 'A 
chymmered yr offeiriad o waed yr aberth, dros gamwedd, a rhodded yr 
offeiriad ef ar gwrr ifaf cluft ddehau yr hwn a lanheir, ac ar fawd ei law 
ddehau, ac ar fawd ei droed ddehau.” A phregethodd y brawd J. Lewis, 
o Lanwenarth, oddiar Heb. iv. 15. “Canys nid oes i ni archoffeiriad heb 
fedru cyd-ddioddef gyd â'n gwendid ni; ond wedi ei demtio ymhob peth 
yr un ffunud a ninnau, ac etto heb bechod. Yna dibenodd yr odfa mewn 
gweddi. 


Dechreuwyd yr odfa dydd Merchur gan y brodyr G. Rees a D. Lewis, 
a darllenodd y brawd J. Richards, Sal. ciii. Yna pregethodd y brawd D. 
Evans, o Faes-y-berllan, oddiar 1 Ioan iii. l._ Gwelwch pa fath gariad & 
roddodd y Tad arnom, fel y'n gelwid yn feibion â Dduw, &c. a chanwyd mawl 
amryw weithiau. Pregethodd y Brawd Ben Davies, yn Saefonaeg, oddiar 
Esa. xlv. 24. Yn yr Arglwydd, medd un, y mae i mi gyfiawnder a nerth; atto 
ef y deuir; a chywilyddir pawb a ddigiant wrtho. Yna y pregethodd y 
Brawd Chriftmas Evans, oddiar Col. ìi. 22.  Ynghorph eí gnawd ef trwy 
farwolaeth, vch cyflwyno chni yn fanctaidd, ac yn ddifeius. ac yn ddiargyhoedd, 
ger ei fron ef A gweddiodd am fendith, a dibennwyd yr odfa honno; a 
gorphwyfwyd ychydig. 


Yna gweddiodd y brodyr T. Morris, a Hugh Evans, a chanwyd mawl; 
yna pregethodd y brawd W. Williams, oddiar Sal. cxix. 6. Yna nŵm 
gwaradwyddid, pan edrychwn ar dy holl orchymmynion. Pregethodd y brawd 
T. Thomas oddiar Diar. xvii. Ŵ. Cydymaith a gâr bob amfer; a brawd & 
anwyd erbyn caledi. Yna dibennodd waith y dydd trwy weddi. 


Cyfarfuom o amgylch wyth o'r gloch ddydd Iau, a gweddiodd y brawd; 

David Evan, o Gilfowur; yna darllenwyd y llythyrau oddiwrth yr 
eglwyfi; ymha rai y cawfom hanefion cyffurus yn fwy aml nag arferol; 
fef, eu bod oll mewn heddwch yn gyffredinol; a rhai wedi 'chwanegu 
at bob eglwys ond un o'r un eglwys ar hugain; rhai wedi myned mor 
lliofog, fel y mae'r lle yn rhy gyfyng iddynt ar gwrdd ordinhad, heb fod 
rhai yn cymmuno allan. Yr oedd dynion yn dyfod i'w bedyddio wrth yr 
ugeiniau, ac amryw yn chwaneg; ac ugeiniau etto mewn brys i ddyfod 
fel rhai yn barnu'n olud ddirmyg Crift. Mae doniau wedi 'chwanegu 
mewn amryw o'r eglwyfi. Llawer o alaru fydd hefyd gan rai wrth ddel 
sulw fod ein haml bechodau fel gwlad, a'n hanffrwythlondeb fel crefydd- 
wyr, yn debyg o ddwyn dial arnom. Mae amryw eglwyfi heb weinidogion 
fefydlog yn eu plith; mae hynny yn flinder meddwl iddynt, ac yn 
chwanegu at eu trafferth. Mae aml lafarwyr mewn rhai eglwyfi, etto 
mae digon o le i bawb weithio. O frodyr, gweddiwch drofom, a ninnau 
a weddiwn drofoch chwithau, ar ìi Dduw ddwyn ei waith yn y blaen yn 
anorchïygol, a gwneuthur y bychan etto yn fil, a'r gwael yn genedl gref. 
Wedi yftyried y pethau canlynol, dibenwyd gwaith y Gymmanfa gan yr 
hwn a'i dechreuodd; fef y brawd George Rees. 


Cyttunwyd fod eglwyfi Heol-y-Prior, a Ffynon-Henry, i fod yn 
aelodau o'n Cymmanfa fel o'r blaen, cyn ymrannu, gan eu bod wedi 
neillduo mewn cariad. 


Felly hefyd eglwys y Pant-teg, yr hon fydd wedi myned yn dair 
eglwys drwy gydfyniad cariadus; fef Pant-teg, Pen-y-Bont, a'r Dre'-fach. 


Yr ydym yn barn'n gyffredin fel Cymmanfa, mai peth cymmwys i'r 
eglwyfi ag fydd a amryw ganghennau i ymrannu, a bod yn eglwyfi ar eu 
pennau eu hunain, fel y delont yn agofach at bortreiad y Teftament 
Newydd: ac yr ydym yn chwennych annog yr eglwyfi i wneuthur hynny, 
hyd ag y byddo yn gyfleus iddynt mewn cariad. 


Caniatawyd i eglwys Aberyftwith i ddanfon i dderbyn ewyllys da yr 
eglwysi eraill, tuag at eu eynnorthwyo i fyned trwy y draul a aeth at 
adeiladu eu tŷ cwrdd. 


Cyttunwyd i rannu'r cwrdd cwarter yn dri o hyn allan, er mwyn iddo 
ddyfod yn gynt i bob eglwys. 


Yr ydym wedi cyttuno i annog yr eglwyfì i gadw cwrdd o ymoftyngiad 


a diolchgarwch ar amryw achofion, dydd Merchur pen y mis ar ol y 
Gymmanfa. 


Cyttunwyd i'r Gymmanfa flwyddyn nefaf fod yn Aberduar, yr ail 
Ferchur a Iau o Fehefin; a'r brodyr George Rees, Henry David, a John 
Hier, i bregethu. 

A arwyddwyd gan y Cymhedrolwr, 


DAVID EVAN. 

WP” Dymunir i'r Gweinidogion a'r Cenhadon ddyfod ynghyd brydnhawn 
ddydd Mawrth, rhwng dau a thri o'r gloch; yn enwedig y rhai fyddo 
yn darllain y Llythyrau oddiwrth yr Eglwyfi: 


Wedi'r Gymanfa hynod hon, ac yn ei hysbrydiaeth, aeth y 
gwaith rhagddo. Ymroddai y ddau weinidog i lafurio gartref ac 
oddicartref, yn mhell ac yn agos, mewn amser ac allan o amser. 
Yn fuan cawsant gydlafurwr gwerthfawr yn David Bowen, yr 
hwn, wedi troedigaeth ryfedd, a ymunodd a'r eglwys yn 1797, a 
ddechreuodd bregethu yn 1798, ac a ordeiniwyd yn weinidog 
cynorthwyol yn 1806. Yr oedd maes llafur y gwyr brwdfrydig 
hyn yn dra eang. Perthynai i'r eglwys y pryd hwnw amryw 
fanau, heblaw Felinfoel, lle yr arferid pregethu yn gyson, megys 
tref Llanelli, Pembre, Capel y Mynydd, Gelli'rwydd, Llanedi, a 
Llwynhendy. Yn 1797, gollyngwyd nifer o aelodau i ffurfio eg- 
lwys yn Llangyndeyrn. Yn y tymor hwn, tua 1799, y dech- 
reuodd yr eglwys gynal Ysgol Sabbothol.  Rhagddo yr ai yr 
achos. Ychwanegwyd rhif yr aelodau, ac aeth Felinfoel yn 
gyrchfan pobloedd lawer, a bu raid helaethu y capel yn 1804. 
Dyma hanes yr amgylchiad hwnw fel y croniclwyd ef yn llaw- 
ysgrif Daniel Davies, y gweinidog:— 


Hanes am Tu Newydd wrth felyn foel. Yn flwyddyn—l804—yn mis 
Mehefin fe Ddarfu ini Dynu lawr lawer on Tu Cyfarfod iddi helpu Lle'r 


HANES BEDYDDWYR FELINFOEL. 45 


oedd ef yn Ddrwg ac efe mystynwyd 13 Troedfedd arno ac efe adnewydd- 
wyd y loft a'r cadairau fel ac y mae ef y Nawr yn lle cyfleus y Addoly 
Duw fel eu gwelir: yr oedd ef or Blaen yn hen: yn gant ond pump oed— 
2 chwedi adfeilio yn fawr &c. ac yr oeddem o gylch 200 o aelodau yn Taro 
ein Dwylaw at y gorchwyl o helaethu ein Ty cyfarfod, waith yr oedd ef yn 
rhy gyfyng ir aelodau ar gwrandawyr. Lle'r ymdrechodd y Brodur ar 
chwyriorydd yn fawr i rhoddi at yr adeiladaeth, a mawr Dangosodd y 
gymdogaeth o gariad at y gwaith, Swm y Draul at 'r adeiladaeth yw yn 
agos y 200 o Bune. yr Arglwydd a chwanego Beunydd at eu Eglwys o 
nifer y rhai a fyddo Cadwedig. Gweinidog sydd yn Bresenol yw Daniel 
Davies a David Bowen cynorthwywr 


Safai y capel hwn yn nghongl Ogledd-ddwyreiniol yr hen 
fynwent. Yr oedd ei wyneb tua'r heol, a dau ddrws yn y front 
i fyned i fewn i'r llawr, a'r pwlpud rhwng y drysau, a'r pre- 
gethwr, felly, a'i wyneb i gyfeiriad y '' ffordd waggen.” Yr oedd 
dau ddrws hefyd i fyned i'r gallery—un i'r merched, a'r llall i'r 
bechgyn. Eid i'r lloffb ar hyd grisiau ceryg oddiallan. Yr oedd 
ei ' gadeiriau ” yn fawr, ac yn ddyfnion, a'r gwrandawyr, pan 
yn eistedd, bron o'r golwg... Dywedwyd wrthym gan un fu 
ynddo lawer gwaith:—'' 'Roedd yn rhaid i grotyn godi ar ei 
draed i gael golwg ar y pregethwr.” Yn ein dyddiau ni, ystyrid 
. ef yn anghyfleus ac anghysurus: ond i dadau a mamau y dyddiau 
hyny, yr oedd '' ty ein cysegr” yn gomfforddus, ac yn welliant 
mawr ar y ““ ty cyntaf.” ; 


Ymroddai y gweinidogion i bregethu y Gair ar hyd a lled yr 
ardaloedd. Ni raid ond taflu cipolwg dros y bedyddiadau gof- 
nodir yn yr hen Lyfr Eglwys, er cael syniad am eangder maes 
eu llafur y blynyddoedd cyn, ac wedi, adnewyddiad yr addoldy. 
Rhoddwn yma, yn ngeiriau yr hen gronicl, enwau rhai o'r 
manau lle y gweinyddid yr ordinhad. _ Darllenwn am fedyddio:— 


“ Yn Llangdeirn.” 
“ Wrth y felyn Druscyrch yn plwydd Llangdeirn.” 


“ Wrth cappel Selen, neu Ty'r Mynydd, ac efe Dorwyd bara ar y glas 
wellt allan ngwydd y lluodd.” 


“ Ezeciel Holyday, Llangwendraeth wrth ei dy ei hun.” 
“ Mary Holy Day Llangwendraeth wrth ei thy ei hyn.” 
““Wrth Bont y Brenin.” 


“ Ar pymawn dydd Saboth Bedyddiwyd gan Daniel Davies ar fynydd. 

Pembre chwech o Bobl a miloedd yn edrych, lle pregethodd 
Morris Jones.” 

“' Ar phyrnawn dydd yr Arglwydd ar fynydd Pembre Bedyddiwyd 
chwech o bobl yr ail waith lle pregethodd Brodur Daniel Davies, 
Joshuah Watkins: a Morrìs Jones.” 

“'Yn afon Gwili dan Ystlyscoed ar fore Dydd yr Arglwydd.” 

“ Gerllaw Sardis Llanedi.” 

“' Wrth Bont harmn y Sandi.” 

“' Wrth Pendderw.” 

““Mary Hugh felin 'r afar: gerllaw eu thy eu hun.” 

““ Wrth y Druclaw, Llanon.” 

“ Yn afon Gwili dan dy John Anthony.” 

“ Wrth y Twyn bach.” 

“Wrth Achddu.” 

“Yn Pembre.” 

“ Wrth Cwmllethryd isa ar pyrnhawn Saboth yngwydd canoedd.” 

““Yn Llangenech ar pymnhawn Saboth yn ngwydd llu mawr o bobl.” 


Dylid cofio, mai ffrwyth llafur gweinidogion yr eglwys hon, 
o dan fendith Duw, oedd y lluaws credinwyr hyn a arddelent 
Iesu Grist yn y bedydd, ac yn Felinfoel y derbynid hwy yn 
aelodau. Wrth gwrs, gartref yn y fam-eglwys y byddid arferol 
o weinyddu yr ordinhad, ac er amled y bedyddiadau hyn yma a 
thraw, eithriadau ydynt i'r rheol: deuai pobl o'r holl wlad o 
amgylch i Felinfoel i roddi ufudd-dod i orchymyn Iesu Grist, a 
chael eu derbyn i undeb a'r frawdoliaeth. Yn mlynyddoedd 
blaenffrwyth gweinidogaeth Daniel Davies, ac hyd nes y corph- 
olwyd y cangenau, yr oedd yn aelodau yn yr eglwys hon gredin- 
wyr bedyddiedig o Lanelli, Pembre, Pwll, Pumpheol, Trimsaran, 
Caraway, Llangyndeyrn, Llanddarog, Ponthenry, Pentwyn, 
Pontyberem, Llanon, Llanedi, Pontarddulais, Llwynhendy, 
Llangenech, a Chasllwehwr yn Morganwg. Byddai y gweinid- 
ogion yn pregethu a gweinyddu yr ordinhadau yn yr amryw 
ardaloedd hyn, a'r rhai a dderbynient y Gair yn ewyllysgar, ac a 
fedyddid, yn cael eu '' cyfamodi”' yn Felinfoel. 


Yn 1813 ymwelodd y Gymanfa eto a'r eglwys. Bydd yn 
dda gan y darllenydd gael yr hen “Lythyr” yn ei gyfanrwydd:— 


LLYTHYR 


ODDIWRTH 


GYMMANFA ORLLEWINOL 
BEDYDDWYR 


YN AXGHYMRU, 
Yn y Flwyddyn 1813 


Henaduriaid a Chenadon yr amryw Eglwysi bedyddiedig, per- 
£hynoli Gymmanfa Orllewinol Cymru, wedi cyfarfod yn y FRLIN- 
FOEL, yn SIR GAERFYRDDIN, yr ail FAWRTH, MERCHER, a ÏAU, O 
FEHEFIN, 1813, y rhai ydym yn credu—fod 7ri Pherson Dwyfol yn 
y Durdod; Priodol Dduwdod a Gwir Ddyndod ein Harglwydd 
Tesw ; Etholedigaeth bersonol a thragywyddol ; Pechod gwreiddiol ; 
Prynedigaeth neillduol ; Galwedigaeth effeithiol; Cyfiawnâad rhâd 
irwy gyfrifiad o gyfiawnder UCrîst, a Pharâad mewn gras hyd y 
diwedd; yr ydym yn bedyddio y crediniol mewn dwfr ar broffes 
o'u ffydd—yn anfon brawdol a christ'nogol Anerch, at yr amryw 
Eglwysi y perthynant iddynt ; 


SEF, 

.Aberystwith, Cwmdu, Llangloffan, 
Aberduar, Drefach, Machynlleth, 
Aberteifi, Ebeneser, Moleston, 
Abergwaun, Ebeneser, Llangunog Penybont, 
Abertawe, Felinganol, Penyparc, 
'Blaenywaun Ffynon, Penuel, 
-Bwlchygwynt, Ffynon Henry, Penrhiwgoch, 
Brynsalem, Felinfoel, Rehoboth, 
Blaenauglyntawe, Felinfach, Rhydwilim, 
Cilfowyr, Graig, Salem, Mydrim, 
-Cwmfelin, Glanyferi, Soar, 
Castellnedd, Gwaunclyndaf, Tabor, 

Cwm Ifor, Hwlffordd, Trefdraeth, 
Capel Seion Llwyn Dafydd, Tabernacle. 

CAERFYRDDIN : 


Argraffwyd gan J. Evans, yn Heol-y-Farchnad Isaf. 


LLYTHYR, &c. 


ANWYL FRODYR, 


YR ydym ni, fel cenadon tlodion dros Grist tuag atoch, yn cydnabod 
mai ein braint, yn gystal a'n dyledswydd, yw bod mor llafurus ac ym- 
drechgar yn yr efengyl ag y gallom, tros Dduw, tuag atoch, ac yn eich 
plith, yn ol y dawn a dderbyniasom; canys ni a ddymunem, yn gyntaf, 
i Dduw gael ei ogoniant; yn ail, i'r efengyl gael ei hanrhydeddu; yn 
drydydd, i'ch eneidiau chwithau gael eu hadeiladu; ac yn olaf, i ninnau 
ein hunain, gydâ wyneb agored, gael llei ddywedyd gydâ yr apostol, ein 
bod yn lân oddiwrth waed pawb oll. 


Anwylyd, vr ydym yn arferol i'ch anerch, fel cymmarfa, trwy ddan- 
fon atoch ychydig o gynghorion yn flynyddol, gan obeithio eu bod yn 
fendith i'ch eneidiau: ac nid ydym yn blino danfon y flwyddyn hon 
etto, gan mai ein lle yw cynghori ein gilydd bob dydd tra y gelwir hi 
heddyw; gan obeithio y byddwch barod i ddal yn well ar y pethau yr 
ydych yn eu clywed. Gweled yr ydym amryw yn myned i'r byd tragy- 
wyddol, a chlywed am ereill, ac hefyd y mae profiad heddyw yn ein 
pebyll ni, lawer o honom, fod y tŷ o glai yn adfeilio; hyd sydd yn dangos 
yn eglur, fod dydd ein hymddatodiad yn nesau. Yngwyneb y dydd 
cyfyng hwn, fe fydd holl gynneddfau yr enaid yn gryno ac yn sobr, wedi 
darfod marsianda â gwrthddrychau y ddaear; fe fydd y pethau sydd yn 
werthfawr ac yn ddymunol ynddynt eu hunain ac yn eu lle priodol, yn 
troi yn ol, ac yn pallu gweini cysur yn y dydd hwn; fe fydd yr anneddau 
lle yr ydych yn byw, yn codi ac yn cysgu, ac yn eich cysgodi haf a gauaf, 
rhag oerni a gwres, a'u llesâad wedi darfod yn ystorm y dydd hwn; ac 
hefyd, wrth edrych ar dfugareddau a bendithion daear ereill, pa rai, yn 
awr, sydd yn werthfawr ac yn rhinweddol i atteb y dyben i'n lloni a'n 
cysuro; fe fydd chwant yn pallu pan y byddo dyn yn myned i dŷ ei hir 
artref. Dyma fwlch sydd mor gyfyng na fedr ffryndiau na pherthynasau, 
megis rhieni a phlant, gŵr a gwraig, ddyfod iddo. Fe fydd holl wres tân 
serchiadau natur yn rhy fach o rym i gynhesu enaid yn oerfel dwfr afon 
marwolaeth. Ac hefyd, os edrychwch chwi a ninnau mewn i Seion, 
dinas ein cyfarfod, a oes yno neb a fedr ddyfod i mewn i adwy gyfyng 
marwolaeth, i ddal ein pen. Pa le y mae y brodyr a'r chwiorydd ag y bu 
tân cariad Duw yn ein gwresogi wrth gyd-ymdrechu wrth orsedd grâs, 
cyd-wrando a chyd-amgylchu bwrdd yr Arglwydd, i'r fath undeb ysbryd a 
rhwymyn tangnefedd, na ŵyr y byd am dano; a pha le y mae y gweinid- 
ogion ag y bu yr Arglwydd yn dyferu bendithion trwyddynt fel y gwlaw 
graslawn ar ein heneidiau.  Camrau pawb, ïe, rhai rhagorol y ddaear, 
ydynt yn rhy fyr i gyd-deithio gydâ chwi a ninnau i gyfyngder y dydd 
hwn. Wel yn awr, y mae yn rhaid dywedyd fel y bardd: 


“B'le tro'i fy wyneb, Arglwydd cu, 
Ond atat ti dy hunan.” 


Dyma'r Cydymaith a gâr bob amser, a'r Brawd a aned erbyn caledi, a'r 

Cyfaill alŷn yn well nâ brawd; a ni a wyddom nad oes dim a ddal 
gysur a gorfoledd i eneidiau dynion yn nydd yr ymweliad, ond gwir ad- 
nabyddiaeth o Iesu Grist, a hwnw wedi ei groeshoelio. Dyma babell y 
cyfarfod i'r pechadur aflan a thruenus, yr unig noddfa rhag y felldith a'r 
llid a fydd, a lle addas i gael cymdeithas â Duw, heb anfoddlonrwydd yn 
ei wedd, canys nid oes yn awr ddim damnedigaeth i'r rhai sydd yn Nghrist 
Zesu. Diolch iddo. 


O frodyr a chwiorydd! yr ydym yn meddwl yn fynych am y dydd 
mawr, yn yr hwn y dadguddir dirgelion dynion, ac y byddwn ni a 
chwithau yn cael ein pwyso mewn clorianau cywir, ger bron y Barnwr 
cyfiawn; am hyny, yr ydym, gydâ thaerni, yn ceisio gosod o'ch blaen y 
sylfaen, ar yr hon y mae ein heneidiau gwerthfawr ac anfarwol ein hun- 
ain, yn gorphwys am hapusrwydd byth, sef tragywyddol ac anghyfnewid- 
iol gariad Duw, a chyfiawnder difrycheulyd yr Oen a laddwyd, gan 
ddangos i chwi hefyd yr angenrheidrwydd anhepgorol i ni a chwithau 
gael profiad o wir ras ac effeithiau'r efengyl yn y byd hwn, tuag at fod 
yn ddedwydd yn y byd a ddaw; a bod yn rhaid i'r gras hwnw, brofi gwir- 
ionedd ei natur trwy'r bywyd a'r ymarweddiad. 


Anwylyd, darllenwch yn fynych y Llythyr caredig a ddanfonodd 
Brenin Seion at ei Briod, sef y Bibl Santaidd; gan ei gymmeryd ef fel 
clorian i bwyso eich holl grefydd-wrtho. Ystyriwch mai efe yw y glorian 
a'ch pwysa chwi yn y dydd mawr. Cofiwch yr arddel Duw bob rhan o 
hono, pa un a wnelo dynion ai arddel ai peidio. Ymdrechwch hyd y 
mae ynoch i ddweud, gydâ y duwiol Dafydd, yn wyneb yr ysgrythyrau, 
Nŵm gmwaradwyddir pan yr edrychwyf ar dy holl orchymynion. Edrych. 
wch bob dydd a ydyw eich traed ar graig yr iechydwriaeth; ac 
yna chwi a redwch yn hwylus yn ffyrdd santeiddrwydd, gan ganu 
a phyncio yn eich calonau i'r Arglwydd, trwy ras, gan wybod yr amser 
y mae yn bryd deffroi o gysgu: y mae ein iechydwriaeth yn mes ma phan 
gredasom. Yn awr yw amser y diafol ìi hudo a thwyllo, pe byddai bosibl 
yr etholedigion. Y mae efe wedi disgyn i'r ddaear, a chanddo lid mawr; 
y mae fel llew rhuadwy yn rhodio oddiamgylch, gan geisio y neb a allo 
lyneu: y mae yn angenrheidiol bod yn effro, i wrthwynebu diafol yn 
gadarn yn y ffydd. Hefyd, y mae bleiddiaid yn yr un byd â chwi; y 
mae mawr achos i fod yn effro, i fod fel ŵyn yn eu mysg, rhag wrth 
gysgu i chwi gael eich niweidio ganddynt. Y mae yn achos i chwi wylio 
arnoch eich hunain, ar eich meddyliau, lle mae ffynhon pob drwg, ac ar 
eich geiriau, ac ar eich gweithredoedd, gan wybod yr amser i groeshoelio'r 
cnawd, y'nghyd â'n wyniau a'i chwantau, a marwâu yr aelodau sydd ar 
y ddaear, a chofio cynghor yr Ysbryd Glân, trwy enau yr apostol, sydd 
yn dywedyd, Yn unig ymddygwch yn addas i efengyl Crist. 


Sylwch hefyd, fel yr ydych mewn gwahanol sefyllfaoedd yn eich 
bywioliaeth yn y byd hwn. Llawer yn dlawd, a rhai yn gyfoethog. Y 
mae rhai o honoch yn olygwyr ar deuluoedd aml; cofiwch y daw y rhai 
hyny i sefyll etto o flaen yr un frawdle a chwithau: O! gwyliwch, rhag 
bod arnoch ofn gweled wyneb neb o honynt yn y dydd hwnw. Y mae 


E 

llawer o honoch yn rieni plant; ymdrechwch hyd y mae ynoch, na byddo 
i'ch plant chwi redeg ar hyd yr un llwybrau dinystriol a phlant yr 
annuwiolion o'u hamgylch. Y mae llawer o honoch yn ddynion ieuainc, 
a'ch traed yn sefyll ar leoedd tra llithrig; O! gwyliwch a gweddiwch, rhag 
i chwi syrthio yn archolledig, dan draed gelyn creulon eich eneidiau. 
Y'ngwyneb eich gwaeledd a'ch gwendid, i sefyll eich lle yn eich sefyllfa- 
oedd, dan bob amgylchiad, cofiwch y dystiolaeth, yr hon sydd yn dy- 
wedyd, Digon i tî fy ngras i, fy nerth i a berffeithir mewn gwendid. Meddyl- 
iwch lawer, fod eich ymddygiad yn y byd hwn, yn ymddygiad ag y 
gweddai i saint, fel na byddo enw Duw, o'ch plegid chwi, yn cael ei 
gablu yn mysg y Cenedloedd. 


Yr ydym ni, hefyd, yn dwyn ar gof i chwi, am y Cyfammod a 
wnaethoch âg Eglwys Dduw; ymdrechwch am gadw eich lle yn wythnosol 
ac yn sabbathol, yn ddirgel ac yn gyhoeddus, gan ddal yn well ar air y 
cynghor, yr hwn sydd yn dywedyd, Heb esgeuluso ein cyd-gynulliad ein 
hunain, megys y mae arfer rhai. Sylwch, ar y mater hwn, arfer rhaí, nid 
gcwb, trwy drugaredd. Y mae iaith y rhai eydd yn arfer hon, yn dy- 
wedyd yn uchel eu bod yn ddrwg: yn gyntaf, nad oes dim niwed 
o dori cyfammod; yn ail, fod arfer y byd yn well nâ'r saint; yn 
drydydd, nad oes dim bwyd yn nhŷ yr Arglwydd; yn bedwerydd, nad 
oes dim tegwch y'ngwedd Gŵr y tŷ, fel y dymunent ef. Y mae hon yn 
ìaith r»hy galed am Dduw mor dda, a Thŷ mor llawn. Ac hefyd, y mae 
pob un ag sydd yn byw yn yr arfer hon, yn colli'r pethau goreu, ac yn 
ennill y gwaethaf. Edrychwch ar Thomas, un o ddyscyblion Crist, fe fu 
ar golled wrth esgeuluso ei le: ei ennill oedd y pethau gwaethaf, sef 
calon-galedwch ac anghrediniaeth. O! dlodi mawr! pan oedd ereill wedi 
ymgynnull y'nghyd, a'r Brawd hynaf yno yn eu plith, yn cyhoeddi 
Tangnefedd: y pethau goreu a feddai y nefoedd, yn cael gwledda arnynt 
ar y ddaear! Wel, yn awr, ni a'ch gadawn ar y pen hwn, gydâ choffâu 
geiriau'r Salmydd: Yr Arglwydd a gâr byrth Seion, yn fwy nâ holl breswyl- 
feydd Jacob— Gwyn fyd preswylmyr dy dy—Profneh a gwelwch mor dda 
yw yr Arglwydd. 


Meddyliwch hefyd, bob amser, pan y byddoch yn myned i dŷ yr 
Arglwydd, yn neillduol ar ddydd yr Arglwydd, eich bod yn myned at 
waith yr Arglwydd, yr hwn sydd waith ysbrydol; nid myned yno i eistedd 
lawr a gorphwys, a bod yn segur, gydâ rhyw agwedd gysglyd, farwedd. 
drymllyd, lle y dylid bod yn wresog yn yr ysbryd, yn gwasanaethu yr 
Arglwydd. Pan y byddoch yn gweddio, cyd-ymdrechwch am fendith; 
pan y byddo y gair yn cael ei lefaru, cyd-wrando beth sydd gan yr Ar- 
glwydd i lefaru wrth eich eneidiau; pan y byddoch yn canu mawl, cyd- 
ddyrchafu ei enw ef. Nid yw agwedd farwedd ddim yn gweddu yn nhŷ 
y Duw byw, nac yn brydferth y'mysg y meini bywiol ychwaith. Cofiwch 
hefyd, nad yw eich holl gyflawniadau crefyddol i gyd ddim yn ddefnydd 
eich cymmeradwyaeth ger bron Duw; nid oes ond gwaith Crist yn unig 
yn ddefnydd hwnw; ond y mae eich gwaith chwi o ddefnydd mawr, sef 
mynegu rhinweddau yr hwn a'ch galwodd o dywyllwch ŷn ryfeddol oleuni, ef— 
a bod er maml gogoniant ei ras ef. 

Anwylyd yn yr Arglwydd; cofiwch am Orchymmyn Newydd eich anwyl 
Briod, GARU O HONOCH BAWB EICH GILYDD; ac hefyd, GADW O HONOCH 
UNDEB YR YSBRYD, VYNGWLWM TANGNEFEDD. Gwyliwch a gweddiwch bob 
amser, oblegid y mae y dyddiau yn ddrwg. Cofiwch am danom ninnau, 
eich cenadau tlodion; na wanâed neb o honoch ein breichiau gweinion, 
trwy eich absennoldeb yn nhŷ yr Arglwydd, pan y dylech fod ynddo; ac 
na chlwyfwch ein hysbrydoedd, â dull o ymddangosiad claiar, pan y 
deloch yno.  Cydymdeimlwch lawer â ni yn ein holl ymdrechiadau, gan 
fod yn daer yn eich gweddiau drosom o flaen gorsedd grae. Cofiwch mai 
dynion gwael ydym fel chwithau, ac yn agored i'r un gorthrymderau a'r 
tlctaf o honoch. 


Wel, bellach, ar ein hymadawiad oddi yma, cawn eich gorchymmyn 
i ofal pen Bugail a chadarn Arweinydd Israel, yr hwn a all ein tywys yn 
ddiberygl ìi mewn i'r hafan ddymunol, i weled Iesu, a bod yn gyffelyb 
iddo. DUW'R HEDDWCH A FYDDO GYDA CHWI OLL. Amen. 


Hanes y Gymanfa. 


CYFARFUOM brydnawn dydd Mawrth, am ddau o'r gloch, darllenodd a 
gweddiodd y brawd William Evans, o Gwmfelin; yna darllenwyd y llyth- 
yrau oddiwrth yr eglwysi, lle y cawsom fod yr holl eglwysi mewn hedd- 
wch cyffredinol yn eu plith eu hunain, a'u bod agos i gyd wedi derbyn 
rhai; ac hefyd, fod cwyno yn eu plith, fel pe byddai Seion yn clafychu, 
fel ag y mae amryw wedi cael lle i feddwl fod rhyw ddiwygiad yn agos. 


Cawsom fod y brawd John Davies wedi ei neillduo i waith y weinidog- 
aeth, yn Heol-y-prior, Caerfyrddin. Llonwyd ni hefyd wrth glywed fod 
xloniau i bregethu yr efengyl dragywyddol yn cyfodi yn amryw o'r eglwysi. 


Y mae y llythyrau yn arwain ein meddyliau i ystyried mai mewn 
sefyllfa gyfnewidiol yr ydym, er ein bod yn yr eglwys isod, o herwydd 
clywed fod rhai wedi ymadael â ni trwy angeu, ïe, rhai oedd o fawr 
ddefnydd; ac wrth feddwl am hyn, ni's gallwn lai nâ chofio am yr enwog 
a'r parchus frawd SAMUEL BREEZE. Yr oedd gweled ei eisiau yn ein 
plith, yn arwain ein meddyliau i gofio am dano, o herwydd nid peth 
bach a'i rhwystrai ef i ddyfod i'n plith; ïe, ni's gwekom Gymmanfa 
hebddo er ys llawer blwyddyn. Y mae meddwl am ei golli, wrth feddwl 
iddo adael rhy fach o'i fath ar ei ol, yn peri i ni ofidio, er ein bod yn 
lled sicr nad oes achos i wneud hyny fel rhai heb obaith. Rhoddwn 


ychydig o'i hanes, yr hyn a fydd yn llawer mwy o bleser nâ baich i lawer 
a'i darlleno. 


Ganed ef yn mhlwyf Llandinam, yn agos i Lanidloes, yn y flwyddyn 
1772, a fedyddiwyd yn y Doleu yn 1795; daeth i gadw ysgol i'r Pendryn- 
côch, yn agos i Aberystwith, yn Medi, 1794, a dechreuodd bregethu yno 
yn Medi, 1795, ac ordeiniwyd ef yn eglwys Aberystwith, Mehefin 12, 1803, 
;a bu lafurus. ac o lawer o ddefnydd yno, hyd ei fyrfediad i'r Castell-newydd 
Emlyn, lle y bu y rhan fwyaf o'r hanner blwyddyn ddiweddaf. Y mae 

yno lawer yn awr, na's gallant gofio am y brawd BREEZE, heb ofid a galar 
mawr wrth feddwl am ei golli. Bu yn sicr o lawer o fendith i amryw 
yno, fel ag mai argraff hyny yn aros ar lawer hyd heddyw; ac nid yno 
yn unig, ond mewn amryw o fanau ereill. O golled! oedd colli y fath 
ŵr mawr o'n plith, ïe, gŵr diddichell, brawd ffyddlon, fel y mae yn sior, 
mai y rhai oedd yn ei gyfeillach amlaf, yw y rhai sydd yn gofidio fwyaf 
ar ei ol. Efe a hunodd yn yr Arglwydd, Medi 28, 1812, yn 40 oed, a'i gorff 
a gladdwyd yn mynwent Cilfowyr, yn sir Benfro, ac yno y gorphwys yr 
enwog ŵr, hyd foreu yr adgyfodiad mawr. 


Ychwanegwyd hefyd ein galar, wrth glywed fod rhai wedi ymadael â 
chrefydd cyn dybenu eu taith, gan ddywedyd yn uchel yn eu hymddyg- 
iad, mai gwell yw pethau amserol nâ phethau tragywyddol, satan a'i 
wasanaeth nâ Christ a'i wasanaeth ef, a thrwy hyny yn rhoi anair i'r 
wlad oreu. 


Ar ol darllen y llythyrau, gweddiodd y brawd J. Watkins, a phregeth- 
odd y brawd David Phillip, oddiar Ioan 5, 13, a'r brawd John Llewellyn, 
oddiar Heb. 3, l, a dybenwyd trwy weddi gan y brawd John James. 


Cyfarfuom dydd Mercher am wyth o'r gloch, mewn cyfeillach neill- 
duol; a dechreuodd y cyfarfod cyhoeddus am ddeg o'r gloch, a gweddiodd 
y brodyr Richard Foulkes a Henry Davies, yna pregethodd y brodyr 
David Rees, oddiar Heb. 9, 28; a B. Davies, yn Saesneg, oddiar 1 Oor. l, 
24; a Thomas Jones, oddiar 2 Cor. l, ll; a dybenwyd trwy weddi gan y 
brawd W. Richard. 


Wedi gorphwys ychydig, casglwyd at y gwaith drachefn, a gweddiodd 
y brawd Owen Williams, a phregethodd y brawd John Jenkin, oddiar 
Act. 13, 58; a'r brawd C. Evans, oddiar Heb. 9, 14; a dybenwyd yr odfa 
trwy weddi. Canwyd mawl hefyd amryw weithiau yn yr oedfâon. Ac 
am y cwbl a dderbyniwyd, dychwelwn y gogoniant i Roddwr pob dawn,. 
trwy Iesu Grist. Amen. 


—u——— 


CYFARFUOM dydd Iau, am naw o'r gloch, a dechreuwyd trwy weddiï 
gan y brawd T. Thomas, a dybenwyd trwy weddi, wedi ystyried y pethau 
canlynol, gan y brawd Z. Thomas. 


I. Darllenodd y brawd Daniel Davies y Llythyr at yr eglwysi, a 
chytunwyd i'w argraffu. 


II. Cytunwyd i ganiatâu i'r eglwysi sydd yn nhref Tinbych, yn 
Aberhonddu, ac yn Merthyr Tydfìl, i fyned trwy yr eglwysii gasglu at 
ryddâu y ddyled yr aethant dani wrth adeiladu eu tŷau cyfarfod. 


III. Cytunwyd i wneud casgliad at yr Ysgol yn y Fenni, fel arferol, 


ac i'r rhai nad yw wedi casglu y leni, ìi wneud hyny mor fuan ag y 
gallont, a'u danfon i'r Fenni gydâ brys. 

IV. Cytunwyd i annog yr eglwysi i ystyried achos Crist yn Zndia, â 
chynnorthwyo, yn ol eu gallu, y Cenadau ffyddlon sydd yno yn awr yn 
llafurus a llwyddiannus yn yr achos uchod. 


V. Cytunwyd i annog yr eglwysi hefyd i ymdrechu cynnorthwyo Ffund 
gwragedd gweddwon y gweinidogion. 


VI. Cytunwyd i'r Gymmanfa hanner blynyddol nesaf fod yn Llwyn- 
Dafydd, ar y pummed a'r chweched o fis Hydref, a'r brodyr J. Watkins a 
Thomas Jones, i bregethu, a'r odfa i ddechreu am ddau o'r gloch bryd- 
nawn dydd Mawrth. 


VII. Cytunwyd i'r Gymmanfa nesaf i fod yn Moleston, ar yr ail 
Fawrth, Mercher, a Iau o Fehefin, a'r brodyr D. Evans a J. Herring i 
bregethu dydd Mawrth; a David Davies, o Aberduar, a Christmas Evans, 
i bregethu boreu dydd Mercher. Y llythyrau i gael eu darllen am ddau 
o'r gloch brydnawn dydd Mawrth; a dymunir ar yr eglwysi ag a allo, 
ysgrifenu eu llythyrau yn Saesneg, er mwyn yr eglwys ag y bydd y 
Gymmanfa. 


VIII. Fod cwrdd o ymostyngiad irwy yr holl eglwysi dydd Mercher 
pen y mis ar ol y Gymmanfa, i gydnabod yr Arglwydd am ei aml drugar- 
eddau, ac yn neillduol ìi ddymuno am lwyddiant ar yr efengyl yn ein 
plith, fel na byddo y pregethiad o Grist a'i ras, mor ddiwerth gan y 
gwrandawyr yn gyffredin ag ydyw wedi bod, ac yn bod, mewn amryw 
fanau. Cydnabod yr ydym fod y llwyddiant ganddo ef, am hyny na 
adawed un cristion ddystawrwydd iddo, hyd oni sicrâo, ac hyd oni osodo 
Jerusalem yn foliant ar y ddaear. 


Bedyddiwyd y Goa: Hon - - - 191 
Adferwyd - - - Sl 21 
Derbyniwyd trwy lythyr - - - — i Gy 
Diaelodwyd - - - - - 146 | 
Bufarw - - - - - - 73 222 0 
Gollyngwyd trwy “eyn - - - - 8J— 
Yr ychwanegiad yw - - - - - 49 

A arwyddwyd gan y Cymedrolwr, 

DAVID REES. 


Yn mlaen yr ai gwaith crefydd o Gymanfa i Gymanfa: yn 
araf, mae'n wir, ar adegau; ond heb gwbl aros. Trai a llanw 
yw hanes yr eglwysi. Wrth edrych yn ol ar flynyddoedd ei 
weinidogaeth, ysgrifena Daniel Davies fel hyn yn yr hen Lyfr 
Eglwys:— 

““ Yr ydwyf fi oddi ar flwyddyn 1791, yn mis hydref, hyd y flwyddyn 


1829 mis Awst wedi Bedyddio pedwar cant a phumtheg o enaidiau a 
gyfamodwyd ac Eglwys felin foel. Daniel Davies.” 

Gwelodd yntau, yn nhymor maith ei lafur a'i ludded, flynydd- 
oedd sychder mawr yn ogystal a blynyddoedd gwlith a gwlaw. 
Yn 1806, bedyddiodd bum deg a chwech; ond yn 1812 ni dder- 
byniodd ond dau: yn y flwyddyn gymanfaol 1818—19, un yn 
unig ddaeth i'r eglwys drwy broffes gyhoeddus o Grist; ond yn 
y flwyddyn gymanfaol 1829—30, rhoddodd ddeheulaw cym- 
deithas i chwech ugain o gredinwyr bedyddiedig. Wrth gymeryd 
golwg eang ar weinidogaeth y gwr da, rhaid cydnabod ei bod yn 
un lwyddianus, a phrawf na fu yn segur na diffrwyth yn ngwaith 
ei Arglwydd yw safle eì enwad heddyw, ac er's blynyddau 
bellach, yn y rhan helaeth o sir Gaerfyrddin fu yn gylch neillduol 
ei weithrediadau. Yn ystod ei fywyd maith yn y weinidogaeth, 
cafodd Daniel Davies yr hyfrydwch o weled amryw o'r cangenau 
yn cael eu corpholi yn eglwysi. Yn 1797, fel y nodwyd eisoes, 
cafodd yr aelodau oedd yn trigianu yn nghylch Llangyndeyrn 
ganiatad cariadus i ymuno a chredinwyr bedyddiedig o'r cymyd- 
ogaethau cyfagos, er bod yn gorph trefnus ac anibynol yn y lle 
hwnw: yn 1832, rhoddwyd llythyrau i 161 i ffurfio eglwys Capel 
Sion: yn 1882, hefyd, 45 i ymgorphori yn Llwynhendy: yn 1884, 
gollyngwyd yr aelodau a breswylient yn ardaloedd Llanon, Pont- 
arddulais, a Llanedi, i fyned ar eu penau eu hunain yn Sardis: 
ac yn 1887, blwyddyn marwolaeth yr hen batriarch, aeth 31, 
drwy gydsyniad serchus, i sefydlu eglwys reolaidd yn Horeb. 
Fel hyn y dywed David Bowen, ei gydlafurwr, am Daniel 
Davies:—' Nid yn gyffredin y coronwyd gweinidogaeth a mwy 
o lwyddiant na'r eiddo ef. Mae ei gof-lyfr yn dangos iddo fed- 
yddio yn ei oes dros saith cant o ddynion ar broffes o'u ffydd yn 
Iesu Grist." 


1887—1845. Wedi marwolaeth yr hybarch Daniel Davies, 
yn 1887, gwasanaethwyd yr eglwys gan amryw o weinidogion 
mwyaf adnabyddus yr enwad. Yn 1838, daeth heibio wr ieuanc 
gobeithiol o'r enw Theophilus Jones. Brodor ydoedd o Gaer- 
phili, lle y ganwyd ef yn 1810. Dychwelwyd ef i'r ffydd, a 
bedyddiwyd ef, gan yr enwog Christmas Evans. Wedi treulio eî 
dymor athrofaol yn y Fenni, ymwelodd a Felinfoel: hoffodd yr 
eglwys ef yn fawr, a bu yn llanw ei phwlpud ar brawf am amryw 
fisoedd. Er mawr siomedigaeth iddo, “daeth y chwalwr i 
fyny,” a disodlwyd ef. Gan nad oedd gobaith galwad, ymad- 
awodd i fod yn genadwr yn Llanrhystyd, sir Aberteifi. Yn fuan 
ordeiniwyd ef yn fugail eglwysi Bwlchygwynt a Bwlchnewydd. 

Yn 1848, ymfudodd i'r America, yn weinidog yr eglwys Gymreig 
yn New York. Yr oedd yn bregethwr galluog a hyawdl, a 
chododd i safle anrhydeddus yn Ngwlad y Gorllewin. Bu farw 
Chwefror 13, 1896. 


Yn haf 1838, pan oedd Theophilus Jones ar brawf, dan- 
fonodd David Evans, Login, ei gyhoeddiad i Felinfoel, a 
phregethodd ar noson waith yn ei hwyliau goreu. _ Effeithiodd 
ei ddoniau hudolus fel cyfaredd. Wedi y bregeth hono, efe oedd 
dyn y lluaws, er fod rhai yn gryf yn ei erbyn. Ar ol hyny, bu 
yn gwasanaethu yr eglwys am ddau Sabboth, ac o dan ddylanwad 
swyn ei dânau melusion, cafodd wahoddiad i ddyfod yn fugail. 
Atebodd yntau yn gadarnhaol, a dechreuodd ei weinidogaeth yn 
1839. 


Yr ydym o dan gryn anfantais i ysgrifenu yn nghylch y 
tymor hwn, gan nad oes un gair o'r hanes wedi ei groniclo yn y 
Llyfr Eglwys. Tystia y bobl hynaf, fod agwedd flodeuog ar yr 
achos yn y blynyddoedd cyntaf wedi sefydliad David Evans. 
Byddai ei bregethau hwyliog, a'i ddawn digyffelyb, yn tynu 
cynulleidfaoedd mawrion. _ Cyrchai y bobl i'w wrando o bob 
cyfeiriad. Ychwanegwyd llawer at yr eglwys. _ Drwy ei wein- 
idogaeth nerthol, tynodd deuluoedd cyfain yn yr ardal i ymuno 
a'r frawdoliaeth. Cofir am dano un Sul yn bedyddio deuddeg a 
deugain. Aeth yr aelodau mor lluosog fel nad allai yr addoldy 
eu cynwys. Oherwydd hyny, byddid ar Sabboth cymundeb, yn 
gweinyddu Swper yr Arglwydd allan ar y fynwent. Gan fod yr 
hen gapel yn llawer rhy fach i'r torfeydd a ymdyrent i Felinfoel, 
penderfynodd yr eglwys godi teml newydd helaethach: ac yn y 
flwyddyn 1840, adeiladwyd y cysegr presenol— ADULAM,—ar y 
rhan Dde-orllewinol o'r fynwent newydd, a brynesid ychydig cyn 
hyny gan R. J. Nevill, Ysw. O'i gydmaru a'i flaenorydd, yr 
oedd '“y ty diweddaf hwn,” yn dabernacl hardd, eang, a 
chyfleus. Ei fesuriad oddifewn i'r muriau yw 57 troedfedd wrth 
45. Costiodd £1500, ac yn ngwresogrwydd ysbryd yr amser 
hwnw, cliriwyd y ddyled yn fuan ac yn ddidrafferth. Yn llawn 
llanw llwyddiant gweinidogaeth David Evans hefyd y cychwyn- 
wyd achos yn Llangenech, ac y codwyd capel yr Allt. Hyd 
hyny, yr oedd credinwyr bedyddiedig yr ardal hono yn aelodau 
yn Felinfoel, ac yn cerdded yno i addoli. 


56 HANES BEDYDDWYR FELINFOEL. 


Mawr oedd poblogrwydd y gweinidog. Byddai ei weddiau, 
fel ei bregethau, yn effeithio yn gyfareddol ar y cynulleidfaoedd. 
Gwell oedd i bregethwr beidio gofyn i David Evans gymeryd y 
rhanau arweiniol o'r gwasanaeth. Rhoddai yr emynau allan mor 
effeithiol, a gweddiai mor ddawnus a tharawiadol, nes byddai y 
dorf yn barod i ddawnsio. Byddai yn difetha cyrddau wrth eu 
dechreu. Rhoddwn engraipht neu ddwy. Ymddengys fod math 
o gytundeb rhwng y fam-eglwys a William Rogers, o'r Pwll, ei 
fod i bregethu yn Felinfoel unwaith yn y mis, pwy bynag fyddai 
y gweinidog. Un Sul, daeth y gwr da hwnw i wasanaethu yn 
ol yr amod hwn. Ceisiodd gan David Evans ddarllen a gweddio, 
a gwnaeth hyny gyda'r fath hyawdledd anesgrifiadwy, fel na fu 
graen ar ddim wedi hyny. Pregethai Rogers oddi ar:—''Ac o'i 
gyflawnder ef y derbyniasom ni oll,” &c. (Ioan i. 16), ac er fod 
ganddo bregeth, ebai Marmora, '' gwerth myned bell ffordd i'w 
gwrando,” darfyddodd y cwrdd, mewn ystyr, drwy i'r gweinidog 
ei ddechreu yn ei ddoniau rhyfeddol. Digwyddodd tro cyffelyb 
yn nglyn a Chyfarfod Blynyddol Capel Newydd, Llanelli, yn haf 
18438. Y ddau wr parchedig a wasanaethent oedd David 
Roberts, Abertawe, a Thomas Richards, Abergwaun. Yr oedd 
David Evans yn y cwrdd ar hyd y dydd, ac wedi ymdrwsio, fel 
arfer, yn y dull mwyaf balch a mursenaidd. Eneiniai ei ben a 
mesur da o olew, a gosodai ei wallt du, disglaer, yn y modd 
mwyaf trwsiadus ar ei dalcen. Gwisgai lodrau lliwiedig, hosanau 
gwynion, esgidiau merchedaidd, gwasgod sidan agored, ac ymyl- 
waith crychiog (frills) ar frest ei grys. Sylwodd y gwr hynod, 
““'Twmi Richards, Abergwaun,” canys felly y gelwid ef, ar 
wisgiad od a gwageddus gweinidog Felinfoel: methodd wrth- 
sefyll y demtasiwn i roddi dyrnod i'r fath goegedd, ac wrth 
bregethu ar :—'' Ti fab dyn, dangos y ty i dy Israel, &c. (Ezec. 
xliii. 10), dywedodd:—'' 'Dangos y ty': rhaid cael dyn da i 
“ ddangos y ty, a dyn duwiol i ' ddangos y ty,' ac nid dyn gyda 
rhuban y cythraul yn ei dalcen, a pherfedd mochyn yn ei fyn- 
wes.” _ Credodd y gynulleidfa mai David Evans, oherwydd 
addurniadau ei ben a'i ddwyfron, oedd yn cael ei ergydio. Er ei 
ymddangosiad balch, a'i ddull dieithr o wisgo, gofynwyd iddo 
ddechreu oedfa yr hwyr, yr hyn a wnaeth gyda'r fath briodoldeb 
ymadrodd, a'r fath gyfaredd llais a dawn, nes codi y dorf i ryw 
deimlad mor uchel a chyffrous, fel na chafodd na phregethwyr 
na gwrandawyr y gradd lleiaf o flas na llewyrch o hyny i ddiwedd 
y gwasanaeth. Wedi'r cwrdd nid oedd son am ddim ond 
““gweddi Dafydd Evans.” 

Byddai dylanwad cyffelyb yn cydfyned a'i bregethau. 
Meddai lais heb ei fath. Pan yn bedyddio yn Horeb, byddai yn 
pregethu yn yr awyr agored: a dywed yr hen frawd Henry 
Bowen, Berllan-dywyll, iddo ef, pan yn llanc, glywed ei lais, aml 
'ro, yn dyfod gyda'r awel mor bell a Llwynpiod: pan adroddem 
hyn wrth Marmora, dyna ddywedodd:—'' Nis gallaf ddweyd 
llawer am nerth ei lef, ond am effaith ei lais, ni chlywais i neb 
tebyg erioed: yr oedd math o wich yn ei lais yn eich hollti ac yn 
eich gyru i wylo.” Yn ol tystiolaeth y rhai a'i gwrandawsant, 
byddai bron bob tro y pregethai, yn rhoddi rhyw ddolef nad oedd 
modd gwrthsefyll ei heffeithiau. Dywedai bethau tarawiadol, 
cyffroas. _ Rai blynyddau yn ol, pan yn siarad a hynafgwr o'r 
enw Dafydd Williams, gofynasom iddo:—'A glywsoch chwi 


Dafydd Evans erioed?” “Do,” meddai, “lawer gwaith.” 
“* Beth am dano fel pregethwr?” gofynem eilwaith; ac atebodd: 
—'' Tragedian oedd e'.” _ Wrth ymddiddan a Marmora, ad- 


roddodd wrthym ddigwyddiad yn hanes y D. W. hwn. Fel hyn 
ybu. Rhyw Sul yn 18899, yr oedd David Evans wedi bod y 
boreu yn Llangenech yn gweinyddu yr ordinhad, a'r noson hono, 
er yn cwyno ei fod yn flinedig, pregethai yn dda, a chyda'i 
hyawdledd arferol ar, '“ Tebyg yw i long marsiandwr,” &c. (Diar. 
xxxi. 14): dywedai yn ddoniol am y “llong,” ac am “' insurio'r 
llong yn office Calfaria”: ar ddiwedd yr oedfa, wele y llane 
D. W., yr hwn oedd un o ddeiliaid Ysgol Sul Felinfoel, yn 
cychwyn allan: gwelodd y pregethwr ef, a chan ei gyfarch wrth 
ei enw, dywedodd yn y modd mwyaf difrifol:—' 'Aros, Dafydd, 
aros: yr wyt yn myn'd i uffern, a'r Testament Newydd yn gan- 
wyll yn dy law.” Allan yr aeth Dafydd drwy'r cwbl: ond y 
moson hono, arosodd D. W. Morris (Marmora) yn y gyfeillach, 
a'r gweinidog mewn afiaeth ddoniol yn llefain:—'“ Dyma un 
newydd ar y deck.” 


Yn ystod chwe' mlynedd gweinidogaeth David Evans, cyn- 
yddodd yr eglwys yn fawr yn rhif ei haelodau. Mewn pum 
mlynedd, dywedir iddo fedyddio tua phum cant ar eu proffes o 
ffydd yn Iesu Grist, a derbyn llawer o dir gwrthgiliad. 


Gofidus yw gorfod dweyd iddo dynu cwmwl du arno ei hun, 
ar ei deulu, ac ar yr achos. Bradychodd hyder ei frodyr a'i 
chwiorydd, a chlwyfodd eglwys Iesu Grist. _ Gwarthruddodd 
Israel Duw, er gorfoledd i ferched y rhai dienwaededig. Pan 

cafwyd prawf ei fod am amser hir wedi arwain dau fywyd, 
cyhuddwyd ef yn ei wyneb gan y swyddogion: cyfaddefodd yntau 
ei fai, a diaelodwyd ef yn ddiymaros. _ Ceisiodd eì le yn ol, a 
chafodd ei wrthod. Mewn canlyniad, aeth ef, a rhyw nifer o 
bleidwyr, ac ardrethasant “' ysgoldy Billy Williams,” yn Caper- 
son, Llanelli, er cynal gwasanaeth. 


Yn y cyfwng dwys hwn, dangosodd yr eglwys, fel corph, ei 
gwerthfawrogiad o garitor. _ Nid ystyriai fod y doniau melusaf 
yn gwneyd i fyny am lygredigaeth calon a bywyd. Ychydig cyn 
i'r amryfusedd cadarn hwn ddigwydd, ymddangosodd yr hys- 
bysiad a ganlyn yn SEREN GOMER, am Mai, 1842:— 


BEDYDDWYR FELINFOEL LLANELLI. 


“ Dymunwn arnoch hysbysu yr hyn a ganlyn trwy gyfrwng eich SEREN 
“ddisglaer, ein bod ni, fel eglwys yn y Felinfoel, wedi dyfod i'r pender- 
“fyniad i ymwrthod a chyhoeddiad pob pregethwr, oddieithr fod y 
“cyfryw yn cael ei gymeradwyo gan gwrdd chwarter, neu yn weinidog 
“sefydlog o gymeriad da, yn fyfyriwr yn un o athrofau perthynol i'r 
“ Bedyddwyr, neu yn hollol adnabyddus i ni fel pregethwr cymwys y 
“ Testament Newydd.” 


Arwyddwyd dros yr eglwys, 


WILLIAM HUGH, | 
DAVID ROBERT, | 
DAVID PHILLIP, | 
JOHN RICHARD, * Diaconiaid. 
JOHN GRIFFITH, | 
WILLIAM THOMAS, | 
DAVID REEs, J 


Yn ngwyneb hyn, nid oedd ymwrthod a David Evans 
halogedig ei fywyd, er mor fawr ei ddoniau, ond yr hyn ellid 
ddisgwyl. Os oedd eglwys Felinfoel yn hawlio '“ cymeriad da 
mewn pregethwr ddeuai hebio ar dro, naturiol meddwl y byddai 
yr un mor selog dros '' gymeriad da” yn ei gweinidog sefydlog. 
Felly y profodd ei hun. Safodd y frawdoliaeth dros burdeb. Bu 
David Evans iddynt '' fel cân cariad un hyfrydlais, yn canu yn 
dda,” pan oedd “' dirgelwch yr anwiredd yn gweithio eisoes,” ac 
yr oeddent hwythau, yn eu hanwybodaeth, yn ewyllysgar i 
orfoleddu dros amser o dan ei weinidogaeth: ond pan “' datgudd- 
iwyd yr anwir hwnw,” ac y gwelsant ef yn ei liw ei hun, heb un 
petrusder, er gyda mawr dristyd calon, bwriasant ef ymaith, ac 

ni bu iddynt mwyach ond “megys yr ethnig a'r publican.” 
Mor ddwfn y cashaodd yr eglwys ““ hyd y nod y wisg a halogwyd 
gan y enawd,” ac mor lwyr y tynodd ymaith oddiwrth “y dyn 
drygionus hwnw,” fel y mynodd ddileu yr enw—Rev. David 
Evans, Minister—oddiar y gareg goffa a osodesid ar front y 
capel. Yn marn y saint, pe llefarai dyn â thafodau dynion ac 
angylion, ac heb fod ganddo gymeriad, nid oedd ond fel efydd yn 
seinio, neu symbal yn tincian. 


Gwir yw, er hyny, i luaws ymlynu wrth y dyn hwn a lywodr- 
aethid gan “syniad y cnawd.” Bu iddo ddilynwyr lawer. Pre- 
gethai ar hyd y tei ffermydd, ac ai torfeydd i'w wrando. 
Gwnaeth hafog mawr yn yr eglwys. Llygad-dynodd ddosbarth 
o'r aelodau. Derbyniodd o'r diwedd alwad i Bethesda, Arfon. 
Cafodd yr eglwys hono ei thori allan o'r Gymanfa am wahodd 
i'w bugeilio, a hyny yn groes i bob rheol, ac er gwaethaf pob 
rhybudd, wr diarddeledig. Nid hir y parhaodd ei rwysg yn ei le 
newydd. Syrthiodd i afael cyfraith y wlad, a chafodd ei alltudio. 


1844. Yn bur fuan ar ol ymwrthod a David Evans, ond 
cyn iddo ymadael i'r Gogledd, rhoddodd yr eglwys alwad i David 
Edwards, Salem, Blaenau, i ddyfod i'w bugeilio, a dechreuodd ei 
weinidogaeth yn y lle yn 1844. Adeg ei ddyfodiad yr oedd achos 
crefydd mewn cyflwr isel. Arosai y gymydogaeth o hyd o dan 
gyfaredd David Evans. Ymwelai yntau ei hun a'r ardal, gan 
bregethu yma a thraw mewn tai anedd, a rhedai lluaws o'i 
ddychweledigion ar ei ol. Penderfynodd yr eglwys geryddu yr 
afreoleidd-dra hwn o roddi cefnogaeth i ddyn oedd unwaith ac 
eilwaith yn euog o drosedd mor halogedig, ac a heriai bob awdur- 
dod drwy bregethu, ac yntau wedi ei ddiarddel o eglwys Iesu 
Grist. Gweithredwyd yn unol a'r penderfyniad, a bu David 
Bdwards yn diaelodi, yn bur ddiseremoni, lawer o bleidwyr yr 
hen weinidog. Yn y tymor hwn yr oedd yr achos mewn cyflwr 
hynod o anymunol. Nid oedd llewyrch ar ddim. _ Disgynodd 
rhywbeth fel malldod ar yr eglwys, ac edrychai gardd yr Ar- 
glwydd yn wywedig a chrinllyd. Digalonodd y gweinidog, gan 
na welai arwyddion toriad gwawr, ac ymadawodd wedi wyth mis 
o weinidogaeth helbulus, yr hon a nodweddid yn fwy gan ddi- 
wreiddio a thynu i lawr na chan blanu ac adeiladu. Yn ei amser 
ef y codwyd i bregethu John Williams, yr hwn a fu am lawer o 
flynyddau yn genadwr llwyddianus yn India. 

1845—1859. Yn 1845, sefydlodd Daniel Jones, Pontfaen, 
cyn hyny o Lerpwl, yn fugail yr eglwys. Y flwyddyn hono, 
daeth ar wahoddiad i bregethu i Gyfarfod Blynyddol Felinfoel. 
Bu ei weinidogaeth, drwy y cyrddau, yn dra eneiniedig. Yr 
oedd ei wedd mor nefolaidd, ei ddull mor ddymunol, ei dôn mor 
dyner, a sain ei delyn arian mor felus, nes enill holl serch y 
gynulleidfa. Wedi ystyriaeth bwyllog yr eglwys, cafodd alwad 
unfrydol, a derbyniodd hi. Am 12 o'r gloch un nos Sul, yn haf 
1845, cychwynodd William Rees, Ty'rheol, John Rees, gwas 
Soho, a David Rees, Cilwnwg, yn eu certi, o'r Felinfoel, gan 
ymdaith mor bell a Pontfaen, i gyrchu dodrefn Daniel Jones: ac 
y mae yr hen frawd David Rees, ar ol treigliad 64 o flynyddoedd, 
yn aros hyd yr awr hon. Bu sefydliad Daniel Jones yn weinidog 
o fawr fendith i'r achos. Byddai ei ysbryd boneddigaidd, ei 
ymddygiad llednais mewn cwmpeini, ei sylw caredig o bawb, a'i 
eiriau mwynaidd, yn nghyd a'i waith yn cyfarch y plant ar yr 
heol, yn ymddiddan a hwynt, ac yn gosod ei law ar eu penau, 
yn ei wneyd yn un a hoffid drwy y gymydogaeth. Yn ychwan- 
egol at hyn, yr oedd ei bregethau agos, ei deimlad tyner, ei lais 
swynol, a'i barabl per, yn gwneyd ei weinidogaeth, am dymor, 
yn gymeradwy iawn gan y saint. Y gwaith mawr a'i gwynebai 
ar ei ddyfodiad i'r lle oedd cyfodi yr anghyfanedd-dra a wnaeth- 
pwyd gan David Evans. Arosai dylanwad niweidiol y blinder 
hwnw o hyd. 


Bu mesur da o lwyddiant ar ei ymdrechion. Ambell 
flwyddyn bedyddid llawer, a derbynid nifer luosog trwy lythyrau. 
Ni rydd yr hen Lyfr Eglwys un arweiniad i ni am y ddwy flynedd 
gyntaf o'i weinidogaeth. Ymwelodd y Gymanfa a_ Felinfoel yn 
1848—tymor dilewyrch iawn ar grefydd drwy'r wlad. Yn y 
flwyddyn gymanfaol 1847—1848, yn ol “ Y Drych Blynyddol,” 
ni fedyddiwyd ond pump yn Felinfoel: ac nid oedd yr ychwaneg- 
iad clir at rif aelodau y Gymanfa, yr hon a wneid i fyny o bump 
a thrigain o eglwysi, yn ddim ond 85. Penderfyniad y degfed, 
yn Nghymanfa Felinfoel y flwyddyn hono, oedd:—' Fod y 
Sabboth cyntaf yn Awst i gael ei gadw i weddio drwyddo oll, 
wrth ystyried iselder yr achos yn ein plith.” Modd bynag, o 
Awst, 29, 1848, pryd y ceir y cofnod cyntaf o ffrwyth gweinidog- 
aeth Daniel Jones, hyd ddiwedd Rhagfyr yr un flwyddyn, der- 
byniwyd trwy fedydd 35. Bu 1849, hefyd, yn dymor pur 
lwyddianus. Ychwanegwyd 66 at yr eglwys trwy gred a bedydd, 

ac adferwyd 21 o dir gwrthgiliad. Nid yw y blynyddau dilynol 
mor lewyrchus. 


Ni bu gweinidogaeth Daniel Jones yn gwbl foddhaol. Gellir 
cyfrif am hyny, i raddau, gan y ffaith iddo gael galwad mewn 
canlyniad i bregethu hwylus mewn Cwrdd Blynyddol. Cododd 
yn uchel y pryd hwnw, ac yr oedd ei ddawn yn newydd. Wedi 
sefydlu yn y lle, daeth clustiau y bobl yn gyfarwydd a seiniau ei 
delyn, fel nad oedd yn alluog, o Sul i Sul, i gwrdd a'r disgwyl- 
iadau uchel a seiliesid ar “ hwyliau'r Cwrdd Mawr.” _ Creodd 
hyn siomedigaeth. Er fod Daniel Jones yn un o'r gweinidogion 
mwyaf dawnus, ac wedi pregethu, mae'n debyg, mewn mwy o 
Gymanfaoedd na neb yn ei oes, yr oedd disgwyl iddo bregethu o. 
hyd ar yr un gwastad uchel, yn anheg, yn enwedig pan cofir ei 
fod, pan yn Felinfoel, yn 60 mlwydd oed, ac felly wedi colli 
mesur o'i yni a'i uchelgais. 


Er llarieiddied ei ysbryd, yr oedd yn ddigon gwrol i fyned 
yn erbyn rhai defion a ystyriai ef yn amhriodol. Safodd yn 
erbyn yr arferiad o ganu mewn angladdau. Byddai David 
Evans halogedig yn hollti'r creigiau, ac yn tynu allan ffrydlif o 
ddagrau gloewon, wrth ddweyd hymn mewn angladd: ond yn yr 
angladd cyntaf y gweinyddwyd ynddo gan Daniel Jones, aeth 
trwy y gwasanaeth heb ganu. Daeth hen frawd da a duwiol yn 
mlaen ato, a dywedodd:—'' Rhoddwch hymn allan i'w chanu, 
Mr. Jones.” Yntau a atebodd yn dawel:—'' Frawd anwyl, ni 
ddarllenais i erioed yn y Beibl am ganu mewn angladd, ond yn 
angladd Pharaoh.” “''O,” meddai yr hen frawd, ““ yr oedd Mr 
Evans yn arfer rhoddi hymn allan.” ''Ie, frawd anwyl,” ebai 
Daniel Jones, “fe wnaeth e' waeth peth na hyny.” _ Yn sicr, 
nid mantais i'w boblogrwydd oedd gwrthwynebu arferiad effeith- 
iai mor ddwys ar deimladau galarwyr, ac a wnai, yn fynych, i'r 
rhai mwyaf calon-galed i “ wylo gyda'r rhai oedd yn wylo.” 


Rhyw amser wedi i Daniel Jones sefydlu yn Felinfoel, byddai 
arian y weinidogaeth gryn dipyn yn brin o ddyfod i'r swm 
addawedig yn y cytundeb rhwng yr eglwys ac yntau. Achosid 
hyn gan farweidd-dra yr amseroedd mewn rhan, ac mewn rhan, 
gan ddifaterwch ac esgeulusdod dosbarth o'r aelodau. _ Wrth 
weled y diffyg hwn, fis ar ol mis, bu y diaconiaid yn ymgyngori 
ar y pwnc, a daethant i'r penderfyniad i osod yr amgylchiadau o 

flaen y gweinidog. _ Pan ddaeth amser cyfaddas, eglurwyd y 
mater i Daniel Jones, a hysbyswyd ef mai anichon oedd dyfod i 
fyny a thelerau yr alwad, a'u bod o dan reidrwydd i wneyd 
amodau newyddion. Yn Nghwrdd Eglwys Medi, 1851, tynwyd 
allan yr ail gytundeb, ac ysgrifenwyd ef yn y Llyfr Eglwys, wedi 
ei arwyddo gan y blaenoriaid: ond ymddengys fod y gweinidog 
yn gohirio, os nad yn gwrthod, gosod ei enw wrtho, ac felly, 
wrth gwrs, yr oedd yn ddirym. Aeth blwyddyn a haner heibio, 
a'r cytundeb newydd o hyd heb ei lofnodi gan Daniel Jones: ac 
yn ystod y tymor hwn o anghydwelediad, diau fod cariad yn oeri 
o'r ddwy ochr. Mewn Cwrdd Eglwys a gynaliwyd Ebrill 12, 
1853, codwyd y cwestiwn eto, ac yno, '“ Penderfynwyd fod i 
William Rees, Soho, David Roberts, a Samuel Williams, i fyned 
i siarad a'r Parch Daniel Jones, ac i ddyfod a'i ateb terfynol i'r 
eglwys, beth y mae ef yn feddwl am yr ail gytundeb a wnaeth 
ef a'r eglwys, pa un ai ei gadw neu ei dori yr oedd.” Ymwelodd 
y brodyr a'r gweinidog, a daethant yn ol a'r ateb, ei fod yn dal 
mai y cytundeb cyntaf oedd mewn grym, gan na roddodd ef ei 
enw wrth yr ail. ' Yna penderfynwyd i'w gael ef i'r Cwrdd 
Eglwys nesaf.” Yn nghofnodion y ' Cwrdd Eglwys nesaf,” nid 
oes un cyfeiriad at y mater hwn. Modd bynag, ddiwedd y mis 
hwnw, terfynodd Daniel Jones ei weinidogaeth yn y lle, a 
chododd £45, y swm oedd heb ei dalu o'i gyflog yn ol y cytundeb 
cyntaf, yr hwn oedd wedi ei lawnodi gan y ddwy blaid, ac wedi 
ei stampio yn ddyladwy. Symudodd i Dongwynlas. Teg yw 
dweyd, fod llawer o'r aelodau mewn llawn gydymdeimlad a'r 
gweinidog yn y drafodaeth flin, ac yn mawr feio y diaconiaid. 
Er i'r bugail hybarch ymadael mewn anealltwriaeth, ymwelodd 
amryw weithiau ar ol hyny a hen faes ei lafur, ac yr oedd yn 
dda gan ganoedd weled ei wyneb siriol, a chlywed ei lais 
mwynaidd. 


1853—1858. Ar ol ymadawiad Daniel Jones, bu yr eglwys 
heb weinidog am flwyddyn a saith mis, sef o Mai 1, 1858, hyd 
Rhagfyr 10, 1854. Bu gweinidogion ac eglwysi y cylch yn barod 
i roddi pob cynorthwy pan fyddai angen. Yn y tymor hwn, 
disgynodd llygad yr eglwys ar amryw frodyr enwog; ond buwyd 
yn araf a phwyllog cyn penderfynu ar un yn neillduol. 


Yn mis Gorphenaf, 1854, gwasanaethwyd yr eglwys yn ei 
Chyfarfod Blynyddol gan J. D. Thomas, Blaenffos, David 

Edwards, Blaenafon, un o'r cyn-weinidogion, a Nathaniel 
'Thomas, Caerfyrddin y pryd hwnw. Wele drefn y cyfarfod, fel 
yr ymddangosodd yn Seren Gomer:—'' Boreu Sabboth, am 
10.30, dechreuwyd gan y brawd N. Thomas, Caerfyrddin, a 
phregethodd y brodyr J. D. Thomas, Blaenffos, ar ' Grefydd 
ddatguddiedig,” a David Edwards, ar ' Werthfawrogrwydd 
ffydd. Am 2.30, dechreuwyd gan y brawd B. Davies, Brymbo, 
a phregethodd y brodyr J. D. Thomas, ar ' Fywyd tragywyddol 
yn ffrwyth trugaredd Crist, a N. Thomas, ar ' Fawredd Iesu 
Grist yn ei berthynas a'r greadigaeth.' Yn yr hwyr, dechreu- 
wyd gan J. D. Thomas, a phregethodd N. Thomas, ar ' Fawredd 
a gogoniant Iesu yn ei berthynas a'r eglwys, ac a threfn fawr 
cyfryngwriaeth,” a D. Edwards, ar ' Ddedwyddwch marwolaeth 
yr uniawn.' Nos Lun, dechreuwyd gan N. Thomas, a_phre- 
gethodd J. D. Thomas, ar “ Ddychweliad at Dduw, a'r manteis- 
ion cysylltiedig a hyny,” a N. Thomas, ar “ Y pethau angenrheidiol 
er cael llwyddiant.” Cafwyd cyfarfodydd lluosog, a gwlithog, a 
chasgliadau da.” Er fod y tri yn wyr cryfion, deallus, yr oedd 
rhywbeth mor hynod o swynol, gwresog, a phoblogaidd, yn J. D. 
Thomas, dyn ieuanc 27 oed, nes enill serch yr eglwys yn llwyr, 
a chyn pen nemawr amser, rhoddodd iddo alwad gynes ac un- 
frydol i gymeryd ei gofal fel gweinidog. Drwy y gwahoddiad 
hwn, gosodwyd ef mewn cyfyngder. Anhawdd ganddo oedd 
meddwl ymadael a Blaenffos, oherwydd y mawr serch a fodolai 
rhyngddo a'r eglwys, ac yn ychwanegol at hyny, yr oeddent ar 
ganol y gwaith o adeiladu capel newydd. Ond wedi rhoddi 
ystyriaeth bwyllog i'r mater am amryw wythnosau, atebodd yr 
alwad yn gadarnhaol, a dechreuodd ar ei waith yn ei gylch 
newydd, Rhaefyr 10, 1854. Bu cwrdd sefydlu Ionawr 22, 23, 
1855, pryd y pregethwyd gan y brodyr Maurice Evans, Llwyn- 
hendy, Owen Williams, Trefforest, William Roberts, Penyparc, 
J. P. Williams, Blaenwaun, ac Evan Thomas, Tredegar. 


Dechreuodd J. D. Thomas ar ei weinidogaeth yn Felinfoel 
“0 dan amgylchiadau tra chysurus a gobeithiol. Bu llwyddiant 
ar eì ymdrechion. Torodd gwawr ar yr achos. Ychwanegwyd 
at yr eglwys trwy fedydd a thrwy adferiad. Mewn cofnodiad o 
fedydd yn Seren Gomer, Hydref, 1855, dywedir:—'“ Da. genym 
hysbysu fod yr achos goreu yn myned yn mlaen yn llewyrchus 
yn ein plith: mae 41 wedi eu bedyddio oddiar ddyfodiad Mr. 
"Thomas i'n mysg, a llawer o afradloniaid wedi dyfod adref.” 

Dechreuodd ei weinidogaeth yn Rhagfyr, 1854, ac yn gynar ym 
y flwyddyn ddilynol gweinyddodd yr ordinhad am y tro cyntaf: 
ac fel y canlyn y bedyddiodd yn ystod ei dymor byr. O Chwef- 
ror 1855, hyd Gymanfa Cwmdu, Mehefin 1855, bedyddiodd 23. 
O Gymanfa Cwmdu, hyd Gymanfa Talybont, Mehefin 1856, 
bedyddiodd 28. O Gymanfa Talybont, hyd Gymanfa Aberyst- 
wyth, Mehefin 1857, bedyddiodd 5. O Gymanfa Aberystwyth, 
hyd ei farwolaeth, Mehefin 1, 1858, bedyddiodd 43. Felly, yn 
ystod ei fywyd gweinidogaethol o dair blynedd a haner yn 
Felinfoel, bedyddiodd 104: adferwyd, a derbyniwyd trwy lyth- 
yrau yn yr un tymor, 44: bu farw, diaelodwyd, a gollyngwyd i 
fanau eraill, 45: felly, yr oedd yr eglwys yn lliosoeach o 103 pan 
fu farw na phan y dechreuodd ei weinidogaeth. Bu J.D. 
Thomas yn hynod egniol, a llwyddianus hefyd, gyda'r Ysgol Sul. 
Gosododd hi mewn trefn dda, ac anadlodd iddi fywyd newydd. 
Cyfansoddai yn aml '“ Bwnc ”' buddiol ar gyfer yr holl ysgol, yr 
hwn a renid rhwng y gwahanol ddosbarthiadau, ac a_adroddid 
mewn hwyl, yn ol arfer dda y dyddiau hyny. Blodeuog iawn, a 
ffrwythlon, oedd Ysgol Sabbothol Felinfoel yn y cyfnod hwnw. 
Teimlai y gweinidog y dyddordeb dyfnaf yn mhobpeth a 
berthynai i'r dosbarth ieuanc, ac ymegniai i drefnu mesurau i'w 
meithrin yn addysg ac athrawiaeth yr Arglwydd. Drwy gyd- 
weithrediad y cerddorion, sefydlodd '“ Ysgol gân y Plant,” a 
rhoddai ef ei hun ei bresenoldeb ynddi yn ddifwlch. Byddai y 
côr ieuanc hwn o dan arweiniad John Hughes, a Daniel Hughes 
ei fab (yr hwn sydd gyda ni hyd yr awr hon, ac yn un o ddiacon- 
iaid yr eglwys), yn canu tôn neu ddwy mewn modd tra swynol, 
bob nos Sabboth, yn nechreu y gwasanaeth. 


Pan symudodd J. D. Thomas yn weinidog yr eglwys yr oedd 
yn aros £201 o ddyled. Yn y Cwrdd Blynyddol cyntaf wedi ei 
sefydliad, dywed gohebydd yn Seren Gomer, '' fod y casgliadau, 
drwy ymdrech ddiflin ein parchus weinidog, Mr. Thomas, yn 
nghyd a chydweithrediad dynion awyddus i weithredoedd da, 
wedi cyraedd y swm anrhydeddus o ddau cant a phedair ar ddeg 
o bunau.” — Felly, dilewyd y ddyled arosol, a chafwyd tair 
punt ar ddeg dros ben. _ Yr adeg hono, yr oedd yr eglwys yn 
hynod lewyrchus a chysurus. Gan fod gan y bobl galon i weithio, 
a'u bod yn awyddus i roddi prawf o'u teimladau da at eu bugail 
egniol, penderfynwyd yn unfrydol godi ty yn breswylfod i'r 
gweinidog. Saif yn nghwr y pentref, ar y man lle gynt yr oedd 

dau hen dy o'r enw Ty'rwaun a Ty'nllan. Prynwyd y darn tir 
yn feddiant oesol i'r eglwys am £90, a chostiodd yr adeilad 
oddeutu £200. Yn ystod gweinidogaeth J. D. Thomas, gwelodd 
yr Arglwydd yn dda alw tri o wyr ieuainc y frawdoliaeth i waith 
y weinidogaeth, sef, Samuel Williams, Walter Samuel, a Henry 
Rees, a buont ar hyd eu hoes, drwy eu cymeriad glan a'u gwas- 
anaeth gwerthfawr i achos crefydd, yn anrhydedd i'r fam- 


eglwys. 


Pan oedd yr achos yn Felinfoel yn dra llewyrchus—yr eglwys 
yn weithgar, y gynulleidfa yn cynyddu, a'r rhagolygon yn addaw 
amser da, gafaelodd y Frech wen yn nghyfansoddiad y gwein- 
idog ieuanc, ac yn nghanol ei nerth a'i ddefnyddioldeb, hunodd 
Mehefin 1, 1858, yn 31 mlwydd oed. Adeg marwolaeth J. D. 
Thomas, rhif yr aelodau oedd 452. 


1858—1863. Wedi marwolaeth J. D. Thomas, bu yr eglwys 
heb weinidog sefydlog am dri mis ar ddeg, sef o Mehefin 1, 1858, 
hyd Gorphenaf 9, 1859. Yn y cyfwng hwn, cawn fod y gwaith 
da yn myned rhagddo, a chofnodir hanes amryw yn dyfod i 
mewn i'r eglwys drwy fedydd a thrwy lythyr. Un Sul, llenwid 
pwlpud Felinfoel gan weinidog o'r enw Moses Roberts, Treffynon. 
Y boreu hwnw, yr oedd ymgeiswyr am aelodaeth yn rhoi 
ufudd-dod i Iesu Grist yn y bedydd. Wedi i'r gynulleidfa ddyfod 
i lan yr afon, disgynodd eu golygon ar y pregethwr, dyn ieuanc 
gwalltog, pengrych, llygad-eroes, wyth ar hugain oed, heb fod 
yn rhy drwsiadus ei wisgiad. Nid oedd yr argraph cyntaf yn rhy 
ffafriol... Ond newidiodd y cwbl pan agorodd ei enau, ac y 
dyrchafodd ei lef. Dechreuodd y gwasanaeth drwy roddi yr 
emyn hwnw allan i'w ganu:— 


“Bugail mawr y defaid mân, 
A'u Harweinydd! 
Aeth i'r dyfroedd o fy mla'n, 
Yn ddig'wilydd;” &c. 


a gwnaeth hyny gyda'r fath ddawn newydd, a'r fath oslefau 
hudolus, nes cyfareddu y dorf. Ni chlywsent gyffelyb ddoniau, 
ac ni theimlasent gyffelyb hyfrydwch, er ymadawiad David Evans, 
ugain mlynedd cyn hyny. Ar derfyn y Sul hwnw, llais y bobl 
oedd:—''Ni a'th wrandawn drachefn.” Yn mis Gorphenaf, 
1858, gwasanaethai Moses Roberts yn un o dri yn Nghyfarfod 

Blynyddol yr eglwys, a phregethai yr un mor felus, hwylus, a 
doniol. — Enillodd serch y frawdoliaeth, a thybient fod ynddo 
ddefnyddiau gweinidog. Yn ystod y misoedd dilynol, gwahodd- 
wyd ef yn awr ac yn mân i bregethu: ac wedi rhoddi prawf teg 
arno am bedwar neu bump o Suliau, penderfynwyd ei alw yn 
fugail. Cydsyniodd a'r alwad, a dechreuodd ei weinidogaeth 
Gorphenaf 3, 1859. Hydref 11, 12, cynaliwyd cyfarfod sefydlu, 
pryd y gwasanaethwyd gan y brodyr R. A. Jones, Abertawe, 
H. W .Hughes (Arwystl), W. Hughes, Bethel, a J. R. Morgan 
(Lleurwg). Dechreuodd ar ei waith gyda llawer o frwdfrydedd, 
abu am dymor fesur o lwyddiant ar ei lafur. Yn ystod y 
flwyddyn gyntaf, chwanegwyd at yr eglwys 42 trwy fedydd, ac 
amryw trwy lythyrau ac adferiad. Ar ei diwedd, fel hyn yr 
ysgrifena y gweinidog yn yr hen Lyfr Eglwys:—'“ Yn y colofnau 
uchod y gwelir cyfnewidiau eglwys Felinfoel er y Gymanfa a 
gynaliwyd yn Caersalem, hyd yr hon a gynaliwyd eleni yn 
Aberteifi, Mehefin 5, 6, 1860. Rhif yr aelodau yn bresenol yw 
503. Teimlwyf yn ddiolchgar i'r Nef am lwyddiant y flwyddyn 
a aeth heibio, gan erfyn gwenau yr Arglwydd yn y dyfodol. 
Moses Roberts.” _ Yn niwedd Rhagfyr, 1860, cronicla y cwyn- 
faniad hwn:—'' Wele flwyddyn eto wedi ei rhifo yn mhlith y 
pethau a fu. Wrth edrych ar gyfnewidiadau yr eglwys yn y 
flwyddyn a aeth heibio, nid wyf heb deimlo mai ychydig sydd 
wedi eu hargyhoeddu, amryw wedi eu diarddel, ac amryw wedi 
marw, fel ag y mae yr eglwys yn llai mewn rhif nag ydoedd y 
Gymanfa ddiweddaf. Ond nid oes dim i'w wneyd, ond ym- 
dawelu yn wylaidd a gweddio yn ostyngedig. Yn llaw yr Ar- 
glwydd y mae y llwyddiant. O! gwened arnom yn y dyfodol, er 
mwyn ei enw mawr ei hun. Moses Roberts.” _ Yn Mehefin, 
1861, gesyd y geiriau hyn yn yr hen Lyfr:—'' Rhif yr eglwys yn 
amser y Gymanfa a gynaliwyd yn Porthyrhyd, Mehefin 11, 12, 
1861, ydyw 497. Yn ol y cyfrif hwn, y mae yn llai o 6 o ber- 
sonau nag ydoedd amser y Gymanfa ddiweddaf, a gynaliwyd yn 
Aberteifi. M. R.” Ni fu llawer o lwyddiant yn ystod y misoedd 
dilynol. Ar rai tymorau, y mae y bedyddiadau yn ychydig, a'r 
diarddeliadau yn llawer. Eto, yn Mawrth, 1862, derbyniodd 
bedwar ar ddeg trwy fedydd. Yn ei amser ef, codwyd tri gwr 


ieuanc i bregethu, sef Anthony Bassett, John Griffi_ths, a David 
Thomas. 


Tua diwedd 1860, ac yn ystod gweinidogaeth Moses Roberts, 

gwelwyd fod y fynwent, oherwydd y mawr gladdu, yn myned yn 
hynod lawn, ac nad oedd llawer o le yn ngweddill. Yn yr olwg 
ar yr angenrheidrwydd am gladdfa newydd, penderfynodd yr eg- 
lwys brynu erw a haner o dir cyfleus gerllaw pen uchaf y fynwent. 
Cytunwyd a C. W. Nevill, Ysw., a'i gwmpeini am y darn hwnw, 
a thalwyd am dano £150: ond dychwelodd y boneddwr hael- 
frydig £20 yn rhodd i'r frawdoliaeth. Aed i'r draul o £30 er 
amgau y tir claddu newydd a muriau ceryg uchel. — Er casglu 
arian at yr achos teilwng hwn, gweithiodd y gweinidog, yr 
eglwys, a'r gymydogaeth yn rhagorol. 


Ni fu blwyddyn olaf gweinidogaeth Moses Roberts yn 
llewyrchus, nac ychwaith yn gysurus iddo ef ei hun na'r eglwys. 
Yr oedd ef, fel pregethwyr dawnus yn gyffredin, yn agored i'r 
perygl o “' fyw ar ei ddoniau,” ac esgeuluso'r gorchymyn, “Glyn 
wrth ddarllen.” Cyhuddid ef o dreulio gormod o'i amser ar hyd 
y tai, ac o aros allan yn rhy hwyr y nos. Gwnai rai campau, 
diniwed ddigon ynddynt eu hunain, ac a ystyrid yn esgusodol 
mewn eraill, ond nad ellid eu goddef ynddo ef fel gweinidog yr 
efengyl. Yn aml, profai ei hun yn dra anwyliadwrus, a gweith- 
redai yn fynych yn anoeth i'r eithaf. Dygid yn ei erbyn hefyd 
gyhuddiadau mwy difrifol, y rhai, gwir neu anwir, a filwrient yn 
erbyn ei hapusrwydd a'i ddefnyddioldeb. Gyda'i enw da dan 
gwmwl, a'i iechyd yn doredig, ymadawodd, Hydref, 1869, wedi 
gweinidogaeth o bedair blynedd a phedwar mis. Rhif yr eglwys 
y pryd hwnw oedd 524. 


1864—1870. Wedi ymadawiad Moses Roberts yn Hydref, 
1863, bu yr eglwys yn byw ar wasanaeth pregethwyr dieithr hyd 
Hydref, 1864. Mewn Cwrdd Eglwys a gynaliwyd Awst 9, 1864, 
“* Penderfynwyd yn unfrydol (oddieithr un, sef ) fod cais i 
gael ei anfon at y Parch W. Lewis, Dowlais, er cael gweled a 
fydd yn cydsynio a'n gwahoddiad, sef dyfod atom fel gweinidog. 
—Yr achos hwn i gael ei osod o flaen yr eglwys nos Sabboth 
nesaf.” Rhoddwyd galwad gynes i William Lewis, derbyniodd 
yntau hi, a dechreuodd ar ei weinidogaeth yn mis Hydref, 1864. 
Safai y gwr rhagorol hwn yn uchel yn syniad ei frodyr a'r eglwysi 
fel pregethwr. Cydnabyddid yn gyffredin ei alluoedd uwch- 
raddol. Bu yn weithgar iawn yn Felinfoel am rai blynyddau; 
'ond am haner olaf ei arosiad yn y lle, llafuriai o dan anfanteision 
dybryd a godent o ffurf yr afiechyd a'i goddiweddodd._ Anhawdd 

ysgrifenu hanes yr achos yn ei amser ef, gan nad oes dim cof- 
nodion wedi eu cadw. Gwyddys i lawer gael eu hychwanegu at 
yr eglwys yn ystod ei weinidogaeth. Yn y flwyddyn 1866, der- 
byniodd luaws mawr o aelodau newyddion. Yr adeg hono, 
cafodd gymorth '' pregethwr cynorthwyol” o'r enw ''Cholera,'” 
o dan weinidogaeth effeithiol yr hwn y syrthiai degau i'r bedd, 
a degau, fel Joab, a ffoent i babell yr Arglwydd, ac a ymaflent 
'“yn nghym yr allor.” — Byddai William Lewis yn bedyddio 
cynifer a 40 a 50 ar y tro, yn y cyfwng dwys hwnw. Dyna ei 
adeg fwyaf lwyddianus—os llwyddianus hefyd. Pan nad oedd y 
gweinidog galluog hwn ond dyn ieuanc ychydig uwchlaw 30 
mlwydd oed, cafodd ergyd gan fath neillduol o barlys a'i difudd- 
iodd, yn raddol, o dri o'i synwyrau corphorol. Collodd ei glyw, 
ei olwg, a'i deimlad. Cwbl analluogwyd ef i gyflawni gwaith ei 
fywyd, a bu raid iddo ymneillduo o'r weinidogaeth. Pan ddaeth 
yr anffawd hon i'w gwrdd, yr oedd ganddo wraig a phump o 
blant, a'r hynaf o honynt heb gyraedd ei naw mlwydd oed. 
Creodd y trychineb hwn deimlad dwfn drwy yr holl wersyll. 
Gosodwyd ei fater ger bron y Gymanfa yn Llanymddyfri, 
Mehefin 8, 9, 1869: ac mewn cyfarfod a gynaliwyd yn Nghapel 
Sion, Gorphenaf 1, 1869, pan oedd cynrychiolwyr yn bresenol o 
holl eglwysi y cylch, penderfynwyd gwneyd tysteb i gynorthwyo 
y gwr da_yn nydd ei ofwy. Ar ymweliad Undeb Bedyddwyr 
Cymru â Llanelli, Awst 24, 25, yr un flwyddyn, pasiwyd pleid- 
lais dyner a dwys o gydymdeimlad a'r cystuddiedig, a chyflwyn- 
wyd ei achos i sylw caredig cynulleidfaoedd y saint. Bu yr 
apel yn eithriadol lwyddianus. Llifodd haelioni cyfeillion cref- 
. yddol yn ffrwd loew, a llwyddwyd i gasglu y swm anrhydeddus o 
£800. Prynwyd fferm yn sir Benfro, ac yno y gwladychodd y 
gweinidog methedig a'i deulu. _ Colled anesgrifiadwy i eglwys 
Felinfoel fu syrthiad cynar y tywysog a'r gwr mawr hwn yn 
Israel. 


1871—1887. O derfyn gweinidogaeth William Lewis, yn 
Mai, 15, 1870, hyd Ebrill 28, 1871, bu yr eglwys heb un gwein- 
idog sefydlog. Yn ystod y misoedd hyn, llanwyd y pwlpud gan 
luaws o bregethwyr goreu yr enwad, a bu y frawdoliaeth a'i 
meddwl ar amryw. _ Y diwedd fu, rhoddi gwahoddiad i John 
Jones, Brymbo. _ Gosodwn yma eiriau a ysgrifenodd ef ei hun 
yn yr hen Lyfr Eglwys:—' Yn y flwyddyn 1871, symudodd y 
Parch J. Jones, Brymbo, i gymeryd gofal bugeiliol yr eglwys hon. 

Cafodd efe ddau gynyg blaenorol ar yr eglwys: y tro cyntaf yn 
1864, ar ol ymadawiad y Parch. Moses Roberts, a chyn dyfodiad 
y Parch. W. Lewis, o Ddowlais, yn weinidog arni: yr ail waith 
yn 1870, ar ymddiswyddiad y Parch. W. Lewis, oherwydd 
afiechyd a effeithiodd ar ei olwg a'i glyw. Ond barnodd yn 
addas wrthod y ddau gynyg hyn: y cyntaf, am ei fod newydd 
ddechreu adeiladu capel newydd yn Brymbo, a'r ail waith, am 
nad oedd yr eglwys yn unfrydol yn ei ddewisiad. Y tro diweddaf, 
cydsyniodd a chais yr eglwys wedi iddo ddeall fod yr eglwys yn 
unfrydol, gyda'r eithriad o naw o bersonau. Hysbyswyd ef, 
hefyd, nad oedd y rhai hyn yn bwysig, ac mai rhesymau eraill 
oedd ganddynt, ac nid dim personol yn ei erbyn ef. Os hys- 
byswyd ef ar gam, boed y bai ar yr hysbyswyr. Rhifedi yr 
eglwys y pryd hwn oedd 505 o aelodau. _ Nid yw y gweinidog 
wedi cael achos am y blynyddau cyntaf i alaru oherwydd ei 
symudiad, gan fod perffaith dangnefedd a heddwch yn teyrnasu 
yn yr eglwys, a'r gynulleidfa yn gwerthfawrogi ei wasanaeth. 
Mwy na hyn, y mae Duw pob gras wedi gweled yn dda i arddel 
ei ymdrechion yma, fel y prawf yr ystadegau ar y dalenau 
dilynol.” Ond, ysywaeth, nid oes ar y '' dalenau dilynol” un- 
rhyw .' ystadegau.” 


Dechreuodd ei weinidogaeth, Sul, Ebrill 30, 1871, drwy 
bregethu i gynulleidfa luosog ar Act. x. 29:—'“O ba herwydd, 
ie, yn ddinag, y daethum pan anfonwyd am danaf,” &c. Cyf- 
eiriad y bregeth, yn ei eiriau ef ei hun, oedd :—'“Rhoddi rhesymau 
dros ei ddyfodiad, a gofyn iddynt hwythau am gydweithrediad 
yn ngwaith Duw.” Gwr amryddawn oedd y gweinidog newydd, 
ac adnabyddus fel pregethwr, llenor, darlithiwr, a gwleidyddwr. 
Yn ystod ei weinidogaeth, bu llwyddiant lled gyson ar ei waith. 
Nis gallasom osod ein llaw ar ychwanegiadau ei flynyddoedd 
cyntaf. Yn y ' Llawlyfr ” ceir rhifedi bedyddiadau y flwyddyn 
gymanfaol flaenorol. Yn 1874 ceir iddo fedyddio 10: yn 1875, 
27: yn 1876, 37: yn 1879, 68: yn 1880, 26: yn 1883, 36: yn 1886, 
26. Heblaw y rhai a dderbyniodd trwy ufudd-dod ffydd i'r 
ordinhad o fedydd, rhoddodd ddeheulaw cymdeithas i lawer o dir 
gwrthgiliad. _ Profa yr ystadegau uchod na fu na segur na di- 
ffrwyth yn ngwinllan ei Arglwydd. 


Yn 1875, ymwelodd y Gymanfa eto a Felinfoel, a chafwyd 
cyrddau dymunol. Yn amser John Jones, yn 1877, adeiladwyd 

Pisgah, yn agos i Glochyrie, ar y brif-ffordd rhwng Felinfoel & 
Llanon. Costiodd y capel hwn tua £300, ac y mae o wasanaeth 
mawr fel mân cyfarfod cyfleus i Fedyddwyr yr ardal, rhai o 
Hermon, a rhai o Felinfoel, i gynal Ysgol Sul, a chyrddau 
gweddi. Pregethir ynddo hefyd ar brydnawn Sul, unwaith yn 
y mis, gan weinidog Felinfoel. _ Yn nhymor John Jones hefyd 
yr adnewyddwyd y capel. Mewn Cwrdd Eglwys a gynaliwyd 
Tachwedd 2, 1875, pasiwyd, ar gynygiad y brawd William 
Bowen, Bridge House,—yr hwn gydd gyda ni hyd heddyw, ac 
yn gwasanaethu swydd diacon yn dda,—'' Fod y capel i gael ei 
adgyweirio a'i gyfnewid:” a'r un noson, penderfynwyd, “ Fod 
cais i gael ei roddi i'r Parch. Henry Thomas, Ystradgynlais, i 
weled y capel, ac i dynu cynllun o'r gwaith gofynol i'w wneyd.” 
Oherwydd rhyw rhwystrau, ni ymgymerwyd a'r gorchwyl hyd 
1878. Ar draul o £1800 gwnaed ef megys cysegr newydd. Erys 
yn un o'r capeli goreu a harddaf yn y wlad, ac yn gredyd i'r 
eglwys ac i grefydd. 


Yn ystod gweinidogaeth yr un gwr da, codwyd amryw i 
bregethu, megys W. B. James, Daniel Davies, W. A. Williams, 
a John Henry Jones, yr hwn, yn fuan ar ol gorphen ei dymor 
athrofaol yn Bristol, a gefnodd ar ei enwad, ac a aeth trosodd i 
Lanydegwm. 


Ar ol rhoddi i'r frawdoliaeth yn Felinfoel wasanaeth ei allu- 
oedd cryfion a'i ddoniau ysgubol, am yn agos i un mlynedd ar 
bymtheg, bu farw ““y cadarn, a'r rhyfelwr, y brawdwr, a'r 
prophwyd, y tywysog deg a deugain, a'r cyngorwr, a'r areithiwr 
hyawdl,” John Jones, yn sydyn, sydyn, Chwefror 83, 1887, er 
mawr golled a galar ei eglwys, ei enwad, a'i wlad. 


Wedi marwolaeth John Jones aeth y gwaith rhagddo, a_bu 
amryw o frodyr-a lanwent y pwlpud gwag, yn derbyn aelodau 
trwy fedydd. Yn mysg eraill, bu W. Cynon Evans, G. & L., 
Cilgerran y pryd hwnw, yn bedyddio 28 ar foreu Sul yn Mai, 
1887. 


Yn haf 1888, pan oedd yr eglwys yn edrych allan am wein- 
idog, ymwelwyd a hi gan Henry Richard (Glanaraeth), Merthyr, 
a chaÏodd y frawdoliaeth y fath fudd a boddhad o dan ei 
weinidogaeth, fel y rhoddwyd iddo alwad i ymgymeryd a'r 

fugeiliaeth. Derbyniodd yntau y gwahoddiad. Trefnwyd y 
Cyfarfod Haner-blynyddol a gynelid yr ail Sul o Ionawr, 1889, i 
fod yn gwrdd sefydlu. Cyn i'r amser hwnw ddyfod, byrhawyd 
nerth y gweinidog ieuanc ar y ffordd: pallodd iechyd Glanaraeth, 
er mawr dristwch i'r ddwy ochr. _ Gan nad oedd argoelion ad- 
feriad parhaol, bu raid tynu yn ol ostegion y briodas rhwng H. 
Richards ac eglwys Felinfoel. Yr oedd Glanaraeth yn bregethwr 
galluog, yn lefarwr llithrig, ac yn fardd awengar, a phe estynid 
ei ddyddiau, diau yr ymgodai i enwogrwydd mawr. Syrthiodd 
i'r bedd yn niwedd 1890, yn 32 mlwydd oed. 


1889—1909. Rywbryd yn misoedd olaf 1888, derbyniodd y 
gweinidog presenol wahoddiad, a_chydsyniodd yntau, i wasan- 
aethu eglwys Felinfoel, Mawrth 24, 1889. Yn ddiweddarach, 
anfonwyd i'w hysbysu fod y frawdoliaeth wedi penderfynu cynal 
ei Chyfarfod Cenadol y Sul hwnw, ac y disgwylid iddo bregethu 
bedair gwaith, yr hyn a wnaeth. _ Foreu y dydd Iau dilynol, 
cafodd gais i ail ymweled a'r eglwys, a llanw ei phwlpud, Mai 
26. Mewn canlyniad, cafodd alwad, a dechreuodd ar ei weinidog- 
aeth Awst 18, 1889. 


Nid yw ei lafur wedi bod yn gwbl ofer yn yr Arglwydd. Yn 
ystod ei flwyddyn gymanfaol gyntaf, 1889—90, bedydiodd 114: 
yn 1891—2, 70: yn 1892—3, 71: yn 1895—6, 34: yn 1807—8, 
42: yn 1809—1900, 37: yn 1901—2, 21: yn 19038—4, 19: yn 
1904—5, 163. Cafodd y pleser o dderbyn i'r eglwys luaws 
mawr o hen wrandawyr oeddent wedi gwingo yn erbyn symbylau 
gweinidogaeth rymus pump, a chwech, o'i ragflaenyddion. 
Cofir gan ganoedd, tra y gallant gofio dim, am foreu Sul, Ionawr 
1, 1905, pan y cafodd y gweinidog yr hyfrydwch o fedyddio 92 o 
gredinwyr yn Iesu Grist, yn ngwydd miloedd o dystion, y rhai a 
wnaent i'r bryniau eco gan ganiadau eu gorfoledd. Yr un Sul, 
derbyniwyd hwy i gymdeithas y saint drwy weddi ac arddodiad 
dwylaw: adferwyd hefyd 21 o wrthgilwyr, a darllenwyd dau 
lythyr: yn gwneyd yr ychwanegiad at yr eglwys yn ystod y dydd 
yn 115 o eneidiau. “Canys mawr oedd y dydd Sabbath hwnw.” 
Gwyr y gweinidog presenol, fel y dynion enwog y mae yn olyn- 
ydd iddynt, beth yw gauaf du ar yr achos, yn ogystal a haf gwyn. 
Yn ystod ei weinidogaeth, y mae heddwch wedi teyrnasu yu yr 
eglwys, a thangnefedd a chydweithrediad wedi prydferthu ei 
bywyd. Talodd y Gymanfa ymweliad a'r lle yn 1899. a chgtwyd 

cyfarfodydd a gofir yn hir. Cafodd y gweinidog, o 1889 hyd 
1909, bob cydymdeimlad a chynorthwy gan y swyddogion a'r 
holl frawdoliaeth, ac nid yw yntau wedi bod yn ol o wneyd ei 
oreu, yn mhob ystyr, i ddal i fyny urddas yr hen eglwys barchus 
y mae wedi cael yr anrhydedd a'r pleser o'i gwasanaethu, yn 
efengyl Mab Duw, am yr ugain mlynedd diweddaf. 


ELENI, ar adeg DATHLIAD DAU CAN MLwYDDIAETH adeiladiad 
y capel cyntaf, rhifa yr eglwys 802. Blin genym orfod addef ei 
bod wedi cyfranogi i ormod mesur o'r difrawder a'r musgrellni 
sydd wedi meddianu eglwysi y tir. Edrycha yn mlaen yn 
galonog at ymweliad Cymanfa 1909, a gwna ei goreu i ddarpar 
iddi groesaw teilwng. Er yn hen, erys o hyd yn ieuanc. Deil y 
fam-eglwys ei thir, ar ol bwrw allan gangenau yn mhob cyfeir- 
iad. Yn nghanol ei merched, ei hwyresau, a'i gorwyresau, pery 
mor wridgoch ac ysgafndroed a'r un o honynt. 


sgjjto 


GWEINIDOGION YR EGLWYS. 


““ Yn weinidogion mewn swydd yn 
mhyrth y ty.”— 
Ezec. xliv. 11. 


Morgan Jones—Ei linach—Ei drallodion—Ymwared rhyfedd mewn 
cyfyngder arianol—Ergyd i'r Pabydd—Ei ddiwedd—John Davies—Yn cael 
ei fygwth—Ysbryd erlid yn aros yn yr awdurdodau—David Owen—Ei lafur 
— Pregethu mewn Cymanfaoedd—Ei arddeliad—John Duckfield—Yn cael 
addysg—Yn wr deallus—Morgan Rees—Ei lafur—Ei dysteb—William 
Hughes—Ei ordeiniad—Ei gymerìad—David Powell—Ei droedigaeth—Ei 
symudiad i'r Nottage—Ei flino gan y Sosiniaid—Daniel Davies—Ei faboed 
—Ei ymuniad a chrefydd—Yn dechreu pregethu—Galwadau—Sefydlu yn 
Felinfoel—Desgrifiad o hono—Un o'r pregethwyr tanllyd-—-Y Genadaeth 
Gartrefol—Mordaith gwyr Lleyn i'r Gymanfa—Yn dychwelyd gyda hwynt 
— William Roberts a Catherine Jones—Ei lafur yn y Gogledd—Yn bedyddio 
llawer—Hanesyn am dano yn Llanrwst—Ei weithgarwch gartref--Ei farwolaeth 
—David Bowen—Boreu ei oes—Ei argyhoeddiad— Ymofyn am Fedyddwyr— 
Ei fedydd—Dechreu pregethu—Ei ordeiniad—Ei nodweddion fel pregethwr 
—David Evans—Ei ddoniau—Ei ysgafnder—Ei goegedd— Effeithiau ei 
weinidogaeth—Ei gwymp—David Edwards—Yn dyfod yn Fedyddiwr—Ei 
alluoedd pregethwrol—Daniel Jones—Boreu ei oes—Ei fedydiad gan 
Timothy Thomas—Yn pregethu yn ei got goch—Yn myned i'r Fenni— 
Gweinidog yn Lerpwl—Ei lafur a'i lwyddiant—Ei nodweddion—J. D. 
Thomas—Ei foreu—Ei fedydd—Yn yr Athrofa—Sefydlu yn Mlaenffos—Sy- 
mud i Felinfoel—Ei bortread—Moses Roberts—Dyfod yn Fedyddiwr—Ei 
4ddoniau—Ei addysg—Ei iechyd—William Lewis—Yn dechreu pregethu— 
Ei symudiadau—Ei alluoedd—Ei gystudd blin a maith—John Jones—Ei 
alwedigaeth—Fi fedydd—Ei alw i bregethu—Sefydlu yn Llanuwchllyn— 
Brymbo—Felinfoel—Ei wasanaeth fel gwleidyddwr—Dyfod i sylw ar un- 
waith—Ei ddylanwad ar y werin—Fel bugail a phregethwr—B. Humphreys. 


Pan ddyrchafodd y Gwaredwr i'r uchelder, ebai yr apostol, 
“' efe a roddes roddion i ddynion;” a dengys fod ' dynion” yn 
mysg rhoddion gwerthfawrocaf Crist i ddynion. I'w eglwys, 
“'* efe a roddes rai yn fugeiliaid ac athrawon,” a hyny “'i ber- 
ffeithio y saint,” ac '“i adeilad corph Crist.” _ Cafodd eglwys 
Felinfoel ar hyd dwy ganrif ei bendithio ag olyniaeth o weinidog- 

ion rhagorol—dynion yn “' caru daioni, yn sobr, yn gyfiawn, ym 
sanctaidd, yn dymherus, yn dal yn lew y gair ffyddlawn yn ol 
yr addysg, ac yn gallu cyngori yn yr athrawiaeth iachus. 
Rhoddwn yn y benod hon fraslun byr o'u bywyd. 


—— 


MoRGAN JoNEs. Wyr oedd y Morgan Jones hwn i “* Morgan 
Jones o'r Alltfawr,” a adnabyddid hefyd fel “ Morgan Jones o 
I:anmadog,” drwy ei fab John Morgan. Preswyliai John Mor- 
gan yn yr Alltfawr, treftadaeth y teulu, ac efe oedd y gwr y 
cyfeiriwyd ato yn manteisio ar y rhyddid crefyddol byrbarhaol a. 
gyhoeddwyd gan Charles II. drwy y Declaration of Imdulgemce, 
er sicrhau trwydded, a thrwy hyny osod ei dy o dan nawdd cyf- 
raith y wlad (Gwel tud. 21).. Ganwyd ei fab, Morgan Jones, yn 
1662, yn mhen dwy flynedd wedi i'r erledigaeth erchyll ddechreu. 
Dygwyd ef i fyny mewn awyrgylch grefyddol, a_ dechreuodd 
bregethu tua 1690, ac felly cydlafuriodd a'r gwyr rhagorol Lewis 
Thomas, o'r Mŵr, a Robert Morgan, Pontarddulais. Ar farwol- 
aeth Lewis Thomas, olynydd enwog John Myles, yn 1704, ar 
Morgan Jones y disgynodd gofal yr eglwys, er na ddewiswyd ef 
mewn modd ffurfiol yn weinidog, hyd 1719. Cyfarfyddodd y 
gwr da a thrafferthion lawer, ond gorfoleddai mewn gorthrym- 
derau. _ Priododd ferch ieuanc grefyddol iawn: ond yr oedd ei 
rhieni, er yn bobl gyfrifol, mor elynol i'r Bedyddwyr, ac mor 
anfoddlon i'r undeb, fel y gwrthodasant iddi ei chynysgaeth. 
Cydrhwng hyn, a helbulon yr amserau, bu yn gyfyng iawn lawer 
tro ar Morgan Jones a'i deulu. _ Er fod iddynt blant, ni chai y 
wraig ddim gan ei rhieni goludog, ond calongaled. Bu hi farw 
yn mlodau ei dyddiau. Pan ar ei gwely angau, anfonodd am ei 
thad a'i mam; a phan ddaethant, dymunodd arnynt beidio cadw 
oddiwrth ei hanwyl briod, yr hwn oedd i fod yn weddw ar fyr, 
a'i phlant bychain amddifaid, yr hyn oedd eiddo iddynt trwy 
union hawl. Atebodd ei mam, am iddi beidio a blino ei hun yn 
nghylch pethau y byd hwn, ond meddwl am fyd arall, i'r hwn yr 
oedd hi ar fyned. _ Dywedodd hithau yn ol:—'' Fy anwyl fam, 
ni adewais i ddim o'r pethau pwysig hyny hyd awr angau: Mi a 
wn i bwy y credais, &c.” Er iddi ymbilio ar ei rhieni gyflawni 
ei dymuniad, ofer fu ei hapel.. Gwrthodasant gydsynio a'i chais, 
am iddi, ebent hwy, droi oddiwrth yr Eglwys a myned yn 
fanatic. _ Bu farw y wraig ieuanc yn mlodau ei dyddiau, gan 
adael ei phriod a'i hamddifaid bach yn myd y gofidiau. Daeth 
un o'r plant—Griffith—yn bregethwr enwog, a bu yn weinidog 

llwyddianus yn hen eglwys Hengoed. _ Priododd un o'r merched, 
ac aeth i fyw i Gelli'rwydd, ac o honi hi y disgynodd '“Evansiaid, 
Alltycadno.” Yr oedd BEvansiaid Alltycadno ac Evansiaid 
Gelli'rwydd, hiliogaeth Morgan Jones, yn aelodau yn Felinfoel, 
yn nghofnodion cyntaf yr hen Lyfr Eglwys. 


Cofnodir hanesyn am Morgan Jones, pan oedd un tro mewn 
gwasgfa o ran ei amgylchiadau. Yr oedd arno dair punt i ryw 
ddyn, yr hwn a fygythiai ei roddi yn ngharchar, oni thalai ar 
ddydd neillduol. Daeth y diwrnod, ac yr oedd yn gyfyng iawn 
arno, heb wybod pa le i gael yr arian. Aeth i ystafell y tu ol i 
dy un o'r frawdoliaeth yn Abertawe, i osod ei achos ger bron yr 
Arglwydd, ac i ddeisyf am ymwared, fel na chai achos crefydd 
ei waradwyddo ar ei gyfrif ef. Credai pobl y ty ei fod wedï 
myned i weddio ar ryw fater. Tra yr oedd ef mewn ymdrech 
gyda'i Dad, galwodd gwr wrth y drws, a gofynodd am Mr. Jones. 
Atebwyd ef nad oedd o fewn galwad ar y pryd, ond eu bod yn 
ei ddisgwyl yn fuan. ' Dywedwch wrtho,” ebai yr ymholydd, 
““fod ar Mr. Beavan eisieu ei weled ar frys.” Pan ddaeth 
Morgan Jones i'r ty o'i ystafell ddirgel, dywedwyd wrtho fod Mr. 
Sylvanus Beavan wedi galw am dano. Ouaker oedd Mr. Beavan, 
a masnachwr pwysig yn y dref. Aeth Mr. Jones ato, a chyf- 
archodd y gwr da hwnw ef drwy ddweyd:—''A ddaethost ti, 
Morgan Jones? Yr wyf wedi cael gorchymyn gan ffrynd Pycard, 
o Barnstaple, i roddi i ti a Lewis Thomas, ddwy bunt yr un. 
Mi roddaf fi y pedair i ti, os gofalu di am dalu Lewis Thomas.” 
Cyflwynodd iddo y pedair sofren. Talodd yntau ei dair punt 
dyled ar y diwrnod, a phan gwelodd Lewis Thomas, ei gyd- 
weinidog, adroddodd wrtho y cyfan, a'r modd y darfu iddo wneyd 
yn eofn ar bunt o'i arian ef. Aeth y ddau i ddiolch a gor- 
foleddu. 


Gwr addfwyn a llariaidd oedd Morgan Jones, hynod am ei 
bwyll a'i ffraethineb. Un tro aeth i dy yn Abertawe lle yr oedd 
Pabydd ac Eglwyswr yn ymgecru yn nghylch pa un oedd gwir 
eglwys Crist. Dywedodd yr Eglwyswr wrth Morgan Jones:— 
““ Ni bu erioed yn well genyf eich gweled: mae fy nghymydog 
yma wedi troi yn Babydd yn ddiweddar, ac y mae o'r wyneb i 
ddweyd mai Eglwys Rhufain yw y wir fam eglwys, ac nad yw 
Eglwys Loegr ond bastardes.” “'Rhyngoch chwi y bo'r ddadl,” 
meddai Morgan Jones, '“gan nad wyf fi yn perthyn i un o'r ddwy 

eglwys, nid fy llei yw ymyryd yn y mater.” _ “ Rheswm da,” 
ebai y Pabydd, '“ am nad oes genych ddim i'w ddweyd.” “ Fe- 
allai hyny,” ebai y Bedyddiwr, yn ddigyffro, “ ond beth sydd 
genych chwi i'w ddweyd?” “Beth!” ebai'r Pabydd, “ yr wyf 
yn dweyd mai Eglwys Rhufain yw y wir fam eglwys apostolaidd, 
ac nad yw Eglwys Loegr, a chwithau y ffanaticiaid oll, yn ddim 
ond bastardiaid.” ''Gan bwyll, fy nghymydog,” meddai Mor- 
gan Jones, ' peidiwch ag ymffrostio gormod: os bastardiaid yw 
y plant oll, rhaid. nad yw'r fam ond putain.” _ Darfu yr 
ymryson. 


Yr oedd Morgan Jones yn un o ddynion penaf yr enwad, yn 
wr call, tangnefeddus, ac yn rhoddi ei holl ddylanwad i feithrin 
heddwch yn eglwysi y saint. Pan nesaodd yr amser i'r bugail 
ffyddlon i ymadael a'r fuchedd hon, yr oedd yn llesg gan lafur a 
blynyddau. _ Ar Sul cymundeb yn Abertawe, er yn rhy wan i 
bregethu, efe a weinyddodd y Swper sanctaidd. Wrth ymadael, 
yn ei weddi dros y frawdoliaeth, disgynodd mesur helaeth o'r 
eneiniad nefolaidd ar ei ysbryd, fel nad oedd cymaint a llygad 
sych yn y cwrdd. Wedi eu cyngori a'u cysuro tra y parhaodd 
ei nerth, a rhoddi ei Feibl yn anrheg i un o'r aelodau tlodion, 
dymunodd ar i ddau frawd ei gynorthwyo adref: gan mor lesg 
ydoedd, troisant i dy câr ar y ffordd i orphwys enyd, ac yn mhen 
ychydig fynydau, ehedodd ysbryd Morgan Jones i'r orphwysfa 
dragywyddol. Cymerth hyn le Tachwedd 29, 1730, ac efe yn 
wyth mlwydd a thrigain oed. 


JOHN DAvzEs. Cysyllta Neal y gwr da hwn hefyd a Felin- 
foel. Er mai un o weinidogion Abertawe ydoedd, dichon ei fod 
yn gwasanaethu y cylch hwn yn fwyaf neillduol. ' Y mae yn 
debygol,” ebai Joshua Thomas, “mai efe oedd yn pregethu 
fynychaf yn agos i Lanelli y blynyddau hyny.” _ Ganwyd John 
Davies yn nhymor yr erledigaeth, tua 1668. Yr oedd yn fawr ei 
barch, gartref ac oddicartref, ac yn bregethwr serchog, defnydd- 
iol, a derbyniol. Gwelodd lawer o flinder yn achos crefydd. 


Adroddir yr hanesyn hwn am dano. Yr oedd un tro yn 
pregethu yn nhy Anthony Mathews, un o aelodau Felinfoel. 
Trigai yn y gymydogaeth wr a elwir yn “Mr. H. J.”, yrhwn a 
dybiai ei fod yn rhywun mawr. _ Bygythiodd hwn y pregethwr 
yn dra sarug a llidiog, gan ddywedyd:—'' Mynaf dy weled wedi 

dy osod yn ddigon diogel cyn pen wythnos:” ond cyn i'r wyth- 
pos ddyfod i ben, yr oedd y gwr mawr ei hun wedi ei osod yn 
ddigon diogel o dan law angau. Nid oes sicrwydd yn mha 
flwyddyn y digwyddodd hyn, ond ymddengys mai yn nyddiau y 
frenines Anne: rhaid mai yn flaenorol i 1710, gan i Anthony 
Mathews, yn nhy yr hwn y cynelid y gwasanaeth, ymfudo i'r 
America y flwyddyn hono. Yn y tymor hwnw, yr oedd yn y 
wlad lawer o elynion i Ymneillduwyr, a lluaws o wyr ieuainc yn 
cael eu cymeryd trwy drais gan y press-gang, a'u hanfon i'r 
fyddin a'r llynges, na welid byth mo honynt mwyach. _ Cyn 
adeiladu capel Llangloffan, byddid yn cyfarfod i addoli mewn 
amaethdy; a chan fod y dorf mor luosog, codwyd pwlpud dan 
gysgod celynen gangenog gerllaw: ond er mawr ofid iddynt, 
byddai swyddogion y llywodraeth yn dyfod i'r cyrddau, a thrwy 
orthrech yn cymeryd ymaith y gwyr ieuainc i ryfel. Yn 1706, 
yr oedd y Gymanfa yn Abertawe. Wedi i'r gweinidogion a'r 
cenadon ddyfod yn nghyd y dydd cyntaf, deallasant fod y press- 
gang yn y dref, a'u bod yn bwriadu cymeryd mantais ar y 
cynulliad crefyddol. Wedi ymgyngori yn gyfrinachol ar y 
mater, barnasant, yn ngwyneb yr elyniaeth oedd wedi ei dangos 
eisoes yn erbyn y Bedyddwyr, mai doethaf oedd peidio cynal 
cyfarfodydd cyhoeddus dranoeth, gan y byddai llawer o bobl 
ieuainc yn dyfod i'r wyl: ac felly, ar ol gwneyd ychydig drefn- 
iadau ar gyfer y flwyddyn ddyfodol, aethant ymaith heb gynal y 
Gymanfa. Dichon mai meddwl y gwr boneddig bygythiol, “Mr. 
H. J.,” oedd, cymeryd John Davies trwy drais, ac anfon y 
pregethwr, yr hwn oedd wr ieuanc tal, cryf, golygus, i dreulio ei 
oes yn nghanol anuwioldeb ac iselwaith llong ryfel. Er fod 
Deddf Goddefiad mewn grym, yr hon a sicrhâi i'r holl ddeiliaid 
ryddid crefyddol, yr oedd cymaint o ysbryd erledigaeth yn aros 
yn yr awdurdodau, fel y gwnaent eu heithaf i ddrygu Ymneilldu- 
aeth o dan rith cariad at eu gwlad a'u teyrn. 


Yn 1742, ar ddiwedd Cymanfa Llangloffan, aeth John 
Davies, y pregethwr oedranus, ar daith drwy ran o Benfro: 
cymerwyd ef yn glaf ar y ffordd; gorfu iddo droi i mewn i dy yn 
Boncath: anadlodd yno ei anadl olaf, yn hynafgwr parchus T8 
mlwydd oed, ac yn mynwent hen Cilfowyr y gorphwys ei lwch. 


DAviD OwEuN. Tua 1725, yn mlynyddoedd olaf John Davies, 
cymellwyd David Owen, un o aelodau Felinfoel, i gyflwyno ei hun 

i'r weinidogaeth. Dechreuodd bregethu, fel ei Waredwr, pan 
oedd yn nghylch eì ddeng mlwydd ar hugain oed. Ar ei chorph- 
oliad yn 1735, dewisodd yr eglwys ef yn fugail, er ei fod wedi ei 
ordeinio ddeg mlynedd cyn hyny. Dywedir am dano, ei fod yn 
dra llafurus fel gweinidog yr efengyl, yn wr cymeradwy a der- 
byniol iawn yn ei eglwys ei hun, ac yn dra defnyddiol hefyd yn 
mhlith yr eglwysi eraill. Cawn ef yn pregethu yn Nghymanfa y 
Blaenau, 1741, ac yn Nghymanfa Llangloffan, 1758; a phan 
cofiwn nad oedd ond un yn traddodi pregeth yn ngwyliau mawr 
y blynyddau hyny, ymddengys yn sicr yr edrychid arno gan ei 
frodyr yn ddyn o gryn werth a phwysau. Yr oedd o ysbryd 
enillgar yn ei weinidogaeth, yn ei ymddiddan, ac yn ei ymddyg- 
iad. Arddelodd Duw ei lafur. Clywodd Joshua Thomas, fod 
amryw ar hyd yr eglwysi yn tystio mai trwy weinidogaeth David 
Owen y cawsant eu dwyn o dywyllwch i oleuni. Wedi '““ mawr- 
hau ei swydd ”' drwy ffyddlondeb diball am ddeugain mlynedd, 
ymadawodd a'r fuchedd hon Ionawr 19, 1765, yn ddeuddeg a 


thrigain mlwydd oed, a cherllaw y capel yr huna hyd foreu'r 
deffro. 


Yn nghylch 1744, yn ystod gweinidogaeth David Owen, 
cododd yn yr eglwys ddau bregethwr arall, sef John Duckfield 
a Morgan Rees. Wedi iddynt fod am amryw flynyddau yn 
gwasanaethu yr eglwys a'r cylch, barnwyd o'r diwedd, gan fod 
y gweinidog yn heneiddio a llesgau, mai doeth fyddai ordeinio y 
ddau wr ieuanc, fel y gallent fod o fwy cynorthwy i'r bugail 
hybarch oedd wedi bod mor llafurus a defnyddiol gyhyd o 
amser. Felly yn 1761, bedair blynedd cyn marwolaeth David 
Owen, neillduwyd John Duckfield a Morgan Rees i'r swydd 
weinidogaethol. 


JoHN DUcKFIELD. Dechreuodd John Duckfield arfer ei 
ddoniau fel pregethwr yn 1744. Yn mhen dwy flynedd, aeth i 
Athrofa Bristol. Wedi gorphen ei gwrs yno, dychwelodd i'r 
:Îam-eglwys, gan bregethu lle y byddai galwad am ei wasanaeth. 
Neillduwyd ef i'r weinidogaeth yn 1761: ond Ebrill 20, 1766, 
'bum mlynedd wedi ei ordeiniad, bu farw yn yr oedran cynar o 
“wyth mlwydd a deugain. Nid oedd tymer na gweinidogaeth 
John Duckfield yn neillduol o doddedig ac enillgar; ond yr oedd 
yn wr o ddeall da, ac yn ymchwilydd dyfal am feddwl yr Ys- 
grythyrau. Yr oedd y gweinidog enwog, Timothy Thomas, Aber- 

«uar, awdwr ““ Y Wisg Wen Ddisglaer,” yn ei adwaen yn dda o 
ddechreu ei weinidogaeth hyd ei diwedd, ac fel hyn y dywed ef 
am John Duckfield:—'* Un o ddeall mawr ydoedd, a geiriau lled 
barod: ond yn cael ei olygu yn fwy sych ei leferydd na'r brawd 
Morgan Rees. Eto, colled fawr ar ei ol, yn neillduol oblegyd ei 
«ddeall. Derbyniol a defnyddiol oedd er pan yr ordeiniwyd ef.” 


MoRGcAN REEs. Yn 1744, yr un amser a John Duckfield, y 
dechreuodd Morgan Rees bregethu, ac ordeiniwyd y ddau yn 
1761: ond parhaodd gweinidogaeth Morgan Rees ddwy flynedd a 
«deugain yn hwy na'r eiddo ei gydymaith. _ Trigianai Morgan 
Rees, gyda'i frawd, yn Tynywaun, gerllaw Salem, Llangyfelach. 
Ni bu erioed yn briod. Perchid ef yn fawr gan bawb a'i had- 
waenai, ar gyfrif ei synwyr a'i dduwioldeb. Yr oedd yn 
bregethwr meddylgar, ac o ddoniau toddedig, er nad oedd ei 
barabl yn rhwydd a bywiog. Bu yn ymdrechol iawn am lawer 
o flynyddau, ac hyd y diwedd, gyda'r achos yn y lle hwn. 
Teithiodd yn ol a blaen rhwng Llangyfelach a Felinfoel ar bob 
tywydd, am drigain mlynedd. Wrth feddwl am ei lafur a'i 
ludded ar hyd y blynyddoedd, penderfynodd y frawdoliaeth, un 
fro, ddangos mewn ffordd sylweddol ei gwerthfawrogiad o'i was- 
anaeth. — Gwnaed ymdrech neillduol, a llwyddwyd i gasglu y 
swm o bymtheg swllt. Nid gwaith hawdd, mae'n debyg, oedd 
perswadio yr hen frawd i dderbyn y rhodd. Dyna ddywedodd:— 
“* Frodyr bach, cedwch eich arian: nid er mwyn arian y daethum 
.yma, ond i bregethu yr efengyl i bechaduriaid euog a cholledig.” 
Nid oes yn yr hen Lyfr Eglwys ond un cofnodiad o fedydd gan 
Morgan Rees, a hyny yn 1794, pan oedd yn 74 mlwydd oed. 
Diau ei fod wedi ymddiried y gwaith hwnw, yn mlynyddoedd 
laf ei oes, i'w gydweinidog ieuanc, Daniel Davies. Dywedir 
mai Morgan Rees oedd y diweddaf fedyddiodd yn Ffynon Ty'r- 
waun, lle yr arferid gweinyddu yr ordinhad yn amser boreuol yr 
eglwys, ac mai efe oedd y cyntaf i fedyddio yn afon Lliedi. Ar 
ol pedair blynedd a thrigain o “ ymdrech deg ”' mewn teithio a 
phregethu, bu farw Morgan Rees, Ionawr 9, 1808, yn wyth a 
phedwar ugain oed, ac wrth Salem, Llangyfelach, y mae bedd 


“*gwr Duw.” Un o'i linach ef, yw y brawd rhagorol, y Parch. 
M. T. Rees, Meinciau. 


WILLIAM HUGHES. Wedi marwolaeth John Duckfield, nid 
edd yn yr eglwys ond Morgan Rees yn unig yn “' cyfranu Gair 

'y bywyd ”: a chan y pregethid mewn nifer o leoedd, nid oedd 
modd cadw y cyrddau yn eu trefn. Er cyfarfod a'r diffyg hwn, 
gwelodd Duw yn dda godi dau o'r aelodau i gynorthwyo yn y 
gwaith, sef David Owen, mab yr hen weinidog o'r un enw, a 
William Hughes, Glyngwernen. Cynorthwywr fu D. Owen hyd 
derfyn ei oes, ond ordeinwyd William Hughes yn 1774, i fod yn 
gyd-weinidog a Morgan Rees. Wedi gwasanaethu yn y swydd 
am naw mlynedd, bu farw yn 1788. Dywedir ei fod ''yn wr da, 
ac yn bregethwr derbyniol.” 


DAvID PowELL. Gwr arall tra defnyddiol oedd David 
Powell. Cafodd ei argyhoeddu o'i gyflwr truenus drwy offeryn- 
oliaeth gweinidog dieithr o'r enw Rees Davies, yr hwn, ar ym- 
weliad a Felinfoel, a bregethai oddiar Act. xvii. 31:—' “Oherwydd 
iddo osod diwrnod, yn yr hwn y barna efe y byd mewn cyfiawn- 
der,“ &. Wedi ychydig fisoedd, a phan oedd yn ddeunaw oed, 
bedyddiwyd ef. Yn mhen tua phum mlynedd, barnodd yr 
eglwys fod ganddo ddawn i'r weinidogaeth, ac anogwyd ef i 
bregethu, yr hyn a wnaeth yn y flwyddyn 1782. — Wedi gweini 
fel cynorthwywr am bedair blynedd, cafodd ei ordeinio i fod yn 
gydweinidog a Morgan Rees. _ Wedi llafurio yn y frawdoliaeth 
hon yn ffyddlon am rai blynyddau, cafodd alwad i fugeilio yr 
eglwys yn y Nottage, ger Porthcawl, a symudodd yno yn 1789. 
Yn ei gartref newydd, blinwyd ef yn fawr gan Sosiniaeth, ond 
brwydrodd yn bybyr dros y gwirionedd. Gweithiodd yn galed 
mewn maes eang, a hyny gyda derbyniad mawr. Cododd gapel 
yn y Nottage, ond y mae er's llawer o flynyddau yn meddiant y 
Sosiniaid: adeiladodd addoldy a thy gweinidog yn y Wig, a 
chasglodd ef ei hun yr holl arian i dalu y draul: ond y mae y 
meddiant hwn hefyd, er's amser hir, wedi myned, trwy dwyll, 
yn eiddo i'r Sosiniaid. Wedi llafurio yn egniol a llwyddianus yn 
y cylch am wyth mlynedd, bu farw y gwr da a ffyddlon hwn, 
Chwefror 25, 1797, yn ddeugain mlwydd oed. 


DANIEL DAviEs. Gan mlynedd yn ol, ychydig oedd yn fwy 
adnabyddus i eglwysi De a Gogledd, na ““ Daniel Dafydd,” Felin 
îoel. Ganwyd Daniel Davies, yn Bwlchmelyn, plwyf Cenarth, 
Ebrill 24, 1756. Yn naw mlwydd oed, cawn ef, fel Dafydd mab 
Jesse, yn gwylio defaid. Bugeiliai yn yr haf, a threuliai fisoedd 
y gauaf yn yr ysgol. Yn unigrwydd bywyd y bugail, deuai 
cyngorion eì fam dduwiol i gôf y llanc bach, a chynyrchent 

ynddo ddwysder teimlad a barai iddo chwilio am dir neillduaeth 
i weddio ar Dduw am drugaredd. Pan yn dair ar ddeg oed, aeth 
i wasanaeth un Mr. Howells, Tanner, yn Nghynwil, lle yr aros- 
odd am rai blynyddau. Yn y cyfnod hwn, ffurfiodd gyfeillgar- 
wch a dynion ieuainc ofer, a llygrwyd ei feddwl mor fawr, fel y 
dilewyd agos yn llwyr deimladau tyner y dyddiau gynt. Yr 
amser hwn, tarawyd ef a thwymyn drom iawn: llanwyd ei 
feddwl a dychryn: euogrwydd cydwybod am ei bechodau a barai 
i'w galon grynu. Cafodd adferiad, aeth i wrando Gair Duw, a 
chafodd hyfrydwch mawr o dan y weinidogaeth. Pan yn un ar 
bymtheg oed, aeth adref at ei dad i ddysgu galwedigaeth gwêydd, 
ac wedi ymgydnabyddu a chyfrinion y gelfyddyd hono, dychwel- 
odd i ardal Cynwil, i weithio ei grefft at un John Dafydd. — Ai 
gyda dyfalwch i wrando yr efengyl. Bu am flynyddau mewn 
eymdeithas a'r Methodistiaid, a buont iddo yn dra charedig: ond 
yr oedd yn anesmwyth ei feddwl yn nghylch yr ordinhadau. 
Gyda gweddi am oleuni ar ei wefus, ymroddodd yn ddwys i 
chwilio Gair Duw, er gwybod y ffordd briodol i ganlyn. yr Oen. 
Canfyddodd ogoniant bedydd y Testament Newydd, yn ei ddull 
a'i ddiben, ac argyhceddwyd ef yn llwyr, mai y Bedyddwyr 
weinyddai yr ordinhad yn ol gorchymyn ac esiampl Crist a'i 
apostolion. Mewn canlyniad, aeth i'r gyfeillach i Ffynonhenry, 
ac yn 1775, bedyddiwyd ef gan Stephen Davies, y gweinidog. 


Cyn hir wedi ei dderbyn yn aelod, symudodd i gymydogaeth 
Ebenezer, sir Benfro, lle yr oedd yr enwog Hybarch William 
Williams, Ustus Heddwch, yn gweinidogaethu. _ Anogwyd ef 
gan yr eglwys i ddechreu pregethu: yn wylaidd, ymesgusododd o 
dan ystyriaeth o bwysigrwydd y gwaith. Yn mhen amser, 
mudodd yn oli gylch Ffynonhenry i ddilyn ei alwedigaeth fel 
gwêydd, a chafodd yno drachefn anogaeth daer i arfer ei ddawn, 
ac wedi hir gyfyng-gyngor, cydsyniodd yn y flwyddyn 1780. Pre- 
gethodd y waith gyntaf yn y Tycoch, gerllaw Llangynog: ei 
destyn oedd:—' Cawsom y Messiah ”' (Ioan i. 41). Ar ol hyn, 
aeth i Rhydargaeau i gadw ysgol Gymraeg, ac i efengylu mewn 
tai anedd. Bendithiwyd ei lafur. Efe fu yn offerynol i ddechreu 
yr achos yn yr ardal hono. Yn 1785, ordeiniwyd ef, yn Ffynon- 
henry yn gydweinidog a Stephen Davies. Cyn, ac wedi, ei 
neillduad, teithiodd lawer yn Ne a Gogledd Cymru. Yn y 
tymor hwn, cafodd alwadau i amryw eglwysi o bwys, megys, 
Llangefni, yn Mon, a Maesyberllan, yn Mrycheiniog; ond yn 

1791, trefnodd rhagluniaeth iddo symud, ar wahoddiad yr eg- 
lwys, i Felinfoel, i fod yn gydweinidog a'r hynafgwr parchus, 
Morgan Rees. Bu ei ddyfodiad yn fendith amlwg i'r eglwys a'r 
ardal. Adfywiodd yr achos, a chynyddodd rhif yr aelodau yn 
ddirfawr. Byddai llawer o'r hen weinidogion, oherwydd gwendid 
yr eglwysi, mewn rhai manau, a diffyg ystyriaeth ddyladwy, 
mewn manau eraill, yn gorfod dilyn rhyw alwedigaeth, gyda 
phregethu, er gallu cynal eu teuluoedd: ac er mwyn cael 
““ digonedd o fara.” i'w wraig a'i blant, bu Daniel Davies yn 
amaethwr am hir flynyddau. Ond er y cyfrifoldeb oedd yn nglyn 
a chymeryd, dan ardreth, y Pandybach, Berllandywyìl, a Thre- 
fenaisaf, y naill ar ol y llall, ni ymgollodd y gweinidog yn y 
ffermwr. Rhoddai esiamplau da a duwiol yn amser llawen y 
cynauaf. Byddai ei symlrwydd a'i gyngorion yn difa coeg- 
ddigrifwch, a'r medelwyr a lenwid a'r ystyriaeth fod gwr Duw 
yn eu mysg. Pan yn ciniawa ar y meusydd, caent ei weled a'i 
glywed ef yn “' dyrchafu dwylaw sanctaidd,” ac yn diolch ìi Dad 
y trugareddau. 


O ran eì berson, gwr byr, o gyfansoddiad cadarn, oedd 
Daniel Davies. Gwisgai lodrau penlin (knee-breeches), y rhai a 
roddent gyfle i ddangos par o grothau preiffion. Pengoeh ydoedd, 
a phengrych. O ran galluoedd meddwl, nid oedd i'w gydmaru 
ag amryw o'i gydoeswyr. Nid mewn esbonio pynciau dyrys yr 
oedd cuddiad ei gryfder, na threiddio i ddyfnion bethau Duw; 
ond mewn cyhoeddu gwirioneddau syml yr efengyl, gyda'r 
gwresogrwydd teimlad hwnw a siriolai ysbryd ei wrandawyr. Nid 
yn aml yn ystod ei weinidogaeth faith y gosodwyd ef i bregethu 
mewn Cymanfa, er ei fod yn fynychwr difwlch o honynt: yn 
gyffredin, cymerai ran yn y gwasanaeth arweiniol. _ Pregethwr 
raelus a hwyliog ydoedd: geilw Dafydd Jones ef ''y duwiol, y 
doniol, a'r llwyddianus Daniel Davies.” Meddai ar lais cryf a 
melodaidd, a thraddodai ei bregethau mewn ysbryd gwresog. 


Yn niwedd y ganrif cyn y ddiweddaf, cymerodd cyfnewidiad 
mawr le yn y dull o bregethu. Cariodd dull tanllyd Rowlands, 
Llangeitho, ddylanwad grymus ar rai o weinidogion y Bedydd- 
wyr. Yn ngwres y diwygiad, aent drwy. y wlad, gan gyhoeddu 
yr efengyl “yn ysbryd a nerth Elias.” Yr oedd hen weinidog- 
ion yr enwad yn ddynion duwiol, synwyrol, a galluog: pregethent 
yn dawel a digyffro; ac yr oedd eu dull difywyd ac oer o draddodi 

eu cenadwri yn fferu y cynulleidfaoedd. — Galwai Christmas 
Evans y dull rhynllyd hwn o bregethu yn '' ddawn y perwigau: 
dawn call, sych, yn gwneyd i'r gwrandawyr gysgu.” Ond 
cododd tô newydd o bregethwyr, megys Dafydd Jones, Ponty- 
pool, Timothy Thomas, Aberduar, Maurice Jones, Merthyr, 
Dafydd Evans, Maesyberllan, a Daniel Davies, Felinfoel. Aeth- 
ant drwy y siroedd fel “meibion y daran.” Pregethent yn fyr 
a thanllyd, gan dyblu a threblu y canu. Disgynai tân Duw yn 
aml ar y torfeydd: trwy eu gweinidogaeth wresog a_ chyffrous, 
adfywiwyd yr eglwysi, a deffrôwyd yr ardaloedd oedd yn tawel 
huno yn mro a chysgod angau. Cawsant eu gwawdio, nid yn 
unig gan y byd, ond gan eu brodyr. Gelwid hwy mewn dirmyg, 
“* Y Penboethiaid,” a ' Phobl y tân dieithr.” Er y gwrthwyn- 
ebiad a'r anghlod, arddelodd yr Arglwydd eu gweinidogaeth 
fywioz a hyawdl i'r fath raddau, nes argyhoeddu y brodyr llai 
gwresog mai Duw oedd yn gwneyd ''ei weinidogion yn dân 
fflamllyd,” i gwrdd a gofynion dyn ag y mae ei serch yn rhan 
mor wirioneddol o hono ag yw ei ddeall. Perthynai Daniel 
Davies i'r dosbarth hwn o bregethwyr tanbaid, tanllyd. 


Yn ngwres ei ysbryd brwdfrydig llafuriai yn ddiorphwys, 
mewn amsor ac allan o amser, yn ei sir eì hun yn ogystal ag 
mewn siroedd eraill. Yn 1776, trefnodd rhai o oreugwyr y 
Bedyddwyr, megys Dr. Thomas Llewelyn, Joshua Thomas, 
William Williams, Aberteifi, ac eraill, genadaeth i ddwyn 
egwyddorion yr enwad i Ogledd Cymru. Dafydd vans o'r 
Dolau, ar ddymuniad y Gymanfa, oedd y cyntaf i ymweled a'r 
rhan hono o'r wlad. _ Dilynwyd ef gan eraill, a bu llwyddiant 
mawr ar eu llafur. At y gwaith da hwn y cyfeiriai Benjamin 
Francis, pan y canai:— 


“ Eglwysi heirdd, fel gwinwydd ir, 
Flaguro'n deg, drwy'r Gogledd dir.” 


Yn 1785, ymwelodd Daniel Davies a'r Gogledd am y tro cyntaf, 
ac y mae hanes a chanlyniadau y daith hono yn ddyddorol. Fel 
hyn y bu. Pan ymwelodd y Bedyddwyr a Lleyn, sir Gaernar- 
fon, gelwid hwy yn '“ wyr y grefydd newydd.” Yn mysg y rhai 
cyntafi ymuno a hwy, yr oedd Robert William Watkin, a'i wraig. 
Galwedigaeth y gwr hwnw oedd cadw cwch, er cludo nwyddau 
gwerthadwy o Aberdaron i Lerpwl, ac yn ol. Yn lled fuan ar ol 

iddo ymuno a'r “grefydd newydd,” lledaenwyd stori “' fod 
Robert William Watkin yn myned i newid ei alwedigaeth, ac yn 
lle cludo nwyddau Aberdaron i Lerpwl, ei fod yn myned i gludo 
pobl Lleyn yn ei gwch i'r Deheudir, i'w gwneyd yn Fedyddwyr.” 
Sail y dywediad oedd hyn. — Yn ei sel, aeth R. W. Watkin â 
llond ei gwch o rai eraill mor selog ag yntau, o Aberdaron, gan 
groesi y Cardigan Bay, a glanio yn Ceinewydd: yna cerdded ar 
draws sir Aberteifi i Gastellhewydd Emlyn, i'r Gymanfa a 
gynelid yno yn 1785. Gan fod llwyddiant y gwaith gartref mewn 
golwg ganddynt, yn ogystal a mwynhau y gwasanaeth cyhoeddus, 
apeliasant at eu brodyr am bregethwr. Wedi ymddiddan ar y 
mater, anogodd y gynadledd Daniel Davies i gymeryd taith i sir 
Gaernarfon. Heb ymgyngori a chig a gwaed, cydsyniodd: 
cerddodd gyda'r ymwelwyr i Geinewydd, ac yna, croesodd y mor 
yn nghwch Robert William Watkin, i bregethu yr efengyl yn 
Lleyn. Er nad yw hanes y daith, na'r fordaith, ar gael, y mae 
effeithiau uniongyrchol gweinidogaeth Daniel Davies yn wyb- 
yddus. Bu yn offeryn, ar yr ymweliad hwn, i argyhoeddu llawer: 
ac ychydig yn ddiweddarach, er mawr lawenydd y tad, yr oedd 
William, mab perchenog y cwch, yn mysg y dychweledigion. 
Ac yn 1788, bedyddiodd Daniel Davies ddau yr un diwrnod— 
William Roberts, mab y cychwr, a merch ieuane o'r enw 
Catherine Jones. Perthyn i'r ddau hyn hanes pellach, a hyny 
yn nglyn a Christmas Evans. Gan fod William Roberts yn wr 
ieuanc heinyf a bywiog, anfonid ef yn fynych fel cenad i gyfar- 
fodydd a chymanfaoedd, i gynrychioli yr eglwys, a cheisio cy- 
hoeddiadau gwyr dieithr. Yn 1789, aeth yn genad i Gymanfa 
Maesyberllan, ac yno, am y tro cyntaf, cyfarfu a bachgen main, 
tâl, unllygeidiog, tair ar hugain oed, o'r enw Christmas Evans. 
Wedi deall fod y gwr ieuanc hwn o ysbryd teithio, bu William 
Roberts daer arno am ddyfod i'r Gogledd. Ni chafodd ateb 
boddhaol ar y cyntaf. Bu Christmas Evans am gryn haner awr 
yn pwyso ar ei ffon, yn mynwent Maesyberllan, cyn rhoi addewid. 
Beth bynag rhoddodd ei air, a gwynebodd ar wlad Lleyn. Ordein- 
iwyd ef yno: a'r ferch ieuanc Catherine Jones, fedyddiwyd yr un 
dydd a'i arweinydd i'r Gogledd, fu yn wraig i Christmas Evans, 
a gwraig ragorol a fu. Yn fuan ar ol hyn, cymellwyd William 
Roberts i bregethu. Dyn bychan o gorpholaeth oedd, ac adnab- 
yddid ef wrth yr enw “'William Roberts bach.” Teithiodd lawer 
i efengylu. _ Pregethwr tanllyd ac ysgrythyrol iawn ydoedd, a 
phur poblogaidd. Mor dueddol ydoedd i ddyfod a bedydd i'w 

bregethau, fel y dywedai Christmas Evans ei fod yn bedyddio 
gormod yn y pwlpud, a dim yn unlle arall. 


Pregethodd I)aniel Davies lawer yn siroedd y Gogledd. Yno, 
mae'n debyg y treuliodd y rhan fwyaf o'i amser rhwng ei ordein- 
iad yn Ffynonhenry yn 1785, a'i sefydliad yn Felinfoel yn 1791, 
ac mor fawr oedd ei ymroddiad i'w waith, fel y gelwid ef mewn 
arbenigrwydd “' Daniel Davies y Cenadwr.” Aeth trwy y 
Gogledd bedair gwaith ar ddeg, a gwelodd lwyddiant mawr ar ei 
lafur. Ni raid ond troi dail “ Hanes y Bedyddwyr” gan Dr. 
Spinther James, na welir enw '' Daniel Davies '' yn barhaus yn 
pregethu, yn sefydlu achosion, a gweinyddu yr ordinhadau, ar 
hyd a lled siroedd Gogledd Cymru. _ Efe weinyddodd y bedydd 
cyntaf erioed yn Llanfairtalhaiarn: yn ol yr hanes, yr enwog 
Morgan John Rhys oedd yn pregethu ar '' Cyniweiriwch, cyni- 
weiriwch, trwy y pyrth: parotowch ffordd y bobl,” &c. (Esai. 
lxii. 10), a Daniel Davies yn bedyddio tri yn yr afon Elwy. 
Rhagfyr 5, 1785, cawn ef, gyda Dafydd Evans o'r Dolau, yn 
bedyddio tri, ac yn corpholi tri ar ddeg o gredinwyr bedyddiedig, 
yn eglwys yn y Garn. Rhagfyr 25, 1785, yn Ty'nllidiart, bed- 
yddiodd ddwy o Amlwch. Mehefin 4, 1786, trochodd bump yn 
ddiesgeulus mewn dwfr, yn Llangefni—dwy o Lanfairmathafarn, 
a thair o Lanfaelog. Efe fedyddiodd Hugh Williams, Bodwyn, 
a Rose ei wraig, wrth Langefni. Bu y gwr da hwn, a'i briod, 
yn gymorth mawr i'r achos yn Mon: efe drwy ei lafur yn y 
weinidogaeth, a hithau drwy ei haelfrydedd i grefydd, a'i hym- 
geledd o bregethwyr y Gair. Mab iddynt hwy oedd Hugh Wil- 
liams, Amlwch, awdwr y gwaith rhagorol hwnw, '' Darlithiau ar 
Lyfr y Datguddiad.” Yn 1789, bedyddiodd ddyn ieuanc o'r enw 
Robert Roberts, yr hwn a ddaeth yn bregethwr enwog, ac a 
adwaenid fel '* Robert Roberts, Glanwydden.” _ Yn Ngogledd 
Cymru, gwynebodd Daniel Davies stormydd. Mewn rhaì 
lleoedd, bu raid iddo fedyddio yn y nos, er osgoi erledigaeth. 
Adrodda am dano ei hun yn pregethu yn Llanrwst yn 1785, pryd, 
ar ol i'r Methodistiaid wrthod iddo fenthyg eu lle cyfarfod, y 
cafodd ganiatad rhyw dafarnwr i sefyll ar ei garegfarch ef, ac y 
cafodd oedfa hwylus. Ar ei ail ymweliad, cafodd bregethu yn 
Neuadd y Farchnad, yr hon oedd yn orlawn: ond tra yr oedd 
John Williams, Athraw Peroriaeth, ac awdwr '' Caniadau Pres- 
wylwyr y Graig,” yn gweddio i ddechreu y cwrdd o'i flaen, gwelai 
ddyn mewn gwisg gwr boneddig—Cadben Williams, Pwlly- 

crochan, wrth ei enw—yn ymwthio drwy'r dorf tuag ato, gan 
fyngial rhywbeth rhwng ei ddanedd: yna, yn cipio'r Beibl oddi 
rhwng dwylaw yr hwn oedd ar weddi, a'i luchio dros benau'r 
bobl. Daliodd rhywun y Beibl, a therfynodd y weddi. Ar hyny, 
dyna nifer o laslanciau yn ymwthio o amgylch Daniel Davies, 
gan ddweyd wrtho gyda'r mawr-lw:—'' Peidiwch chi a'i ofni o, 
'r gwr pengoch! Os cynygia fo wneyd rhywbeth i chi, mi malwn 
ni o 'n ulw.” Pan glybu'r aflonyddwr y fath ymadroddion, 
ciliodd allan mewn dychryn, a chafwyd oedfa ddymunol iawn. 
Er gorfod myned trwy dywydd garw, dywedai na theimlodd 
erioed gymaint o'r nefoedd ag yn yr amser hwnw o wawd a 
gwaradwydd. 


“* Gweithiwr difefl” oedd Daniel Davies gartref hefyd. Am 
flynyddau meithion llafuriodd yn galed yn Felinfoel, a'r holl 
wlad o amgylch. Yr oedd maes ei lafur yn dra eang, a mesur ei 
ymdrech yn fawr dros ben. Wedi marwolaeth yr hen weinidog, 
Morgan Rees, yn 1808, disgynodd holl ofal yr eglwys arno ef. 
Profa yr hen Lyfr Eglwys fod ei weinidogaeth, ar y cyfan, wedi 
ei choroni a llwyddiant amlwg. _ Drwy ei gymeriad pur a'i bre- 
gethau cynes, llanwai ddarn helaeth o'r wlad a pherarogl efengyl. 
Yr oedd yn Gristion cywir, llawn o'r profiad hwnw a dardd o wir 
dduwioldeb. Rai blynyddau cyn terfyn ei oes, rhoddodd heibio 
bob goruchwyliaeth fydol, a daeth i fyw yn agos i'r capel. Pre- 
gethai lawer wythnos, bron bob nos, a chadwai gyfeillachau i 
holi profiadau; a mawr oedd ei barch gan drigolion tref a gwlad. 
Cafodd y pleser o bregethu hyd o fewn ychydig fisoedd i'w 
farwolaeth. Ebrill 15, 1887, hunodd y gwr da yn 81 mlwydd 
oed. “ Bu farw mewn oed teg, yn hen, ac yn gyflawn o ddydd- 
iau," wedi gweinidogaethu am ddeuddeg mlynedd a deugain— 
chwech yn Ffynonhenry, ac yn Felinfoel, chwech a deugain. Yn 
y fynwent gerllaw y gorphwys ei lwch. 


DAvID BowEN. Ganwyd David Bowen, yn Brynbach, ger 
Felinfoel, Rhagfyr 11, 1174. Yn nyddiau ei faboed, prin oedd 
cyfryngau gwybodaeth Feiblaidd. Y pryd hwnw tywyllwch 
moesol, i fesur helaeth, o dôai y tir, a blagurai anuwioldeb fel y 
llawryf gwyrdd. Pan yn ieuanc, bu David Bowen yn enwog fel 
blaenor yn arferion drygionus ei oes. '' Yr oeddwn,'' meddai ef 
ei hun, “yn un o'r gwaethaf o fechgyn y gymydogaeth am dyngu 
a rhegu, a chablu.. Ar y Sabbathau, byddai ieuenctyd yr ardal, 
a minau yn eu mysg, yn ymgasglu at eu gilydd i gicio y bêl- 

droed, neu i ganlyn rhyw gwmpeini anuwiol arall. Un diwrnod, 
fel yr oeddwn gyda'r drol ar y ffordd fawr, yn rhegu a melldithio 
y dynion a'r anifeiliaid, dywedai un hen wr nad adnabu ef erioed 
neb o'm bâth mewn drygioni. Suddodd ei eiriau mor ddwfn i'm 
calon, fel y credwn nad oedd neb cymaint ei ddrygioni a mi yn 
y byd. Mewn canlyniad, methwn gysgu y nos: aeth fy mywyd 
yn boen dirfawr i mi. Ni feddwn yr un meddylddrych am Geid- 
wad, oblegyd nid oeddwn, hyd yn hyn, wedi darllen na chlywed 
am Iesu Grist. * * * Yr oedd fy nrygioni yn parhau i wasgu 
mor drwm ar fy meddwl, fel y penderfynais, un boreu Sabbath, 
fyned i'r mor i foddi, a chychwynais o cartref yn llawn o'r bwriad 
hwnw. Pan gyraeddais yn agos i Lanelli, gwelwn ychydig o 
bobl yn myned tua'r dref. Canlynais hwynt, heb wybod yn 
iawn pa fodd na phaham, i mewn i'r Gellionn, lle yr oedd gwr 
dieithr o'r Gogledd yn pregethu. Dyna y bregeth gyntaf a 
glywais erioed. Y testyn oedd:—' Yr hwn y mae ci wyntyll yn 
ei law, ac efe a lwyrlanha ei lawr dyrnu, ac a gasgl ei wenith i'w 
ysgubor: eithr yr us a lysg efe a than aniffoddadwy,' Matth. iii. 
12. Wrth glywed y pregethwr yn son am “us,' llenwid fy 
meddwl a dychryn gan yr ystyriaeth fy mod yn un o honynt, yn 
barod i'r “tan aniffoddadwy.' Yr oedd y wythnos ganlynol yn 
un anedwydd a phoenus iawn i mi. Ar y Sabbath pen y wyth- 
nos, aethum i'r un lle drachefn. Y testyn y pryd hwnw oedd 
hwn:—' Eithr os rhodiwn yn y goleuni, megys y mae efe yn y 
goleuni, y mae i ni gymdeithas a'n gilydd: a gwaed Iesu Grist, 
ei Fab ef, sydd yn ein glanhau ni oddiwrth bob pechod,' 1 Ioan 
i. 7. Dyma y tro cyntaf. y cefais olwg ar lesu Grist a'i werth- 
fawr waed.” 


Wedi hyn anfonodd am Destament Cymraeg, ac wedi ei 
gael, darllenodd eî drosto dair gwaith yn olynol. Ni wyddai y 
pryd hwn ddim am y Bedyddwyr, a bwriadai fyned i'r gyfeillach 
at y Methodistiaid i Gellionn: ond wrth ddarllen amryw adnodau 
yn ei Destament, tybiai o hyd mai rhai yn edifarhau ac yn credu 
a fedyddid gan yr apostolion, ac mai trwy drochiad y gweinyddid 
yr ordinhad. Gofynodd i gymydog, un diwrnod, a oedd rhai yn 
bedyddio yn y dull hwnw yn awr, a chafodd yr ateb fod yr ''Ail- 
fedyddwyr '' mor ffol a gwneyd. Ymofynodd am danynt, a 
chlywodd eu bod yn Felinfoel. Un boreu Sabboth aeth yno, a 
digwyddodd fod un ar y pryd yn cael ei fedyddio yn nyfroedd y 
Lliedi, a'r gair cyntaf a glywodd wrth fyned at yr afon oedd 

hwnw:—''Fel hyn y mae yn weddus i ni gyflawni pob cyfiawn- 
der.'" Er cael ei arwain fel hyn at y bobl yr ymofynai am 
danynt, ni wyddai yn y byd pa fodd i amlygu iddynt ei feddwl. 
Nid oedd eglwys Felinfoel, y pryd hwnw, yn rhifo uwchlaw cant 
o aelodau. Ni chynalient un gyfeillach wythnosol, ond cedwid 
cyfarfod gweddi ar ddydd Mercher canol y mis, a chwrdd 
parotoad ar brydnawn Sadwrn cyn y cymundeb. Modd bynag, 
un nos Sul, penderfynodd yr ymofynydd ieuanc pryderus amlygu 
ei feddwl i'r gweinidog, Daniel Davies, pan oedd ar ei ffordd 
adref ar ol bod yn gwasanaethu yn y dref. Gwnaeth hyny, & 
chyngorodd y gwr da hwnw ef i ddyfod i'r cyfarfod parotoad 
nesaf. Gydag ofn a dychryn mawr yr aeth: derbyniwyd ef yn 
serchog: ac wedi cael pob boddlonrwydd ynddo fel ymgeisydd 
am aelodaeth eglwysig, bedyddiwyd ''David Bowen, Pantllydu,”' 
Mai 14, 1797. — Yn fuan wedi hyn, bedyddiwyd amryw o wyr 
ieuainc yr ardal, a dechreuasant gadw cyrddau gweddi brydnawn 
Sabbothau. Tua diwedd 1798, anogwyd David Bowen i bre- 
gethu yn y cyfarfodydd bychain hyn, ac yn bryderus iawn, cyd- 
syniodd. Ei destyn cyntaf oedd:—'' Yn yr hwn y mae i ni 
brynedigaeth trwy ei waed ef,” &c., Ephes. i. 7. Ar ol hyn, 
cymerodd y gweinidog ef yn gydymaith ar ei ymweliadau a'r 
amryw fanau yn y cylchoedd lle yr arferid pregethu, gan ei osod 
weithiau i ddechreu y cwrdd, a phryd arall i bregethu ychydig 
o'i flaen... Wedi gwasanaethu yr eglwys yn ei changenau am 
dymor, aeth amryw weithiau ar daith drwy eglwysi Morganwg 
a Mynwy: cafodd wahoddiad i fugeilio rhai o honynt, ond gan 
na fynai y fam-eglwys iddo ymadael, ordeiniwyd ef yn gyd- 
weinidog a Daniel Davies. Wele'r cofnod yn yr hen Lyfr 
Eglwys:— 


1806 
Awst 26 David Bowen a ordeinwyd yn cynorthwy y Danl. Davies yn 
y Ty Newydd wrth felynfoel. Lle pregethodd Brawd Joshua 
Wattkings oddi ar Math. 24, 45, 46, ir gweinidog: ar Brawd 
Titus Lewis oddi ar 1 Cor. 16, 10 i'r Eglwys: ar Brawd Joseph 
Harris oddi ar 1 Cor. 13, 13: yn y lle gwenodd yr Arglwydd 
arnom. Moliant iddo. 


Bu y ddau was da a ffyddlon yn cydweinidogaethu yn Felin- 
foel am flynyddoedd, gyda. pharch a chymeradwyaeth. Pan 
roddodd y fam-eglwys, yn 1891, ollyngdod i dros gant a haner 
o'i haelodau ìi ymffurfio yn eglwys anibynol yn Nghapel Sion, 
dewisasant David Bowen yn weinidog sefydlog. Bu yn ym- 

«drechol a llwyddianus yn maes hwn. Bedyddiodd lawer, ac 
adeiladodd addoldy helaethach yn ystod ei weinidogaeth. 


Er fod y gwr hybarch yn weithiwr difefl, ac yn weinidog da 
:a defnyddiol, ni ellir ei osod yn y gyfres flaenaf o bregethwyr 
talentog a phoblogaidd ei oes. Fel hyn y dywed Dr. Daniel 
Davies (y Dyn Dall) am ei gyfaill hoff:—' Er fod ein hanwyl 
frawd yn rhagori mewn llafur, diwydrwydd, a defnyddioldeb, ar 
rai o weinidogion y gyfres flaenaf, eto yn yr ail radd neu ddos- 
barth yr oedd efe yn sefyll: yno, gwelid ef yn llenwi ei le, a bu 
yn hynod wasanaethgar yn y cylch i'r hwn y perthynai. Er nad 
oedd ei ddeall yn gryf a chwmpasog, fel yr eiddo Mr. Jones, 
Rhydwilym, na'i iaith mor goethedig ag eiddo Gomer, na'i ber- 
wresogrwydd arferol yn toddi ei wrandawyr, fel Mr. Williams o'r 
'Trosnant, na'i lais mor dreiddiol a swyngar ag eiddo Mr. Davies, 
o Moleston, eto, meddianai bob un o'r cymwysderau hyn yn yr 
ail radd, ac nid oedd yn olaf yn y dosbarth hwnw. Ymddengys 
i ni fod cryfder naturiol y gyneddf ddeallol yn nghyfansoddiad 
gwreiddiol ei enaid, yn hytrach uwchlaw y canolradd: ond ni 
chafodd erioed chwareu teg i ychwanegu llawer at y cryfder 
hyny, trwy ymarferiad, oblegyd fod ei oruchwylion bydol, ei 
ofalon teuluaidd, a thrafferthion ei amgylchiadau, yn rhanu ei 
feddyliau, fel na allai ymroddi at fyfyrio ac olrhain y cysylltiadau 
rhwng achosion a'u heffeithiau, mewn athroniaeth a duwinydd- 
iaeth, fel y rhai sydd yn gallu rhoddi eu holl amser at hyny. * * * 
Er nad oedd cymaint o wres tanbeidiol yn cydfyned a'i bregethau 
ag eiddo rhai o seraphiaid tanllyd yr oes ddiweddaf, meddai 
deimladau hynaws, tyner, a thoddedig, a threiddiai mesur cy- 
medrol o wres nefol trwy ei bregethau. _ Nid llewyrch y lleuad 
oedd ei oleuni, yn goddef i'r ddaear rewi o dan ei dywyniadau: 
ond, fel yr Haul nefol, o ba un y derbyniodd ei fodolaeth 
ysbrydol, , taflai yntau, ar unwaith, oleuni a gwres cymesur dros 
holl gylch ei weinidogaeth. Fel y Bedyddiwr yn niffaethwch 
Judea, yr oedd yn llosgi ac yn goleuo. Tueddai ei lais yn natur- 
iol at fod yn gras ac yn gryglyd. Pan yn dechreu ei bregeth, 
byddai ei beirianau ymadrodd yn troi yn hwyrdwm a thrafferthus, 
ac yn eu mudiadau cynyrchai yr olwynion seiniau lled amheror- 
iaethol: ond, pan elai yn mlaen yn ei bregeth, a dechreu gwres- 
ogi, yn enwedig pan gaffai yr hyn a alwn yn ' hwyl dda,' ciliai y 
crygni, darfyddai y gerwindeb, dyrchafai ei leferydd, a chwareuai 
ei lais mor beroriaethol a swyngar a phe buasai wedi cael gafael 

yn nhelyn Orpheus. Yr ydym yn cofio cael ein swyno ganddo 
amryw weithiau, nes braidd y teimlem ein traed wrth y ddaear.” 


Ar ol bod yn pregethu Iesu Grist am bymtheg mlynedd a 
deugain, bu farw David Bowen, Tachwedd 18, 1853, yn 79 
mlwydd oed. 


DAvID Evans. Nid oes ar ddu a gwyn ond ychydig o hanes 
y dyn rhyfedd hwn. Gan fod y Parch. D. W. Morris (Marmora), 
yn byw yn Felinfoel yn mlynyddoedd gweinidogaeth David 
Evans, apeliasom ato eî am ei adgofion, a bu mor garedig a 
rhoddi i ni yr ysgrif ganlynol. 


I. Er GAERIESIN. Enw ei dad oedd Thomas Evans. Cariwr 
glo ydoedd at ffwrnesi Dowlais, ac yn Dowlais y ganwyd David 
Evans, rywle o gylch 1811. Pump o ffwrnesi oedd yn Dowlais 
y pryd hwnw, a'u perchenog oedd Josiah Guest, yr hwn a briod- 
odd Miss Maria Rankin, yn 1817, a bu hi farw Ionawr 14, 1819. 
yn 23 oed. Bu hyn oll, a llawer mwy, yn mebyd David Evans. 
Tyfodd yn ddyn pum troedfedd a chwe' modfedd o daldra, gyda 
chorph main, gwallt du, gwyneb gwelw, a'i dymerau moesol yn 
wan. Aelododd gyda Bedyddwyr Caersalem, Dowlais, a dech- 
reuodd bregethu yn union, yn fwy toddedig ei ddawn na John 
Herring, Aberteifi, John Phillip Davies, Tredegar, a John Wil- 
liams, Trosnant. Eglwys Bethania, Castellnedd, a geir yn 
anfon am David Evans i'w gwasanaethu, a wylwyd yno fwy nag 
a wylwyd erioed o'r blaen, na byth wedi hyny. 'Tueddwyd pobl 
Castellnedd i beidio galw David Evans yn weinidog iddynt, a bu 
hyny yn siomiant, yn soriant, ac yn surni, iddo ef. Rhag ei 
flaen yr aeth i sir Benfro: cyraeddodd i'r Ffynon-well-na-buwch, 
ac yn amaethdy Caermine y pregethodd ar “Ant o nerth i nerth," 
&c., a meddyliwyd y buasai y bobl yn dryllio llawr y ty, drwy y 
llamu a'r neidio mewn gorfoledd.  Asbri a chwardd a difyrwch 
oedd y cyffro i David Evans, a bu Mr. Jones, Caermine, yn ei 
geryddu yn dost, ac yn adrodd yr hanes i'r cofnodydd mewn 
blynyddau diweddarach. Mae ambell i Abel Hughes, Mari 
Lewis, a Will Bryan, eto yn adwaen cyfrwysdra Richard Trefor. 


II. Er GAERLOGIN. Aeth cangen o Rydwilym i Login, yn agos 
i Lanboidy, sir Gaerfyrddin, ac adeiladwyd addoldy yno yn 1828, 
corpholwyd yn 1834, ac urddwyd David Evans yn weinidog 

Bedyddwyr Login, ddydd Nadolig, 1835. Adferwyd amryw, 
bedyddiwyd llawer, chwanegwyd y cynulliad, a David Ivans 
oedd dyn y lluaws. _ Priododd a Mrs. Jenkins, gweddw gefnog, 
dynes hardd, ac yn cadw maelfa yn Narberth, ac iddi ddau o 
feibion: ac yr oedd hi yn aelod dichlynaidd gyda'r Bedyddwyr yn 
y dref hono. Anffawd iddi fu priodi a David Evans: ganwyd 
merch iddi o hono. Byddai ef yn byw gyda'i briod yn Narberth, 
ac elai gyda hi i'r cwrdd gweddi cyntaf yn y mis, ac yno byddai 
yn berwi y bobl gyda thân ei ddawn, ac yn eu boddi mewn diluw 
o ddagrau: yna, chwarddai yn ei dy am y cyffro a fu yn y cwrdd, 
a'i briod yn ei geryddu, ac yntau yn difyru ei hun gyda'r emyn 
a ganwyd:— ' 


'* Wele'r Iesu a'i farch gwyn, 

Wedi cychwyn: 

Teithio 'mae trwy fro a bryn, 
Gan ymofyn, 

Am y rhai a brynodd ef, 
Ar Galfarin: 

Dont yn lluoedd tua thref, 
Haleliwia,” 


a'r meibion yn rhyfeddu at ysgafnder eu llysdad. 


Efe oedd y balchaf o bregethwyr a welais erioed yn ym- 
ddilladu: mewn llodrau lliwiedig yr ymwisgai, gyda hosanau 
gwynion, esgidiau merchedaidd, gwasgod sidan, a sideron yn 
blethedig ar ei ddwyfron: ac yn cadw un gorchymyn yn llythyr- 
enol:—'' Eneinia dy ben, a golch dy wyneb; a gofalwr gwyllt 
am y gwallt oedd David Evans. 


II. Er GAERMELINNb ÂAm chwech mlynedd a deugain, bu 
Daniel Davies, gynt o Ffynonhenry, yn weinidog yn Felinfoel, 
yn bedyddio a derbyn canoedd lawer i gymundeb yn yr hen 
addoldy, ac ymgangenwyd i Lanelli, i Lwynhendy, ac i Lanedi, 
yn mlynyddoedd Daniel Davies, a bu farw Mai 1837, yn 81 oed, 
ac a gladdwyd yn medd ei fab Enoch, a'i fam, yn mynwent y 
oapel. Tra Daniel Davies yn dihoeni, ac wedi ei farw hefyd, bu 
Timothy “Thomas, Rhuddlan, Thomas Williams, Llangynog, 
Theophilus Jones o'r Fenni, William Jenkins, Dolau, Maesy”ved, 
& John Robinson, Rhydwyn, Môn, ar brawf yn Felinfoel: ond 
methwyd cydio yn un o honynt. Ar brydnawn Sul, a'i bwys ar 

fraich David Roberts, un o ddiaconiaid Felinfoel, y gwelais i 
David Evans gyntaf erioed, yn gwynebu ar yr hen addoldy, 
oddeutu mis Medi, 1888, ac yr oedd y capel yn orlawn, a_'deryn 
bychan yn ehedeg dros y bobl, a David Evans yn traddodi ar y 
geiriau:—'' Yr hwn a gyfnewidia ein corph gwael ni,” &c. (Phil. 
ìii. 21), ac yr oedd pob llanc a llances, pob mab a merch, pob 
gwr a gwraig yn ocheneidio, yn gruddfan, ac yn wylo, megys 
angladdwyr mewn angladd goralarus. Ar ddiwedd yr oedfa dy- 
wedodd William Hughes, Caemawr:—'' Dyna'r Arglwydd wedi 
ateb ein gweddiau, ac anfon i ni weinidog wrth fodd ei galon: 
bydd Mr. Evans yma y Sul nesaf eto.” _ Daeth y Sul nesaf, & 
David Evans yn enwi Phillip, Hengoedfawr, ar ei weddi, a Mary 
Phillips ei wraig, yr hon oedd yn glaf, ac yn traddodi ar Seph. 
ii. 1—8, a phan daeth at y geiriau:—'' fe allai y cuddir chwi,” 
gwaeddai gyda'i ddolef ddihafal, “ Gwell genyf ' fe allai' Duw 
na holl lwon y ddaear bob un,” a tharawyd y dorf agos i lewygu 
yn ystorm. Mi a'i gwelais yn bedyddio deuddeg a deugain yr un 
dydd, ac yn eu derbyn trwy arddodiad dwylaw a gweddi folltiol 
dros bob un: a gweddiodd am i Thomas Bowen, y mab, gael gwell 
crefydd na Thomas Bowen y tad, yr hwn oedd yn y cwrdd, ac 
mewn cyflwr gwrthgiliedig. . Teuluoedd agos yn gyfain a fedydd- 
iwyd ganddo—Blaenant, y Beili, Soho, Tyllwyd, Pantllydu, ac 
Ystradfai. Efe fedyddiodd y diweddar John Rees, Ysw., Maes- 
arddafen, y diweddar Jeremiah Griffiths, gweinidog Ashland, 
Pensylfania, a'i frawd Cornelius Griffiths, a John Williams, y 
cenadwr i India. Mi welais y bobl yn cymuno ar y fynwent, 
megys mewn Cymanfa, a'r hen addoldy yn rhy fychan, yn 1839. 
Adeiladwyd y capel presenol yn 1840, a'i agoriad.yn Ebrill, 1841, 
ac yr oeddwn yno yn gwrando Daniel Davies, D.D. (Y Dyn 
Dall), Hugh W. Jones, Caerfyrddin, John Jones, Sion, Merthyr, 
a Benjamin Williams, Maesyberllan: a phregethodd Dafydd 
Williams, Gerazim, hwyr y Sul canlynol, ar '“ Pan adeilado yr 
Arglwydd Sion,” &c. (Salm cii. 16). Yr oedd cangen o Adulam, 
Felinfoel, yn Llangenech, trwy ddylanwad David Evans. 


IV. Er GAERNYDDIN. Trigianai David Evans mewn maelfa 
eang yn Llanelli, a'i deulu yn gyfarwydd gyda thrafnidio, a'i 
gyílog, meddir, yn ymyl £15 yn y mis; a milldir oedd o'i drigfa 
i'r addoldy. Ganol haf 1843, cafwyd cyrddau mawrion y Trefn- 
yddion Calfinaidd yn Capel Newydd, Llanelli, a David Roberts, 
Abertawe, a Thomas Richards, Abergwaun, oeddent y pregeth- 

wyr: ond coron y cyrddau oedd gweddi David Evans. Ceisiwyd 
ganddo ddechreu yr oedfa nos Lun. Yr oedd addoldy Capel 
Newydd wedi ei adnewyddu yn gysegr hardd tua'r pryd 
hwn, ac yr oedd un o aelodau amlwg Capel Newydd, Cadben 
John Williams, wedi boddi yn y dyddiau hyny, ac yn ei weddi 
gwnaeth gyfeiriad at y ddau amgylchiad, yn y geiriau hyn:— 
“* Mae canwyllau y deml yn diffodd yn y mor, ond y mae genyt 
ti, Dad y goleuni, ddigon o ddefnyddiau i wneyd canwyllau 
newydd at wasanaeth y deml.” Yr oedd yr effaith yn anesgrif- 
iadwy: yr oedd y dorf yn delwi, a'r diaconiaid yn y set fawr ar 
eu traed, ac yn codi eu ffyn i fyny, y gwragedd yn ymddiosg o'u 
mentyll, fel pe yn darparu i neidio, a neidio a wnaent pe byddai 
ganddynt lei hyny: ac wedi yr oedfaon ni sonid am ddim ond 
gweddi gweinidog Felinfoel. Tua'r amser hwn, dygwyd cyhudd- 
iad erchyll yn ei erbyn. Pan ddeallwyd yr amgylchiadau, yr 
oedd eî y boreu Sul hwnw yn pregethu yn Llangenech: aeth 
dau o'r diaconiaid ar ei ol, ac addefodd yntau y camwedd wrth- 
ynt yn Gwaelodymaes. _ Diaelodwyd ef o Felinfoel, a gomedd- 
wyd ei dderbyn yn ol... Gwr o'r enw Daniel Richards oedd 
arweinydd y blaid gref a'i gwrthwynebai. Ymadawodd David 
Evans, a rhyw nifer o'i bleidwyr gydag ef, ìi ysgoldy William 
Williams, yn Caperson, a chlywais eî yno ddwywaith, y tro cyntaf 
ar ““Addefais fy mhechod ”' (Salm xxxii. 5), a'r tro arall ar:— 
““ Gwyn eu byd y rhai trugarogion,” &c. (Math. v. 7). Er dued 
y cwmwl, a dyfned y cwymp, yr oedd y dawn, y ddolef, a'r 
dylanwad, megys o'r blaen. Daeth y codwm erchyll i'r amlwg 
yn 1843, ac yn Awst y flwyddyn hono, yn 45 oed, bu farw Wil- 
liam Hughes, Caemawr, ac yr oedd efe yn un o anwylaf gyfeillion 
David Evans unwaith. Eithr y mae i Bacchus ei gynllwyn, i'r 
Hudoles ei swyn, ac i Vulcan ei ffwrn, a syrthiodd David Evans 
eilwaith i'r un a'r unrhyw bydew. Er cymaint y bai, galwyd ef 
i Bethesda, Arfon; yno cyhuddwyd ef o ddwyn darn o frethyn, 
ond nid oedd nemawr neb yn credu y cyhuddiad hwnw. Bu ar 
brawf yn Mrawdlys Carnarfon, ac yr oedd y diweddar Mr. 
Roberts, Llwynhendy, yn y llys pan oedd ei schos ger bron y 
Barnwr. Dedfrydwyd ef i dair blynedd o alltudiaeth. Wedi 
hyny, cyraeddodd i Melbourne, Australia, lle y priododd un Jane 
Paul, gynt o Ferthyr, ac yno y bu farw yn y flwyddyn 1867. Fy 
nhyst o hyn yw William, ei frawd, gôf arian yn Llundain. Ad- 
roddodd hyn wrth y cofnodydd, yn Awst, 1868. Fel hyn y 
terfynodd bywyd anwastad y dyn rhyfedd hwn. 

DaviD EpDwARDs. Ganwyd David Edwards yn ardal Llan- 
idloes, yn 1806. Tua 1820, symudodd y teulu i Merthyr, ac 
oddiyno yn fuan ìi Llwydcoed, ac aent i addoli i gapel yr Anibyn- 
wyr yn Aberdar, gan mai i'r enwad hwnw y perthynent. Byddai 
y llanc Dafydd, yn awr ac yn y man, ar brydnawn Sul, yn lle 
myned i'r Ysgol, yn dilyn y lluaws a aent i edrych ar William 
Lewis, gweinidog y Bedyddwyr, Aberdar, yn gweinyddu yr ordin- 
had o fedydd; a chan ei fod yn fachgen meddylgar, a chyfarwydd 
a'r Ysgrythyr, gwelodd mai dyna y dull a gytunai a'r portread 
dwyfol. Pan ddychwelodd y teulu i Ferthyr, aeth Dafydd 
ieuanc i Sion, Merthyr, ìi wrando Dafydd Saunders, a dilynodd 
Ysgol Sabbothol yr eglwys hono. _ Yn bur fuan cododd ynddo 
awydd am ymuno a chymdeithas y saint, a bedyddiwyd ef yn 
yr afon Taf, ar broffes o'i ffydd. Gwelodd y gweinidog a'r 
eglwys fod yn y dyn ieuane deallus, darllengar, ddefnyddiau 
gweinidog dai Iesu Grist, ac anogwyd ef i ddechreu pregethu. 
Dechreuodd yn addawol, ac o hyny allan, yr oedd ei gynydd yn 
eglur ìi bawb. Yn bur ieuanc aeth yn dra chymeradwy gan yr 
eglwysi. Ar daith bregethwrol yn Mrycheiniog yn 1830, yr oedd 
y bobl yn ymdyru i'w wrando: cafodd alwad i fugeilio eglwys 
Cerygeadarn, ac ordeiniwyd ef yno Rhagfyr 2, y flwyddyn hono. 
Yn 1885 symudodd i Bangor: ymadawodd i Moriah Risca yn 
1836. Bu ar ol hyn yn gweinidogaethu yn Salem, Blaenau, 
Felinfoel, Trosnant, Blaenafon, Cendl, Casnewydd, Pontardawe. 
Yr oedd David Edwards yn ddyn o gyneddfau cryfion, ac yn 
bregethwr o'r rhenc flaenaf. Cafodd odfeuon anghyffredin lawer 
tro. Mewn '' Galarnad” iddo dywedir fel hyn am dano pan 
oedd eto yn ddyn ieuanc:— 


“Un Sabbath neillduol mewn eglwys fawreddog 
Yn Mynwy, y synwyd y dorf a'r gweinidog, 
Gan swyn ei ddoethineb mor hyawdl yn traethu 
Ar y “ Cwmwl tystion ac edrych ar Iesu.” 
Cawd irem ar y nefoedd, a gwaeddid “ Gogoniant,” 
Ac “Amen” a “Diolch” yn ebyrth o fwyniant, 
Nes methai'r gweinidog, gan wylder, ei ganlyn, 
“Cawd digon,” dywedai, “ er gwaethaf y gelyn.” 


Pan yn y Gogledd, pregethai ar ' Cofia gyfodi Iesu Grist o had 
Dafydd, o feirw, yn ol fy efengyli” (2 Tim. ii. 18). Clywed y 
bregeth rymus hon barodd i'r bobl osod David Edwards ochr yn 
ochr a Dr. Morgan, Caergybi, Dr. Ellis Evans, Cefnmawr, 
Thomas Rhys Davies, ie, a Christmas Evans ei hun. Dywed 

un:—'* Yr oedd y bregeth hono yn gadwyn dorchog o dân, yn 
gawodydd o fellt, a gwreichion gwlad goleuni yn mudo ar ei myn- 
wes hi.” Yn Nghymanfa Felinfoel, 1848, traethodd mor effeithiol 
ar '“Y cwpan yn Gethsemane,” nes toddi yr holl dorf yn 
ddagrau. Wedi dihoeni gan gystudd am dro, bu farw y pre- 
gethwr clodfawr David Edwards, yn Pontardawe, Ebrill 8, 1874, 
yn 68 mlwydd oed. 


DANIEL JONES. Ganwyd Daniel Jones, Chwefror 24, 1788, 
yn Cwmsarnddu, ger Llanymddyfri. Ystyrid ef yn blentyn 
addfwyn a ffraeth. Danfonai ei fam ef ambell droi farchnad y 
dref i werthu wyau, a phrynu rhyw fan-bethau, fel y byddai 
galw. Daeth gwraig ato i brynu, a dywedodd, '' Mae dy wyau 
di yn fychain anghyffredin.” ““ Wel, mam,” ebai y llanc, '“y 
maent yn hollol fel y cawsom nì hwy gan yiâr.” Cafodd y 
wraig eì boddio yn ateb y bachgen, a phrynodd yr wyau. Cafodd 
fanteision addysg gwell na'r cyffredin o blant yr ardal, ac yr 
oedd yntau yn ddysgwr cyflym. Yn 1806, dechreuodd y Bed- 
yddwyr bregethu yn nghymydogaeth ei gartref, a gafaelodd y 
gwirionedd yn nghalon Daniel Jones, a throdd at yr Arglwydd. 
Aeth yn gyffro drwy'r fro pan ddeallwyd fod “' Daniel o'r 
Llether” wedi ymuno a'r Bedyddwyr. Bedyddiwyd ef yn 
Bethel, Caio, Chwefror 14, 1807, gan yr hen weinyddwr dihafal, 
'Timothy Thomas, Aberduar. Digwyddodd ei bod yn foreu oer, 
rhewllyd, a thrwch o iâ ar y dwfr. — Cyn myned i'r “* dyfroedd 
lawer '' dywedodd y pregethwr yn ei ddull gwledig, gwreiddiol, 
ei hun:—'* Mae dipyn yn oer yma heddy': mae genyf fi gnawd 
ac esgym fel dyn arall i deimlo yr oerni: a phe gallwn i gredu y 
gwnai y dull cyffredin yn y wlad y tro, buasai lawer yn hawddach 
I mi daenellu y gwr ieuanc hwn wrth y tân yn ei dy gartref: a 
buasai hyny yn fwy cydsyniol a syniad y cnawd. Nid elai neb 
i'r dwr heddy' ond dyn dwl, heb ryw reswm digonol dros hyny: 
ond y mae genyf fi reswm digonol dros hyny—gorchymyn a 
siampl Iesu Grist. Dewch, Daniel Jones,” eb efe, gan ei gy- 
meryd gerfydd ei law, “ni a wnawn hyn ar ei orchymyn ef.” 
Cerddodd yn mlaen yn wrol, gan sathru yr ia dan ei draed, a 
bedyddiodd Daniel Jones. Wrth ddyfod i fyny dywedodd, '* Mi 
gam-ddywedais: yr oedd yn ddigon twym yn y dwr: a gobeithio 
fy mod wedi bedyddio pregethwr bach yma heddy'.” Cyflawn- 
wyd ei obaith. Dechreuodd Daniel Jones bregethu ar ddydd 
Nadolig, 1808, a bu yn gynorthwy mawr i'r achos ieuanc yn ei 

ardal enedigol. Yn fuan, aeth yr hen dy lle yr arferid addoli yn- 
ddiwerth. Llwyddodd Daniel Jones i brynu tir i adeiladu capel 
Cwmsarnddu a gwneyd mynwent yn nglyn ag ef. Yr adeg hon 
gorfu iddo ymuno a'r Militia, a llawer tro y bu yn pregethu yn 
ei gôb gôch. Yn Medi, 1815, aeth i goleg y Fenni, lle yr arosodd 
ddwy flynedd: ond yn ystod ei dymor athrofaol, gofalai am bwl- 
pud Cwmsarnddu. Yn 1818, llwyddodd Christmas Evans a John 
Jones o'r Drefnewydd, i gael Daniel Jones i fyned yn weinidog i 
Lerpwl. Dechreuodd ar ei waith yno yn Medi y flwyddyn hono: 
rhif yr eglwys ar y pryd oedd 28; a'i gyflog yntau oedd pymtheg 
swllb yr wythnos. Llafuriodd yn y dref fawr hono am bum 
mlynedd ar hugain, a gwnaeth waith rhyfeddol. Ymdrechodd 
yn deg, a bu lwyddianus. Cryfhaodd yr eglwys fechan, ieuano, 
o dan ei weinidogaeth. _ Sicrhawyd capel, ac agorwyd ystafell- 
oedd pregethu yn ngwahanol ranau y ddinas. Pregethai yn aml 
bedair gwaith ar y Sabboth, gyda bedyddio a chymundeb. Ond 
ei gysylltiad a chapel Carnarfon fu prif drallod ei fywyd. Aeth 
ef ac eraill yn gyfrifol am yr holl draul. Cyn hir bu farw rhai 
o'r personau hyn, ac ymadawodd eraill na wyddid i ba le: a'r 
diwedd fu, nad oedd neb ond Daniel Jones yn atebol am y swm 
anferth o £840. Bu y baich trwm bron a llethu ei fywyd. 
Costiodd yr achos hwn iddo lawer mewn mewn gofid ac arian. 
Wedi tynu y ddyled i lawr i £300, aeth Christmas Evans, yn 1838, 
i gasglu i'r Deheudir, ac ar y daith hono y bu farw yn Abertawe. 
Er i'r blinder hwn wasgu yn drwm ar ei feddwl am flynyddau, 
bu yn ddiwyd iawn yn ngwaith ei Arglwydd gartref, a llonwyd ei 
galon gan fesur helaeth o lwyddiant. Gwelodd eglwysi blodeuog 
yn codi yn amrywiol feusydd ei lafur yn ngwahanol barthau y 
dref. Ond yn nghanol ei lwyddiant, a'r rhagolygon mor ddis- 
glaer, cododd satan storom enbyd yn y frawdoliaeth. _ Aeth 
mwyafrif eì bobl yn erbyn y gweinidog, a rhwygwyd yr eglwys 
yn ddwy garfan. Ymadawodd Daniel Jones a rhyw 135 o 
aelodau, a chychwynasant achos newydd. Fodd bynag, yn 
Hydref, 1842, cefnodd ar Lerpwl ar ol llafurio yno am chwarter 
canrif, ac ymsefydlodd yn y Bontfaen, yn Morganwg. Yn 1845 
symudodd i Felinfoel. Yn yr amser hwnw cyhoeddodd gyfrol 
yn dwyn yr enw:—'' Pregethau Byrion, ar wahanol destunau, 
at wasanaeth teuluol y Cymry uniaith.” Dygodd o'r wasg tua'r 
un adeg, gasgliad o 748 o emynau, yn dwyn yr enw:—'' Cryn- 
hodeb o Hymnau Cristionogol idd eu canu mewn addoliad 

cyhoeddus, perthynol yn fwyaf neillduol i'r Cyfundeb o Fedydd- 
wyr.” Yn 1858 ymadawodd i Dongwynlas. 


Ystyrid Daniel Jones yn un o brif weinidogion yr enwad. 
Dywedir iddo bregethu mewn mwy o Gymanfaoedd na neb o'i 
gydoeswyr. Gweithiodd yn galed: ac er cwrdd a llawer o flin- 
derau, gwnaeth wasanaeth ardderchog dros ei Feistr. Cafodd 
yr achos yn Lerpwl yn wan a dinod: wedi blynyddau o lafur a 
lludded, gadawodd ef yn gryî ac anrhydeddus. Bedyddiodd yn 
y ddinas hono yn unig dros un cant ar ddeg. Yr oedd ei wein- 
idogaeth yn un dyner, effeithiol: cynorthwy mawr i'w bregethau 
melus ac eglur oedd ei lais seinber, ei olwg serchog, a'i ystumiau 
gweddaidd. Gwr boneddigaidd ei ysbryd a'i ymddygiad oedd 
Daniel Jones. Medrai droi yn mhob cymdeithas. _ Yr oedd ei 
serchowgrwydd a'i garedigrwydd yn ddiarebol. Gwahoddai, a 
chroesawai i'w dy ac at ei fwrdd. Mor nodedig ydoedd yn y 
cyfeiriad hwn fel y dywedodd Christmas Evans am ei hen gyfaill: 
—'' Pe cwrddai Dan a'r diawl ar stryd Lerpwl, fe'i cyfarchai yn 
siriol, ac fe ddywedai, “ Sut. yr ydych heddyw, syr? Mae yn 
dda genyf eich gweled: gelwch yn ein ty ni i gael cwpanaid o 
de.” Diau i'r ddawn siriol, serchog, garedig, hon fod o 
wasanaeth mawr iddo yn y ddinas boblog lle y treuliodd 
flynyddoedd goreu ei fywyd: yr oedd yn un o'r talentau ym- 
ddiriedwyd iddo, a marchnataodd a hi yn ffyddlawn. Y Sul olaf 
y bu fyw pregethodd yn Gymraeg a_ Saesneg: ddechreu yr 
wythnos ddilynol, cymerwyd ef yn glaf; ac er pob ymdrech o 
eiddo y meddyg, hunodd yn yr Iesu, Rhagfyr 31, 1862, yn 75 
mlwydd oed, ac wrth Ainon, Tongwynlas, y mae ei fedd. 


J. D. THoMAs.. Ganwyd J. D. Thomas yn y Gwdig, ger Aber- 
gwaun, yn 1827. Morwr oedd ei dad: bu farw yn ieuanc, gan 
adael ar ei ol weddw gyda mab bychan, melyn ei wallt a iachus 
ei wedd. Symudodd ei fam i Blas Mydroilyn, ac oddiyno i Lan- 
rhystyd. Cymerodd James Davies, Glandyffryn, at y bachgen 
bach amddifad, ac a'i magodd mor dyner a gofalus ag un o'i 
blant ei hun. Ail-briododd ei fam â William Roberts, pregethwr 
gyda'r Anibynwyr, a myfyriwr yn athrofa Neuaddlwyd, gwr 
ieuanc dawnus i'w ryfeddu. Trodd at y Bedyddwyr a bu yn 
weinidog yn Llanrhystyd, a galwyd ef i'r Twyngwyn, Mynwy, ac 
wedi hyny i Jerusalem, Rymni. _ Dychwelodd J. D. Thomas i 
fyw gyda'i fam yn y lle hwn, ac yno yr ymunodd a chrefydd. 


H 

Bedyddiwyd ef gan ei lys-dad, William Roberts, Awst 7, 1841. 
Rhwymwyd ef yn egwyddorwas, a pharhaodd am rai blynyddau 
yn ei alwedigaeth fel dilledydd. Yr oedd ei ddiwydrwydd, ei sel, 
a'i fedrusrwydd, fel crefyddwr ieuanc yn mawr foddhau y frawd- 
oliaeth yn Jerusalem, achan y gwelent ynddo ddefnyddiau 
pregethwr, cymellwyd ef yn daer i arfer ei ddoniau. Cydsyniodd 
a chais yr eglwys, a dechreuodd ar y gwaith. Wedi treulio rhai 
blynyddau yn Rymni, symudodd yn bregethwr ieuanc i Dre- 
fforest, lle yr enillodd barch yr eglwys, a'i gweinidog, Owen Wil- 
liams. Yn 1848, aeth o Drefforest i goleg Hwlffordd, a threul- 
iodd ei amser yno er anrhydedd i grefydd a'r athrofa. Ar 
derfyn ei gwrs addysgol, galwyd ef i'r weinidogaeth yn Mlaen- 
ffos, Mehefin, 1850.. Wedi gwasanaethu yr eglwys hono am dros 
bedair blynedd symudodd i Felinfoel. Tair blynedd a haner fu 
hyd tymor ei lafur yn ei le newydd. — Yn nghanol ei waith, ei 
lwyddiant, a'i barch, bu farw Mehefin 1, 1858, yn 31 oed. 


Mewn ymddangosiad yr oedd J. D. Thomas yn wr ieuanc 
golygus, cyffredin o ran taldra, ond cadarn, cydnerth. Fel 
Dafydd mab Jesse, “ efe oedd wridgoch a theg yr olwg a hardd 
o wedd.” _ Gwnai yn ei wallt raniad dwbl, a ffurfiai y cnwd 
rhyngddynt yn siobyn cribog, yr hyn a barodd i un hen chwaer 
ddweyd wrtho, ' Mr. Thomas, un peth sydd genyf yn eich 


erbyn.” “' Beth yw hyny?” gofynai yntau. Ebai hi:— 'Y mae 
eich gwallt yn rhy uchel.” ““ Un peth,” ebai y gweinidog yn 
ol, “sydd genyf finau yn eich erbyn chwithau.” _'' Beth yw 


hyny?' ymholai y wraig dda: a'r ateb oedd, ' Y mae eich tafod 
yn rhy hir.” — Gwr siriol ei ysbryd oedd, hynod o gyfeillgar, a 
bywiog a ffraeth mewn ymddiddan. Byddai yn gyflym a gwisgi 
yn ei ysgogiadau, ac yn llawn “myn'd” ' gyda phobpeth. 
Bugeiliai y praidd yn ofalus: a thrwy ei bregethau galluog, ar- 
weiniai hwynt Sul ar ol Sul i'r porfeydd gwelltog gerllaw y 
dyfroedd tawel. Er fod dros haner cant o flynyddoedd wedi 
treiglo dros y dibyn i dragwyddoldeb er pan hunodd, erys eì enw 
o hyd yn anwyl a'i goffadwriaeth yn berarogl: ac o bosibl nad 
oes un o weinidogion Felinfoel yn cael lle» mor gynes hyd heddyw 
yn serch y frawdoliaeth a J. D. Thomas. 


Moses RoBERTs. '' Moses Roberts yn ddiau ydoedd un o'r 
dynion dcniolaf a aeth i bwlpud, ond ei fod yn ddiddysg. Mae 
ei hanes yn hynod. Ganwyd ef mewn ty tô gwellt o'r enw 

Ty'nycoed, yn mhlwyf Gwytherin, ar lethr Mynydd Hiraethog, 
yn sir Ddinbych, yn 1882. I'r Methodistiaid y perthynai ei 
rieni. Ni chafodd ef ddiwrnod o ysgol; ond aeth yn foreu i 
wasanaeth tyddynwyr yr ardal fel '“ hogyn cadw,” ac arweiniodd 
Rhagluniaeth ef i'r Hafod, preswyl Thos. Jones, yr hwn oedd 
Fedyddiwr, ac aelod yn Llansanan. Cynelid ambell odfa yn yr 
Hafod ar noson waith gan Owen Owens, Llanrwst, John Jones, 
“*un llygad,” o Lanfair, ac eraill. Yn yr odfeion hyn arweiu- 
iwyd yr hogyn llygad-traws (canys felly y ganwyd ef) i weled yn 
uniawn wirioneddau'r Testament Newydd, a bedyddiwyd ef, a'ì 
frawd hynaf—Robert Roberts, tyrchwr—yn Llangernyw, yn 
1846. Nid oedd Moses ar y pryd ond 14 oed. Pan yn 16, aeth 
atb ei chwaer i Hanley, sir Stafford, ac i weithio yno dan y 
ddaear. Yn Hanley y pryd hwn ymunai y pedwar enwad i gynal 
addoliad yn Gymraeg. Blaenor y Bedyddwyr yno oedd Roberb 
Roberts, o'r Ponkey ar ol hyny. Daeth amgylchiad i wahenu 
yr enwadau, ac aeth y Bedyddwyr i ystafell yn Hanover Streas; 
ac yno anogodd Robert Roberts y llanc Moses i bregethu, gan 
wneyd ei oreu i'w hyfforddi a'i gynorthwyo. Ei wron-bregethwr 
oedd '' John Roberts Fawr,” a hanasai o'r un ardal, a'i glod y 
pryd hwnw trwy'r holl Dywysogaeth. Ymwelodd H. W. Hughes 
(Arwystl) â Hanley, i bregethu a bedyddio: a chan ei fod ef yn 
llygadog i weled yr angel yn y telpyn mormor, syrthiodd mewn 
serch at y pregethwr ieuanc, ac addawodd edrych am waith iddo 
yn Lerpwl, fel y gallai ef gyfranu addysg iddo, a'i hyrwyddo yn 
ei ffordd. Felly bu: aeth Moses Roberts i Liverpool, gan ymgar- 
trefu yn Stanhope Street, lle hefyd yr oedd Dr. A. J. Parry wedi 
dechreu arfer ei ddawn. Yna, cawn Moses Roberts ar daith 
bregethwrol yn Môn, a phobl Rhydwyn yn syrthio mewn serch 
angerddol ag ef, a thri o deuluoedd—John a_ Cathrin Thomas, 
Hafotty, John a Cathrin Lewis, Tycroes Mawr, a Jane Hughes, 
Siop Fawr—wedi ymgymeryd a'i gadw yn rhad, fel y gallai yno 
fynychu yr Ysgol Frytanaidd, a gedwid gan John Lewis, aelod o 
Rhydwyn, yr hwn hefyd a ddodasai Dr. Hugh Jones, Llangollen, 
ar ben y ffordd i lwyddiant: a bu yno yn cael ei gynal a'i hyfforddi 
felly am tua ddwy flynedd. Yn 1857, ac efe yn 25 oed, cafodd 
alwad wresog i Dreffynon. Ymdrechodd ei gyfeillion yn Rhyd- 
wyn ei ddarbwyllo i'w gwrthod, gan addaw ei anfon i'r Athrofa, 
a'i gynal tra ynddi; ond ni oddefai ei galon iddo drethu caredig- 
rwydd ei gyfeillion yn hwy; felly penderfynodd dderbyn yr 
alwad, ac ordeiniwyd ef yn Nhreffynon, yn nghyfarfod y Sulgwyn 

y flwyddyn hono. _— Bu ei weinidogaeth yn adfywiad nerthol i'r 
achos; llanwodd y ty cwrdd, a bedyddiwyd llawer. Tra yno 
priododd Sarah, merch Hugh Ellis, Llanfaircaereinion, a ganwyd 
iddynt bedwar o blant. Yn 1859, derbyniodd alwad i'r Felinfoel, 
lle y bu yn hynod boblogaidd tra daliodd ei nerth; ond ni bu hyny 
yn hir. Yn y cyfarfodydd pregethu poblogaidd a'r hwyliau 
mawrion, aeth yr ysbryd brwdfrydig i ymryson a'r babell fregus 
a'i cynaliai; a mynych y gresynai'r gynulleidfa wrth weled sut 
yr oedd y frwydr yn troi, pan y gorfodid ef, druan! i gilio o'r 
golwg i daflu fyny'r gwaed a gollasai yn yr ymdrech. Bu farw 
Ionawr 19, 1865, yn 38 mlwydd oed: a chyda theulu ei wraig yn 
Llanfaircaereinion y gorphwys ei lwch.''—Spinther. 


WILLIAM LEwIs. Ganwyd William Lewis yn Heol-y-dwr, 
Caerfyrddin, Rhagfyr 9, 1885. Derbyniodd ei addysg yn yr 
““Old Grammar School” yn y dref hono, ac ymaelododd yn 
ieuanc yn y Tabernacl. Wedi i'r eglwys weled ei fod yn llanc 
mwy deallus a meddylgar na'r cyffredin, ac fod ynddo addewid 
gweinidog da i Iesu Grist, anogwyd ef, a chydsyniodd yntau, i 
arfer ei ddawn fel pregethwr. Cyn hir derbyniwyd ef i Ponty- 
pool. Wedi gorphen ei amser yno, cafodd alwad i Felinganol a 
Solfa, yn sir Benfro, a chafodd ei ordeinio yn weinidog ar y ddwy 
eglwys. Yn niwedd 1857, cafodd Moriah, Dowlais, cangen o 
Gaersalem, ei chorpholi yn eglwys, a bwriedid cael gweinidog 
cynorthwyol i Edward Evans, ac i'r ddwy eglwys fod o dan ofal 
y ddau weinidog. Bu yno ddau ar brawf, sef Hugh Jones, 
myfyriwr o Hwlffordd, wedi hyny Dr. Hugh Jones, Llangollen, a 
William Lewis, gweinidog ieuanc Felinganol. _ Hoffodd Caer- 
salem Hugh Jones yn fawr, ond ni lwyddodd i enill serch Moriah. 
Ymglymodd Moriah wrth William Lewis, ac awyddai yn fawr ei 
gael yn weinidog: ond gan mai o dan Edward Evans, gweinidog 
hybarch Caersalem, y byddai yn gwasanaethu, gwrthododd wneyd 
dim a'r mater, er iddo awgrymu y rhoddai ystyriaeth i alwad ar 
delerau teg, pe buasai Moriah yn eglwys ar ei phen ei hun. 
Parodd hyn i'r eglwys ieuanc hono geisio cwbl ryddhad oddi- 
wrth Caersalem. Cafodd ei dymuniad, a rhoddodd alwad un- 
frydol i William Lewis. Derbyniodd yntau y gwahoddiad cynes: 
symudodd o Felinganol, a dechreuodd ar ei weinidogaeth yn 
Moriah Dowlais, Ebrill 11, 1858. Fel hyn y dywedir am dano 
yn “Hanes” yr eglwys hono:—''Yn ystod ei arosiad yma, cafodd 
ei lafur ei fendithio a llwyddiant... Dyn o feddwl mawr oedd, 

llawer iawn uwch na'i gyfoedion, ond fel arweinydd nid oedd 
cystal. Yr oedd o ran ei gymeriad yn ddisglaer. Nid oedd 
ynddo ddim gwagedd na chrechwen.” Wedi gwasanaethu 
Moriah am ryw bedair blynedd a haner, ymsefydlodd yn Felin- 
foel yn Hydref, 1864. — Wedi rhai blynyddau o lafur gonest a 
llwyddiant yn ei le newydd, goddiweddwyd gan yr afiechyd blin y 
cyfeiriwyd ato eisoes (tud. 68), ac yn 1870, bu raid iddo ymneill- 
duo o'r weinidogaeth. Ar ol hyn treuliodd 27 mlynedd mewn 
anialwch gwag erchyll heb olwg, heb glyw, ac heb deimlad, hyd 
nes y cafodd ymwared drwy angau, Rhagfyr 2, 1897, pan yn 62 
mlwydd oed, ac yn mynwent Machpelah, Hwlffordd, y cafodd le 
beddrod. Dyn mawr yn mhob ystyr oedd William Lewis. Ym- 
ddengys fod Mathetes, drwy ohebiaeth a thrwy ymweliadau, yn 
ymgynghori cryn lawer ag ef yn nglyn arhai o erthyglau pwysicaf 
ei '“ Eiriadur.” Deil eglwys Felinfoel na fu ei alluocach erioed 
yn llanw ei phwlpud. Yn “' Mynegiad y Pwyllgor ' a ddarllen- 
wyd yn '' Undeb Bedyddwyr Cymru” yn Aberdar yn 1898, fel 
hyn y tystia Dr. W. Morris, Treorchy, yr ysgrifenydd, wrth 
gyfeirio at ein gwrthrych yn mysg y brodyr a fuont feirw yn ystod 
y flwyddyn :— 


'*A William Lewis, Felinfoel, yr hwn a fu yn ddall, yn fyddar, ac yn 
ddideimlad am ddeng mlynedd ar hugain, yn fyw, ond yn farw i'r byd 
hwn, un o'r pregethwyr mwyaf meddylgar, grymus, a hyawdl, glywyd ar 
ein llwyfan.” 


JOHN JONES. Ganwyd John Jones yn Nhrelettert, sir Ben- 
fro, Medi 19, 1885. Dechreuodd weithio yn lled ieuanc. Gof 
ydoedd wrth ei alwedigaeth, allawer gwaith, fel gof gwledig 
Longfellow, enillodd drwy lafur y dydd orphwysfa felus y nos. 
Bu yn dilyn ei gelfyddyd yn ardal Blaenffos, ac yno yn bur gynar 
yn ei oes, y bedyddiwyd ef gan y gweinidog, J. D. Thomas, ar ol 
hyny ei flaenorydd yn mucgeiliaeth eglwys Felinfoel. Symudodd 
i weithio i Ddowlais, gan ymaelodi yn Nghaersalem, ac yno y 
dechreuodd bregethu yn 1854. Yn 185 derbyniwyd ef yn fyfyr- 
iwr i Athrofa Hwlffordd. Wedi gorphen ei efrydiaeth, neill- 
duwyd ef yn genadwr yn Llanuwchllyn a'r Bala, yn Mehefin, 
1859. Gan ei fod yn wr o alluoedd pregethwrol a brwdfrydedd 
mawr, daeth yn dra amlwg yn ystod yr adfywiad crefyddol yn 
1859. Yn fuan wedi ei ordeiniad, creodd gryn gyffro yn y Bala 
drwy anturio i'r dref i bregethu a gweinyddu bedydd, a sefydlu 
achos perthynol i'r '“ secb hono y mae yn hysbys i ni fod yn mhob 


102 HANES BEDYDDWYR FELINFOEL. 


man yn dywedyd yn ei herbyn.” Ymgododd yn fuan i boblog- 
rwydd mawr, a daeth yn un o wyr blaenaf ei enwad yn y Gog- 
ledd. — Yn y tymor hwn, ni fyddai un Cyfarfod Blynyddol yn 
gyflawn, o Gaergybi i Aberystwyth, heb '“ Jones y Bala,” ac yr 
oedd ei weinidogaeth yn llanw y disgwyliadau i'r ymylon. Yn 
haf 1860, aeth am Sul i wasanaethu eglwys y Bedyddwyr Cym- 
reig yn Manchester, pryd y cafodd y fraint o fedyddio JoHN 
CEIRIOG HUGHES, Bardd Cenedlaethol Cymru. Yn 1863 galwyd 
John Jones i weinidogaethu yn Brymbo a Moss. Bu yno am 
tuag wyth mlynedd, ac er na lwyddodd i gadw i fyny rif yr 
aelodau,—y rhai rhwng y ddau le, oeddent 168, pan gymerodd ef 
eu gofal, ac yn 121 pan ymadawodd,—bu yn offeryn i godi Bed- 
yddwyr yr ardal mewn ystyr grefyddol a chymdeithasol, a 
llwyddodd i adeiladu yn Brymbo dy cwrdd eang a golygus. 
Wedi ymsefydlu yn Brymbo, dygwyd ef i gyffyrddiad a_ rhai 
Rhyddfrydwyr pybyr, a daeth i gymeryd dyddordeb mawr mewn 
gwleidyddiaeth, ac i wasanaethu fel goruchwyliwr '“ Cymdeithas 
Rhyddhad Crefydd.” _ Yn ngwanwyn 1871, symudodd i Felin- 
foel, lle y daeth yn un o brif oleuadau yr ardal, ac yn flaenllaw 
gyda phob symudiad da. Gwnaeth enw iddo ci hun ar unwaith. 
Y noson y cyraeddodd ef a'i deulu i Lanelli, cynelid cyfarfod yn 
yr awyr agored yn nglyn ag etholiad cyntaf y Bwrdd Ysgol yn y 
dref. Yr oedd cynwrf mawr yn y wlad y pryd hwnw, oherwydd 
y Ddeddf Addysg Elfenol oedd newydd ddyfod i rym. Yn y 
cwrdd hwnw rhoddwyd gwahoddiad i'r gwr dieithr i anerch y 
dorf. Yn bur fuan wedi iddo agor ei enau, deuwyd i deimlo fod 
dyn mwy na'r cyffredin ar ei draed. Deallai eì bwnc mor 
drwyadl, eglurai y Ddeddf mor oleu, a siaradai gyda'r fath rym 
ac awdurdod, nes sicrhau ei boblogrwydd ag un ergyd. Efe o'r 
dydd RBwnw allan Îu prif arweinydd Rhyddfrydiaeth yn y cylch, 
ac yr oedd ei ddylanwad ar y werin bron yn anhygoel. Bu 
brwydr etholiadol 1880 yn un dra chynyrfus yn Llanelli. — Siar- 
adai John Jones un dydd mewn amryw gyrddau cyhoeddus yn 
ardal Cydweli. Pan ddychwelodd gyda'r tren diweddaf i Lanelli, 
yr oedd y dref mewn berw gwyllt oherwydd i rai Toriaid 
amharchu amryw o weinidogion y dref ar gyfrif eu gweithgarwch 
yn mhlaid yr ymgeisydd Rhyddfrydig. Casglasai torî yn nghyd 
o fla y Clwb Ceidwadol, gan fwriadu gwneyd ymosodiad 
dinystriol, ac mor fawr oedd digllonedd y bobl, fel y methai y 
gwyr penaf a'darostwng y cythrwfl. Daeth John Jones i'r fan 
pan oedd y rhuthr ar gymeryd lle: gweithiodd ei ffordd i'r Clwb 

Ceidwadol, aeth i fyny i'r llofft, ac i'r ffenestr, a gwaeddodd :— 
“* Fechgyn, nid fel hyn y mae enill y dydd: aed pawb adref yn 
ddistaw.” Aeth yn dawelwch mawr ar unwaith: ac wedi rhoddi 
bonllef o ““ Hwre i Jones Felinfoel,” ymwahanodd y dyrfa mewn 
ysbryd da. Teithiodd lawer ar hyd siroedd Caerfyrddin a 
Phenfro i areithio ar '“ Ddadgysylltiad,” a chafodd aml i gwrdd 
brwd ac ystormus. Safai yntau fel derwen yn nghanol y 
dymestl. Weithiau byddai Eglwyswyr yn ei wrthwynebu: ond 
mor helaeth oedd ei wybodaeth o wahanol agweddau y cwestiwn, 
ac mor neillduol oedd ei fedr i ateb gwrthddadleuon, fel y byddai 
yn ddieithriad, a hyny gyda'r rhwyddineb mwyaf, yn dwyn barn 
i fuddugoliaeth, ac yn gwneyd i guradiaid a chanoniaid i edrych 
yn bethau dirmygus o fychain. _ Gwnaeth lawer o waith llen- 
yddol. Ysgrifenodd wmbredd i'r cyhoeddiadau yn mlynyddoedd 
blaenffrwyth ei weinidogaeth. Dygodd drwy y wasg lyfr ar “ Y 
Waldensiaid: eu Hanes, eu Credo, a'u. Dioddefiadau,” ac 
argraphodd gyfrol werthfawr yn dwyn yr enw:—' Llawlyfr 
Etholiadaeth Cymru.” Teimlai ddyddordeb mawr yn newydd- 
iadur yr enwad—Seren Cymru—ac eisteddodd yn ei chadair 
olygyddol am lawer o flynyddoedd. 


Bu yn weinidog da, ffyddlon, a llwyddianus yn Felinfoel am 
yn agos un mlynedd ar bymtheg, ac arddelodd Duw ei waith. 
Cynyddodd yr eglwys o dan ei weinidogaeth, ac adnewyddodd y 
capel, gan ei wneyd yn un o'r addoldai mwyaf dymunol a fedd 
yr enwad. Yr oedd yn bregethwr grymus, gwresog, a hwylus, a 
chymerai ei le yn naturiol yn mysg penaethiaid y Gymanfa. Dyn 
mawr oedd John Jones mewn llawer ystyr: mawr ei gorph, mawr 
ei feddwl, mawr ei galon, mawr ei ddawn, a mawr ei lafur. Wedi 
gwasanaethu ei genedlaeth, trwy ewyllys Duw, mewn amrywiol 
ffyrdd, gorphenodd ei yrfa yn dra disymwth Chwefror 8, 1887, 
yn 52 mlwydd oed, ac wrth y ty cwrdd yn Felinfoel y gorphwys 
ei lwch. 


B. HUMPHREYS. Ganwyd y gweinidog presenol yn Nhaly- 
bont, Chwef. 18, 1856. Bedyddiwyd ef gan yr adnabyddus John 
Jones, wedi hyny o Blaenllechau, yn Mawrth, 1870: dechreuodd 
bregethu yn haf 1872: cafodd dderbyniad i Athrofa Llangollen 
yn Medi, 1874. — Wedi pedair blynedd wrth draed Dr. Hugh 
Jones a Dr. Gethin Davies, ordeiniwyd ef yn Medlock Street, 
Manchester, Gorphenaf 21, 1878, lle y gwasanaethodd gyda 
llawer o gysur, a rhyw fesur o lwyddiant, hyd ei symudiad i 
ddechreu ei weinidogaeth yn Felinfoel, Awst 18, 1889. 


“CYNORTHWYWYR 
EGLWYS. 


“ Yna byddi di i mi yn gynorthwy.” — 
2 Sam. x. 11. 


“ Cynorthwyau "—Evan Thomas—Dyn ieuanc addawol—Dan addysg— 
David Owen—Samson Davies—Dyfod yn Fedyddiwr—Cynorthwywr def- 
nyddiol—David Hughes—Ei faboed—Anffawd boreu oes—Dyfod i Felinfoel 
ìi gadw ysgol—Lletya yn Llwynpiod—Cyhoeddu dau lyfr—Symud i'r Gogledd 
—Maes eang ei lafur—Gweinyddu yr ordinhadau am y tro cyntaf yn 
Llanrwst—Oedfa yn Llanuwchllyn ac enill Jones Ramoth—Cychwyn achos 
yn y Garn ac amryw leoedd eraill ” Hanes am dano yn nglyn a Harlech— 
Pregethu yn Gogerddan—Bedyddio yn Bowstreet ac Aberystwyth—Sefydlu 
eglwys Penrhyncoch—Ei neillduolion—David Hughes ac Abram Tibbott— 
David Hughes a George Lewis—Caradog—Morris Morris—“Adferu” yn 
Felinfoel—Ordeinio yn Glanyferi—Ei lais nerthol—Nodwedd ei bregethu— 
Sen Dafydd Saunders—Ei gwymp—David Jones—Dyfodiad i'r ardal—Ei 
briodas—Ei wasanaeth a'i gymeriad—Elias Davies—Thomas Harris— 
William Hughes—Yn ddarllenwr da—Achos ei enaid yn gwasgu ar ei 
feddwl—Ymuno a'r eglwys—Dechreu pregethu—Cychwyn cyrddau nos Sul 
—Ei ddewis yn ddiacon—Yn wr deallus—Marw yn ieuane—David Rees—Ei 
dylwyth—Ei symudiadau—Daniel Jones—Dyfod o Bwlchygwynt—Ei ordein- 
iad—Yn weinidog Salem—William Rogers—Ei foreu—Yn dechreu pregethu 
—Yn cymeryd gofal Bethlehem—Llafurio o dan anfanteision—John 
Williams—Ei fedydd—Dechreu pregethu—Yn y Coleg—Yn weinidog—Yn 
Genadwr yn India—Samuel Williams—Ei addysg—Maes ei lafur—Walter 
Samuel—Ei fedyddio yn ieuanc—Ei ordeiniad—Ei symudiadau—Cymeriad 
prydferth—Duwinydd addfed—Nodwedd ei bregethu—Henry Rees—Cwrdd 
ag anffawd—Cael addysg dda—Meusydd ei weinidogaeth—Ei nodweddion 
—David Charles—Gweithiwr difefl—Ei lwyddiant—Myfyriwr caled—Pen- 
derfyniad Cwrdd Chwarter Arfon—John Griffiths—Ysgolaig gwych—Efryd- 
ydd dwys—Marw yn ieuanc—Ei goffadwriaeth beraroglus—Llythyr Dr. 
Morris—David Thomas—Brodyr sydd eto ar y maes. 


“* Efe a roddes rai yn brophwydi a rhaì yn efengylwyr.” 
“Gosododd Duw yn yr eglwys * * * gynorthwyau.” Wrth 
edrych yn ol dros hanes eglwys Felinfoel, y mae yn amlwg fod y 
Pen wedi ei bendithio drwy'r blynyddoedd a_thô ar ol tô o 

“* bregethwyr cynorthwyol” da eu gair, ac ymroddedig i achos 
yr efengyl, gartref ac oddicartref. Haeddant sylw yn y gwaith 
hwn ar gyfrif eu llafurus gariad. 


EvANu THOMAS. Yn fuan wedi corpholi yr eglwys yn 1730, 
codwyd Evan Thomas i bregethu. Yr oedd yn wr ieuanc 
dawnus a hynod o obeithiol. Gan ei fod mor addawol pregethwr, 
anfonwyd ef o dan addysg y Parchn. B. Fosket a Hugh Evans, 
M.A.i Athrofa Bristol, fel y gallai ddyfod yn gyfarwydd a'r 
Saesneg, a mwynhau cwrs o hyfforddiant a'i cymwysai i fod yn 
weinidog da i Iesu Grist. Yr oedd yn y sefydliad hwnw tua 
1740, a bu wrth draed y ddau athraw enwog wedi hyny am 
oddeutu dwy flynedd. Yn 1742, dechreuodd ar ei weinidogaeth 
yn Warwick. Aeth yn 1748 i Birmingham. _ Byr fu ei arosiad 
yno, canys dychwelodd yr un flwyddyn i Bristol. _ Yn Rhagfyr, 
1743, sefydlodd yn Trowbridge, sir Wilts, lle y bu yn hynod 
lwyddianus ac y mawr gerid ef gan ei bobl. Yn 1746, symud- 
odd i Bridgewater, ac yno, yn mhen un mlynedd ar ddeg, y 
daeth ei lafur a'i ddyddiau i ben. Gogwyddai o ran ei farn at 
brynedigaeth gyffredinol. Gwr llariaidd ei ysbryd ydoedd, a 
thra phrydferth ei ymarweddiad. 


MoRGAN DaviD. Tua'r un amser, anogwyd Morgan David 
i arfer ei ddawn, a chydsyniodd. Daeth yn bregethwr sylweddol, 
er fod ansawdd ei weinidogaeth yn fwy cyfaddas i adeiladu y 
saint nag i ddeffro pechaduriaid. Rhoddodd wasanaeth gwerth- 
fawr i'r frawdoliaeth am amryw flynyddau. Yr oedd yn ddyn 
'o fuchedd sanctaidd, a hardd ei rodiad. Meddai dalent neillduol 
i drin dysgyblaeth, ac yn y cyfeiriad hwnw bu yn dra defnyddiol. 
Gwr deallus ydoedd, a dwys ei athrawiaeth, er nad o ddoniau 
poblogaidd. Pan oedd yr eglwys, yn 1748, yn son am ei ordeinio, 
“*ni chaed ef, am ddarfod i Dduw ei symud ”' yn 47 mlwydd oed. 


DAVID OwEN. Wedi marwolaeth dau o'r gweinidogion, 
David Owen yn 1765, a John Duckfield yn 1766, yr oedd yr 
eglwys mor brin o ddoniau fel nad oedd ond Morgan Rees i was- 
anaethu yn yr amryw fanaulle yr arferid pregethu. Ond gwelodd 
Duw yn dda alw i efengylu, David Owen, mab yr hen weinidog 
o'r un enw. Nid oes nemawr ddim o'i hanes wedi ei gadw. Y 
cwbl ddywed Joshua Thomas am dano yw, ei fod '“ yn gynorth- 
'wywr pur dderbyniol am rai blynyddau,” ac iddo farw tua 1780. 

SAMSON DaviEs. Yn y llythyr a anfonwyd gan eglwys 
Felinfoel i Gymanfa Capelyffn 1770, hysbysir fod Samson 
Davies, yr hwn a fuasai am yn agos i ddeg mlynedd ar hugain 
yn weinidog gyda'r Presbyteriaid, wedi ei fedyddio a'i dderbyn 
yn aelod. Ymddengys ei fod yn byw yn Nghwmaman. Bu yn 
gymorth mawr yn y weinidogaeth hyd angau. Gwasanaethai 
yn fisol yn ardal Llangyfelach: pregethai y boreu yn y Fagwyrisaf, 
a'r prydnawn yn y Gerdinenfawr, gerllaw y fan lle, wedi hyny, y 
codwyd capel Gerazim. — Wedi bod yn gynorthwywr da a def- 
nyddiol yn yr eglwys hon am ddeunaw mlynedd, yn 1788, daeth 
i ben ddyddiau ei filwriaeth. 


DAVID HuGHEs.. Bu y gwr da hwn o wasanaeth i'r eglwys 
a'r ardal. Ganwyd ef gerllaw Narberth. Derbyniodd addysg 
bur dda yn moreu ei oes, a medrai lefaru yr un mor rhwydd a 
rhugl yn y Gymraeg a'r Saesneg. Pan yn ngwasanaeth rhyw 
foneddiges yn ardal ei febyd, fel amaethwr, syrthiodd o ben 
llwyth o wair, gan anafu ei goes, yr hyn a'i gwnaeth yn gloff 
weddill ei ddyddiau. Bedyddiwyd ef yn Moleston pan tuag 
ugain oed, ac ymddengys mai yno y dechreuodd bregethu. Yn 
1779, daeth i Felinfoel i gadw ysgol. Lletyai yn Llwynpiod gyda 
Evan Thomas, a'i wraig Elizabeth Thomas. Yr oedd Evan 
Thomas yn un o ddiaconiaid yr eglwys, a bu farw yn 1816: bu 
Elizabeth ei wraig fyw hyd 1850, a cheir y cofnod hwn am ei 
marwolaeth yn y Llyfr Eglwys, wedi ei ysgrifenu gan Daniel 
Jones, y gweinidog:—'' 1850. _ Ion. 4ydd. _— Bet neu Elizabeth 
Thomas o Lwynpiod, yn 96 mlwydd oed. Bu Elizabeth Thomas 
yn grefyddol 80 mlynedd heb roddi gofid i'r eglwys trwy ystod y 
tymor maith!!” Yn 1825, bu Ellis Evans, Cefnmawr, yn ym- 
ddiddan a'r chwaer ragorol, ac yn ysgrifenu o'i genau lawer o 
ffeithiau hanes David Hughes, yr hon a'u hadroddai mewn 
dagrau o lawenydd a hiraeth. 


Tra yn aros yn Llwynpiod, cyhoeddodd David Hughes ddau 
lyfr. Yn 1782 y daeth y cyntaf o'r wasg, yn dwyn y teitl can- 
lynol:—'' Tystiolaeth o Ffydd ac Ymarferiad Eglwys Crist yn 
Carter-Lane, Southwarc, yn Llundain: tan Ofal Gweinidogaethol 
Dr. John Gill: A ddarllenir ac a gydsynir a hi ar dderbyniad 
Aelodau. A gyfieithwyd, ac a gyhoeddwyd ar draul Dafydd 
Hughes o Lanelli, yn Sir Gaerfyrddin, ar ddymuniad amryw 
Ewyllyswyr da.” Cyffes Ffydd eglwys Dr. Gill wedi ei throi i'r 

Gymraeg yw y gwaith hwn. Yn 1789, ymddangosodd yr ail yn 
dwyn y wynebddalen:—'' Gogoniant Enw Duw yn Iesu Grist, 
Wedi ei osod allan mewn deuddeg Pregeth ar Ecsod. xxiii. 21. 
Gan y Parch. Mr. Ebenezer Erscin, Gweinidog yr Efengyl yn 
Stirling, yn Scotland. Newydd ei gyhoeddi yn Gymraeg gan 
Dafydd Hughes o gerllaw Llanelli yn sir Gaerfyrddin.” Wedi 
cadw ysgol, a phregethu, a_ llenydda, yn yr ardal mewn parch mawr 
am rai blynyddau, ymadawodd i gylch ag yr oedd mwy o alwad 
am ei wasanaeth. Tua'r amser hwn ffurfiodd Bedyddwyr y De 
genadaeth i Ogledd Cymru, a chyn hir cawn David Hughes, ar 
anogaeth cefnogwyr y mudiad pwysig hwnw, yn symud i'r Gog- 
ledd: a chan y cwynid fod Môn yn cael gormod o sylw y cenadon, 
a'r siroedd eraill yn cael eu hesgeuluso braidd yn hollol, sefyd- 
lodd yn Meirionydd. Yn 1787, ordeiniwyd ef yn Harlech, gan 
Daniel Davies, wedi hyny o Felinfoel, a David Jones o Bontypool, 
i fod, nid yn weinidog y lle, ond yn genadwr yn y darn helaeth o 
wlad a orwedi rhwng y Garn yn sir Gaernarfon ac Aberystwyth 
yn sir Aberteifi. Bu arddeliad mawr ar ei waith yn maes eang 
ei weinidocaeth. Dyn nodedig oedd David Hughes. Cafodd ei 
ran o erledigaeth y tafod gan offeiriaid Eglwys Loegr a gweinidog- 
ion enwadau Ymneillduol. Drwy'r ewbl ymdrechodd yn egniol, 
ac y mae eglwysi amryw yn Nghymru heddyw, sydd yn fîrwyth 
ei lafur. Torai dir newydd o hyd. Yn hytrach nag adeiladu ar 
sylfaen un arall, gwynebai yn ddiofn ar ardaloedd lle yr oedd 
egwyddorion y Bedyddwyr yn anadnabyddus. Ebrill 1, 1787, 
cawn ef yn pregethu ar lan yr afon yn ymyl pont Llanrwst, 
ac yn bedyddio pedwar: ac un o'r pedwar oedd wr ieuanc o'r enw 
Hugh Willams, a ddaeth wedi hyny yn weinidog enwog a 
adnabyddid fel '' Williams, Cheltenham.” _ Yr un prydnawn, 
gweinyddodd Swper yr Arglwydd. Hwn oedd y cymundeb, yn 
gystal a'r bedydd, cyntaf weinyddwyd yn Llanrwst. Yn 1788, 
ymwelodd a Llanuwchllyn, a phregethodd mewn ty anedd. Yn 
yr oedfa hono, enillwyd dyn ieuanc difrifddwys o'r enw John 
Jones, yr hwn oedd eisoes wedi dechreu pregethu gyda'r Anibyn- 
wyr. Daeth hwn yn wr mawr ac yn weinidog enwog yn mysg y 
' Bedyddwyr dan yr enw '“J. R. Jones Ramoth.” 


David Hughes bregethodd gyntaf yn y Garn, yn nhy Catrin 
Morris, ar y testyn, “ Pwy a gyfyd Jacob? canys bychan yw.” 
Llwyddodd yr Arglwydd ei Air. Bu David Morrig, Caerfyrddin, 
yno yn bedyddio saith, a Daniel Davies, Felinfoel, chwech yn 

fuan ar ol hyny: ac yn Rhagfyr, 1785, cawn David Evans, Dolau, 
a Daniel Davies, Felinfoel, yn bedyddio tri eraill, ac yn corpholi 
yr amryw gredinwyr bedyddiedig yn eglwys. David Hughes 
bregethodd gyntaf yn Llanllyfni: efe gynrychiolodd syniadau y 
Bedyddwyr gyntaf yn Abermaw: ac ar brydnawn Nadolig, 1784, 
tra yr oedd trwch o eira ar y ddaear, ceir ein gwron yn pregethu 
yn ydlan Tyddyndrain, yn Llanaelhaiarn. Hwn oedd ymweliad 
cyntaf y Bedyddwyr a'r ardal, ac yn fuan sefydlwyd yno eglwys. 


Yn ngwanwyn 1787, pregethodd David Hughes yn Harlech, 
a daeth dwy ferch ieuane, Margaret Simon a Catherine Williams, 
i'r gyfeillach. Arweiniodd hyn i ganlyniadau dyddorol yn nglyn 
a helaethiad yr achos mewn sir arall. Fel hyn y bu. Trwy ryw 
amgylchiadau aeth plas Gogerddan, ger Aberystwyth, ar osod yn 
niwedd y ganrif cyn y ddiweddaf, a chymerwyd y lle gan Mrs. 
Pool, o sir Feirionydd, ac aeth hi a mab a merch, yn nghyd a 
dwy chwaer iddi, yno i fyw. Yr oedd Mrs. Pool yn fodryb, 
chwaer ei dad, i Robert ab Gwilym Ddu. _ Yr oedd Margaret 
Simon, a ddaeth i'r gyfeillach yn Harlech dan weinidogaeth 
David Hughes, yn nith i Mrs. Pool. — Pryderai y ferch ieuanc 
gryn lawer yn nghylch cyflwr ei modryb a'r teulu yn Gogerddan, 
ac awyddai am ryw foddion i'w deffroi i feddwl am grefydd. Gan 
y gwyddai y byddai David Hughes, a phregethwyr eraill o'r 
Gogledd, yn myned heibio y lle yn mis Mehefin, ar eu ffordd i'r 
Gymanfa yn Nghaerfyrddin, hi a benderfynodd, gyda'i chyfeilles 
Catherine Williams, fyned ì Gogerddan ar ymweliad a'i pherth- 
ynasau, a rhoi gwahoddiad i David Hughes a'i gymdeithion i 
ddyfod yno i bregethu ar eu ffordd i'r Gymanfa, a chymeryd eu 
bedyddio yr adeg hcno, yn y gobaith y byddai hyny o dan fendith 
i ddihuno ei cheraint, ac yn gyfle hefyd i bobl yr ardal gael 
clywed yr efengyl a gweled bedydd am y waith gyntaf. Wedi 
amlygu ei chynllun i'r frawdoliaeth, a chael cydsyniad, cariwyd 
ef allan. Mehefin 8, 1787, aeth David Hughes a thri gweinidog 
arall o'r Gogledd, i Gogerddan, yn ol y trefniadau, a chynaliwyd 
oedfa yn yr hen blas enwog. Cyhoeddwyd yn y cwrdd hwnw y 
byddai bedydd yn cael ei weinyddu ar y l7eg o'r mis, wrth 
iddynt ddychwelyd o'r Gymanfa. Gwnaed yn hysbys y lle a'r 
awr. Parodd hyny furmur mawr drwy y gymydogaeth, ac ar y 
dydd Sabboth penodedig, daeth tyrfa luosog yn nghyd yn mhen- 
tref Bowstreet, i weled peth na welwyd yn yr ardal erioed o'r 
blaen. _ Pregethodd David Saunders, yr hynaf, o Aberduar, a 

bedyddiodd David Hughes y ddwy chwaer ieuanc yn yr afon 
gerllaw. Aeth y cyfan drosodd yn y modd mwyaf gweddus. 
Parodd y fath ddieithr-beth a bedyddio credinwyr mewn afon 
lawer o gyffro a chwilfrydedd yn y wlad o amgylch, ac nid yw 
hyny byth yn anfantais i egwyddorion y Bedyddwyr. O hyny 
allan, yr oedd drws Gogerddan yn agored i bregethwyr yr enwad: 
galwai llawer ar eu teithiau, croesawid hwy yn y plas, a bu 
arddeliad ar eu gweinidogaeth. Cyn pen blwyddyn, bedyddiodd 
David Hughes amryw eraill, ac yn eu mysg chwaer i Mrs. Pool. 
Yn fuan wedi hyny ufuddhaodd Miss Pool. Bedyddiodd bedair 
yn niwedd 1787. Diwrnod pwysig yn hanes Bedyddwyr rhan 
uchaf sir Aberteifi oedd Sul,Mai, 29, 1788. Am naw o'r gloch yn y 
boreu, bedyddiodd David Hughes ddau yn Aberystwyth—dynas y 
bedydd cyntaf yn y dref: yn y prydnawn, yn Penrhyncoch, bed- 
yddiodd ddeg: a'r dydd hwnw y mae yr holl gredinwyr a fedydd- 
iwyd wrth y Bowstreet ac yn Aberystwyth, yn cael eu corpholi 
yn eglwys: gweinyddwyd Swper yr Arglwydd ar y cae glas: ac 
wrth fyned o'r cwrdd hwnw y dywedodd Shon y gôl:—' Yr 
ydym heddyw wedi planu coeden fach na ddiwreiddia y cythraul 
mo honi byth.” 


Dyn hynod oedd David Hughes. Gwnaeth wasanaeth mawr 
i'w enwad, ac y mae iddo enw peraroglus yn hanesiaeth foreuol 
Bedyddwyr siroedd y Gogledd. Ymddengys ei fod yn wr bon- 
eddigaidd a hardd yr olwg: yn ymadroddwr llithrig yn y ddwy 
iaith: o gyneddfau cryfion a doniau poblogaidd, yn ogystal ag o 
ysbryd gwrol a diarswyd. 


Adroddir am dano yn bedyddio unwaith yn Llanuwchllyn, 
ac yn dweyd ar fedydd mor selog, fel yr anfonodd Abraham 
Tibbot—gweinidog yr Anibynwyr yno ar y pryd, a gelyn greddfol 
i'r Bedyddwyr—air atoi ddweyd os deuai efe yno dracheîn ï 
bregethu ar fedydd, y deuai yntau yno i ben cadair ar ei gyfer, i'w 
ateb. Pa fodd bynag, dyfod yno a wnaeth David Hughes 
drachefn: ac anfonodd air at Abraham Tibbott y byddai yn llawen 
ganddo ei weled yno yn ei gyfarfod, yn ol ei addewid. Bu 
Abraham 'Tibbot gystal a'i air: ac efe a ddaeth, gyda rhai o'i 
frodyr, a'i wraig yn ei ganlyn, ac aethant i'r ty lle yr oedd David 
Hughes yn aros dechreu yr oedfa. Wedi cyfarch eu gilydd yn 
garedig, dechreuodd Mrs. Tibbott ymosod ar David Hughes yn 
llidiog, gan ddweyd ei fod ef yn dal damnedigaeth babanod. 

Atebai yntau mai camgymeriad oedd hyny,—nad oedd efe yn 
dal dim o'r fath beth. Ond gwylltiodd y wraig, ac aeth i'r fath 
dymerau, nes y gorfu i Abraham Tibbott a'r brodyr fyned ymaith 
gyda hi rhag cywilydd, a gadaeli David Hughes ddweyd yr hyn a 
fynai ar fedydd, heb neb yno i'w ateb. Mae hanes am dano dro 
arall yn pregethu yn y Garn ar Sabboth cymundeb, a Georce 
Lewis—Dr. George Lewis ar ol hyny—yn digwydd bod yn yr 
oedfa. Eisteddodd George Lewis gyda'r frawdoliaeth wrth y 
bwrdd, gan feddwl cydgyfranogi o'r Swper. Ond daeth David 
Hughes ato, a rhoddes ei law ar ei ysgwydd, gan ddywedyd, 
** Beth yr wyt ti yn ei aros? _ Cyfod, a bedyddier di.” Ond, 
ymaith yr aeth George Lewis heb ei fedyddio. Dynion gwrol 
di-droi-yn-ol fel David Hughes fu yn arloesi y tir yn y Gogledd, 
ac yn hau yr had anllygredig: a ffrwyth eu llafur yw cynauafau 
blynyddoedd diweddarach. Gorphenodd y dyn da hwn ei yrfa 
yn y fiwyddyn gymanfaol 1805—6. Wyr i David Hughes, mab 
ei ferch, ydoedd CARADOG, yr hwn fel arweinydd canu corawl, a 
gurodd y byd yn y Crystal Palace yn 1872. 

Monnrs Monnrs.. Yn y “Gofrestr” o'r eglwysi, yn nghyda'u 
gweinidogion a'u cynorthwywyr, sydd ar ddiwedd “'' Llythyr y 
y Gymanfa”' 1805, ceir enw '“ Moiris Morris” fel pregethwr 
cynorthwyol yn Felinfoel. Yn hanes Cymanfa 1806, dywedir 
fod ' eglwys newydd wedi ei chorpholi yn Lanyferi, a'r brawd 
Morris Morris wedi ei ordeinio yn weinidog iddi.” “Yn niwedd 
Llythyr 1806 hefyd, rhoddir '' Cofrestr o'r eglwysi ” ; ond y mae 
enw Morris Morris wedi diflanu o fod yn “' gynorthwywr '' yn 
Felinfoel, ac yn ymddangos fel gweinidog Glanyferi. Sicr, felly, 
mai yr un person ydyw. Yn hen Lyfr Eglwys Felinfoel cofnodir 
am ''“ Morrig Morris,” yn nechreu 1803, yn cael ei '' adferu.” 
Ychydig wyddys o'i hanes. Nid yw yn debyg ei fod yn aelod 
gwreiddiol o'r eglwys hon, oblegyd nì ymddengys ei enw yn 
rhestr yr aelodau a ysgrifenwyd yn 1794, nac ychwaith yn mysg 
y rhai a fedyddiwyd o'r dyddiad hwnw yn mlaen. Yr unig beth 
groniclir am dano yw ei adferiad, oddieithr fod y frawddeg gan- 
lynol, sydd yn union o dan ei enw yn ngholofn yr adfer, yn 
cyfeirio ato—'' Morris Pontarddyles oddi wrth Arminiaid.” Yn 
y blynyddau hyny yr oedd y cythrwfl Arminaidd yn terfysgu yr 
enwad, a llawer o aelodau, pregethwyr, ac eglwysi, yn cael eu 
diarddel am “Arminiaeth ”': tebygol yw i Morris Morris gwrdd 
a'r gyfryw dynged, ac iddo gael ei le, a'i safle fel pregethwr, yn 

yr eglwys hon. Modd bynag, yr oedd yn un o'i ' chynorthwy- 
wyr” yn 1805. Yn Nghydweli y trigianai, a phregethai i'r 
“* praidd bychan” yno ac yn Nglanyferi: a chan ei fod yn wr o 
ddoniau tra phoblogaidd, tynodd sylw mawr, bu arddeliad ar ei 
weinidogaeth, a bedyddiodd amryw. Yn niwedd 1805, bu Titus 
Lewis, Joseph Harris, Joshua Watkins, a Daniel Davies, yn 
corpholi y saint gwasgaredig yn eglwys yn Nglanyferi, a'r un 
dydd ordeiniwyd Morris Morris yn weinidog. Ar ol hyn aeth yr 
achos yn mlaen am dymor yn llewyrchus a llwyddianus. 


Pregethwr hynod o ddoniol oedd Morris Morris. Meddai 
lais anarferol o gryf a threiddgar. — Yn ei weinidogaeth rhoddai 
ufudd-dod llythyrenol i'r gorehymyn:—'' Llefa a'th geg, nac 
arbed: dyrchafa dy lais fel udgorn, a mynega i'm pobl eu cam- 
wedd, a'u pechodau i dy Jacob.” _ Yr oedd rhyw gyfaddasder 
rhyfedd yn ei ddawn i ddeffroi pobl, ac yn gyffredin gyrai ias o 
arswyd drwy galon y dorf. Hoffai daranu melldithion y ddeddf: 
ymhyfrydai gyhoeddu y desgrifiadau mwyaf echrydus o drueni y 
colledigion. Cartref ei ysbryd oedd tymestloedd a daeargryn- 
faau: nodwedd ei weinidogaeth oedd y dychrynllyd. Ŵrth 
bregethu bloeddiai nes byddai ei lef rymus yn crynu yr addoldy, 
a'i genadwri ofnadwy yn brawychu cynulleidfaoedd. _ Cymerai 
ei safle, fel rheol, ar gopa mynydd Seion, ac oddiyno, o ganol y 
tân a'r mwg a'r mellt a'r taranau, cyhoeddai farn a cholledigaeth 
nes byddai ei wrandawyr yn llewygu gan arswyd. Byddai hefyd 
pan yn pregethu yn curo ei draed gyda nerth yn erbyn llawr y 
pwlpud. — Mewn cyfeiriad eondemniol at yr arferiad hwn y 
dywedodd David Saunders, Merthyr:— 


“* Mae udgorn mawr Cydweli 
Yn bloeddio drwy'r holl wlad, 
A dryllio'r holl bwlpudau 
Yn ganddryll dan ei dra'd.” 


Er gwaethaf pob diffygion, bendithiwyd ei weinidogaeth. 
Daeth Morris Morris yn ddysgawdwr ag yr oedd son am dano yn 
mhell ac yn agos. Cododd egwyddorion y Bedyddwyr i sylw yn 
maes eang ei lafur, a thrwy bregethu a gweinyddu bedydd y 
crediniol ar hyd a lled yr ardaloedd, ger bron y torfeydd a gyrch- 
cnt i glywed a gweled, aeth yr ordinhad yn destyn ymddiddan ac 
yn bwnc ymchwiliad. Er ei ddoniau poblogaidd, ac er iddo gael 
yr anrhydedd o'i osod gan Christmas Evans i bregethu yn 

Nghymanfa Amlwch yn 1807, yn niwedd y flwyddyn hono, ac 
yn mhen union ddwy flynedd wedi ei neillduad i'r weinidogaeth, 
gwyrodd oddiar ffordd cyfiawnder, ac yn Llyfr Eglwys Ferryside 
ceir y cofnod pruddaidd hwn:—'* Morris Morris gweinidog Glan- 
yferi a ddiaelodwyd Tachwedd 22, 1808.”  Cymered yr hwn 
sydd sefyll yn rybudd. '' Trwy anghrediniaeth y torwyd hwynt 
ymaìth, a thithau sydd yn sefyll trwy ffydd. _ Na fydd uchel- 
fryd, eithr ofna.” 


DAvID JONES. — Gwr fu o wasanaeth am flynyddau yn yr 
eglwys hon a'i changenau oedd '' David Jones, Bryngroesfach.'' 
Ewythr iddo oedd Thomas Jones, Caerfyrddin, gweinidog gyda'r 
Methodistiaid, ac awdwr Esboniadau ar “Bum Llyfr Moses,” 
*“ Caniad Solomon,” ““ Llyfr Job,'”' a'r ““ Epistol at yr Hebre- 
aid.” Dygwyd David Jones i fyny yn eglwys Penybont, Llan- 
dysul, a thrwy lythyr oddiyno y derbyniwyd ef i Felinfoel, 
Mehefin 29, 1828... Cyn y dyddiad hwn, yr oedd wedi ymuno 
mewn priodas a gweddw yr hen “offeiriad Clement.” Cymeriad 
hynod oedd y Parch. Thomas Clement. Bu yn offeiriadu yn 
eglwys Llanrhidian. Dyn da ydoedd a dysgedig, ond o duedd- 
iadau ôd. Perchenogai ddwy fferm yn agos ìi Pump Heol: un o 
honynt oedd Bryngroesfîach, i'r hon y symudodd i drigianu. Tua 
1822, adeiladodd fath o ““ gapel anwes ”' ar ei dir ei hun, yr hwn 
a adnabyddid fel “ Capel Clement.”  Cynaliai ynddo wasan- 
aeth crefyddol, ond methodd dynu cynulleidfa. Gwnaeth drefn- 
iadau i'w gorph gael ei gladdu mewn bedd o fewn muriau ei 
gapel, a rhag i'w lwch ymgymysgu a llwch neb arall, gorch- 
ymynodd arch o gareg iddo ei hun. Wedi cael gair fod y coffin 
craig yn barod aeth i'r Fangalch i'w weled, a gorweddodd ar ei 
hyd ynddo, er mwyn cael sicrwydd ei fod yn ddigon o faint i'w 
gorph mawr orphwys yn gysurus. Bu farw yr hen offeiriad yn 
1824, yn 76 mlwydd oed, a chan iddo gael ei gladdu yn yr arch 
hon a wnaed o gareg galch, cyfansoddodd y clochydd y penill 
hwn ar gyfer yr angladd:— 


“ Coffin Clement careg yw, 
Tra paro'r byd fe ddeil ei liw: 
Pan elo'r byd i gyd yn dân, 
Fe lysg yr wyn fel eira mân.” 


Gadawodd y capel yn ei ewyllys i'r Parch. David Davies, gwein- 
idog cynorthwyol yn Nghapel Als, a thadeu y Parch. Llewelyn 

Bevan, D.D., Ll.B., Melbourne, Australia. Cychwynodd yr 
Anibynwyr Ysgol Sul yn Nghapel Clement, ffurfiwyd yno eglwys 
fechan, ac ordeiniwyd y Parch. D. Davies yn weinidog. Dyna 
ddechreuad eglwys Rehoboth. Ond gan i'r hen offeiriad farw 
cyn pen un dydd a blwyddyn ar ol gosod ei enw wrth ei desta- 
ment olaf, yr oedd yr ewyllys yn ddirym, a hawliwyd y capel gan 
ei olynwyr i'r ystad. Yn 1868, wedi gorwedd o honynt ddeu- 
gain mlynedd namyn un yn Nghapel Clement, symudwyd ei 
weddillion i fynwent Rehoboth. 


Fel y nodwyd yn barod, ail briododd Mary Clement, ei 
weddw, a David Jones, Awst 28, 1827. Ymunodd hi, wedi hyn, 
a'r Bedyddwyr. Hi, dybygwn, yw y '' Mary Jones, Bryngroes- 
fach,” y ceir cofnod o'i bedydd gan Daniel Davies yn afon Felin- 
foel, Medi 16, 1832. — Adroddir i'r wraig dda hon, pan yn ym- 
ostwng i ordinhad Iesu Grist, yn union ar ei chyfodiad o'r dwfr, 
godi ei llaw i fyny a dweyd yn hyglyw, “Da yw cydwybod 
rydd ”; a chafodd ei geiriau ar adeg mor ddifrifol effaith ddwys 
ar y gwyddfodolion. 


Bu David Jones yn gynorthwy mawr i'r gangen yn Horeb 
pan oedd yr arch yn symud o dy i dy drwy yr ardal, cyn codi 
pabell y cyfarfod yn 1832. Bu yn dra ymdrechol i gasglu er talu 
am yr adeilad. Pregethai yn rhad, a dywedai na chymerai ddim 
am ei wasanaeth hyd oni byddai y capel yn ddiddyled. Cad- 
wodd ei aelodaeth yn Felinfoel yn hir wedi corpholi eglwys 
Horeb. Gwr tawel a hynaws, cywir a dengar, oedd David 
Jones, a phregethwr derbyniol. Efe ydoedd gweinidog cyntaf 
Ponthenry. Wedi gwasanaethu Duw yn Efengyl ei Fab am 
gyfnod maith, hunodd Taehwedd 4, 1870, yn fab deng mlwydd a 
thrigain. 


ELIAS Davrzs. Mab ydoedd y gwr hwn i'r hen weinidog 
hybarch Daniel Davies. Bedyddiwyd Elias Mai 21, 1815. Nid 
yw yn hysbys pa bryd y dechreuodd bregethu. Gwasanaethodd 
y fam-eglwys a'i changenau am lawer o flynyddoedd, ac efe 
oedd gweinidog cyntaf Salem, Llangenech. Nid oedd wedi ei 
waddoli yn helaeth a doniau ar gyfer y weinidogaeth. Bu farw 
mewn oedran teg. 


THOMAS HARRIS. Aelod gwreiddiol o'r eglwys hon oedd 


I 

Thomas Harris, Llwynhendy, ac yr oedd yn un o'i phregethwyr 
cynorthwyol yn 1840. Dywedir fod “ Twmi Harri” yn ddar- 
llenwr mawr o weithiau hen dduwinyddion, megys Gurnall, 
Charnock, &c. Calfin uchel, anhyblyg, oedd. Cofia Marmora 
am dano yn pregethu ar adnod yn y Rhufeiniaid lle y dywedir i 
Grist farw “dros” bechaduriaid, a gwnai gryn helynt o'r 
gwahaniaeth rhwng ''dros”' ac '*“yn lle.” Dywedai fod y 
dadleuydd yn y llys “ dros,” ond nid “' yn lle,” y troseddwr; ond 
Íod Iesu Grist fel Mechniydd, '“dros,” ac “yn lle.” Nis 
gwyddom nemawr o'i hanes. Deallwn iddo fod yn ffyddlon i'w 
Feistr hyd angau. 


WILLIAM HUGHES. Ganwyd “ William Hugh, Caemawr,” 
yn y Clyn, Mehefin 3, 1798. Dysgodd ddarllen Cymraeg a 
Saesneg yn bur ieuanc. Nid oedd ond ychydig yn yr ardal yn 
gallu darllen yr amser hwnw, a galwai y cymydogion y llane 
William i ddarllen ar brydnawn Sabbothau i'r cleifion, ac eraill, 
er mwyn cael clywed Gair yr Arglwydd. Daeth achos ei enaid 
i orphwys yn ddwys ar ei feddwl yn nyddiau ei ieuenctyd, nes 
gwneyd iddo wylo llawer noson wrtho ei hun. Mewn canlyniad, 
aeth i'r gyfeillach yn Felinfoel, a pharodd ei ddyfodiad lawenydd 
mawr i'r brodyr, a dywedai yr hen Ddaniel Davies, y gweinidog, 
mewn gorfoledd:—'' Diolch i'r Arglwydd am arwyddion ei fod 
ef yn gwrando ein gweddiau am lwyddiant ar ei Air: wele un o'r 
ieuenctyd yn gadael ffyrdd pechod ac anuwioldeb, ac yn dyfod i 
godi y groes i ddilyn yr Oen fu ar Galfaria.” Bedyddiwyd 
William Hugh gan Daniel Davies, Awst 6, 1820. Yn fuan wedi 
ymaelodi, bu yn selog a diwyd gyda'r Ysgol Sul, a rhoddodd 
ynddi fywyd newydd. Dechreuodd gyda difrifwch mawr gyngori 
pobl ieuainc yr ardal, a'u hanog i ffoi at Grist am iachawdwr- 
iaeth. Dechreuodd bregethu yn 1823, yr un amser a_ David 
Rees, Waungrychydd. Wedi bod am rai blynyddau yn gwasan- 
aethu fel pregethwr, sefydlodd gyfarfodydd nos Sabboth. Nid 
oedd un cwrdd yn Felinfoel hyd hyny ond boreu Sul. Llwyddodd 
i gael cynulliadau lluosog yn hwyr dydd yr Arglwydd, ac y 
maent wedi parhau o hyny hyd heddyw. Iddo ef, mae'n debyg, 
y perthyn yr anrhydedd o bregethu gyntaf yn y lle ar nos Sul. 
Wedi priodi a sefydlu yn y Caemawr, hyfrydwch digymysg iddo 
oedd fod ganddo le cysurus, a chydmares hawddgar, i letya 
cenadon Iesu Grist. Yr oedd ei dy yn agored bob amser i 
bregethwyr yr eîengyl. Yn mhen rhai blynyddau, daeth William 

Hugh i gredu mai ei gylch ef yn eglwys Dduw oedd cyngori yn y 
gyfeillach, yn hytrach nag esgyn i'r areithfa: ac wrth weled 
cymwysder ei ddawn at y gwaith hwnw, dewiswyd y pregethwr 
yn ddíacon, a llanwodd y swydd yn anrhydeddus hyd ei fedd. 
Gwr o feddwl treiddgar oedd, a deallus uwchlaw y cyffredin yn 
athrawiaethau a rheolau crefydd. Nid yn aml y bendithiwyd 
eglwys a dyn mor ragorol, ac un a fu o gymaint urddas a gwas- 
anaeth i achos Crist. Bu y gwas da a ffyddlon hwn farw Awst 
27, 1843, yn 45 mlwydd oed. Yr oedd yn gyfaill mawr unwaith 
i David Evans, a phan oedd y gwr hyawdl hwnw yn llanw 
pwlpud Felinfoel, ac yn debyg o sefydlu yn y lle, William Hugh 
ddywedodd ar ddiwedd yr oedfa:—'' Dyna'r Arglwydd wedi ateb 
ein gweddiau, ac anfon i ni weinidog wrth fodd ei galon.” Yr 
oedd hyny yn 1838: ond yn 1843, daeth drygioni y gweinidog i'r 
amlwg, er mawr waradwydd i achos crefydd. Nid hir y bu 
William Hugh fyw ar ol hyny; a chred Marmora fod y siomedig- 
aeth chwerw gafodd yn David Evans, a'r gwarth dynodd y gwr 
hwnw ar yr eglwys, wedi niweidio ei iechyd, a byrhau ei einioes. 
Wyr i'r dyn ardderchog hwn yw J. M. Hughes, gweinidog Elim, 
Penydarren. 


DaAvmp REEs. Mab Waungrychydd oedd David Rees, a 
chyda'i rieni ef, yn yr amaethdy hwnw, y' lletyai Christmas 
Evans ar ei ymweliad a Felinfoel adeg Cymanfa 1813. Bu ei 
dad, John Rees, yr hwn a fuasai yn aelod o'r eglwys am dros 40 
mlynedd, ac yn ddiacon am dros 30, farw yn 1829, gan adael ar 
ei ol naw o blant, y rhai a ddaethant yn wyr a gwragedd mwyaf 
parchus a blaenllaw yr ardal, yn nghylch amaethyddiaeth a 
chrefydd. Yn mysg disgynyddion '' Shon Rees, Waungrych- 
ydd,” ceir lluaws o bregethwyr, cyfreithwyr, meddygon, mas- 
nachwyr, ac amaethwyr goreu Deheudir Cymru. Bedyddiwyd 
David Rees, Tachwedd 2, 1823. Cyn diwedd y flwyddyn hono, 
anogwyd ef i ddechreu pregethu. Derbyniwyd ef i Athrofa 
Bradford. Wedi treulio yr amser arferol wrth draed yr hyglod 
Dr. Steadman, bu yn bugeilio praidd Duw yn Isleham, swydd 
Caergrawnt. Yn niwedd 1845, cafodd alwad unfrydol i Brain- 
tree, swydd Essex, a dechreuodd ei weinidogaeth yn y lle hwnw, 
Ionawr 18, 1846. Yn ddiweddarach ymfudodd i Melbourne, 
Australia, ac yno, wedi blynyddoedd o wasanaeth i grefydd, y 
gorphenodd ei ddyddiau. Gwr urddasol oedd David Rees, a 

gweinidog da i Iesu Grist. Chwaer iddo ef oedd mam y diweddar 
hyawdl Cornelius Griffiths. 


DANIEL JoNEs. Yn '' Hanes y Bedyddwyr ” a gyhoeddwyd 
gan David Jones yn 1889, wrth nodi y pregethwyr godwyd yn 
Bwlchygwynt, dywedir:—' Mr. Daniel John a ddechreucdd 
bregethu yma, ac wedi bod yn ymdrechol, diwyd, a defnyddiol, 
gymudodd ef a'i deulu i Lanelli, lle y mae hyd yma, ac yn 
pregethu yn dderbyniol lle bynag y byddo angenrheidrwydd.” 
Daeth i'r ardal, ac i'r eglwys hon, rywbryd yn chwarter cyntaf y 
ganrif ddiweddaf, oblegyd yn Nghymanfa Penyparc, 1825, yn 
nechreu un o'r cyrddau '' gweddiodd Mr. D. Johns, Felinfoel.” 
Yn Llythyr Cymanfa Llangloffan, 1832, yn mysg y brodyr “'neill- 
duwyd i waith y weinidogaeth” mewn eglwysi a enwir, 
ychwanegir “a Daniel Jones o'r Felinfoel, lle byddo galwad arno 
i weinyddu ordinhadau.” _ Saer oedd y dyn da hwn wrth ei 
alwedigaeth, a chrefftwr gwych, ond bu ar hyd ei oes '“o dan 
dwr” o ran ei amgylchiadau. Ymgymerodd a_ bugeiliaeth 
Salem, Llangenech. Yn '“ Y Bedyddiwr” am 1844, mewn cof- 
nodiad o fedydd a weinyddwyd gan Robert Prichard, yn Llan- 
genech, dywedir fel hyn:—'' Gweddiodd y Parch. Daniel Jones, 
un o weinidogion Salem, yn ddoniol a gwlithog.” Yn y “ Drych 
Blynyddol” am 1849, ymddengys ei enw fel ' gweinidog ” yr 
eglwys hono. Wedi gwasanaethu yr eglwys, ac eglwysi y cylch, 
gyda derbyniad mawr am lawer o flynyddau, hunodd y gwas da 
yn 1860, ac wrth gapel yr Allt y mae ei fedd. 


WILLIAM ROGERS. Ganwyd y dyn gweithgar hwn mewn ty 
o'r enw Ty'rheolbach, gerllaw y Cribyn, Mehefin 16, 1805. _ Pan 
oedd yn chwe mlwydd oed, symudodd ei rieni i Ty'ronen; ac yn 
y bwthyn hwnw, a saif ar y brif-ffordd rhwng Llanelli a Phump 
Heol, ac o fewn milldir i'r lle diweddaf, y magwyd William 
Rogers, '“nes i mi ddyfod,” fel y dywed ef ei hun, '* yn alluog 
yn llaw rhagluniaeth i enill fy mywioliaeth fy hun.” ““ Bedydd- 
iwyd fi,” ebai yn mhellach, ““yn afon Lliedi gan y Parch. Daniel 
Davies, gweinidog hen eglwys barchus y Felinfoel y pryd hyny, 
ar yr unfed dydd ar bymtheg o Dachwedd, 1829.” Wrth droi 
i'r hen Lyfr Eglwys cawn “William Rocher, Pantllydy,” yn cael 
ei fedyddio, yn un o un ar bymtheg, nid yn hollol ar y dyddiad 
a roddir ganddo ef, ond “' Tachwedd 15, 1829.” Yn mhen rhyw 

flwyddyn a haner wedi rhoi ufudd-dod i Grist yn yr ordinhad, 
dechreuodd bregethu. Rhoddwn ei eiriau ef ei hun:—'' Y lle y 
pregethais y bregeth gyntaf oedd mewn ffermdy o'r enw Waun- 
grychydd: fy nhestyn oedd, “Canys ymddangosodd daioni a 
chariad Duw tuag at ddyn.””' — Traddododd ei ail bregeth yn 
Felinfoel, ac wedi dyfod allan o'r gwasanaeth, dywedai na welodd 
neb o'r rhai oedd yn y capel. Wedi bod yn bregethwr cynorth- 
wyol yn y fam-eglwys a'i changenau am dros ugain mlynedd, 
ordeiniwyd eî, Mehefin 6, 1854, yn weinidog sefydlog cyntaf y 
Pwll, Pembre. Yr oedd William Rogers yn bregethwr derbyniol 
a buddiol, a gwnaeth wasanaeth mawr i achos crefydd yn ngwyneb 
anfanteision lawer. Ni chafodd ysgol erioed ond yr Ysgol Sul, 
ac ni allai ysgrifenu hyd nes i'w fab hynaf ei ddysgu. Erys hyn 
yn brawf o'i alluoedd naturiol cryfion, ac o'i benderfyniad di-ildio 
i orchfygu anhawsderau. Dilynai ei alwedigaeth yn ystod blyn- 
yddoedd ei fugeiliaeth. Cyfarfyddodd lawer gwaith a damwein- 
iau o dan y ddaear, ac yr oedd nodau glowr yn amlwg yn 
nghreithiau gleision ei wyneb a'i ddwylaw: eto o Sul i Sul 
porthai y praidd a gwybodaeth ac a deall. Cyflawnodd ei wein- 
idogaeth yn ffyddlawn o adeg ei neillduad yn i854, hyd ei 
ymdd swyddiad yn 1882. Bu farw a choron anrhydedd ar ei 
ben, Ionawr 5, 1884, yn yr oedran teg o 78 mlwydd. Wyr iddo 
yw y gwr ieuane galluog, R. S. Rogers, B.A., gweinidog y Rhos, 
Mountain Ash. 


JOHN WILLIAMS. Bedyddiwyd John Williams yn ieuane yn 
nhymor gweinidogaeth David Evans. “''Bob tro y byddaf yn 
meddwl am John Williams,” meddai Marmora, “' yr wyf yn ei 
weled fel yr oedd yn llanc tâl yn cael ei fedyddio ar foreu Sul 
gan Dafydd Evans.” Dechreuodd bregethu yn Felinfoel, ond 
yn bur fuan wedi hyny symudodd i Gwmafon. Yn Ionawr, 
1850, derbyniwyd ef i Athrofa Hwlffordd, lle yr arosodd am 
bedair blynedd, er cymwyso ei hun ar gyfer gwaith ei fywyd. 
Yn 1854, ordeiniwyd ef yn weinidog eglwysi Llangyndeymn a'r 
Meinciau. Gweithiodd yn y cylch gyda gradd o lwyddiant am 
dros bum mlynedd. Y tymor hwn daeth i deimlo mor ddwys 
dros y pagan, fel y penderfynodd fyned yn Genadwr. Mehefin 
11, 1859, cychwynodd ar ei fordaith i'r India, o dan nawdd y 
Gymdeithas Genadol, a glaniodd yn Caleutta, Hydref 27.  Ys- 
grifenodd hanes ei daith mewn cyfres o lythyrau i Seren Gomer, 
1860. Llafuriodd am flynyddau yn Muttra, Chitourah, ac Agra 

a hyny gyda mesur helaeth o lwyddiant. Yn mhen amser hir, 
gwaelodd ei iechyd, a daeth adref er cael adgyfnerthiad. Yr 
oedd yn bresenol yn Nghymanfa Felinfoel 1875, ac yn pregethu. 
Wedi derbyn adnewyddiad corph ac ysbryd, dychwelodd i faes ei 
lafur yn y wlad bell. Wedi dioddef pwys y dydd a'i wres yn 
Índia am lawer blwyddyn, daeth i Gymru i orphen ei ddyddiau. 
Bu farw yn Abertawe, Tachwedd, 1880. Yr oedd John Williams 
yn ddyn duwiol a da, yn bregethwr galluog, ac yn weithiwr egniol 
yn ngwinllan ei Arglwydd.  Cywsom ei fod yn un o'r siaradwyr 
mwyaf hyawdl yn iaith y brodorion y bu yn eu mysg yn genad 
Crist. 


SAMUEL WILLIAMS. Mab oedd efi Samuel Williams, Gôf, 
ac wyr i'r hybarch David Bowen, gweinidog cyntaf Capel Sion. 
Bedyddiwyd ef gan ei dadeu, Awst 29, 1848. Dechreuodd 
bregethu yn nhymor gweinidogaeth J. D. Thomas. Yn Rhagfyr, 
1857, derbyniwyd ef i Athrofa Pontypool, a threuliodd yno 
bedair blynedd. _ Daeth allan yn ysgolaig gloew. Yn 1861, 
cafodd alwad wresog i Hackleton, sir Northampton, y dref lle y 
bu yr anfarwol Dr. Carey yn brentis crydd. — Wedi gweinidog- 
aethu yno gyda derbyniad mawr am lawer o flynyddau, 
symudodd i Tintern, lle y gorphenodd ei yrfa. Yr oedd yn ddyn 
da a galluog, ac yn weinidog tra chymeradwy. 


WALTER SAMUEL. Ganwyd Walter Samuel, Ionawr 4, 1840. 
Bedyddiwyd ef gan Daniel Jones, Ebrill 4, 1852. _ Dechreuodd 
bregethu yn ddwy ar bymtheg oed. Aeth i Athrofa Hwlfforad 
yn 1857. Ordeiniwyd ef yn Rhuddlan, Mai, 1860. Symudodd 
i Gwmbach, Aberdar, yn Mawrth, 1865, ac i Windsor Street, 
Lerpwl, Mai, 1878, lle y llafuriodd gyda ffyddlondeb diball am 
chwarter canrif. Ymddiswyddodd oherwydd gwaeledd ei iechyd, 
Mai, 1903, a bu farw Hydref 28, 1904, yn 64 mlwydd oed. Un 
o'r dynion anwylaf, ac un o'r cymeriadau prydferthaf a droediodd 
y ddaear erioed oedd Walter Samuel. Yr oedd yn wr o ysbryd 
hynaws, llednais, pur, duwiolfrydig, llawn o fwyneidd-dra ac o 
wyleidd-dra. Drwy ddarllen llawer, a meddwl yn ddwys, daeth 
yn dduwinydd addfed. Deallai ei Feibl, sylfaen a hanfod duwin- 
yddiaeth, yn dda. Medrai bregethu yn rhagorol. _ Pregethwr 
oedd. Darostyngai bobpeth dan warogaeth i weinidogaeth y 
Gair. Pregethu oedd ei hoff waith. Fel y dywed ei gyfaill 
anwyl, Mr. Powell, Lerpwl:—'' Gyda'r gwirioneddau a'r prof- 

iadau mwyaf ysbrydol yr ymhoffai aros... Yr oedd gartref yn 
nghysgod croes Crist, a dan yr aden ddwyfol, yn mhorfeydd 
gwelltog, a gerllaw dyfroedd tawel y Salmau a'r Prophwydi, ac 
yn mhrofiadau duwiolion yr Hen Destament a'r Testament 
Newydd. Yn y dwyfol a'r tragwyddol yr ymhoffai fyw, symud, 
a bod. Yn Nuw, a chyda'r duwiol, yr oedd ei wynfyd. Dichon 
fod tuedd ei bregethau yn îwy at adeiladu, perffeithio, a diddanu 
y saint, nag at ysgwyd a deffroi yr anychweledig a'r anystyriol. 
O leiaf, nolweddid ei bregethau gan y goleuni tyner a'r llais 
distaw main, yn hytrach na chan y mellt fforchog a'r taranau 
rhuol. Yr oedd llawer mwy o Galfari nag o Sinai, o nefoedd nag 
o farn, yn ei bregethau. Dyna'r dyn a dyna'r pregethwr. Yr 
oedd yr hyn y gwnaeth Duw ef, a bu yn ffyddlon i'w natur a'i 
Dduw." 


HENRY REES. Ganwyd Henry Rees yn 1834, bedyddiwyd 
eî Awst, 1849, gan Daniel Jones, a dechreuodd bregethu yn ystod 
gweinidogaeth J. D. Thomas. Pan yn bymtheg oed, cyfarfydd- 
odd a damwain wrth ddilyn ceffylau, a bu raid tori ymaith ei 
goes. Trwy yr anffawd flin hon, daeth iddo y ffawd o gael 
addysg dda. Yn ychwanegol at yr amser a dreuliodd yn Ysgol 
Frytanaidd, Felinfoel, bu yn mwynhau breintiau Coleg Normal- 
aidd Dr. E. Davies, Abertawe. Yr oedd yn ysgolaig rhagorol, 
ac yn medru siarad a phregethu yn llithrig yn y ddwy iaith. Ar 
ol gorphen ei ysgol, aeth ar daith i Ogledd Cymru, a_ chafodd 
alwad i gymeryd gofal eglwys Llanelwy, ac ordeiniwyd ef 
Hydref 11, 1860. Llafuriodd yno hyd 1862. Y flwyddyn hono, 
ymsefydlodd yn Llanrwst, lle y bu lwyddianus. Symudodd cyn 
hir i Talywern, oddiyno i Trefforest, ac wedi hyny i Lwynpia. 
Efe oedd gweinidog cyntaf Jerusalem, Llwynpia, lle y dechreu- 
odd ei weinidogaeth yn 1873. Gwr oedd Henry Rees o dymer 
boethlyd, o ysbryd dewr, ac o argyhoeddiadau dyfnion. Pregethai 
yn fywiog, gwresog, a miniog. O ran ei ddull yr oedd yn fwy 
difrifol a thanbaid nag o dyner ac enillgar, ac apeliai ei weinidog- 
aeth yn fwy at y gydwybod nag at y serchiadau. Bu farw 
Mehefin 20, 1875, yn 41 mlwydd oed, ac wrth Libanus, Trefforest, 
y gorphwys ei lwch. Cefnder iddo yw John Rees, gweinidog 
Pontrhydyryn. 


DaAvip CHARLES. Nis gwyddom nemawr ddim am foreu oes 
y dyn ieuanc hwn. Nid cywir dweyd mai “' yn amser y Parch. 

D. Edwards y dechreuodd bregethu, gan nad oedd ond pedair 
oed pan wasanaethai y gwr hwnw eglwys Felinfoel. Aeth i'r 
weinidogaeth heb gwrs athrofaol. Ordeiniwyd ef yn weinidog 
eglwys Porthmadog yn 1864, a derbyniwyd ef i'r Gymanfa yn 
Llanllyfni, Mehefin 21, 22, y flwyddyn hono. Dechreuodd ar ei 
waith yn llawn brwdfrydedd. Er nad oedd yr aelodau yn rhifo 
ond 60 pan sefydlodd yn eu mysg, gweithiasant gydag egni, a 
chyn pen blwyddyn, yr oedd y ddyled o £150 wedi ei thalu, yr 
eglwys mewn cyflwr llewyrchus, ac yn son am gael cysegr 
newydd. Daeth y gweinidog ieuanc i hawlio sylw fel pregethwr. 
Gosodid ef i bregethu mewn lleoedd amlwg yn Nghyfarfodydd 
Chwarterol a Chymanfaol y sir. Gwisgai yr achos yn Mhorth- 
madog agwedd newydd. Aeth hen fan eu cyfarfod yn rhy fach 
i gynwys y gynulleidfa, ac aed ati gydag yni i adeiladu capel 
hardd a chyfleus, gwerth mil o bunau, ““yr hwn,” ebai gohebydd, 
“sydd yn llenwi yn gyflym o wrandawyr astud.” Pan oedd yr 
eglwys mor weithgar a llwyddianus, a rhagolygon yr achos mor 
deg a disglaer, daeth cwmwl ar draws y ffurfafen. _ Collodd y 
gweinidog ieuanc ac egniol ei iechyd, a bu farw yn nhy ei rieni, 
Medi 14, 1867, yn 28 mlwydd oed, ac yn Felinfoel y cafodd le 
bedd. Tristwch a lanwodd galon yr eglwys yn Mhorthmadog, a'r 
Gymanfa yn sir Garnarfon, oherwydd colli o honynt wr ìeuanc o 
werth a phwysau David Charles: ac yn Nghyfarfod Chwarter 
Capel y Beirdd, Medi 29, 30, pasiwyd y penderfyniad canlynol:— 


“ Ein bod ni fel Cwrdd Chwarter yn teimlo yn ddwys ac yn cyd-alaru 
yn ddiffuant a'r eglwys yn Mhorthmadog, oblegyd marwolaeth anisgwyl- 
iadwy a chynamserol ei gweinidog anwyl, sef y brawd ieuanc talentog a 
gobeithiol, y Parch. David Charles, yr hwn oedd yn fyfyriwr caled a 
diorphwys, yn feddyliwr dwfn a galluog, yn weinidog gweithgar a llwydd- 
ianus, yn bregethwr coeth, meddylgar, a phoblogaidd, yn frawd a chyfaill 
cywir a dirodres, ac yn Gristion gloew mewn barn a buchedd.” 


JOHN GRIFFITHS. Ganwyd John Griffiths (Gildas Wyn), yn 
amaethdy Tanygraig, yn Rhagfyr, 1848, bedyddiwyd ef gan 
Moses Roberts, Tachwedd 6, 1859, ac yn ystod gweinidogaeth 
yr un gwr y dechreuodd bregethu. Cafodd addysg dda. Bu yn 
Pupil Teacher yn Ysgol Frytanaidd Felinfoel am bum mlynedd, 
ac am yn agos i bedair blynedd yn fyfyriwr dwys yn Athrofa 
Pontypool: ond er galar dwys i'r eglwys, a cholled ddirfawr i 
achos crefydd, bu farw Hydref 10, 1868, ddau fis cyn ei fod yn 
25 mlwydd oed. Dyn ieuanc eithriadol oedd John Griffiths. 

Yr oedd mor lednais ei ysbryd, mor foneddigaidd ei ymddygiad, 
mor helaeth ei ddoniau pregethwrol, mor gryf ei ddeall, ac mor 
ddisglaer ei grefydd, fel, er ei fod wedi marw er's dros ddeugain 
mlynedd, erys ei goffadwriaeth hyd heddyw yn fendigedig, a'i 
enw yn berarogl. Rhoddwn yma lythyr a dderbyniasom oddiwrth 
Dr. Morris, F.R.G.S., Treorchy, yr hwn oedd gyd-fyfyriwr yn 
Mhontypool a'n gwrthrych, yn yr hwn yrhydd ei farn am 
gymeriad a theithi meddyliol John Grifntths:— 


Glyn Villa, Treorchy, 
Ebrill 6, 1909. 


Anwyl Frawd, 

Yr wyf yn cofio yn dda am y brawd John Griffiths (Gildas Wyn) yn 
Athrofa Pontypool. Yr oedd yn yr hen Athrofa pan yr aethum i yno, ac 
wedi treulio blwyddyn yn y sefydliad. Derbyniwyd fi yn Awst, 1866, felly 
yntau yn i865. Buom gyda'n gilydd am dair blynedd, canys cafodd ef ei 
freintio ar gyfrif ei fedr a'i lwyddiant a'r Bedwaredd flwyddyn, yr hyn 
nad oedd yn gyffredin. Ein Hathrawon oeddent y Parch. T. Thomas, 
D.D., a'r Parch George Tbomas, M.A Daeth Mr. James Sully, M.A. (yn 
awr Dr. Sully, y Psycho ogist byd-enwog) yn Athraw ddiwedd ein tymor ni. 
Meddyliai yr Athrawon yn uchel iawn am John Griffiths. Ymddangosai 
i ninau fel Myfyrwyr yn ddyn ieuanc uwchraddol yn mhob ystyr. Cafodd 
well manteision addysg cyn ei dderbyn i'r Athrofa na'r rhan fwyaf o'r 
Myfyrwyr, ac yr oedd yn waddoledig mewn modd neillduol a thalenïau ac 
a doniau a wrteithiaeai ìi fesur mawr iawn. Fel myfyriwr, enillodd safle 
uchel yn mhlith y Myfyrwyr, ac fel Pregethwr medrusyn y ddwy iaith, yr 
'oedd yn uwch o'i ysgwyddau na neb o'i gyd-fyfyrwyr. Yr oedd yn 
bregethwr Cymraeg doniol: ond fel pregethwr Seisnig ystyrid ef yn un o'r 
.goreuon yn eì ddydd. Yr oedd yn ddarllenwr ac yn efrydydd caled. Eis- 
teddai drwy'r nos i ddarllen yn aml, ac yn amlach astudiai yn ei wely yn 
ngoleu'r ganwyll Nid wyf heb gredu fod a fyno ei efrydiadau nosawl ag 
amhariad ei iechyd i raddau helaeth. Yr oedd yn boblogaidd iawn yn yr 
eglwysi. Yr oedd John Griffiths yn “sent for” yn amlach na neb arall 
'Cafodd alwadau a chynygion lu. Bu yn Weinidog yn yst:iod ei racations 
yn y Coleg amryw droion. Fel bardd Seisnig a Chymraeg disgleiriai yn 
anghyffredin. Cyfansoddai yn y Mesurau Rhyddion gyda rhwyddineb 
mawr, a gwelsom mewn aml i “ALBUM” linellau tlysion gyfansoddwyd 
gan “Gildas Wyn.” Cerid ef yn angerddol gan bawb o honom, a bu ein 
hiraeth yn ddirfawr pan dorwyd ei degwch mor gynar. Bu farw cyn 
gorphen ei bedwaredd flwyddyn yn Mhontypool. Brawd anwyl, cyfaill 
pur, Cristion gloew, a myfyriwr nodedig ydoedd. Mae yr adgofion am 
dano yn tynu dagrau o'm llygaid yr awrhon, er yr hir amser er pan daear- 
wyd ef yn mynwent y Felinfoel. Cofion pur. 


Yr eiddoch yn gywir, 


W. MORBIS. 
Parch. B. Humphreys 

Dyna dystiolaeth gwerth byw er ei henill. Trueni i fywyd 
mor lawn o addewid ddyfod i ben mor fuan. Beth fuasai y gwr 
hwn pe cai fyw? Cred, a dywed, pobl Felinfoel heddyw, mai 
“John Griffiths, Tanygraig,” yw y dyn ieuanc galluocaf a 
godwyd erioed yn yr eglwys. 


DaAviD THOMAS. Ganwyd David Thomas yn y Beili Glas, 
Chwefror 8, 1842. Bedyddiwyd eî gan J. D. Thomas, Ionawr 
9, 1858. Dechreuodd bregethu pan yn 17 oed, ac ordeiniwyd ef 
pan yn 21, yn Nghapelgwyn a Bodedern, Môn. Bu wedi hyny 
yn bugeilio yn Penygelli, a manau eraill yn y Gogledd ; ac yn y De, 
bu yn gofalu am Trimsaran ac Aberaeron. Fel Is-arolygwr o 
dan Gwmni Yswiriol, bu raid iddo roddi i fyny bob gofal gweini- 
dogaethol: ond parhaodd hyd y diwedd i bregethu bob Sul. Bu 
yn trigianu yn Llandysul, Llandilo, Caerfyrddin, a Llanelli, ond 
dychwelodd yn nherfyn ei oes i'w hen gartref. Yr oedd yn ddyn 
addfwyn, tangnefeddus, ac yn bregethwr cynes, hwyliog. Bu 
Îerw Awst 16, 1905, yn 63 mlwydd oed, ac yn Felinfoel, lle 
beddrod ei dadau, y gorphwys ei weddillion. 


BRODYR AR Y MAES. Erys amryw o blant yr eglwys ar y 
maes heddyw.—W. Bowen James. _ Ar ei ymadawiad o Hwl- 
ffordd, ordeiniwyd ef yn Llangynidr: y mae er's blynyddau 
bellach yn Genadwr yn India.—Daniel Davies. _ Dewiswyd ef 
yn ddiacon yn 1875. Yn Ebrill, 1884, dechreuodd bregethu: 
ordeiniwyd ef yn Trimsaran, Gorphenaf yr un flwyddyn: er 1887, 
bugeilia eglwys Gerazim, yn Morganwg.—W. A. Williams. Ar 
orpheniad ei dymor yn Hwlffordd yn 1887, neillduwyd ef yn 
weinidog yn Ferryside: symudodd i Blaengarw yn 1897.—David 
Davies. _ Bu dan addysg yn Nghaerdydd, ac ymsefydlodd yn 
Pontnewydd, Mynwy, yn Medi, 1898.—William Lewis. Dech- 
reuodd bregethu Mai 15, 1892: ar ol y tymor arferol yn Aber- 
ystwyth, dechreuodd ei weinidogaeth yn Ffynonhenry, Mehefin 
30, 1897.—Henry James Williams. Wedi derbyn addysg yn 
Mhrifysgol Caerdydd, ordeiniwyd ef yn Capel Isaf, Brycheiniog, 
Mehefin, 19083: mudodd i Lanfihangel Nantbran yn 1908.— 
Thomas Williams. _ Dechreuodd arfer ei ddoniau Chwefror 28, 
1904; y mae yn awr yn fyfyriwr yn y Pastor's College.— 
W. Benjamin Thomas, yr ieuengaf o'r plant, a bregethodd am y 
tro cyntaf yn y gyfeillach, Chwefror 19, 1909. Yn ychwanegol 

at yr uchod, ceir brodyr da eraill a gychwynasant eu bywyd 
crefyddol yn Felinfoel, ond a ddechreuasant bregethu mewn 
eglwysi eraill, megys,—Yr Hybarch D. W. Morris (Marmora). 
Yn yr eglwys hon, yn amser David Evans, yr ymwasgodd ef at 
ddysgyblion yr Arglwydd, er mai yn Ngwmafon y bedyddiwyd 
ef, ac y dechreuodd bregethu.—Benjamin Morgan. _ Brodor o 
Felinfoel oedd ef, ac yma y cafodd ei fedyddio. _ Dechreuodd 
bregethu yn ardal Abertawe. Ordeiniwyd ef yn weinidog heb 
ofal eglwys yn 1887. Bu farw yn ddiweddar.—John Henry 
Nichols. Bedyddiwyd ef yn Felinfoel. — Dechreuodd bregethu 
yn y Deml, Casnewydd. Galwyd ef i fugeilio eglwys Pontsenni. 
Byrhawyd ei nerth ar y ffordd, ac wedi gweinidogaeth fer, bu farw 
Mai 23, 1906, yn 30 mlwydd oed.—T. R. Price. Wedi bod yn 
aelod a diacon yn yr eglwys hon am flynyddau, symudodd y 
brawd da hwn i fyw i Aberdar, ac y mae yn ddiweddar wedi 
dechreu srfer ei ddawn i bregethu ar gymelliad eglwys Calfaria. 


CYMANFAOEDD YR EGLWYS. 


5“ Dyma wyliau yr Arglwydd, y rhai a gyhoeddwch 
yn gymanfeydd sanctaidd.” — 
Lef. xxiii. 37. 


Cymanfa Ilston 1650—Diflaniad Cyrddau cyhoeddus—Cymanfa Llun- 
dain 1689—Ffurfio Trysorfa—Mabwysiadu Cyffes Ffydd—Cynrychiolwyr o 
Gymru—Mewn undeb a Chymanfe Bristol—Ailgychwyn Cymanfa Cymru— 
Dull cynaliad—Ymgyngori nid pregethu—“Llythyr” y Gymanfa—Cyman- 
faoedd nodedig yn Felinfoel—Cymenfa 1710—Cymanfa 1718—Pregethwr— 
Mater mwyaf neillduol—Tymor tywyll ar Ymneillduaeth—Deddf. Sism— 
Ofni gorseddiad yr Ymgeisydd—Gelyniaeth Bolingbroke—Bradbury a 
Burnet—Cytundeb rhyngddynt—Marwolaeth y frenines—Llawenydd—Dir- 
prwyaeth at y brenin newydd—Sên Bolingbroke, a'r ateb—Sul cyntaf yn 
Awst—Cymanfa 1725—Samuel Jones—Ymraniad Rhydwilym—Gofid i'r 
eglwysi—Dyddiau ympryd a gweddi—Cymodi y ddwyblaid yn nghynadledd 
Felinfoel—Llawenydd a diolch—Cymanfa 1755—Roger David yn pregethu— 
Corpholi Felinfoel yn eglwys—Cymanfa 1749—Gofal am uniongrededd— 
Llyfr offeiriad. ar Fedydd babanod—Atebiad Joshua Thomas—Griffith 
Thomas a David Thomas yn pregethu—Pregeth ymadawol Griífith Jones— 
Braslun o'i hanes—Morgan Jones, Ll.D.—Cymanfa 1766—Galar yr eglwys— 
Timothy Thomas a Hugh Evans, M.A. yn pregethu—Pwnc arddodiad 
dwylaw—Yn asgwrn cynen—Mwyafrif yr eglwysi dros yr arferiad—Pender- 
fyniad Llanwenarth—Capel Rhydwilym—Llyfr Timothy Thomas—Pwynt yr 
anghydwelediad yn y Dolau, 1765—Dyfod i gyd-ddealltwriaeth yn Felinfoel 
—Heddwch parhaol—Cymanfa 1794—Felinfoel y pryd hwnw—“ Cymanfa 
Christmas Evans”—Camgymeriadau—Cynulliad y saint—Y pregethwyr— 
Odfa “y bachgen un llygad ”—Sefydlu ei gymeriad—Cymanfa 1813—Lle 
ei chynaliad—Gwyr enwog yn cymeryd rhan—Cymanfa i848—Penderfyn- 
iadau y Gynadledd—Y cyrddau cyhoeddus—Cymanfa 1875—Pregethwyr— 
Cymanfa 1899—Trefn y gwasanaeth—Gwyl i'w chofio yn hir. 


Tair eglwys—Ilston, Gelli, a Llanharan,—oedd yn ffurfio 
Cymanfa gyntaf Bedyddwyr Cymru, yr hon a gyfarfu yn Ilston, 
Tach. 6, 7, 1650. Cynaliwyd hi yn gyson yn ystod Gweriniaeth 
Cromwell: ond wedi dychweliad Charles II., dechreuodd yr 
erledigaeth ofnadwy a barhaodd hyd ddiorseddiad Iago II. Yn 
ystod yr amseroedd blinion hyny, gosodwyd terfyn ar gyfarfod- 

ydd cyhoeddus yr Ymneillduwyr. Pan esgynodd William a 
Mary i'r orsedd, yn 1688, ac y pasiwyd Deddf Goddefiad, yr hon 
oedd yn sicrhau rhyddid crefyddol, anfonwyd llythyrau gan 
weinidogion y Bedyddwyr yn Llundain, atb eu brodyr drwy y 
deyrnas, i'w hanog i anfon henuriaid a chenadon i gyfarfod 
cyffredinol oedd i gael ei gynal yn y Brifddinas, Medi 9, 1689. 
Ar y dyddiad hwnw, cyfarfu cynrychiolwyr dros gant o eglwysi 
Bedyddiedig, ac yn eu plith saith o weinidogion o'r Dywysogaeth. 
Yn y cynulliad mawr hwnw o Genadon yr eglwysi oedd newydd 
ddyfod allan o '' gystudd mawr” erledigaeth lem a_ barhaodd 
am wyth mlynedd ar hugain, penderfynwyd ffurfio Trysorfa trwy 
roddion gwirfoddol yr eglwysi i dri amcan,—cynorthwyo yr 
eglwysi gweiniaid, anfon pregethwyr i feusydd newyddion, a chyf- 
ranu addysg i bregethwyr ieuainc; yno, hefyd, y mabwysiadwyd 
y Gyffes Ffydd a adnabyddir wrth yr enw '' CYFFES FFYDD 
LLUNDAIN, 1689.” Arwyddwyd hi gan ddau ar bymtheg ar 
hugain o weinidogion a chenadon, o'r rhai yr oedd dau o Gymru, 
sef William Prichard, Llanwenarth, a Christopher Price, Aber- 
gafenni. Bu eglwysi Cymru mewn undeb a Chymanfa Llundain 
hyd nes iddi gael ei rhanu, er mwyn cyfleusdra, yn 1692, pryd yr 
unwyd hwy a Chymanfa Bristol. Cynaliai hon ei chyfarfodydd 
blynyddol ar gylch yn Bristol a Taunton, ac iddi hi y perthynai 
y Bedyddwyr Cymreig o 1698 hyd 1699, pan y penderfynasant 
ffurfio Cymanfa yn eu gwlad eu hunain. _ Ac yn Llanwenarth, 
Mai 8, 1700, wedi bwlch o dair blynedd a deugain, ail gychwyn- 
wyd Cymanfa Cymru. 


Yn y blynyddau cyntaf, ac am gryn amser, yr oedd dull 
cynaliad y Gymanfa yn hynod o syml. Cyfarfyddai cynrychiol- 
wyr yr eglwysi am ddau ddiwrnod. — Treulient y dydd cyntaf 
mewn gweddio ac mewn ymgyngori ar wahanol faterion yn nglyn 
ag achos crefydd. Nid cyfarfodydd pregethu oedd y gwyliau 
blynyddol hyn ar y dechreu. ''The primitive design of asso- 
ciating was private consultation” (Hist. of Assoc.). Yn Nghy- 
manfa 1703 y traddodwyd pregeth gyntaf. Yr ail ddydd, ar ol 
pregeth, a chael “' ychydig o luniaeth,” cwrddai y gweinidogion 
a'r cenadon i ddarllen y llythyrau oddiwrth yr eglwysi at y Gy- 
manfa: yn y gynadledd penodent frawd i ysgrifenu llythyr oddi- 
wrth y Gymanfa at yr eglwysi. Disgwylid i'r Cyfarchiad hwn 
fod yn barod erbyn naw o'r gloch boreu dranoeth, pan y deuent 
yn nghyd i'w wrando, ac os yn foddhaol, ei gymeradwyo. Yna 

ymneillduai y cenadon i ryw le cyfleus: byddai un yn darllen 
“* Llythyr y Gymanfa,” a'r lleill yn ei ysgrifenu oreu y gallent, 
er mwyn cael adysgrif o hono i fyned adref i'r frawdoliaeth a 
gynrychiolent. _ Yn y dull trafferthus ac aneffeithiol hwn yr 
anfonai y cyfarfod blynyddol ei genadwri at yr eglwysi, hyd nes 
y cytunwyd, yn Nghymanfa Cilfowyr, yn 1760, fod '* Llythyr ”' 
y Gymanfa i gael ei argraphu, ac o hyny hyd heddyw, am gant 
a haner o flynyddau yn ddifwlch, cariwyd allan y penderfyniad. 


Cynaliwyd yn Felinfoel amryw o Gymanfaoedd nodedig. 
“Mae Llanelli” [Felinfoel], ebai Joshua Thomas, ““ yn hynod 
am ddibeniad y ddau gynwrf, ar wn ìi, a wnaeth gyda'r mwyaf o 
flinder yn mhlith eglwysi y Bedyddwyr yn Nghymru yn yr oes 
hon a'r oes ddiweddaf.” _ Yn nes yn mlaen, cawn weled beth 
oedd '“ y ddau gynwrf.” _ Wrth alw sylw at yr amryw Gyman- 
faoedd nis boddlonwn ar osod y penderfyniadau a'r gweithredoedd 
ger bron fel ffeithiau noethion, am y tybiwn y byddant yn fwy 
buddiol a dealladwy ar ol eu dilladu yn ngwisg yr amgylchiadau. 


CYMANFA 1710. Nid yw ar ddu a gwyn yn mha le y cynaliwyd 
Cymanfa y flwyddyn hon. Tybia Joshua Thomas y gallai fod yn 
Felinfoel. Os yw hyny yn gywir bu yma Gymanfa ddau can 
mlynedd namyn un i eleni, ac felly yr haî cyntaf wedi adeiladiad 
y capel. Nid oes sicrwydd o hyn, am nad oes ar gael olion o'i 
hanes. 


CYMANFA 1718. Bu y Gymanfa yma y flwyddyn hon. Pen- 
derfynwyd yn y Blaenau, y flwyddyn flaenorol, fod '“y brawd 
Morgan Griffiths i bregethu '' yn Felinfoel, ““ os amgen y brawd 
John Harris.” Gweinidog Hengoed oedd Morgan Griffiths, gwr 
diflino yn ei ymdrechion gydag achos yr efengyl. Arddelwyd 
ei weinidogaeth yn amlwg gan yr Arglwydd: ac yr oedd yn fawr 
ei glod yn eglwysi y saint, ar gyfrif ei gymeriad uchel, ei lafur 
dibaid, a'i ddoniau toddedig ac enillgar. Gweinidog y Blaenau 
oedd John Harris. Yr oedd yn bregethwr meddylgar a bywiog, 
a bu yn dra llwyddianus yn ei weinidogaeth. Nid oes sicrwydd 
pa un o'r ddau oedd pregethwr Cymanfa y flwyddyn hon. Nid 
yw hen gofnodion y dyddiau hyny yn hysbysu pwy fyddai wedi 
pregethu, ond yn unig pwy oedd i bregethu yn y Gymanfa nesaf. 
Tybiwn mai Morgan Griffiths bregethodd. _ Ei enw ef sydd yn 
mlaenaf yn y penderfyniad, ac y mae fod John Harris yn cael ei 

enwi i bregethu yn y ddwy Gymanfa ddilynol yn brawf tebygol 
nad efe gyflawnodd y gwasanaeth hwnw yn Felinfoel. 


Mater mwyaf neillduol y Gymanfa hon oedd '' Y GYDNAB- 
YDDIAETH O DDAIONI YR ARGLWYDD YN EI WAITH YN GOSOD BRENIN 
MOR DYNER AR DEYRNGADAIB PRYDAIN.” Yr oedd hyn bedair 
blynedd ar ol esgyniad y brenin '' tyner ”' i'r orsedd. Nid an- 
fuddiol fyddai gair o eglurhad ar helbul yr amserau, a'r ym- 
wared. Tymor tywyll a chymylog ar yr Ymneillduwyr trwy y 
deyrnas oedd y cyfnod o gylch 1714. Gelwid dwy blaid wleid- 
yddol y dyddiau hyny yn Whigiaid a Toriaid. Ymlynai y Toriaid 
wrth Eglwys Loegr, a ffieiddient yr Anghydffurfwyr: eu llef hwy 
oedd:—''I lawr a'r Ymneillduwyr: mae'r Eglwys Sefydledig 
mewn perygl.” Ceisiai y Whigiaid sefydlu rhyddid crefyddol, a 
ffurfio deddfau fyddai yn sicrhau chwareu teg i bawb: eu llef hwy 
oedd:—'' Nodder yr Ymneillduwyr: mae'r Olyniaeth Brotestan- 
aidd mewn perygl.” Yn nyddiau olaf y frenines Anne, y Toriaid, 
gelynion Ymneillduwyr, oedd mewn awdurdod, a gwnaent yr oll . 
yn eu gallu i'w drygu a'u niweidio. _ Blaenor y Toriaid oedd 
Arglwydd Bolingbroke, ac yr oedd, yn y tymor dan sylw, yn 
uchel yn ffafr y frenines. Yr oedd dau beth yn arbenig, y pryd 
hwnw, yn gyru ias o arswyd drwy galon Ymneillduaeth: (1) Un 
peth oedd “ Deddf Sism.” _ Ni fu cyfraith mwy gwarthus na 
hon erioed ar Ddeddflyfr Prydain Fawr. Ei hamcan oedd llethu 
athrofeydd ac ysgolion Ymneillduol. Cadwai Anghydffurfwyr 
ysgolion o fri ar hyd y wlad, a magent ddynion grymus ac 
egwyddorol: ac y mae yn ffaith hynod mai yn un o'r cyfryw, a 
gedwid yn Tewkesbury, gan Gymro o'r enw Jeremiah Jones, yr 
addysgwyd yr Esgob Butler a'r Archesgob Secker, dau o oreu- 
gwyr yr Eglwys Sefydledig. Wrth gwrs, po effeithiolaf y byddai 
yr ysgolion hyn, mwyaf oll yr ystyrid perygl Eglwys Loegr; ac 
addefai y gelynion nad oedd modd diogelu yr Eglwys Wladol heb 
rwystro Ymneillduaeth i ymgryfhau ac ymledu. I gyraedd yr 
amcan hwn, pasiwyd Deddf Sism, yr hon a waharddai i unrhyw 
un gadw ysgol heb drwydded gan Esgob, cydymffurfio a_ ffurf- 
wasanaeth Eglwys Loegr, a chymuno ynddi unwaith o leiaf bob 
blwyddyn. — Os byddai i athraw ysgol fynychu unrhyw ffurf o 
addoliad heblaw gwasanaeth yr Eglwys Sefydledig, yr oedd yn 
agored i dri mis o garchariad, a'i atal i fod yn athraw yn y 
dyfodol.  Disgynai cyffelyb gosb ar y meistr, os dysgid mewn 
ysgol unrhyw Gatecism heblaw un Eglwys Loegr. Yr oedd y 

ddeddf hon oedd a'i hamcan i ddiwreiddio Ymneillduaeth o'r 
tir,—deddf a ddychymygwyd mewn malais, a luniwyd mewn 
brad, ac a weinyddid yn ddiau mewn creulondeb, oni bae i Rag- 
luniaeth gyfryngu,—i ddyfod i rym, Awst 1, 1714. (2) Peth 
arall doai Ymneillduaeth a chaddug oedd ofn y llwyddai yr Ym- 
geisydd (Pretender), James Stuart, i esgyn i'r orsedd. Mab 
ydoedd i Iago II., yr hwn am ei ddrygioni orfu roddi y deyrn- 
wialen o'r neilldu, a ffoi o'r wlad, yn 1688. Pabydd rhone, fel 
ei dad, oedd y mab.  Awyddai y frenines, er yr Act of Settle- 
ment, 1701, am i'r gwr hwn, ei haner brawd, deyrnasu ar ei hol. 
Ffafriai yr ystrywgar Bolingbroke hyn, hefyd, ac yr oedd mewn 
gohebiaeth ddirgel a'r Pretender, yr hwn a wladychai yn Ffrainc. 
Edrychai yr Ymneillduwyr gyda phryder i'r dyfodol. _ Yr oedd 
'“deddf Sism ”' ar ddyfod i rym, ac ni wyddent na fyddai yn 
fuan fuan frenin Pabyddol, erlidgar, yn eistedd ar orsedd 
Prydain. Cadwai yr eglwysi ddyddiau o ympryd a_ gweddi i 
erfyn am i'r Arglwydd gyfryngu ar eu rhan, drwy estyn o hono 
ei fraich nerthol. Ac y mae yn ffaith ryfedd i'r frenines, mewn 
canlyniad i ergyd o'r parlys, farw y dydd yr oedd “deddf Sism” 
i ddyfod i weithrediad. Y boreu hwnw, yr oedd Thomas Brad- 
bury, gweinidog i'r Anibynwyr, yn cerdded yn Smithfield,—y 
Smithfield lle y codwyd stanciau, ac y llosgwyd ugeiniau o saint 
Duw,—gan edrych yn brudd a digalon. Pan yn rhodio yn alarus 
a gwyneb-drist, daeth i'w gwrdd yr Esgob Burnet, yr hwn a 
ofynodd iddo paham yr ymddangosai mor llwîr. _ Addefodd 
yntau, mai meddwl yr oedd am yr amseroedd enbyd oedd yn aros 
Ymneillduwyr, a rhyfeddu a allai efe, pe ail-gyneuid tânau 
Smithfield, fod yn ddigon gwrol i ddioddef. Hysbysodd Burnet 
eî fod y frenines ar fin tranc, ac addawodd, os digwyddai iddi 
farw yn amser yr addoliad, anfon cenad i'r capel, yr hwn, fel 
arwydd, a ollyngai gadach llogell i lawr o'r gallery. Yn ystod y 
gwasanaeth rhoddwyd yr arwydd: disgynodd y cadach. Cy- 
hoeddodd y gweinidog o'r pwlpud esgyniad George I. i'r orsedd, 
ac arweiniodd y dorf i ganu Salm 89. Yn marwolaeth anisgwyl- 
iadwy Anne, ac esgyniad George, dyryswyd cynlluniau bradwrus 
Bolingbroke yn nglyn a sicrhau'r goron i'r Ymgeisydd Pabyddol, 
ac aeth “deddf Sism”' yn llythyren farw, am nad oedd y frenines 
wedi gosod ei henw wrthi. Dywedir fod yr ysgrifbin yn ei llaw, 
yn barod i roddi ei llofnod (signature) wrth y mesur gorthrymus 
hwnw, pan y trengodd, a chyda hi, bu farw y gyfraith ormesol a 
fwriadwyd i ddifa nerth Ymneillduaeth, i amddifadu Anghyd- 

ffurfwyr o'u rhyddid, a'u gosod mewn caethiwed blin. Nid oedd 
llawenydd Israel ar ol croesi'r Mor Coch mewn llonach cywair 
nag eiddo yr Ymneillduwyr, oherwydd digwyddiadau rhyfedd, 
Awst 1, 1714. Aeth Thomas Bradbury, a dirprwyaeth o weinidog- 
ion Ymneillduol, i gyflwyno anerchiad croeso i'r brenin newydd. 
Yn nghyntedd y Palas, cwrddasant Bolingbroke, gelyn Ymneilldu- 
wyr, ac wrth eu gweled wedi ymwisgo yn eu mentyll duon, drud- 
fawr, gofynodd yn watwarus, '' Beth, ai angladd sydd yma?” 
““Ie, fy arglwydd,” ebai Bradbury, ' angladd, ac adgyfodiad 
hefyd—angladd ' deddf Sism,' ac adgyfodiad rhyddid crefyddol.” 
Gyrodd yr ymwared rhyfedd dôn o orfoledd drwy wersyll 
Anghydffurfiaeth: o bob pabell Ymneillduol, o'r brif-ddinas hyd 
gyrion pellaf y tir, esgynai sain can a moliant. Aeth Anne a'i 
chyngorwyr i'r fath eithafion yn eu hymgais i gyfyngu ar rhyddid 
yr Anghydffurfwyr, fel y darfu i Gymanfa Bedyddwyr Cymru, ar 
ol marwolaeth y frenines o dan amgylchiadau mor hynod ac 
arwyddocaol, gyhoeddu yn swyddogol ddydd ei marwolaeth yn 
ddydd o ymostyngiad a diolchgarwch blynyddol. _ Credent yn 
ddios mai mewn atebiad uniongyrchol i'w gweddiau hwy am 
gyfryngiad yr Arglwydd y symudwyd hi, ac am genedlaethau 
cedwid y dydd cyntaf o Awst bob blwyddyn yn ddydd o wyl 
grefyddol gan yr enwad yn Nghymru. Collwyd yn raddol y 
wybodaeth am achos ei sefydliad cyntefig: ond hyd heddyw, y 
mae y Sul cyntaf yn Awst yn cael ei benodi a'i gadw gan amryw 
o'r Cymanfaoedd yn ddydd arbenig, nid mwyach megys cynt “'er 
coffadwriaeth am ein gwaredigaeth ddiweddar,” eithr yn ddydd 
ymbil a gweddi am brofiad dyfnach o ddylanwadau yr Ysbryd 
Glan. Yn Nghymanfa Felinfoel, 1718, yn mhen pedair blynedd 
wedi yr ymwared amlwg estynwyd iddynt, '* y peth mwyaf neill- 
duol”' fu dan sylw yr henaduriaid a'r cenadon oedd “' cydnab- 
yddiaeth o ddaioni yr Arglwydd yn ei waith yn gosod brenin mor 
dyner ar deyrngadair Prydain.” 


CYMANFA 1725. Y flwyddyn flaenorol, wrth drefnu y 
Gymanfa i Felinfoel, penderfynwyd fod ““ y brawd Samuel Jones 
i bregethu, os amgen, y brawd William Meredith.” Gweinidog 
cynorthwyol yn Llanwenarth oedd W. Meredith. Ganwyd ef 
tua dechreu yr erledigaeth, a derbyniwyd ef i'r eglwys o gylch 
diwedd yr amseroedd enbyd hyny. Bu farw yn 1749, yn hen ac 
oedranus, wedi bod yn gynorthwywr gweithgar a ffyddlon am 
lawer o flwyddi. _ Samuel Jones sydd fwy adnabyddus fel 

“* Samuel John,” bugail cyntaf Cilfowyr, gwr tra derbyniol a 
defnyddiol trwy eglwysi Bedyddwyr Cymru. Fel pregethwr, yr 
oedd yn hynod ffraeth ei ymadrodd, a'i ddawn o fath dra neill- 
duol. Tynai dorfeydd i'w wrando. Yr oedd rhywbeth yn 
darawiadol yn ei ddull. Cofid ei ddywediadau am flynyddoedd. 
Byddai yn difyru ei wrandawyr, ac ar yr un amser yn eu hargy- 
hoeddu: yn ceryddu a> yn diddanu, yn tynu i lawr ac yn adeiladu, 
yr un pryd. Yr oedd yn wr enwog a rhagorol. Bu farw yn 
hen, ac mewn oedran teg, yn 1736, gan adael ar ei ol goffadwr- 
iaeth oedd yn berarogl yn y tir. Efe, dybygwn, bregethodd yn 
Nghymanfa Felinfoel. Y peth mwyaf arbenig fu dan ystyriaeth 
y gynadledd oedd cyflwr eglwys Rhydwilym. Y mae hanes 
Cymanfa Hengoed, 1722, yn cyfeirio gyda galar at gweryl oedd 
wedi dechreu mewn eglwys neillduol, ond heb ei henwi. Yn 
nghofnodion Cymanfa Llanwenarth, 1723, rhoir awgrym yn 
nghylch yr un ysbryd cynen, ond heb nodi yr eglwys. Yn 
Llythyr Cymanfa'r Blaenau, 1724, rhoddir ar ddeall fod yr 
anealltwriaeth wedi myned yn rhwyg, ac mai hen eglwys enwog 
Rhydwilym oedd maes y brwydro anhyfryd. Nid yw Joshua 
Thomas yn ei '“ Hanes” yn hysbysu yr achos: yn unig dywed 
fod ymryson blin wedi tori allan yn yr eglwys '' oddiar ddech- 
reuad bychan iawn.” “'The contention grew to an awful height 
from a mere trifle” (Hist. of Assoc. p. 41). Cyffrowyd tymerau 
mewn modd gofidus. Bob yn ychydig, tyfodd anghydfod rhwng 
y ddau weinidog, John Jenkins a David James, ac ymranodd yr 
yr eglwys yn ddwy garfan: ymlynai o gylch pedwar ugain wrth y 
naill, a saith ugain wrth y llall. Mawr y blinder barai y terfysg 
hwn i'r eglwysi: galarai yr enwad ''oherwydd rhwygo Joseph.” 
Ymdrechodd y gweinidogion yn Nghymanfa'r Blaenau gymodi y 
pleidiau, ond ofer fu pob ymgais. Cynadledd ofidus, gyffrous, 
gythryblus, oedd hono. Cytunwyd fod yr eglwysi i gadw y dydd 
Mercher cyntaf o bob mis yn ddydd o ympryd a gweddi, oher- 
wydd yr ymrafaelio gwrthun. Bu llawer o weddio dwys, yn 
ddirgel a chyhoedd, yn ystod y. misoedd hyny, am fendith ar 
Gymanfa Felinfoel y flwyddyn ddilynol, pan oedd y mater i gael 
ei ail-drafod. _ Wedi i'r gynadledd hir drin yr achos, daeth y 
ddau weinidog, a'u pleidiau, i gyfaddef eu bai, a gosodwyd i lawr 
seiliau cymod. Mawr oedd y gorfoledd fod brawdgarwch wedi 
ei adsefydlu. Anogwyd yr eglwysi i gadw dyddiau o ddiolch am 
heddwch Rhydwilym, megys y buont o'r blaen yn cadw dyddiau 
ympryd a gweddi oherwydd yr ymraniad. Mewn Cymanfaoedd 


HANES BEDYDDWYR FELINFOEL. 131 


dilynol, diolchir fod '“ yr eglwysi mewn heddwch,” a llawen- 
ychir fod dadleuon anhyfryd wedi diflanu o'r cynadleddau. 
Melus oedd cael “ gorwedd gerllaw y dyfroedd tawel,” wedi hir - 
yfed o '' ddyfroedd cynen Cades.”'” Dyna hynodrwydd Cymanfa 
1725. Ynddi hi, wedi maith a blin filwrio, y “' gwnaed y ddwy- 
blaid ddig yn un.” Ar ol hyn, safai eglwys Rhydwilym fel 
“* dinas. wedi ei chydgysylltu yn nghyd,” a phrofai ei haelodau, 
unwaith eto, werth a hyfrydwch ““ undeb yr Ysbryd yn nghwlwm 
tangnefedd.” 


CYMANFA 1735. Cynaliwyd hon wythnos y Sulgwyn. Yn 
Mhenygarn, y flwyddyn cynt, penderfynwyd fod hanes y gweith- 
rediadau o hyny allan i nodi pwy draddododd bregeth y 
Gymanfa, yn gystal a'r sawl benodid ar gyfer y cwrdd blynyddol 
dilynol. _ Felly, gwyddom gyda sicrwydd mai Roger David, 
“* gweinidog tra theilwng ” Llanwenarth, bregethodd yn Felin- 
foel, ac mai ei destyn oedd 1 Tim. iv. 16:— 'Gwylia arnat dy 
hun, ac ar yr athrawiaeth,” &c. Yn unol a chais Cymanfa y 
flwyddyn flaenorol, y mae yr eglwysi yn eu llythyrau yn dwyn 
tystiolaeth eu bod yn cytuno a '“Chyffes Fydd Llundain, 1689.” 
a pharhausant i wneyd hyn am lawer o flynyddau. Y mater 
mwyaf dyddorol yn hanes Cymanfa 1735 ydyw, mai yn eì chyn- 
adledd hi y penderfynwyd corpholi eglwys Felinfoel. Hyd 
hyny, nid oedd yr achos ond cangen.-o Abertawe. Bu am 
bedwar ugain mlynedd heb ei rhifo yn mysg eglwysi Cymru, am 
nad oedd wedi ei chorpholi yn rheolaidd. 


CYMANFA 1749. Yn wythnos y Sulgwyn, ar yr amser arferol, 
y cynaliwyd hon. — Yn y Llythyr, gelwir sylw yr eglwysi at y 
ffaith fod rhai o honynt heb gydymffurfio a phenderfyniad 
Cymanfa 17934, drwy roddi datganiad blynyddol eu bod yn cytuno 
a '“ Chyffes Ffydd Llundain, 1689,” a dymunir arnynt beidio 
anghofio hyny yn y dyfodol. Profa hyn fawr ofal yr hen frodyr 
dros uniongrededd yr enwad. 


Yn 1747, daeth o'r wasg lyfr yn dwyn yr enw '' Ugain o 
Resymau dros Fedydd Babanod,” gan Weinidog o Eglwys 
Loegr, sef y Parch. Griffith Jones, Llanddowror. Er y gwasan- 
aeth mawr wnaeth y gwr da ac enwog hwnw i Gymru, drwy 
sefydlu ysgolion, a sicrhau Beiblau rhad, yr oedd yn elyn digllon 
i'r Bedyddwyr. Yn nghynadledd Felinfoel, galwyd sylw at ei 

lyfr dros Fedydd Babanod, a chytunwyd fod atebiad i'w ddar- 
paru. Enwyd pedwar neu bump o'r gweinidogion, ond ni 
phenodwyd neb yn neillduol. Ymgymerodd amryw a'r gorchwyl, 
ac yn eu mysg ffurfiodd Joshua Thomas gynllun gwaith i ddirymu 
yr Ugain Rheswm, ac anogwyd ef i fyned rhagddo. Yn 1751, 
daeth y traethawd allan o dan yr enw:—'' Sail Bedydd Babanod 
wedi ei chwilio allan ac heb ei cael yn Ngair Duw.” Cynwysa 
y llyfr dros gant o dudalenau, ac y mae yn hawdd deall yn ei 
ymresymiadau nad gwaith hawdd oedd ymgodymu a'i awdwr: 
erys yn engraipht deg o'i fedrusrwydd dadleuol, yn ogystal ag 
o'i ysbryd boneddigaidd. 


Y dydd cyntaf o'r wyl, pregethwyd gan Griffith Thomas, 
Castellnewydd Emlyn, oddiar 2 Cor. v. 11:—''A ni gan hyny yn 
gwybod ofn yr Arglwydd, yr ydym ymn perswadio dynion,” &c., 
a David Thomas, Cilfowyr, oddiar Matth. xxii. 4:—'' Trachefn 
efe a anfonodd weision erail, gan ddywedyd, Dywedwch wrth y 
rhai a wahoddwyd,” &c. Yr oedd Griffith Thomas yn ddyn “o 
ddeall da_yn athrawiaethau yr Efengyl,” a bu yn dra defnyddiol 
am lawer o flynyddau. Bu farw mewn oedran teg, yn 1769. 
Am David Thomas, dywed Joshua Thomas, ei fod '“ yn weinidog 
abl, ffyddlon, yn fawr ei barch a'i gymeriad mewn eglwys a 
gwlad, yn agos ac yn mhell. Gwr ystyriol, pwyllog, deallus, ac 
addfwyn, ydoedd. Yr oedd iddo dderbyniad mawr yn eglwysi'r 
Bedyddwyr trwy Gymru.” Bu yn gwasanaethu yn y weinidog- 
aeth am wyth mlynedd a deugain. Yr oedd yn un o wyr penaf 
y Gymanfa, ar gyfrif ei allu a'i wasanaeth, ac yn fynychwr cyson 
o'i chyfarfodydd. Trefnwyd ef i bregethu yn Nghymanfa 
Bethesda, 1773, ond gwelodd Duw yn dda ei symud ychydig cyn 
amser ei chynaliad. O dan deimlad dwys o golled oherwydd ei 
farwolaeth anisgwyliadwy, rhoddodd Hugh Evans, M.A., ar 
ddydd y Gymanfa, fynegiant i hiraeth yr eglwysi, mewn math o 
bregeth angladdol oddiar Zech. i. :—''Eich tadau, pa le y maent 
hwyî ar prophwydi, ydynt hwy yn fyw byth?” Cyhoeddwyd y 
bregeth drwy y wasg, ac y mae hefyd fawrnad i'r gweinidog 
mewn argraph. 


Ail ddydd y Gymanfa, traddododd Griffith Jones ei bregeth 
ymadawol cyn ymfudo i'r America. Gan fod y gwr da yn gadael 
ei wlad, yr oedd cryn fesur o briodoldeb mewn canu yn iach i'w 
frodyr yn Nghymanfa Felinfoel, a hyny am ddau reswm: yn 

gyntaf, yr oedd yn fab ìi Morgan Jones, yr hen weinidog duwiol- 
frydig fu yn gwasanaethu yn y cylch mor hir ac mor lwyddianus: 
yn ail, yn yr Alltfawr, ychydig o fân cynaliad y Gymanfa, y 
ganwyd ef. Gwelodd oleuni dydd yn 1695. Cyn ei fod yn ugain 
oed, dechreuodd bregethu, a chan i hyny ddigwydd bum neu 
chwe mlynedd wedi adeiladu capel Felinfoel i fod yn gynullfan 
Bedyddwyr y cylchoedd, nid yw yn amhosibl nad yma yr 
arferodd ei ddoniau gyntaf. Beth bynag am hyny, diau iddo, 
yn ddyn ieuane, fynych bregethu yn y Ty cwrdd newydd. 
Dewiswyd ef yn weinidog Penyfai yn fuan wedi corpholiad yr 
eglwys hono, yn 1726, pan oedd efe o gylch deg ar hugain mlwydd 
oed, ac yn bregethwr derbyniol a gobeithiol. Wedi marw ei 
dad, yn 1730, efe yn benaf fyddai yn gweinyddu yr ordinhadau 
yn Abertawe, a'i changenau gwasgaredig. Yr oedd rhan o'r 
eglwys am iddo ddyfod yn weinidog i hen faes llafur ei dad, a 
rhoddasant iddo alwad i'w bugeilio. Rhag cymeryd cam mor 
bwysig yn fyrbwyll, cymerodd amser i ystyried y mater: ond 
cyn iddo roddi ateb, penderfynodd y gangen a gyfarfyddai yn 
Felinfoel ymgorpholi yn eglwys anibynol, a rhoddodd alwad i 
David Owen, un o'i meibion hi ei hunan. Cyn hir symudodd 
Grifftth Jones i Hengoed. Yr oedd yr eglwys hono, ar y pryd, 
mewn cyflwr hynod a anymunol. Gwneid hi i fyny o Galfiniaid 
ac Arminiaid, ac ni allai y ddwy blaid gytuno i ddewis un 
gweinidog ond Griffith Jones. Unodd y naill ochr a'r llall i 
roddi iddo ef alwad unfrydol, am yr ystyrient ef y person mwyaf 
cyfaddas i ateb cyflwr peryglus yr eglwys, oherwydd y gwahan- 
iaethau mewn syniadau duwinyddol. Nid oedd ef yn awyddus 
i newid cylch ei wasanaeth, na'r eglwys yn foddlon colli eu 
gweinidog rhagorol: ond yn ngwyneb yr amgylchiadau eithriadol, 
ac unfrydedd yr alwad o Hengoed, darbwyllwyd ef i dderbyn y 
gwahoddiad, a rhwng bodd ac anfodd, cydsyniodd y frawdoliaeth 
yn Penyfai. Gwr mwynaidd, tawel, ac o ddoniau poblogaidd, 
oedd Griffith Jones. Er yn Galfin o ran barn, yr oedd yn ddigon 
cymedrol ei ysbryd a'i olygiadau i allu cydymdeimlo a'r blaid 
Arminaidd, fel y parhaodd yr eglwys yn heddychol drwy dymor 
ei weinidogaeth, ond aeth yn derfysg gynted yr ymadawodd. 
Yn ystod ei arosiad yn Hengoed, cafodd y fraint o fedyddio Dr. 
Thomas Llewelyn, un o'r dynion mwyaf ei ddysg yn êi oes, ac 
un o'r rhai mwyaf ei wasanaeth i'w enwad ac i'w wlad. Wedi 
bod yn dra chysurus a llwyddianus am ddeng mlynedd, pender- 
fynodd Griffith Jones, ar gyfrif rhyw ystyriaethau teuluol, groesi 

y Werydd, ac yn Nghymanfa Felinfoel, 1749, lle, mae'n debygol, 
yr oedd ei chwaer o Gelli'rwydd yn ei wrando, ffarweliodd a'i 
îrodyr mewn pregeth ar 2 Cor. xiii. 2:—''Rhag-ddywedais i chwi, 
ac yr ydwyf yn rhag-ddywedyd jel pe bawn ym bresenol yr aŵ 
waith,” &c. Ymfudodd i Pensylfania: sefydlodd yn Welsh 
Tract, ac yno, yn mhen pum mlynedd, y gorphenodd ei yrfa, yn 
59 mlwydd oed. Canodd ac argraphodd Benjamin Francig ei 
Farwnad. Dychwelodd Morgan Jones, ei fab, ì Gymru cyn 
marwolaeth eì dad. Yn fuan, galwyd ef i'r weinidogaeth. Bu 
am lawer o flynyddoedd yn fugail eglwys y Bedyddwyr yn 
Hempstead, swydd Herts. Yn ddiweddarach, trigai yn Ham- 
mersmith, Llundain, fel Prifathraw ysgol bwysig er cyfranu 
addysg i wyr ieuainc. O dan gronglwyd Morgan Jones, Ll.D., 
yr arosai Morgan John Rhys ar ei ymweliadau a Llundain, ac 
ar ei deithiau i Ffrainc. Dau o blant Hengoed oeddent, ac 
ymglymai enaid y naill wrth y llall. 


CYMANFA 1766. Cynaliwyd y Gymanfa hon Mehefin 11, 12. 

Yr oedd eglwys Felinfoel yn ngwisgoedd duon ei galar, oherwydd 

fod dau o'i gweinidogion—David Owen a John Duckfield—wedi 

' marw, er Cymanfa y flwyddyn cynt. Pregethwyd ar yr wyl gan 
Timothy Thomas, oddiar Esai xxvii. 13:—''Ac yn y dydd hwnw 

yr udgenir ag udgorm mawr: yna y daw rhai ar ddarfod am 
danynt,” &c., a Hugh Evâns, M.A., oddiar Zech. xiv. 20:—''Yn 

y dydd hwnw y bydd ar frwynwvu y meirch, SANCTEIDDRWYDD I'R 
ARGLWYDD,” &c. Yr oedd y ddau bregethwr yn wyr o safle, 

gallu, ac enwogrwydd. _ Timothy Thomas oedd weinidog Aber- 

duar, awdwr '“ Y Wisg Wen Ddisglaer,” a brawd i Joshua 

Thomas, Llanllieni. Dywedir iddo draddodi ei bregeth gyntaf y 

noson y bu farw yr enwog a'r duwiol Enoch Francis, ac mewn 

llawer ystyr, bu yn olynydd i'r gwr mawr hwnw yn Israel. Er 

yn wanllyd ei iechyd ar hyd ei oes, llafuriodd yn ddyfal mewn 

pregethu, teithio, a chyfansoddi llyfrau. Yr oedd yn un o oleu- 

adau y cyfundeb. Nodir ar gareg ei fedd ei fôd fel gweinidog yn 

'“ DARANWR A DYDDANWR.” Yn mhen dwy flynedd wedi Cy- 

manfa Felinfoel, bu farw, yn 48 oed, er mawr ofid i eglwysi eì 

enwad. Y pregethwr arall, Hugh Evans, M.A., oedd wyr i 

Thomas Evans glodfawr o'r Pentre, yn Mrycheiniog, drwy ei fab 

Caleb. Dechreuodd Thomas Evans bregethu tua 1651, a Caleb, 

yr hwn a ddaeth yn wr tra enwog, yn 1700. Mab i'r Caleb hwn 

oedd Hugh Evans a bregethodd yn Felinfoel. Pan yn fachgen 

aeth at ei fodryb i Bristol: yno y bedyddiwyd ef, y dechreuodd 
arfer ei ddoniau fel pregethwr, ac y derbyniodd ei addysg. Yr 
oedd yn ysgolaig gwych, ac wedi graddio yn M.A. Cafodd alwad 
i fod yn gydweinidog a'r galluog Bernard Foskett yn hen eglwys 
Broadmead, Bristol, ac yn gydathraw ag ef yn Athrofa y lle 
hwnw, a llanwodd y ddwy swydd yn effeithiol tra fu byw. 
Teimlai yn anwyl iawn at Fedyddwyr Cymru, ymwelai yn fynych 
a'r Cymanfaoedd, a phregethodd mewn dwy ar bymtheg o 
honynt: y tro cyntaf yn Rhydwilym, yn 1786, a'r tro olaf yn 
Nghaerlleon, yn 1777, ac felly am dros. ddeugain mlynedd 
anrhydeddodd wyliau penaf yr enwad a'i bresenoldeb a'i 
wasanaeth. 


Neillduolrwydd y Gymanfa hon oedd y cytundeb wnaed yn 
ngeiriad y Gyffes Ffydd yn y '“ Llythyr” argraphedig, yn nglyn 
a'r erthygl yn nghylch Arddodiad Dwylaw. Bu y cwestiwn hwn 
am lawer o flynyddau yn bwnc ymholiad, ac yn asgwrn cynen, 
mewn eglwysi a Chymanfaoedd. Yn Nghymanfa Llantrisant, 
mor foreu a 165f, rhoddwyd y gofyniad hwn o eglwys Cacr- 
fyrddin, '“ Pa un a yw arddodiad dwylaw yn ordinhad o eiddo 
Orist: ac os ydyw, ar bwy y dylid ei gweinyddu?” Ni roddwyd 
ateb ar y pryd, eithr trefnwyd pump o'r gweinidogion, ac yn eu 
mysg John Myles, i ysgrifenu eu barn yn ol yr Ysgrythyrau, 
erbyn Cymanfa y Gelli y flwyddyn ddilynol: ond ni wyddys i ba 
benderfyniad y deuwyd, gan pad oes ar gael ddim o hanes y 
gweithrediadau, na sicrwydd o gwbl a gynaliwyd y Gymanfa. 
Daeth y pwnc o dan sylw eglwys Llanwenarth, ac yn ei chof- 
nodion am 1655, ceir y penderfyniad hwn:—'' Fod yr eglwys 
hon, ar ymofyniad, wedi deall ei bod yn ddiffygiol mewn 
egwyddor sylfaenol, sef arddodiad dwylaw, yn ol Hebreaid vi. 2, 
ac am hyny wedi cytuno i ymofyn am y cyfryw oedd yn rhodio 
yn ol iawn drefn vr efengyl yn ol sail yr apostolion.” _ Wedi 
clywed fod eglwys y Bedyddwyr yn y Glasshouse, yn Llundain, 
yn arfer arddodiad dwylaw, hwy a anfonasant eu hachos atynt, 
a gyrodd y frawdoliaeth hono un William Rider i lawr i hyfforddi 
eglwysi yr enwad yn Nghymru yn y gainc hon o'i ffydd. _ Ceir 
hanes am dano yn cyraedd y Gelli, ac yn gosod dwylaw ar rai o'r 
aelodau: a thebyg yw iddo fyned rhagddo i Lanwenarth, a 
chyflawni yno hefyd yr un goruchwyliaeth. Daeth yr eglwysi 
yn gyffredinol i fabwysiadu yr arferiad, er fod rhai yn gwahan- 
iaethu mewn barn. Bu dadl ar y pwnc yn Rhydwilym, ond 

parhaodd pawb dros arddodiad dwylaw. Pan adeiladwyd ty 
cyfarfod yr eglwys hono, gosodwyd careg yn y mur ac arni y 
cerfiad canlynol:— 


JOHN EUANS GAN : DDUMUNO : Y : TY 
O LLWYNDWR HUN : Y * USE: Y : BOBLE 
GOSTIODD : GWNEU BYTH SY 'N ' DALA * Y 
THUR: Y TY HWNI[IVI:GWUDDOR-SY-N 
ANNO : DOM : J7o1 Y:VI:OR' HEBRE:I:2 


Gellir gweled yr hen faen, gyda'i gerfwaith hynod, yn mur 
cyntedd y capel presenol. Tua 1785, cododd cweryl yn nghylch 
y ddefod yn eglwys Maesyberllan, lle yr oedd amryw drosti, a 
rhai yn erbyn. Daeth y cwestiwn i Gymanfa Castellnewydd 
Emlyn, 17937, a bu dadleu brwd yn ei gylch, a phenderfynwyd i 
eglwys Maesyberllan gael rhyddid i weithredu yn ol ei barn. Yn 
1744, bu anealltwriaeth ar y pwnc yn Aberduar: ond darfu yn 
fuan, a chytunwyd fod pawb i'w derbyn i'r eglwys trwy weddi a 
gosodiad dwylaw yr henuriaid. Y pryd hwnw, yr oedd yr 
holl eglwysi trwy Gymru yn arddel yr arferiad, oddieithr 
Maesyberllan: ceid yno ddwyblaid, a derbynid i gymundeb rai 
heb, ac rhai drwy, arddodiad dwylaw. O gyleh 1760, bu ym- 
ddiddan ar y mater yn eglwys Cilfowyr. Dechreuodd mewn 
ysbryd digon tangnefeddus, ond yn raddol aeth pethau yn fwy 
cyffrous. Ymledodd y si i eglwysi eraill, a bu cynwrf mawr. 
Yr oedd rhai yn selog dros arddodiad dwylaw, a rhai yn selog yn 
erbyn, a dosbarth arall yn fwy cymedrol am eu bod yn dymuno 
heddwch, ac nid ymryson. Aeth y pwnc yn destyn ymddiddan 
brwd y cynulleidfaoedd a'r cynadleddau. Yn 1764, argraphodd 
Timothy Thomas waith bychan dros yr arferiad, yn dwyn yr 
enw, “Amlygiad Byr am Arddodiad Dwylaw,” yr hwn a atebwyd 
gan awdwr dienw yn 1765: a'r flwyddyn ganlynol amddiffynodd 
Timothy Thomas osodiadau ei lyfr cyntaf. 'Bu cymaint terfy&g 
ac ymddadleu yn yr eglwysi, fel yr ofnai llawer y rhwygid yr 
enwad. Daeth y cwestiwn ger bron Cymanfa y Dolau, 1765, a 
bu dadleu brwd arno, er mewn ysbryd gweddol dda. Prif bwynt 
yr anghydwelediad yn awr, oedd geiriau y cyfarchiad yn nechreu 
““ Llythyr y Gymanfa,” y rhai a ddarllenent fel hyn:— 


“ Gweinidogion a Chenhadon o'r amryw Eglwysi yn Neheubarth Cymru 
wedi cyfarfod ynghyd ym Maes-y-berllan yn Sir Frycheiniog ar y 6 a'r 7 


HANES BEDYDDWYR FELINFOEL. 137 


o Fehefin, 1764, y rhai ydym yn arddel yr Egwyddorion canlynol. Sef, 
Bedydd-dwfr i'r rhai Crediniol, ac Arddodiad dwylaw i'r Bedyddiedig &c.” 


Nid oedd y rhai a wrthwynebent arddodiad dwylaw yn foddlon 
i frawddegiad y gyffes uchod. Dadleuent eu bod hwy, drwy y 
cyfryw eiriad, naill ai yn cael eu cau allan, neu ynte yn cael eu 
gosod i ddweyd yr hyn na chredent. Yn Nghymanfa Felinfoel, 
1766, ail-agorwyd y ddadl, ac yn ffodus deuwyd i gyd-ddealltwr- 
iaeth tangnefeddus, trwy ychwanegu brawddeg ar ol y cyfeiriad 
at arddodiad dwylaw, a gwneyd i erthyglau eu ffydd ddarllen fel 
hyn:— 


“ Gweinidogion a Chenhadon o'r amryw Eglwysi Iesu Grist yn Neheu- 
barth Cymru, yn arddel Ffydd ac Edifeirwch o flaen Bedydd ac Arddod- 
iad-dwylaw ar y Bedyddiedig (ynghyd ac eraill, o'r un Farn, ond ynghylch 
.Arddodiad-dwylaw), wedi cyfarfod ynghyd mewn Cymmanfa yn agos i 
Lanelli, yn Sir Gaerfyrddin ar y 11 a'r 12 o Fehefin, 1766: &c” 


Drwy yr ymadrodd eglurhaol hwn, nid oedd y lleiafrif a 
wrthwynebent arddodiad dwylaw, yn cael eu clymu wrth arferiad 
nad ystyrient yn osodiad Cristionogol, tra ar yr un pryd, yr oedd 
y mwyafrif yn cael datgan eu hargyhoeddiadau hwythau o 
Ysgrythyroldeb y ddefod, ac felly boddlonai y ddwy blaid, yn ol 
arferiad y dyddiau hyny, i osod eu henwau wrth Lythyr y 
Gymanfa. Wedi y cytundeb hwn yn nghynadledd Felinfoel yn 
1766, parhaodd y Gymanfa yn heddychol ar bwnc erddodiad 
dwylaw hyd heddyw, a chafodd yr eglwysi gyflawn ryddid i farnu 
a gweithredu yn ol eu goleuni. 


CYMANFA 1794. Cynaliwyd hon ar y llecyn lle y saif y 
capel presenol. Yn amser y Gymanfa hynod hon, nid oedd 
Llanelli ond lle bychan, ac ni rifai y trigolion bum cant. O'r 
braidd y gellid ystyried Felinfoel yn bentref y pryd hwnw. Ni 
adeiladwyd Felinfoel House cyn 1808, nac Aelybryn cyn 1810, 
na'r Westfa cyn 1848, na'r Eglwys Sefydledig cyn 1856. Ni 
chodwyd un tafarndy yn y lle cyn 1815. Yn 1817 yr adeiladwyd 
y tai cyntaf o gylch y Twyn: yn 1828 y dechreuwyd adeiladu 
Ynysyllyn. Nid oedd careg o Union Street ac Adulam Street 
wedi ei gosod cyn 1886, na Bridge Row a Farmers' Row cyn 
1840, na Western Row cyn 1843. Yn 1800, gwneid Felinfoel i 
fyny o chwech ar hugain o dai, ac yn y nifer hwnw yr oedd y 
capel, a phedwar amaethdy o'r enw Llanlliedi, y Twyn, y Clyn, 

a Tanygraig. Nid oedd yn y lle y dyddiau hyny un math o 
fasnachdy. — Eto, yn yr ardal ddistadl hon cynaliwyd llawer o 
Gymanfaoedd pwysig, ac nid y lleiaf yn eu mysg oedd yr un a 
adwaenir ar lafar gwlad fel ' Cymanfa fawr Christmas Evans,” 
yn 1794. Nid oes angen rhoddi manylion yr wyl enwog hono, 
gan fod y '“ Llythyr” yn cynwys ei hanes yn y gwaith hwn (tud. 
39—44). Rhydd Brutus ddesgrifiad byw o'r Gymanfa neillduol 
hon yn ei “ Christmasia.” Gwna ef, ac eraill, rai. camgymer- 
iadau yn nglyn a hi: yn un peth, dywed Brutus mai ar awgrym 
Timothy Thomas y gosodwyd '“ y bachgen un llygad o'r North 
i bregethu, tra y mae yn ffaith iddo gael ei benodi i hyny yn 
Nghymanfa Cwmdu, y flwyddyn cynt: peth arall, dywed Brutus 
mai '* yn flaenaf am ddeg ”' y pregethai: ond ar ol Evans, Maes- 
yberllan, a Davies, Hwlffordd, y cododd ef i anerch y dorf: 
hefyd, dywedir gan braidd holl fywgraphwyr Christmas Evans 
mai ar Y Mab Afradlon y traethai: ei destyn oedd Col. i. 22. 


Foreu y dydd Mercher braf hwnw, yn Mehefin, 1794, deuai. 
y bobl yn llu o'r holl wlad o amgylch i'r wyl arbenig. Mae'r 
ffyrdd a'r llwybrau yn ddu gan deithwyr. Cyrchant yn dorfeydd. 
Diau fod agos yr oll o'r aelodau y ceir eu henwau yn rhestr 1794, 
yn bresenol. Dacw Walter Bowen, Felindrysgyrch, William 
Evans, Alltycadno, a Jaen ei wraig, yn nghyda Mary John, 
morwyn Felindrysgyrch, yn dyfod, er pellder y ffordd: ac o 
gyfeiriad arall, Morgan Rees, Pentwyn, Samuel Evans, Gelli'r- 
wydd, a Margaret ei wraig. O'r dref daw John Roberts, Siopwr, 
Thomas Williams, Caeswddi, William Roberts, Engine, Thomas 
Rees, Hengastell, David Thomas, Sandy, Mary Hendry, wrth y 
Felinisaf, a Mary Griffith, Cwmbach. Gwelir Samuel Prothero, 
Ty fry, Llangenech, a Jaen ei wraig, ac Elizabeth David, morwyn 
Gwaelodymaes, a'u gwynebau ar Felinfoel, y boreu hwn. _ O'r 
dwyrain daw Anne Jenkins, Llwynhendy, Catherine Thomas, 
Berwick, Mary Jenkin, Hewl Hen, Mary William, Pencoed, 
William David, Penprys, a Thomas Prothero, Cwmnant: o 
bwynt gwahanol, daw William Rees, Gelligaled, William Harry, 
Cwmllethrydfach,, Catherine Jenes, Cilddewi, Jaen Evans, 
Gelliwernen, a John Rees, Llety'rdryw. Daw llawer o'r 
dwyrain ac o'r gorllewin, o'r gogledd ac o'r de, ac yn mysg y dorf 
gwelir y chwiorydd ffyddlon Margaret Harry, Caraway, Cathrine 
Thomas, Pontyates, Elizabeth John, gerllaw Ponthenry, Jaen 
Morgan, morwyn Ffynonymenyn, ac Anne Samuel, Pontyberem. 

Erbyn amser dechreu y gwasanaeth, yr oedd cynulleidfa fawr 
iawn wedi ymgynull. Ar y llwyfan, gyda'r ddau weinidog, 
Morgan Rees, a Daniel Davies, y mae y cewri enwog, Gabriel 
Rees, Rhydwilym, Timothy Thomas, Aberduar, William 
Williams, Ustus Heddwch, Aberteifi, James Lewis, Llanwen- 
arth, John R. Jones, Ramoth, John Reynolds, Felinganol, Henry 
Dafydd, Llangloffan, a llawer eraill o oleuadau yr enwad. Wedi 
myned trwy ranau arweiniol y gwasanaeth, cododd David Evans, 
Maesyberllan, a phregethodd oddiar 1 Ioan iii. 1:—'' Gwelwch 
pa fath gariad,'' &c.; ac ar ei ol B. Davies, Hwlffordd, yn 
Saesneg, oddiar Esai xlv. 24:—'“ Yn yr Arglwydd, medd un, y 
mae i mi gyfiawnder a nerth,“ &c. Er fod y ddau yn mysg 
pregethwyr penaî y dydd, buont mor faith nes oedd y 
gwrandawyr wedi dyddfu gan y gwres, fel mai anfantai&g fawr 
oedd i neb ddilyn: Ond dacw wr ieuanc tal, esgyrnog, un- 
llygeidiog, wyth ar hugain oed, o'r enw Christmas Evans, yn 
codi ar ei draed. Y mae ei ben yn fawr, ei walit yn ddu, ei 
aeliau yn dduon ac uchel, ei lygad yn fawr, cymaint a dau lygad 
cyffredin, a hwnw yn neillduol o dreiddgar. Cydia yn y Beibl, 
a darllena yn destyn Coloss. i. 22:—'' Yn nghorph ei gnawd ef 
trwy farwolaeth, i'ch cyflwyno chwi yn sanctaidd, ac yn ddifeius, 
ac yn ddiargyhoedd, ger ei fron ef.” Fel hyn y dywed Brutus 
am dano:—'' Dechreuodd Christmas Evans ar ei bregeth: ac nid 
hir y bu cyn gosod ei geibiau yn y bryniau, a dwyn allan yr aur, 
y blediwm, a'r maen onyx, hyd onid ydoedd y bobl yn dechreu 
clustfeinio, ac yn ymnesu yn mlaen i wrandaw ar y pethau 
rhyfeddol a draddodai y bachgen dieithr iddynt. Fel yr oedd 
Christmas Evans yn myned yn mlaen, bwrlymai y geiriau o'r 
mor ydoedd ynddo, a syrthiai rhyfeddodau ei ymadroddion ar y 
bobl, fel cawodydd gwlithog mynydd Hermon. Brasgamai drwy 
ddirgelion dyfnion trefn iachawdwriaeth Duw, gan chwyrlio drwy . 
Galfaria, a chan floeddio mewn rhyw lef wichialaidd, na chlybu- 
wyd ei bath gan ddyn erioed, am goncwest fawr y groes ar 
awdurdodau a thywysogaethau y tywyllwch, nes ydoedd y dorf 
yn cael ei thoddi i lesmeiriau pêr, ac yn bloeddio allan, Gogon- 
iant i Dduw yn yr uchelder, a pharadwys ar y ddaear. Ni 
chlywsai y bobl y fath beth, ac yr oeddent yn wallgof mewn 
syndod.” Am yr oedfa hon dywed Dr. Morgan, Caergybi, byw- 
graphydd Christmas Evans, fel hyn:—''Wedi i'r ddau bregethwr 
blaenaf orphen (pregethwyr enwog iawn oedd y rhai hyny hefyd, 
a'u clod yn uchel yn yr eglwysi), cododd Christmas Evansi fyny, 

ac erbyn iddo bregethu tua phymtheg mynyd, cyfododd rhai 
ugeiniau o'r bobl oeddent yn eistedd ar hyd y fynwent ar eu 
traed, gan ddechreu, rhai i wylo, ac eraill i folianu, fel y parha- 
odd y gwaith o wylo, gweddio, a molianu, ar hyd y caeau a'r 
ffordd fawr, nes ydoedd yn foreu dranoeth cyn i'r tân ddiffodd 
a'r awel yndawelu.”' Er nad oedd Christmas Evans yr adeg hono 
ond dyn cydmarol ieuanc, profodd ei hun yn un o feistriaid y 
gynulleidfa, a bu y fath arddeliad ar ei weinidogaeth, fel y 
sefydlodd ar unwaith ei gymeriad fel pregethwr, ac ni fu o hyny 
hyd ei fedd heb dorfeydd yn ymdyru i'w wrando, pa bryd bynag, 
a pha le bynag, y safai i fyny i bregethu efengyl Mab Duw. 


CYMANFA 1813. Pan ar ymweliad, un tro, a'r hen chwaer 
'* Betto.”” Morris, yr hon a fu farw Hydref, 1895, yn 104 mlwydd 
oed, adroddai wrthym ei hadgofion am Christmas Evans yn 
pregethu yn Nghymanfa Felinfoel, yn 1813: ac mewn ateb i 
ymholiad dywedai i'r wyl hono gael ei chynal ar '' Waun fach 
Tyisha ''—y cae ar yr hwn y saif Berwyn House. Cymerwyd 
rhan yn y gwasanaeth cyhoeddus gan wyr enwog, megys, Joshua 
Watkins, Caerfyrddin, David Phillips, Blaenwaun, Richard 
Foulkes (Silas Glan Dyfrdwy), Henry Davies, Llangloffan, 
Benjamin Davies, Hwlffordd, Thomas Jones, Rhydwilym, John 
Jenkins, D.D., Hengoed, Timothy Thomas, Aberduar, Christmas 
Evans, &c. een fod '' Llythyr '” Cymanfa 1813 wedi ei osod yn 
y gwaith hwn (tud. 47), cyfeirir y darllenydd yno am fanylion yr 
hanes. 


CYMANFA 1848. Cynaliwyd y Gymanfa hon Mehefin 6, 7, y 
gynadledd yn yr addoldy, a'r gwasanaeth pregethu ar y tir lle y 
saif yr Ysgol Ddyddiol. Pwnc Llythyr y Gymanfa a ddarllen- 
wyd gan Daniel Jones, y gweinidog, oedd “Ar Rodio yn y 
Gwirionedd.” Wele y penderfyniadau. 1. Cymeradwywyd y 
Llythyr a gyflwynwyd gan Daniel Jones. 2. Fod casgliadau at 
yr Athrofeydd a'r Cenadaethau i gael eu gwneyd fel arferol. 83. 
Nad oes yr un casglwr i fyned trwy yr eglwysii gasglu at un 
capel: ond bod i bob eglwys gasglu ei hun, ac anfon yr arian i'r 
Trysorydd, John Williams, Ysw., Caerfyrddin, neu ddyfod a'r 
swm i'r Gymanfa nesaf. 4. Fod y brodyr canlynol i fod yn 
Bwyllgor: sef John Williams, yn Drysorydd, Timothy Thomas, 
Castellnewydd- Emlyn, yn Gofiadur; H. W. Jones, Caerfyrddin, 
Daniel Jones, Felinfoel, John Morgan, Llanymddyfri, John 

Williams, Aberduar, James Spencer, Llanelli, David Rees, Aber- 
teifi, Thomas Williams, Llangynog, David Griffiths, Cwmifor, 
Edward Williams, Aberystwyth, Robert Roberts, Swyddffynon, 
yn gyfeisteddfod i drefnu yr arian. 5. Fod pob eglwys i anfon 
ychydig gymorth arianol i'r eglwys lle byddo y Gymanfa, er ei 
chynorthwyo i'w chynal. 6. Fod y Gymanfa hon yn ystyried 
Mynegiadau Dirprwywyr y Llywodraeth yn nghylch Sefyllfa 
Addysg yn Nghymru, yn anwireddus—eu bod felly er mwyn 
gwarthruddo Ymneillduaeth, ac estyn terfynau yr BEglwys 
Sefydledig, ac o ganlyniad yn anheilwng i gael yr ymddiriedaeth 
leiaf yn yr hysbysiadau a roddant. 7. Fod arwyddion yr amserau 
yn galw yn uchel arnom fel Ymneillduwyr, i gydweithredu yn 
egniol o blaid y Normal School yn neillduol, ac o blaid addysg 
yn gyffredinol, ar yr egwyddor wirfoddol, ac i lwyr ymwrthod a 
chymorth arianol oddiwrth y Llywodraeth, pa un bynag ai i 
adeiladu ysgolion, neu ynte i gynal yr ysgolion. 8. Fod y 
Gymanfa hon yn cymeradwyo egwyddorion a dibenion y Gym- 
deithas er ysgaru rhwng yr Eglwys a'r Wladwriaeth, ac yn 
cymeradwyo penderfyniadau Cymanfa sir Fynwy, er dwyn yn 
mlaen ddibenion y Gymdeithas uchod, ac yn penderfynu cyd- 
weithredu yn galonog er dwyn yn mlaen y sefydliad hyn 
yn Nghymru. 9. Fod y Gymanfa nesaf i fod yn Bbenezer, 
Llangynog. 10. Fod y Sabboth cyntaf yn Awst i gael ei gadw i 
weddio drwyddo oll, wrth ystyried iselder yr achos yn ein plith, 
&c. 


Cyfnewidiadau y flwyddyn. — Bedyddiwyd, 241: adferwyd, 
125: derbyniwyd trwy lythyrau, 61: y cwbl yn, 427. Diarddel- 
wyd, 154: gollyngwyd trwy lythyrau, 52: bu farw, 136: y cwbl 
yn, 942. Ychwanegiad clir, 85. 


Y Gwasanaeth cyhoeddus. Gweinyddodd nifer luosog o'r 
gweinidogion, trwy gael croesawiad tra chynes gan y gwahanol 
enwadau i anfon dau atynt nos Fawrth, fel y canlyn:—Ar y maes 
am ddau, W. L. Evans, Cwmtwrch, a Dafydd Edwards, Tros- 
nant. Am chwech, yn yr addoldy, John Reynolds, Cydweli, a 
Dafydd Williams, Capel Gwndwn. Yn Nghapel [Newydd], 
Llanelli, D. Griffiths, Cwmifor, a_B. Thomas, Penrhiwgoch. 
Yn Nghapel Sion, E. Davies, Treforis, a T. Thomas, D.D., 
Athraw Duwinyddol Coleg Pontypool. Yn Nghapel Als, W. L. 
Evans, Cwmtwrch, a H. W. Jones, Caerfyrddin. Yn Bethel, 

Glanymor, D. Thomas, Penyfai, a J. Williams, Aberduar. Yn 
Siloa, Morgan Davies, Llanrhystyd, a Dafydd Edwards, Tros- 
nant. Yn Llwynhendy, William Price, Penuel, Caerfyrddin, a 
Morgan James, Salem, Meidrim. Yn Llangenech, Robert Owen, 
Rhandirmwyn, a Timothy Jones, Caio: oll yr un amser nos 
Fawrth. 


Am saith, dydd Mercher, addoldy Felinfoel, Robert Owen, 
Rhandirmwyn, a James Davies, Rhydargaeau. Am ddeg, ar y 
maes, Dafydd Edwards, Trosnant, a T. Thomas, D.D., Ponty- 
pool (yn Saesneg), H. W. Jones, Caerfyrddin, yn Gymraeg. Am 
ddau John Williams, Aberduar, William Robert& (Nefydd), 
Blaenau, a Daniel Davies (Ddall), Abertawe. Am chwech, 
Thomas Williams, Llangynog, Morgan James, Salem, Meidrim, 
a W. R. Davies, Dowlais. Dechreuwyd trwy ddarllen gan 
weinidogion dieithr o flaen pob cyfarfod. Cafwyd achos mawr i 
gydnabod daioni a thiriondeb yr Arglwydd yn yr odfeuon oll. 


CYMANFA 1875. Dyddiad y Gymanfa hon oedd Mehefin 
6, T. Cynaliwyd y gwasanaeth pregethu ar y fynwent uchaf. 
Cyfarfyddodd y gweinidogion a'r cenadon am ddeg o'r gloch y 
dydd cyntaf, o dan lywyddiaeth y Parch. J. R. Morgan 
(Lleurwg), y cadeirydd etholedig am y flwyddyn, a dechreuwyd 
trwy weddi gan E. Price, Llanon. Methasom gael gafael yn 
Llythyr y Gymanfa, fel nas gwyddom beth oedd ei phenderfyn- 
iadau. Wele hanes yr odfeuon. Dechreuwyd y cyfarfod 
cyhoeddus, ar y cae, am 2.30 y dydd cyntaf, pan y darllenwyd 
ac y gweddiwyd gan George Reynolds, Cydweli, a phregethodd 
David James, Ffynonhenry, S. Thomag, Aberduar, a N. Thomas, 
Caerdydd. Am 6.30, pregethodd T. Phillips, Ferwig, L. 
Roderick, Ceinewydd, a H. Price, Rhydwilym. _ Yr un amser, 
pregethwyd yn Maescaner, gan D. James, Ffynonhenry, a 
Taliesin T. Jones, F.C.S., Llanymddyfri: yn Capel Sion, gan 
J. D. Evans, Caio, a J. Robinson, Llansilin: yn Moriah, gan 
J. A. Morris, Aberystwyth, a G. H .Robertg, Caerfyrddin: yn 
Greenfield, gan T. E. Williams, Aberystwyth: yn Bethel, gan 
John Thomas, Caerfyrddin, a William Jones, Llandilo: ac yn 
Bethania, gan John Davies, Llandysul, a S. Thomas, Aberduar. 
Boreu dranoeth, am 7, dechreuwyd gan T. F. Williams, Saron, a 
phregethodd George Evans, Penrhyncoch, D. Richards, St. 
Clears, a D. Williams, Salem, Meidrim. Am 10, dechreuwyd 

gan F. Argust, Carmel, a phregethwyd gan J. A. Morris, Aber- 
ystwyth, John Williams, Cenadwr (yn Saesneg), a J. Robinson, 
Llansilin. Am 2, dechreuwyd gan C. Williams, Ystalyfera, a 
phregethodd John Thomas, Caerfyrddin, J. D. Evans, Caio, a 
W. Jones, Llandilo. Am 6, dechreuwyd gan D. Morgan, Cross 
Hands, a phregethwyd gan T. F. Williams, Saron, G. H. 
Roberts, Caerfyrddin, a John Davies, Llandysul. ““ Cafwyd 
Cymanfa ragorol,” ebai gohebydd, '“ y tywydd, ar y cyfan, yn 
ddymunol, y cynulleidfaoedd yn hynod luosog, y brodyr yn- 
pregethu yn dda, y canu yn swynol, a charedigrwydd a pharoto- 
adau y brodyr a'r cyfeillion yn Felinfoel, fel arfer, yn bob peth 
ellid ei ddymuno.” 


CYMANFA 1899. Cynaliwyd hon Mehefin 13, 14. Cafwyd 
Cynadledd frwdfrydig a thangnefeddus o dan lywyddiaeth John 
Lewis, Ysw., Ustus Heddwch, Meiros Hall, Drefach, yr hwn a 
draddododd anerchiad gwych ac amserol o'r gadair ar '' Ffydd- 
londeb.” Darllenwyd '' Llythyr” y Gymanfa, gan E. R. 
Williams, Talybont, ar '“ Yr Oes a'n Dyledswydd tuag ati.” 
Pasiwyd oddeutu deugain o wahanol benderfyniadau, a'r oll yn 
dal perthynas agos a bywyd yr eglwysi, ac a hyrwyddiad gwaith 
Crist. Diolchwyd yn gynes i'r frawdoliaeth yn Felinfoel “' am 
eu caredigrwydd, a'u trefniadau rhagorol yn nglyn a'r Gymanfa.” 
Rhoddwn yma drefn y gwasanaeth cyhoeddus. Nos Lun, yn 
Felinfoel, pregethwyd gan E. R. Williams, Talybont, a W. Lewis, 
Ffynonhenry. Nos Fawrth, yn Nghalfaria, Llanelli, John John, 
Llanrhystyd, a D. Thomas, Caerfyrddin: yn Nghapel Sion, D. 
Jones, Llanbedr, ac E. R. Williams, Talybont: yn Moriah, Moses 
Jones, Llandyfan, a D. P. Evans, Llanymddyfri: yn Bethel, 
Henry Evans, Penrhyncoch, a D. S. Davies, Login: yn COaer- 
salem, T. Phillips, Pontyrhyl, a W. P. Williams, D.D., Glan- 
dwr: yn Bethania, J. Herbert, Penygroes: yn Emanuel, G. 
Hughes, Aberteifi: yn y Pwll, T. R. Morgan, Swyddffynon: yn 
Horeb, B. Howells, Capel Sion, a W. E. Watkins, Pembre: yn 
Hermon, W. T. Francis, Llangyndeyrn, a R. Jones, Ceinewydd: 
yn Soar, Llwynhendy, R. R. Thomas, Bwlchyrhiw, a T. Thomas, 
Ynystawe: yn Tabernacl, Llwynhendy, J. C. Griffiths, Felinwen:: 
yn Maescanner, D. Davies, Porthyrhyd, a W. Jones, Treharris: 
yn Felinfoel, ar y maes, o. M. Prichard, Castellnewydd Emlyn, 
a Thomas John, Rhydargaeau. Dydd Mercher, yn Felinfoel, 
am saith yn y boreu yn y capel, W. E. Davies, Drefach, a_D. 

Richards, Cwmduad. Am ddeg, ar y maes, E. U. Thomas, 
Caerfyrddin, J. Williams, Aberteifi, a J. A. Morris, D.D., 
Aberystwyth. Am ddau, ar y maes, J. J. Evans, Rhydwilym, a 
T. F. Williams, Ammanford. Am chwech, ar y maes, D. Mor- 
gan, Cross Hands, D. S. Davies, Login, a John Davies, Aber- 
ayron. Dyma eiriau Job Herbert, ysgrifenydd y Gymanfa y 
flwyddyn hono:—''Cafwyd Cymanfa ardderchog yn mhob ystyr: 
ysbryd da yn nodweddu y cynadleddau, trefniadau rhagorol gan 
yr Eglwys a'i Gweinidog parchus, yr hin yn deg, y gweision yn 
traethu y genadwri gyda blas, a'r torfeydd enfawr yn gwrando 
gyda'r gweddeidd-dra mwyaf. Hir gofir am yr wyl. Pwy a wyr 
nad oedd ysbryd Christmas Evans, a'r hen gewri oeddent yn 
Nghymanfa Felinfoel yn 1794, yno eleni eto.” 


Gwyneb Duw fo ar Gymanfaoedd Cymru. Bydded “ cy- 
hoeddu cymanfa” yn awyddfryd calon yr eglwysi am oesau, a 
“lleoedd y gymanfa” yn fynydd sanctaidd gan brofiadau 
newyddion, a “dydd y gymanfa” yn amser o adfywiad ysbrydol: 
a choded yr Arglwydd eto, megys cynt, wyr grymus fyddant yn 
““bendefigion y gymanfa,” i fynegu ei ewyllys, ac i ddadleu ei 
hawliau, yn '' yr uchel-wyl gyfarfod.” “A'r Arglwydd a grea 
ar bob trigfa o fynydd Sion, ac ar eì GYMANFAOEDD, gwmwl a 
mwg y dydd, a llewyrch tan fflamllyd y nos: canys ar yr holl 
ogoniant y bydd amddiffyn.” 


SMASASDE 
: ES Med 


DYSGYBLAETH YR EGLWYS. 


“ Felly y purwch y ty.”— 
Ezec. xlv. 20. 


Ystyr dysgyblaeth—Credo y Bedyddwyr yn hawlio dysgyblaeth—Dys- 
gyblaeth lem eglwysi Lloegr—Egiwysi Bedyddwyr Cymru yn debyg— 
Dysgyblaeth yn Felinfoel—Cyfres o droseddau—Engreiphtiau o ddysgybl- 
aeth—Am esgeulusdod—Aelodau yn cefnu ar y cymundeb er gwrando 
Jones Llangan—Eu galw i gyfrif—Diaelodi—Achlysur cychwyn eglwys 
Capel Newydd—Am fyned at dad y celwydd i ymofyn am wirionedd—'“ Y 
dyn hysbys”—Twyll dewin Cwrtycadno—Uniondeb y ddysgyblaeth—Am 
Arminiaeth—Yr hen Fedyddwyr yn Galfiniaid—Yr “athrawiaeth newydd” 
—Y terfysg Arminaidd—Diaelodi deuddeg eglwys yn Nghymanfa Salem, 
Meidrim—Daniel Davies yn Galfin pybyr—Helynt John Williams, “Athraw 
Peroriaeth ”—Ei allu a'i lafur—Cael ei alw i gyfrif—Ysgrifenu ei gredo— 
Hono yn anfoddhaol—Ei ddiarddeliad—Marw yn y ffydd—Dr. Rippon ar 
ddysgyblaeth yn eglwysi Cymru 


Perthyn i'r ymadrodd '' dysgyblaeth eglwysig ” ddau ystyr. 
Yn ei ystyr eangach, golyga yr holl foddion a arferir gan eglwys 
i berffeithio sancteiddrwydd ei haelodau, a'u cymwyso ar gyfer 
bywyd y nefoedd: cynwysa eu hyfforddiad cyhoedd a dirgel 
yn ngwirioneddau yr efengyl: cyfarfodydd er eu hadeiladaeth 
a'u cysur, yn nghyda phob cyfryngau a dueddant i feithrin 
bywyd ysbrydol iach a chryf, yr hyn yw gwir nerth egiwys 
Gristionogol. _ Yn ei ystyr gyfyngach, golyga “' dysgyblaeth” 
weithrediad yr eglwys, fel corph, mewn perthynas a'r aelodau 
hyny a droseddant '' gyfraith y ty.” Gwisgodd Orist ei eglwys 
gorpholedig a'r awdurdod, a'r cyfrifoldeb, o fwrw ymaith o'i 
chymdeithas y rhai a rodiant yn afreolus. Rhwymedigaeth nas 
gall ei hosgoi yw ''tynu oddiwrth” gymeriadau anheilwng (Math. 
xviii. 17: Rhuf. xvi. 17: 1 Cor. v. 13: 2 Thess. iii. 6, 14: Titus 
ìi. 10). Mae y ffurf hon o ddysgyblaeth yn rheidiol er diogelu 
cymeriad yr eglwys, a thrwy hyny sicrhau ei thangnefedd a'i 
dylanwad. Mor aml y gwarthruddir enw da eglwys Crist, ac y 
dirymir ei thystiolaeth, gan laerwydd mewn dysgyblaeth! 


L 

Byddai yr hen Fedyddwyr yn arfer dysgyblu gyda chryn 
fanylwch, a pheth llymder. Nis gallwn ni fel enwad esgeuluso 
dysgyblaeth heb wadu ein cyffes ffydd. Cred y Bedyddwyr mai 
dynion ailenedig yn unig sydd i'w derbyn i mewn i'r gymdeithas 
Gristionogol, ac fod bywyd sanctaidd yn amod undeb a'r eglwys. 


Rhoddwn ychydig engreiphtiau o'r modd y byddai dysgybl- 
aeth yr hen eglwysi, Seisnig a. Chymreig, mewn cysondeb a'u 
credo. Yn eglwys Broadmead, Bristol, diaelodwyd “'' Sister 
Watkins,” am “'rodio yn afreolaidd, drwy fenthyca arian gan 
amryw bersonau, heb ofalu talu yn ol.”  Ysgymunwyd Joan 
Parker o eglwys Fenstanton, ““ am redeg o'i lle heb gydsyniad ei 
meistr na'i meistres, a myned i wasanaeth un arall.” Yn 
eglwys Warboys, diarddelwyd Thomas Bass, “am ddweyd 
celwyddau a rhegu,” a John Christmas ““ am beidio caru Ann ei 
wraig fel y dylai.” Dr. Wall, hanesydd ac amddiffynydd penaf 
Taenelliad Babanod, a rydd y clod uchaf i'r Bedyddwyr ar gyfrif 
eu dysgyblaeth, a deil hwynt allan fel yn deilwng o efelychiad. 
Byddai hen Fedyddwyr Cymru, hefyd, lawn mor enwog yn y 
rhinwedd hwn.  Cadwent wyliadwriaeth fanwl dros holl ym- 
ddygiadau yr aelodau. Ceir yn hen Lyfr Llanwenarth engreipht- 
iau o'i dysgyblaeth yn chwarter cyntaf y ddeunawfed ganrif, a 
diau fod eglwysi eraill y cyfnod yn gweithredu gyda'r un 
manylwch. Diaelodwyd Elizabeth, gwraig Henry Edward, “am 
daenu enllib ar frawd gonest yr hwn oedd wedi marw, a hefyd 
am ei bod yn dra_thueddol i ymgynenu, ac yn dra uchel ei 
hysbryd ”: Sarah, gwraig James Boucher, “ am gybydd-dod ac 
anonestrwydd, ac hefyd am gefnogi ei gwr i wneyd Bill of Sale, 
er twyllo yr echwynwyr '': Anne Prosser, ““ am ei chyndynrwydd 
yn gwrthod derbyn cyngor yr eglwys, ac am fesur haidd yn groes 
i'r gyfraith ac arferiad y farchnad”: Margaret Williams, “ am 
ddifrio ei gwr, a rhoddi i'r byd achlysur i gablu”: a Martha 
Morgan, “am briodi dyn digrefydd.” 


Hen Fedyddwyr Felinfoel, yr un modd, a_ wylient dros 
eneidiau eu gilydd, gan ymdrechu cadw dysgyblaeth ar ei thraed, 
er mwyn diogelu yr eglwys '“ yn forwyn bur i Grist.” Fel rheol, 
ni cheir cofnodiad penodol yn yr hen Lyfr Eglwys o achos y 
ddysgyblaeth: yn gyffredin, dywedir fod aelod wedi ei ddiaelodi 
“*am eì anaddas fywyd.” Anichon dweyd heddyw beth sydd yn 
gynwysedig yn y cyfryw ffurfymadrodd penagored: diau ei fod yn 

““auddio lluaws o bechodau.” Yn awr ac yn y man, nodir y trosedd, 
a chawn ddysgyblaeth yn cael ei gweinyddu ar bersonau a enwir, 
“*am feddwdod,” “am ymlosgach,” “am esceulystra,” '' am 
escylyso ei le,” “am esgylyso ei gydgynulliad,'' “' am golli ei le 


ar y Sabboth,” 'am anghydfod,” '“am ymddygiadau anheilwng 


o grefydd,” “am ei chamymddygiad cyn priodi,” "am en- 
llibio,” '“am dyngu cfn,'” “am Arminiaeth,” “am fyned i 
'glwysa. ar y dydd Sabboth,” ''am gynyg rhenti fferm ei 
gymydog,'' '“am roddi cyfraith ar y brawd — — yn anghyfiawn,” 


““am ei hanwireddau a'i thafod enllibaidd ar y frawdoliaeth,” 
“*am fyn'd at dad y celwydd i mofyn am wirionedd, &c., &c. 
Nid anyddorol fyddai gwneyd sylw ar un neu ddau o'r troseddau 
a nodir yn yr hen Lyfr Eglwys. 


“Am escylyso eì le.” Mynych y dysgyblid gynt am y bai 
hwn. Y mae gan bob aelod o eglwys Crist '“ ei le”: wrth gael ei 
le, y mae yn gosod ei hun yn wirfoddol o dan adduned ddifrifol i 
lanw ei le, a chadw ei gyd-gynulliad. Edrychai yr hen frodyr 
ar “ escylyso ”” yn drosedd mor fawr o ymrwymiadau y cyfamod 
eglwysig, fel ag i ddiaelodi y rhai a'i cyflawnent. _ Nodwn 
engraipht ddyddorol o hyn. _ Flynyddau lawer yn ol, rywle o 
gyleh 1780, yr oedd yr offeiriad efengylaidd enwog, y Parch. 
David Jones, Llangan, wedi ei gyhoeddu i bregethu gyda'r 
Methodistiaid yn y Goppa. Mawr oedd y cyrchu i wrando y gwr 
duwiol a da, a'r mwyaf toddedig o holl bregethwyr Cymru yn ei 
oes. Y boreu Sabboth hwnw, yr oedd cymundeb yr eglwys hon. 
Daeth dau ddyn cyfrifol o Lanelli, —Walter Bowen, dilledydd, 
a Henry Rees, tyddynwr,—i'r addoliad yn Felinfoel, lle yr 
oeddent yn aelodau: ond gan faint eu hawydd i fyned i'r Goppa 
i wrando '“ Jones Llangan,” aethant allan o'r gwasanaeth ar ol y 
bregeth, heb aros i gyfranogi o Swper yr Arglwydd. Ystyriai y 
frawdoliaeth y fath ymddygiad yn anghyson a threfn. Galwyd 
hwy i gyfrif am eu hafreolaeth, a chawsant eu diaelodi: mewn 
canlyniad, ymunasant a'r gymdeithas yn y Goppa. Y ddau 
hyn, y rhai a gefnasant ar Felinfoel oherwydd manylder y 
ddysgyblaeth, fu sylfaenwyr eglwys Capel Newydd, a blaen- 
ffrwyth Methodistiaeth yn nhref Llanelli. 


“Am fyn'd at dad y celwydd i mofyn am wirionedd.” 
Tybiwn mai natur y trosedd hwn oedd “'“ymofyn a'r dyn hysbys,” 
neu, fel y dywedir yn sir Aberteifi, “ myn'd at y Cwnjer” 

(conjurer). _ Byddai corph y bobl gynt, ac y mae gormod eto, 
yn credu mewn dewiniaeth, ac yn coelio y gwr a honai ei fod yn 
gwybod pethau tywyll a dyrys, presenol a dyfodol. Os collai un 
arian o'i dy, ymwelai a'r '“ dyn hysbys” er cael gwybod pwy a'u 
cymerodd: os digwyddai anffawd i anifail amaethwr, cyfeiriai 
yntau ei gamrau at yr un ymhonwr twyllodrus. Tua dyddiad y 
diaelodiad uchod am “'fyn'd at dad y celwydd i mofyn am wir- 
ionedd,” yr oedd yn byw yn y sir hon wr enwog yn y gelf gyfrin, 
sef, “y dyn hysbys o Gwrtycadno.” Enillodd iddo ei hun enw 
mawr fel un yn gwybod y dirgelion oll. Byddai pobl yn ddigon 
hygoelus i gredu y gwyddai fanylion digwyddiadau yr ardaloedd 
am ugeiniau o filldiroedd. “Ae yr oeddent a'u coel arno, 
oherwydd iddo dalm o amser eu hudo hwy a swynion.” Fel y 
canlyn yr esbonid gwaith y dewin adnabyddus, gan un gafodd 
bob cyfleusdra i wybod. Byddai pob ymwelydd a Chwrtycadno 
yn nesau at y ty ar hyd heol union o gryn hyd. Cedwid rhywun 
yn barhaus i wylio am y dyfodiaid a gyrchent yno ar neges. Bob 
amser pan ddeuai teithiwr o bell i geisio goleuni ar droion dyrys 
ei gymydogaeth, ni ddigwyddai “y dyn hysbys” fod gartref. 
Byddai wedi myned ymaith, ond disgwylid ef yn ol bob eiliad. 
Arweinid y dyn dieithr i'r ty gan y gwas neu'r forwyn, a gosodid 
ef i eisbedd mewn cadair neillduol; yna dechreuid ei holi o ba le 
yr oedd yn dyfod, beth oedd ei enw, a pheth oedd ei neges yn 
Cwrtycadno, a thraethid yn awgrymiadol am alluoedd “y dyn 
hysbys.” Mewn ystafell arall, am y pared coed teneu, byddai 
y dewin ei hun yn gwrando yr holl ymddiddan: a phan fyddai yr 
holi drosodd, ceid gweled y gwr y deuwyd i ymgyngori ag ef yn 
pasio heibio'r ffenestr a'i chwip yn ei law, a'i ffrwyn a'i gyfrwy 
ar ei fraich, fel pe newydd ddychwelyd y mynyd hwnw o daith 
bell. Elai i fewn-at yr ymofynydd, cyfarchai ef wrth ei enw, 
dywedai o ba le yr oedd yn dyfod, pa bryd y cychwynodd oddi 
cartref, a pheth oedd ei neges yn Cwrtycadno! Erbyn hyn yr 
oedd yr aderyn yn llaw yr adarwr: ac nid oedd fawr o drafferth 
bellach i wybod y cyfan, a rhoi goleuni ar y tywyllwch. _ Ai y 
dyn adref yn synedig a boddlon, ar ol talu am y wybodaeth 
ryfedd. Ymofyn a'r “dyn hysbys,” dybygwn, olygir wrth ''fyn'd 
at dad y celwydd i ymofyn am wirionedd.” Diau y dylai 
eglwys Dduw osod ei gwyneb yn erbyn y fath ymhoniaeth rodres- 
gar, ac amlygu ei hanfoddlonrwydd at y rhai a gefnogent y fath 
dwyll er mwyn elw. Dywed y Beibl yn gryf yn erbyn y cyfryw 
gymeriadau. '' Na chaffer ynot a arfero ddewiniaeth, na phlan- 


ne 


—— . 


HANES BEDYDDWYR FELINFOEL. 149 


edydd, na daroganwr, na hudol, na swynwr swynion, nac a geisio 
wybodaeth gan gonsuriwr, neu frudiwr, nac a ymofyno a'r meirw: 
oherwydd ffiaidd gan yr Arglwydd yw pawb a wnelo hyn” (Deut. 
xviii. 10—12). Gwr neu wraig a fyddai ganddynt ysbryd dewin- 
iaeth a labyddid yn farw a cheryg. Os cosbwyd Saul, brenin 
Israel, am ymofyn a'r ddewines o Endor, paham na ddylid 
dysgyblu aelod crefyddol yn Nghymru am ymgyngori a dewin, 
a '“ myn'd at dad y celwydd i mofyn am wirionedd”? 


“Am Arminiaeth.” _ Calfiniaid, fel rheol, oedd yr hen 
Fedyddwyr. Ag eithrio y dosbarth a adnabyddid fel Bedyddwyr 
Arminaidd, cymerent yr olwg gyfyngaf ar waith yr Arglwydd 
Iesu, a threfn yr efengyl. Yn Lloegr, Uchel Galfiniaid oedd Dr. 
Gill a John Brine, y rhai a ystyrid y duwinyddion galluocaf a 
mwyaf dylanwadol yn eu mysg. Mabwysiadodd Cymanfa 
Cymru, hefyd, y gredo Galfinaidd a geir yn ' Nghyffes Ffydd 
Llundain, 1689”: ac o flwyddyn i flwyddyn, disgwylid i'r eglwysi, 
yn eu llythyrau at y Gymanfa, i ddatgan eu cydsyniad a'i 
chynwys. Yn y blynyddoedd hyny, ni chlywid braidd ddim o 
bwlpudau y Bedyddwyr Cymreig ond ' Y Pum Pwnc ”' byth a 
hefyd, ac ystyrid gwahodd pechaduriaid at Grist i ofyn am 
drugaredd, yn brawf fod y pregethwr yn heretic o'r math 
gwaethaf. Yn niwedd y ganrif cyn y ddiweddaf, y mae Andrew 
Fuller, mewn amddiffyniad i sefydliad Cymdeithas Genadol y 
Bedyddwyr, yn cyhoeddu yr hyn a elwid yr ''Athrawiaeth 
Newydd," sef, ei bod yn ddyledswydd ar bawb a glywamt yr 
efengyl ei derbyn a'i chredu, ac ar bawb sydd yn ei chredu ei 
hanfon i eraill. 'Tua 1793, gweithiodd y ddysg hon ei ffordd i 
Gymru, a chreodd gyffro dirfawr yn yr eglwysi. Cynyrchodd 
ryfeloedd a daeargrynfaâu mewn manau. Gelwid pleidwyr y 
gyfundrefn newydd, ar y dechreu, yn Arminiaid, a Sosiniaid, yn 
nghydag enwau diraddiol eraill, ac yn ddiweddarach yn '' Ffwler- 
iaid.” _ Yn Nghymanfa Salem, Meidrim, yn 1799, diaelodwyd 
deuddeg o eglwysi am fod eu gweinidogion yn dal yr athrawiaeth 
Arminaidd, y rhai a ymffurfiasant yn gyfundeb o dan yr enw 
Bedyddwyr Cyffredinol. Yn hen Lyfr Eglwys Felinfoel, ysgrifena 
Daniel Davies fel hyn am yr amgylchiad hwnw:—'' Fel hyn y 
bu oddiar y Gymanfa o'r blaen hyd y Gymanfa yn Salem, gerllaw 
Meidrim, yn sir Gaerfyrddin, lle darfu i rai gweinidogion 
anghytuno mewn barn yn nghylch athrawiaethau crefydd: yr 
oeddent yn sefyll dros Brynedigaeth Gyffredinol, a phynciau 

eraill ag y mae yr Arminiaid yn eu dal: fe ddarfu iddynt hwy 
ymadael a ni, a ninau a hwythau, ac amryw o aelodau hefyd 
gyda hwy, yma athraw. . Mawr oedd y gofid a'r blinder yn y 
terfysg hwn.” Mewn nodiad ar Gymanfa Blaenwaun, 1800, 
dywed:—'' Yr oedd undeb a heddwch helaeth yn ein plith: peth 
a fu yn eisieu yn y Cymanfaoedd o'r blaen oherwydd Armin- 
iaeth.” Wedi i'r ysgymuno “am Arminiaeth ” ddechreu yn y 
Gymanfa, cariwyd yr oruchwyliaeth yn mlaen yn yr eglwysi, ac 
yn Felinfoel diarddelid yn fynych am ddal fod Orist wedi marw 
“* dros bawb,” ac fod yr efengyl yn gyhoeddiad o “' iachawdwr- 
iaeth gyffredinol.'' Calfin uchel a selog, oddicartref fel gartref, 
oedd Daniel Davies, y gweinidog, fel y prawf yr engraipht a 
ganlyn. Perthynai i Fedyddwyr y cyfnod hwn weinidog enwog 
o'r enw John Williams. Ymddengys ei fod yn bregethwr galluog 
a nerthol iawn, a byddai dylanwadau grymus ar adegau yn cyd- 
fyned a'i weinidogaeth. Yr oedd hefyd yn gerddor adnabyddus, 
ac adnabyddid ef fel “Athraw Peroriaeth.” Cyhoeddodd lyfr 
hymnau bychan dan yr enw, '' Caniadau Preswylwyr y Graig,” 
ac y mae amryw o honynt yn mysg yr emynau mwyaf cymeradwy 
a feddwn, megys, 


“ Mewn bywyd mae gwasnaethu Duw,” &c. 
“ O'r iachawdwriaeth fawr yn Nghrist,' &c. 
“Coffawn yn llawen gyda pharch, &c. 


Gwnaeth John Williams waith ardderchog yn ei ddydd. Wedi 
llafur ealed mewn amryw leoedd yn y Gogledd, ordeiniwyd ef, yn 
1789, yn Aberystwyth, a bu wrthi yn ddyfal yn hau yr had da, 
ac yn cofrestru taii bregethu, ar hyd yr holl wlad o amgylch. 
Yn mhen rhai blynyddau, derbyniodd alwad i fod yn weinidog 
eglwys “ Yr Hen Dy Cwrdd,” yn Abertawe; ac yn y symudiad 
hwnw y mae Spinther yn “' colli golwg ar John Williams,” ac yn 
terfynu yr hanes am dano'drwy ddweyd, '' dichon y gall rhywun 
daflu goleuni pellach arno” (Seren Gomer, Ebrill 1880, tud. 141, 
143). Daeth awdwr y gwaith hwn o hyd i “oleuni pellach,” 
mewn hen lawysgrif sydd yn ei feddiant yn dwyn yr enw, “' Llyfr 
y Cwrdd Cwarter, 1794.” Yn hwnw, cawn i John Williams gael 
ei ddiarddel am yr heresi Arminaidd. Dyma yr hanes. Yn y 
Cwrdd Chwarter a gynaliwyd yn yr Hen Dy Cwrdd, yn Aber- 
tawe, eglwys John Williams ei hun, Ionawr 5, 1797, bu '' dau 
holiad ” dan ystyriaeth y gynadledd, sef, 1. “Pa fodd y mae 

profi mai dros nifer neillduol y bu Orist farw, gan y gellir tybied 
wrth leferydd llawer o Ysgrythyrau iddo farw dros bawb mr 
9. “Pa mor belled y mae i ni oddef dynion o groes opiniynau yn 
aelodau o'n cymdeithasau crefyddol, megys Cymanfaoedd, 
Cyrddau Chwarter, &c.?” a dyma fel y dywedir:— 


“Ni chynygiwyd un atebiad iddynt y pryd hwnw, ond fe ofynwyd pa 
beth oedd yr achos o ofyn yr holiad cyntaf: a oeddid yn drwgdybied fod 
Arminiaeth yn codi i fyny yn ein plith? Wedi hyn, safodd Daniel Davies 
i fyny, ac achwynodd fod John Williams wedi dangos yn eglur, trwy ei 
bregethau a'i gyfeillach neillduol, ei fod yn credu ' Prynedigaeth gyffred- 
inol” Yna dymunwyd arno roddi ei farn; yntau a ddarllenodd amrywiol 
o Ysgrythyrau ag oedd wedi ei berswadio i fod o'r fath farn, wrth ba. rai 
y gwelwyd yn eglur at ba opiniwn yr oedd ef yn ochri. Yna fe ofynwyd 
i'r eglwys a oeddent hwy o'r un farn ag ef. Hwythau a atebasant y 
buasent yn gwneuthur eu credo yn barod erbyn y Cwrdd Cwarter nesaf.” 


Ni ddaeth y mater dan sylw yn y Cwrdd dilynol: aed a'r achos 
i'r Gymanfa: ond yn hanes Cyfarfod Blaenauglyntawe, Nantyffin 
yn awr, Gorphenaf 12, 1797, cawn a ganlyn:— 


“ Y peth nesaf fu dan ein hystyriaeth oedd achos yr Hen Dy Cwrdd, yn 
Abertawe, a'i gweinidog, John Williams, yr hyn oedd wedi bod dan ystyr- 
iaeth y Gymanfa eisoes: ond fei trosglwyddwyd oddiyno i'r Cwrdd 
Cwarter, mewn disgwyliad y buasai John Williams, a'r eglwys, yn 
gwneuthur pob o gredo iachus i fyny erbyn hyny. Pan ddarllenwyd y 
ddwy gredo, fe farnwyd fod un John Williams yn gyfeiliornus, sef yn 
Arminaidd, ac eiddo yr eglwys yn iachus, sef yn Galfinistaidd: ac felly, 
fe ddangoswyd nad oedd i John Williams un rhyddid mwyach i bregethu 
yn mhlith y Bedyddwyr Calfinistaidd, tra yn para yn y cyfryw farn, ond 
bod ei eglwys ef i gael bod yn aelod o'r Owrdd Cwarter a'r Cymanfa 
megys o'r blaen.” 


Yn nherfysg athrawiaethol y blynyddau hyny, diaelodwyd 
llawer “am Arminiaeth,” ond John Williams oedd y cyntaf. 
Distewyd ef am ddal “ prynedigaeth gyffredinol "—yr athraw- 
iaeth bregethir heddyw yn holl bwlpudau Cymru. _ Daliodd y 
gwr da ei dir er y storom gref, a pharhaodd yn y weinidogaeth 
hyd ei farwolaeth, yn Abertawe, dan ergyd o'r parlys, yn 1807. 
Ychydig cyn dydd ei ymddatodiad, dywedodd wrth ei ferch:— 
'* Gwir eu bod yn fy ngalw yn Armin ac yn Sosin, ond nid oes 
genyf fi ddim i wynebu'r farn ond iawn ac eiriolaeth Crist.” 
Gor-wyr i John Williams yw y brawd Job Herbert, gweinidog 
Penygroes. 

Da yw dysgyblaeth, ond ei chadw rhag rhedeg i eithafion: 
arwydda fod yr eglwys a'i gweinydda am “' buro ei hun megys y 
mae yntau yn bur.” Gan mlynedd yn ol, byddai yr enwog Dr. 
Rippon, o Lundain, yn talu sylw manwl i ystadegau Cymanfa- 
oedd Cymru. Wrth weled rhif go fawr yn ngholofn y “' Bedydd- 
iwyd,” dywedai, ** Gogoneddus”; wrth weled lluaws yn yr 
“Adferwyd,” dywedai, '' Gogoneddus”; ac wrth weled o dan 
““Diaelodwyd,”' nifer a synai y Saeson, llefai allan, “Gogoneddus.” 
Gofynwyd iddo paham y dywedai, '' Gogoneddus,” mewn 
cysylltiad a'r diarddel; a'i ateb oedd:—'* Dengys hyn eu bod am 
gadw ty glân.” Parhaed yr eglwysi i ofalu am “' buredigaeth y 
cysegr.” 


DR AY A A Xc 
1r 1A 


CANGENAU YR EGLWYS. 


“ Gwelid hi yn ei huchder yn amlder ei 
changenau.”— 
Ezec. xix. 11. 


Hen fam-eglwysi—Felinfoel yn un—Cangenau—Llangyndeyrn—Aelodau 
boreu—Eu gollwng—Yr hen gofnod—Y terfysg Arminaidd—Gofid gan y 
Sosiniaid—Capel Sion—Dechreuad yr achos yn y dref—Haelioni David 
Roberts—Cynydd yn galw am gapel newydd—Cais am oedfa boreu Sul— 
Anfoddlonrwydd y fam-eglwys—Hen ysgrif—Dechreu gweinyddu yr ordin- 
hadau yn Llanelli—Y bedydd cyntaf—Cais am ollyngdod o Felinfoel— 
Corpholiad yr eglwys—Ei gweinidogion—Soar, Elwynhendy—Cychwynwyr 
yr achos—Adeiladu capel—Corpholi yn eglwys anibynol—Sardis, Llanedi— 
Joseph Harris (Gomer)—Hen fedyddiadau—Llythyr gollyngdod—Horeb, 
Pump Heol—Yr arch o dy i dy—Codi addoldy—Ffurfiad yr eglwys— 
Bethlehem, Pwll—Teulu y Pant—Addoli mewn tai anedd—Codi capel— 
Hiliogaeth Daniel Davies—Hermon, Llanon—Capel y Mynydd—Hen fan 
cyfarfod—Codi cysegr mewn lle mwy cyfleus—Salem, Llangenech—Bedydd- 
wyr boreu—Sefydlu cangen—Ffurfiad eglwys—Tabernael, Pembre—Gwein- 
idogion Felinfoel yn pregethu yn yr ardal—Bedyddio llawer—Maescanner 
—Cychwyniad yr achos—Adeiladu capel a chorpholi eglwys. 


Perthyn i Fedyddwyr Cymru lawer o hen fam-eglwysi 
enwog, megys Olchon, Ilston, Abertawe, Llanwenarth, Hen- 
goed, Rhydwilym, Llangloffan, Cilfowyr, Aberduar, Maesyber- 
llan, Caerfyrddin, &c., trwy weithgarwch am ymgangeniad y rhai 
y lledaenodd yr enwad i'r ardaloedd cyfagos. . Cymer Felinfoel 
ei lle yn naturiol yn y dosbarth anrhydeddus hwn: canys o honi 
hi, yn uniongyrchol neu yn anuniongyrchol, y deilliodd lluaws 
eglwysi tref Llanelli, a'r wlad o amgylch am lawer o filldiroedd. 
Nid yw hanes y fam yn llawn heb air o hanes y merched. 
Cymerwn hwynt yn ol eu hoedran. 


LLANGYNDEYRN. Yn rhestr aelodau Felinfoel 1794, ceir 
enwau William a Jaen Evans, Alltycadno, a. Walter Bowen, 
Felindrysgyrch. _ Ar foreu dydd yr Arglwydd, Mai 1, 1795, bu 
Daniel Davies yn bedyddio David John a John Jenkin, “ wrth y 
felyn Druscyrch yn plwydd Llangdeirn,” y rhai a dderbyniwyd 

yn aelodau yn Felinfoel. Yn Awst y flwyddyn hono, wrth Gapel 
y Mynydd, bedyddiwyd gan yr un, Margaret Lewis a Mary 
Charles o'r un gymydogaeth, ac yn Rhagfyr, Elizabeth David a 
Margaret Jones, o blwyf Llanddarog. _ Yn y blynyddau hyny, 
byddai y llafurus Joshua Watkins, Penuel, Caerfyrddin, yn 
pregethu ac yn bedyddio yn Llangyndeyrn a'r cymydogaethau. 
Ffurfiwyd cymdeithas grefyddol yn mhlwyf Llanddarog, a 
chynelid cyfarfodydd ar yn ail wythnos yn yr amaethdai. Deu- 
wyd i weled mai mantais i'r achos fyddai cael lle cyfleus, 
sefydlog, ìi addoli, a rhoddodd William Evans, Alltycadno, dy 
wrth ben pont Llangyndeyrn yn fan cyfarfod Bedyddwyr y 
plwyfi cylehynol. Mewn canlyniad ffurfiwyd y saint gwasgar- 
edig yn eglwys reolaidd. Cawn hanes y corpholiad yn yr hen 
Lyír Eglwys yn y geiriau canlynol:— 


28 Mehefin. hanes Neulltuol. 1797. 


Efe Ddarfu amriw on aelodau ac oedd yn byw yn mhell oddi wrthym 
rbai gulch Llangdeyrn A Llanddarog: Ddanfon attom Llythur a chenadau 
yn caredig am cael collyngdod oddi wrthym y ceel mynd ar ei penne ei 
hynain; a rhai o aelodau o Penuel yn Oarfyrddin ac oedd yn cyd weld 
a hwy ac odd yn byw yn y cymdogaethau hyny; a myned gida'i gilidd yn 
Llangdeirn mewn Ty wrth penybont y fod yn Eglwye ar ei penau ei 
hynain. Efe Ddarfu ini wrando ar ei Dymyniad a rhoddi yddynt ollyng- 
dod mewn cariad waith nid oedd gwanieth mewn Barn: ac efe Ddarfu 
iddynt corpholi yn Eglwys; a rhai o'r Brodur ar chwiorydd o Carfyrddin 
yn Ty'r Bont wrth Llangdeirn ar 28 o fehefin 1797,Enwau pa rhai yw, 


1. WALTER BOWEN 7. SIMON MORGAN 
9. DAVID JOHN 8. LETUS MORGAN 
3. WILLIAM HUGH 9. MARY CHARLES 
4. MARGRETT LEWIS 10. JOHN JENKIN 

5. MARGRETT JAMES 11. CETTURA MORRIS 
6 


. ELIZABETH JOHN 12. WILLIAM EVANS 
13. JAEN EVANS ) Alltycadno, 


Derbyniwyd yr eglwys ieuanc i'r undeb cymanfaol yn 
Nghymanfa Ebenezer 1798. Aeth yr achos rhagddo yn gysurus 
a llwyddianus hyd y cythrwfl Arminaidd yn 1799. Yn y ter- 
fysg hwnw, cefnodd yr eglwys ar yr hen Fedyddwyr Neillduol, 
ac ymunodd a'r Bedyddwyr Cyffredinol. _ Aeth rhai o'r aelodau 
yn Sosiniaid, a cheisiasant gymeryd meddiant o'r addoldy. 
Cloigant y drws yn erbyn y Bedyddwyr, gan fygwth cyfraith ar 

y neb a'i hagorai: ac oni bae am ddewrder Mrs. Jones (un o 
deulu Alltycadno), yn gorchymyn ei agoryd trwy drais, a gwrol- 
deb Joshua Watkins yn anturio i mewn, buasai y capel wedi ei 
golli i'r enwad. Chwythai y Sosiniaid fygythion a_ chelanedd 
gyfreithiol, a bu llawer o ohebu, ond dygodd y medrus Watking 
farn i fuddugoliaeth. Derbyniwyd yr eglwys yn ol i'r hen undeb 
yn Nghymanfa Penybont, Llandysul, 1823, ar ol bod ar wahan 
am dair blynedd ar hugain. Gwelodd y frawdoliaeth adegau o 
lwyddiant anghyffredin. Yn 1821—22, derbyniwyd trwy fedydd 
99 mewn pymtheg mis. Bwriodd allan gangenau i'r Meinciau 
a Bancffosfelen. Bu teulu enwog Alltycadno o'r dechreu yn 
addurn ac yn gefn i'r eglwys, a pharha eu hiliogaeth hyd heddyw 
a'u hysgwyddau yn dyn o dan arch yr Arglwydd. Rhifa yr 
eglwys 168, a'i gweinidog yw R. H. Jones. 


CAPEL SION. Pan yn cau ei ' Hanes” i fyny yn 1777, 
dywed Joshua Thomas fod y fam-eglwys '' yn dechreu pregethu 
yn y dref.” Cychwynwyd y gangen yn Llanelli yn 1776, mewn 
ty anedd bychan a brynesid am £40 gan David Roberts, un o 
aelodau Felinfoel, yn y rhan isaf o'r dref, gerllaw y Felin-dân, 
mân ar lan yr afon Lliedi, gyferbyn a'r Neuadd Drefol bresenol. 
Yn ei ewyllys, rhanodd y gwr da rent y ty yn bedair rhan, i'w 
rhoddi, ar ol ei farwolaeth ef, fel hyn:—Un rhan i'w wraig, dwy 
ran i'r ddwy ferch, a'r bedwaredd ran i eglwys Felinfoel. Pan 
fyddai farw y fam, yr oedd ei rhan i fyned. i'r eglwys, ac felly 
rhanau y merched ar ol eu dydd. Cyn hir, aeth y fam a'r 
merched i ffordd yr holl ddaear, a daeth y ty, yn ol yr ewyllys, 
yn eiddo i'r fam-eglwys... Ond yr oedd David Roberts wedi 
trefnu yn ei destament olaf fod y rhent i'w rhanu yn bedair rhan 
yn yr eglwys—un i'r gweinidog, un i'r tlodion, un i ddieithriaid 
(pregethwyr a ddeuent ar daith, mae'n debyg), a'r bedwaredd 
ran i gadw y ty mewn trefn. Daeth y frawdoliaeth i deimlo nad 
rhwydd oedd gweithio allan y fath ewyllys, a digwyddodd rhai 
pethau anymunol. Penderfynodd yr eglwys, gan hyny, i addasu 
yr adeilad yn addoldy, gan ymgymeryd a'r cyfrifoldeb o gario 
allan wahanol adranau yr ewyllys. Gwnaed hyn yn 1776. Ar 
ol hyn byddid yn pregethu yno yn achlysurol am lawer o flyn- 
yddau. Er fod yr hen dy yn fychan ac anghyfleus, rhoddai yr 
Arglwydd, o bryd i bryd, arwyddion o'i foddlonrwydd ar gynull- 
iadau ei bobl, ac ar lafur ei weision, fel, yn mhen amser, y 
tueddwyd Daniel Davies a David Bowen, gweinidogion Felinfoel, 

i bregethu yn y dref yn eu tro bob nos Sabboth. Bu llwyddiant 
ar y gwaith, a daeth angen am addoldy helaethach, a barnwyd 
mai doeth fyddai ei adeiladu mewn man canolog. Daeth ym- 
wared. Yn gyfnewid am yr hen gapel, cafwyd lle mwy 
cyfleus yn y man lle y saif y capel presenol. _ Ar y llecyn hwn 
adeiladwyd addoldy newydd, gwerth £700, yn 1822, a galwyd ef 
'“Capel Sion.” Bu pregethu yno yn gyson bob nos Sul, am 
dymor, gan weinidogion Felinfoel. Cyn hir, gan fod y dref yn 
cynyddu a'r achos yn llwyddo, teimlwyd y dylid cael gwasanaeth 
yn Nghapel Sion ar foreu dydd yr Arglwydd, a gwnaed symudiad 
i'r cyfeiriad hwnw. Hen arferiad blynyddau oedd i'r cangenau 
gyrchu i Felinfoel i gwrdd boreu Sabboth, ac nid edrychai y fam- 
eclwys gyda boddlonrwydd ar y cais newydd hwn, fel y prawf yr 
hen ysgrif ddienw a diddyddiad ganlynol a ddarganfyddwyd yn 
1879, gan J. G. Phillips, Horeb, yn Llwyncelyn, ac sydd wedi 
ei chyd-rwymo a hen Lyfr Eglwys Felinfoel:— 


A few Remarks on the proposed Motion made by the Brethren at 
Llanelly, for to have a Morning service at their Chapel. They say that 
the sole object they have in view js to enlzrge the cause of our Lord 
Jesus Christ in the World. This is certainly very good, and no Christian 
Man ought to do or speak any thing against so laudable a design. But 
we are wenk, írail, sinful Mortals, and as such we are liable to err, And 
the Best of Men have erred, And we are not infallible more than they. 
Saul intended to enlarge the cause of God in the world, But the way that 
he took to do that was by persecuting the cause of Christ. And if it had 
been in his power when he wes in his mistaken notions about the way to 
aceomplish it, he would have destroyed the Cause of Christ from the 
world. Again Constantine the great endeavoured to promote and enlarge 
the cause of Jesus Christ in the World, by Uniting the Church and State 
together. But what has been a greater Barmier or Hindrance to the 
promoting and enlarging of the cause of Christ in the World than the 
union of Church and State from that time to the present time? And 
That Great and Most-Reverend servant of Christ John Calvin, Who 
without the least Doubt is in the Realms of Glory with Christ singing 
his praises now, and shall be there to all eternity. He conscientiously 
endeavoured to promote and enlarge the cause of Christ in the World by 
burning Michael Servetus and John Cast ...... But the way that he 
took to enlarge it was the very way to stop the progress of the Gospel. 
Several other instances might be brought forward of Mistaken Notions, 
but let the above suffice at present. Again our Brethren say that the 
voice and Desire of the generality of the people is for Momning Service. 
But that will not do again as a good plea. For it was the voice oî the 
people that crucified the Lord of Glory. Now the reason that I am 
against the proposed plan is Because I conscientiously believe that it will 
hinder the progress of the cause of Christ more than it will promote and 

enlarge it. For I know that several of the Brethren are against it. 
Therefore by being too hasty about it, I will be a means to Destroy 
Christian Charity, which is contrary to the express command of Christ, 
“Love one another.” And I am sure that if this Motion take place 
shortly, without some time for it to ripen and to consider it calmly, it 
will breed hatred in one Brother to the other, Which you should strive 
not to do. For Paul said, “If my Brother Be grieved with my meat I 
will eat no flesh while the world standeth, lest I make my Brother to 
offend.” Now I hope that all the Deacons will put the matter down in 
their respective societies and consult them on the subject that they may 
know something how to act when they meet for the purpose of accom- 
plishing the Matter, and not to proceed of their own heads, lest they may 
be vexed afterwards. And every Deacon that cannot attend the meeting 
himself, I do insist upon him to send his proxy there, that the Number 
may be full. But our Brethren are so confident that their proposal is 
the best that could be thought of to enlarge the cause of Christ with 
them, That they seem to Wonder how any Man could Presume to think 
to the contrary. But they are not infallible and I hope that they Do not 
think themselves to be so. Therefore we have the same right to think 
that the plan is not good, As they have to think that their plan is good. 


But it would be a very desirable thing if everything should be left as 
it i8 As long as our Venerable and Reverend Father D. Davies should be 
left with us, For to Destroy the Cause in one Place for to enlarge it in 
apother place is not enlarging the cause of Christ, it is only feeding 
Men's Carnal fancys. And I am afraid that there is a little carnality in 
this work: if I am mistaken so much the Better, “For to be camally 
minded is Death.” Therefore let us not grieve our Venerable and 


Reverend Father in his Grey hairs, But rather let us comfort and support 
him. 


Therefore as professors of the Religion of the Meek and Lovely Jesus, 
we should Beware not to aim to do anything in the way of Religion 
which has a tendency to destroy Christian Unity. But I am fully con- 
vinced that the proposed Motion has a tendency to destroy Christian 
unity. Again let the Chapel at Felinfoel be Repaired Before any separa- 
tion take place and a nominal yearly rent be Demand to support the 
Ministry at Felinfoel. And if they Remain one, let them have one 
Morning service every Month for the sake of Peace 


Pwy, tybed, oedd awdwr y ple hwn? Ai y gwr da_ John 
Roberts, y siopwr? Tebyg ddigon i'r cais gael ei wneyd tuag 
amser agoriad y capel yn 1822, ac iddo gael ei ganiatau: oblegyd 
ymddengys fod gweinidogion Felinfoel yn pregethu yn Nghapel 
Sion ddwywaith bob Sul, ond ar Sabboth y cymundeb. Dywed 
David Jones yn ei “Hanes y Bedyddwyr” fel hyn am yr achos yn 
y dref:—''Nid oedd yr ordinhadau yn cael eu gweinyddu yma 

hyd 1828 pryd y dechreuwyd cymuno yn y ty newydd fel cangen 
o Felinfoel.” — Ai cywir hyn? _ Ni weinyddwyd yr ordinhad o 
fedydd yn Llanelli hyd 1830, ac nid yw yn ymddangos i Swper yr 
Arglwydd gael ei weinyddu yn y gangen cyn ei chorpholiad yn 
1881. Dywed y llythyr a anfonwyd o Gapel Sion yn 1881 i ofyn 
am ollyngdod o'r Felinfoel, y byddai aelodau y gangen yn cyfar- 
fod yn y dref ' dri Sabboth o'r mis,” ac ar foreu y pedwerydd, 
byddent “oll wedi ymgynull i dderbyn yr Ordinhad,” yn y 
fam-eglwys, fel nad yw yn gywir dweyd fod cymuno yn Nghapel 
Sion yn 1828. Yn hen Lyfr Eglwys Felinfoel, ceir cronicl o 
weinyddiad cyntaf yr ordinhad o fedydd yn Llanelli, Yn 
ngholofn y “ Bedyddio ”' gwelir a ganlyn:— 


Chwefror 21 


1850 . David Morgan, Mab Panthwel. 


1 
2. Elizabeth Morgan, Cwmfyche. 
5. Margaret David, Llanelly. 
4. Mary Thomas, Llanelly. 
5. John Morgan, Llanelli, 
wyr yr hen Wm. Morgan, Teiliwr, 
wrth Bont harn y Sandi, a'r cyntaf 
yn ardal Llanelli, 
gan Dd. Bowen 


Dyna'r bedydd cyntaf yn Llanelli. Gweinyddwyd yr ordin- 
had, fel y gwelir, '' wrth Bont. harn y Sandi.” Gwyr pawb yn 
y cylch pa le y mae y '' Sandi,” ond beth am y '““ Bont harmn,” 
a'r lle bedyddio? _ Er 1830, y mae cyfnewidiadau lawer wedi 
cymeryd lle yn y gymydogaeth. Flynyddau yn ol, cyn gwneyd 
y Great Western Railway, byddai y mor yn dyfod i fyny at y 
Sandy, ac ar lawn llanw yn gorchuddio y tir yn mhell uwchlaw 
y brif-ffordd bresenol, yr hon nid oedd yn bod y pryd hwnw. 
Nid fel yr eir yn awr o Lanelli i'r Pwll, yr eid y dyddiau hyny, 
ond drwy yr Old Road i'r Ffwrnes, oddiyno ar hyd ffordd 
Penyfai ìi Cwmbach, ac yna trwy goed y Stradey. Tua 1839, 
torwyd llwybr newydd i'r afon Lliedi i lifo i'r mor fel y gwna 
heddyw. Hyd hyny, rhedai drwy y dref fel yn bresenol, ac i 
lawr yn igam ogam drwy y meusydd hyd at yr Hen Gastell: yn 
y Ían hono troai i gyfeiriad Pembrey, a rhedai yn droellog a 
hamddenol heibio'r Fforge, gan fyned i'r mor yn y Sandy. Yn 
y man lle y mae '“ Pont y Sandy '' bresenol yn croesi Reilffordd 
y Mynydd Mawr, yr oedd, yn yr hen amser, Bont Haiarn i bobl 
y dref groesi yr afon i fyned i'r traeth: ac yn nyfroedd y Lliedi 

wrth y bont hon—'' Pont harn y Sandi”—y gweinyddwyd 
bedydd gyntaf yn Llanelli. 


Yn 1831, anfonodd y gangen yn Capel Sion y llythyr can- 
lynol at y fam-eglwys yn Felinfoel:— 


CAIS SION AM OLLYNGDOD O'R FELINFOEL. 


Y Brodyr sydd yn cyfarfod i addoli Duw yn Nghapel Sion, yn nhref 
Llanelli, yr hon yn bresenol sydd yn Gangen o'r Fam Eglwys yn cyfarfod 
i addoli Duw yn “ Nhy Newydd “ y Felinfoel, yn anfon annerch at y Fam 
Eglwys ddywededig:— 


Frodyr yn yr Arglwydd,— Gras i chwi a thangnefedd trwy Grist Iesu 
a amlheir. Yn gyntaf yr ydym yn teimlo rhwymau i ddiolch i chwi am 
y breintiau ag ydych wedi eu caniatau i ni yn barod, sef pregethiad y 
Gair yn foreuol dros dri Sabbath o'r mis, yr hyn yn ddiau sydd wedi 
peru ychwanegiad i'r Achos eisoes; a chan i ni brofi eich hynawsedd drwy 
ganiatau i ni y cais uchod, a chan fod sefyllfa pethau yn galw am well 
trefn eto, tuag at helaethu yr achos: am hyny, yr ydym y waith hon eto 
yr ydym yn gwneuthur ein hunain yn hyf arnoch. 


Y mae yn wybodus i amrai o honoch o'r blaen drwy ymddiddanion, 
yr hyn ydym yn awr yn ei osod ger eich gwydd yn fwy cyffredinol. Barnu 
yr ydym mae gwell tuag at helaethu a hwylysu achos Crist yn mlaen 
fyddai i ni yn Nghapel Sion gael cynal cyfarfodydd yn gyflawn trwy'r 
mis, a chael ein corphori yn Eglwys ar ei phen ei hun, a hyny o herwydd 
y rhesymau canlynol:— 


Yn laf.—Yr ydym yn amddifadu ein gwrandawyr cysonol o bregethiad 
y Gair un waith y mis i'r diben o ddyfod attoch chwi, a pha ddaioni yr 
ydym yn eu wneuthur i chwi drwy hyny ond yn hytrach i'r gwrthwyneb, 
gan ein bod yn absenol oddiwrthych dros dri Sabbath o'r mis, ac yn dyfod 
attoch i lanw lle ar y Sabbath y bydd y gwrandawyr yn ymgyrchu fwyaf 
attoch, ac Addoldy'r dref ar y cyfryw amser yn wagî? Gwyddis yn dda 
ddigon nad yw Addoldy y Felinfoel yn ddigon helaeth i ni fel aelodau 
gael lle cysurus pan y byddwn oll wedi ymgynull i dderbyn yr Ordinhad. 


Yn 2il.—Yr ydym yn gweddio llawer, ie, gobeithiwn mewn difri, am 
ledaeniad achos Duw, ac nid ydym heb lei feddwl ein bod wedi cael ein 
gwrando i raddau hefyd, gan i'r Ior o'i drugaredd yn yr amser a_ aeth 
heibio chwanegu atom lawer o eneidiau; ac yr ydym yn bresenol yn 
gyfryw gynulleidfa ag a all ffurfio Eglwys gryno. Gan fod y teulu wedi 
lliosogi fel hyn, a ninau wedi gweddio am hyny, na fydded i ni weithredu 
yn groes i'n gweddiau, eithr cydsynio yn unol a'r geiriau hyny, “ Gosod 
le i ni fel y preswyliom ynddo.” Ac wrth wneuthur fel hyn, y bydd ein 
gweddiau a'n hymddygiadau mewn cydgordiad. 


Yn 5ydd.—Yr amser presenol, yn yr eiddom ni yn awr, yr ydym mewn 

heddwch a'n gilydd ac a'n gweinidogion, a'n gweinidogion a ninau. Ac er 
fod llawer o drueni ynglyn a ni ar y goreu, eto fê fydd yr hyn a enwyd 
yn addumn ar Eglwys y Felinfoel, yn rhagor i lawer o Eglwysi ereill, a. 
chan ei bod yn annichonadwy i gynulleidfa y Drê lai na chael ei chorffori 
yn Eglwys ryw bryd, gwell i ni, tra b'om yn un ac yn gytun a'n gilydd, 
yw dwyn ein cynlluniau i weithrediad, yn hytrach nag ymddiried hyny i'r 
oes a ddêl. Er y gobeithiwn y byddant hwy yn rhagori arnom ni, eto 
gadewch i ni fod yn gyfryw ag y gellir dweyd am danom, “Yr hyn a 
allasent a wnaethant” _ Hefyd fe fydd yn llawer o gysur feddyliem i'n 
Gweinidogion i weled fod yr Achos wedi llwyddo cymaint yn eu dyddiau 
fel ag i un Eglwys fyned yn ddwy, a hyny o angenrheidrwydd, a'r ieuengaf 
o'r rheiny nid y lleiaf yn mhlith miloedd Juda. Ac yn awr gwelwn ni fod 
cyfleu iddynt, fel Heseciah gynt, i drefnu eu Ty cyn eu marw, fel na 
byddo achos iddynt rhagllaw ofni i ryw amgylchiadau anymunol gymeryd 
lle yn ol eu dyddiau, fel ag y digwyddodd mewn llawer o Eglwysi o 
eisieu trefnu a sicrhau pethau yn brydlawn; eithr trwy ddwyn yr hyn 
.sydd dan sylw i weithrediad yn awr, fe fydd iddynt hwy a ninau gael lle 
i hyderu y bydd yr Achos wedi ei drefnu, ei sicrhau, a'i hwylysu yn y 
modd goreu i afael yr oes a ddêl. 


Yn 4ydd.—Yr ydym yn ystyried y bydd y ddisgyblaeth o fewn cyleh 
mwy cymesur ac hawddach i'w dwyn i weithrediad â phenderfyniad, ie, 
meddwn, bydd pob swyddog yn cael gwell cyfleu i adnabod ei waith 


Yn 5ed.—Nid ydym heb le i obeithio y bydd i'r casgliadau gynyddu, 
yn yr hwn y mae lle genym i ddiwygio, yn neillduol tuag at y Weinidog- 
aeth—coíier fod hyn yn Ordinhad Efengylaidd. 


Yn 6ed.—Yr ydym mewn gobaith o gael rhagor o wrandawyr (cawd 
prawf o hyn eisoes), ac o gael gwrandawyr—gobeithiwn gael gwneuthurwyr, 
ac o gael gwneuthurwyr cael llwyddiant ar yr Achos. Ar ein hymadawiad 


oddiwrthych, ewyllysiwn i chwi ddeall ein bod am drefnu pethau fel y 
canlyn:— 


Yn laf.—Bod eich Gweinidogion chwi i fod yn Weinidogion i ninau 
hefyd, megys ag yn bresenol: felly fe fydd yr Eglwys yn ddwy, a'r 
Weinidogaeth yn un; a'r Weinidogaeth i fod felly tra byddo ein Gweinid- 
ogion gyda ni megys yn bresenol. 


Yn 2il.—Y bydd arian y Weinidogaeth a gesglir yn ein plith yn 
Nghapel Sion i gael eu rhanu yn gyfartal rhwng y ddau Weinidog, megys 
ag y gwneir yn bresenol. 


Yn 5ydd.—Ein bod yn golygu rhoddi ein hawl i fyny i chwi o Addoldy 
y Felinfoel oddieithr lle i gladdu ein meirw, wrth i chwithau roddi fyny 
i ninau eich hawl o Addoldy Sion. Trefnir rheol ar hyn eto. 


Yn 4ydd.—Bydd i nì ar ein corfforiad adael i bob vn sydd yn perthyn 
i'n cyfeillach yn bresenol foâ yn ewyllysiwr rbydd i ddewis eì Eglwys, pa 
un bynag a'i gyda chwi neu ninau. 


r 

Yn, 5ed ac yn olaf.—Y bydd i ni barhau yn ein cyfeillgarwch gwresocaf 
tuag atoch, ac ymddwyn megys pe bai ni yn dal yn yr hen urdeb o hyd, 
a thystiolaethwn, ein methiant i ddal yn yr undeb hwnw yw yr achos o'n 
hymadawiad bwriadol. Eithr hyny sydd o arghenrheidrwydd, megys y 
crybwyllwyd yn barod, canys naturiol yw i ni garu yr hen Eglwys, yr hon 
yn wir yw ein Mam ni oll. Yn awr, gyda golwg ar y rhesymau a nodwyd, 
a'r amodau a olygwyd, yr ydym ni fel Cyfeillach oll yn un yn cyflwyno i 
chwi ein cais, sef, cael gollyngdod genych mewn rhwydd-deb a thang- 
nefedd, o Eglwye y Felinfoel, i gael ein corphori yn Eglwys yn Nghapel 
Sion, a'r gollyngdod hwnw yn ysgrifenedig, ac wedi ei arwyddo gan eich 
Blaenoriaid, megys ag y gwelwch y cais hwn wedi ei arwyddo gan- yr 
eiddom ninau. Felly y gorphwyswn gyda dymuno eich llwyddiant yn 
mhob peth a berthyn i fywyd a Duwioldeb. 


Arwyddwyd dros y Gangen hon gan— 


WILLIAM CLEMENT, JOHN THOMAS, 
RICHARD THOMAS, DAVID THOMAS, 
THOMAS THOMAS, DAVID CLEMENT, 


JOHN DAVIES. 
Chwefror 3ydd, 1831. 


Mewn atebiad i'r cais uchod, a_ ysgrifenwyd mewn ysbryd 
mor ragorol, rhoddodd yr eglwys yn Felinfoel ganiatad i'r 
gangen yn Capel Sion fyned ar ei phen ei hun. Fel hyn y 
dywed yr hen Lyfr Eglwys:— 


18531 2, Hanes am cyfnewidiadau anarferol yn 'r Eglwys sydd fel y canlyn. 

1852. Efe ddarfu Dwy on merched, neu on cangenau i ddewis cadw pob 
o Du ar eu penau hunain: sef Capel Sion yn Nhre Llanelly: a 
Soar yn Llwynhendu ar morfa: nifer y rhai a aeth gida gilydd y 
Capel Sion oedd o gylch cant a haner: a nifer y rhai a aeth gida 
gilydd y Soar oedd o gylch pump a Deugain.—Nid o achos yn 
cyfnewidad mewn barn: ond gida golwg ar helcethiad yr achos. 
Yn yspaid y Ddwy flynedd uchod cymerodd hyn Le. 


Rhoddodd yr eglwys yn Felinfoel lythyr o ollyngdod i 161 
o'i haelodau, a chorpholwyd hwy yn eglwys reolaidd, Medi 83, 
1831, yr hon a dderbyniwyd i'r Gymanfa yn Llangloffan, yn 
1832. Dewisodd y ddeadell ieuanc David Bowen i fod ei bugail 
sefydlog. Bu gwyneb yr Arglwydd ar yr achos yn y dref, a 
gorfuwyd “estyn y cortynau ' fwy nag unwaith. _Rhifa yr 
eglwys heddyw dros 900 o aelodau, ac y mae Capel Sion yn un 
o'r addoldai eangaf yn Nghymru. Bendithiwyd hi ag olyniaeth 


M 

apostolaidd o weinidogion—David Bowen, James Spencer, J. R. 
Morgan, D.D. (Lleurwg), ac, er Rhagfyr, 28, 1900, y clodus 
E. T..Jones. 


SOAR, LLWYNHENDY. Ymddengys fod yn yr ardal hon 
bregethu achlysurol tua 1790, os nad cyn hyny. Cymerwyd 
rhan flaenllaw yn nglyn a chychwyniad yr achos hwn gan 
Griffith Howell, Pengwydd, William Robert, Pencoedganol, a 
Phillip Phillips, Tyfry, tri o aelodau Felinfoel. Mewn tai anedd 
y cynelid y gwasanaeth yn y tymor boreu hwn. Byddai Morgan 
Rees a Daniel Davies, gweinidogion Felinfoel, yn pregethu yn 
nhy David Davies, Pencoedisaf, ac mewn ysgubor yn Llwyn- 
hendy, yr hon oedd eiddo Griffi_th Howells, Pengwydd. _ Wedi 
bod yn cario arch yr Arglwydd o le i le am rai blynyddau, yn 
1801, bu Griffith Howells mor dda a chymeryd, ar brydles, ddarn 
o dir, i'r diben o godi arno gapel. Dechreuodd ar y gwaith, a 
chasglodd beth arian ato yn y gymydogaeth: ond oherwydd rhyw 
amgylchiadau methodd ei orphen, ac felly rhoddodd fenthyg eto 
yr ysgubor grybwylledig, a buwyd yn pregethu yn hono hyd 1805, 
pryd y gorphenwyd adeiladu yr hen Soar. Addoldy to cawn oedd 
hwnw. _ Pregethid ynddo gan Daniel Davies a David Bowen, 
gweinidogion Felinfoel, ac eraill yn achlysurol, am dri o'r gloch 
bob prydnawn Sabboth, hyd 1880. Y flwyddyn hono, ail- 
adeiladwyd y capel yn helaethach ac yn harddach, ac o hyny 
allan, cynelid gwasanaeth bob boreu a phrydnawn Sul, oddieithr 
ar Sabboth cymundeb Felinfoel, pryd y rhoddid i fyny yr 
addoliad boreuol, ac y cyrchai yr holl saint i'r fam-eglwys i gyd- 
gyfranogi o Swper yr Arglwydd. Aeth yr achos rhagddo yn lled 
gysurus a llwyddianus. Yn 1882, gollyngwyd mewn cariad “o 
gylch pump a deugain ” o aelodau Felinfoel, i ffurfio Íeglwys reol- 
aidd yn Soar, yr hon a dderbyniwyd i'r Gymanfa yn Llangloffan 
haf y flwyddyn hono. Bu eu hen weinidog, Daniel Davies, yn 
eu bugeilio, gan eu harwain i'r porfeydd gwelltog, ger llaw y 
dyfroedd tawel, hyd oni chymerwyd gofal y praidd gan John 
Morris yn 1838. Wedi dwy flynedd ymadawodd, ac olynwyd ef 
am ychydig flynyddau gan Robert Prichard. Yn 1846, galwyd 
Morgan James, yr hwn a fu yn dra llwyddianus, ac a wnaeth 
waith mawr yn nhymor ei weinidogaeth. Aeth yr hen gapel yn 
rhy fychan, ac yn 1849, cymerwyd y tir ar yr hwn y saif yr 
addoldy presenol, ac adeiladwyd teml newydd, yr hon a agorwyd 
yn 1850. Bugeiliwyd yr eglwys mewn blynyddoedd diweddarach 

gan Maurice Evans, R. D. Roberts, '“ yr hwn y mae ei glod yn 
yr efengyl trwy yr holl eglwysi,” a'i olynydd, J. R. Evans, y 
gweinidog presenol, yr hwn a gymerodd ei gofal Sul y Pasg, 
1889. Rhif aelodau Soar yw 749. 


SARDIS, LLANEDI. Yr anfarwol Joseph Harris (Gomer), 
mae'n debyg, weinyddodd yr ordinhad o fedydd gyntaf yn y 
cyffiniau hyn, a hyny Medi 13, 1819, yn aîon Gwili, yn ngwydd 
torf fawr o edrychwyr. Bu y gwr enwog hwnw yn dyfod yn fisol 
am tua phymtheg mlynedd i weini i'r saint yn yr ardal. Er yn 
angerddol ei sel, ac yn fawr ei alluoedd, ni bu ei weinidogaeth 
yn llwyddiant, a chan fod ganddo waith mor fawr yn nes adref, 
rhoddodd i fyny y lle, a chymerwyd gofal y Sul cymundeb gan 
Daniel Davies, Felinfoel, yr hwn gyda'i gyd-weinidog, David 
Bowen, oedd wedi pregethu a bedyddio yn yr ardaloedd cylch- 
ynol am flynyddau. Ystyrid ef yn awr yn fugail y praidd, ac yr 
oedd holl saint bedyddiedig Pontarddulais, Llanon, a Llanedi, y 
rhai a gyfarfyddent yn y gangen yn Sardis, yn aelodau yn Felin- 
foel. Bu gweinidogion y fam-eglwys yn hynod lafurus yn y 
cylch, a dilynwyd eu hymdrechion a llwyddiant amlwg. O'r 
flwyddyn 1826 yn mlaen, cofnodir bedyddiadau lawer yn nglyn a 
Sarhis, yn hen Lyfr Eglwys Felinfoel. Wele rai o honynt. 
“*Awst 20, 1826. John Davies, gerllaw Sardis, Ester Davies ei 
wraig, Evan William, Llanon, Margret William ei wraig, John 
Richard, Teulwr, Cwmdericyrn, Hana Richard, ei chwaer, gan 
Daniel Davies, yn afon Gwili, dan Ystlysgoed, ar fore Dydd yr 
Arglwydd, lle pregethodd David Bowen ar yr ordinhad o fedydd 
i dyrfa lyosog o bobl, ac hefyd wrth Sardis i'r Tyrfaoedd ac wedin 
eîe cyfamodwyd hwy ar eglwys, a bod yn cyfranog o Swpper yr 
Arglwydd: a mawr yr harddwch fy ar waith y Dydd. Moliant y 
Dduw am eu ddaioni.” '' Mai 27, 1827.—Gwenllyan Robert, 
ystlys coed, Llanon, wrth Sardis, Llanedi, gan Daniel Davies.” 
“* Ebrill 28, 1828.—Morgan Jones, gof Pontarddyles, William 
Lewis, Crydd, Elizabeth Jenkins, Dryclawiach, Mary Jones, 
Llanon, wrth Sardis, gan Daniel Davies.” “Mai 25, 1828S.— 
William Lewis, Cat fforest, wrth Sardis, gan D. Davies.” 
“* Ebrill 25, 26, 1829.—John Rees, y gôf, Raghel Rees, ei wraig, 
Marget Richard, Mary, Jenkin, Dryclaw, yn Sardis, gan Daniel 
Davies.” _“ Mehefin 21, 1829.—Charlot Bevan, Erwfawr, 
Elizabeth Pugh, Erw, Ann Morgan, Erw, wrth Sardis, gan 
Daniel Davies.” “Awst 16, 1829.—Philip Rogher, Llanon, 

Jaen Rogher, ei wraig, Mary Wilkin, Gilfach, wrth Sardis, gan 
Dl. Davies.” Wedi bod yn gangen o Felinfoel am flynyddau, 
rhoddodd y fam-eglwys ganiatad serchus i gredinwyr bedyddiedig 
yr ardaloedd hyn, i ymffurfio yn eglwys. Dyma gofnod yr hen 
Lyfr Eglwys:— 


1854 Hanes am trudydd cyfnewidiad a gymerodd Le yn eglwys felin 
19 foel: fod yr aelodau ac oedd yn byw o amgylch Llanedi, Pont 
Mawrth. ar dyles a Llanon fynd ar ei penau ei hynain yn Sardis: rhai 
oedd yn cangen o'r felin foel or blaen yn cyfarfod yn Sardis: ar 
ei cais ni a rhoesom yddynt ollyngdod mewn cariad gida golwg 
ar helaethiad yr achos: nid cyfnewidiad mewn barn: ei nifer yw 

59. 


Wedi eu corpholiad yn eglwys reolaidd, Mawrth 23, 1834, bu 
Daniel Davies yn gwylio drostynt am oddeutu blwyddyn, pryd y 
bu raid iddo, oherwydd pellder ffordd, a phwysau 79 o flynyddau, 
roddi i fyny eu gofal. Rhif yr eglwys yn bresenol yw 68, ac y 
mae, yn nghyd a Calfaria, Hendy, o dan weinidogaeth R. W. 
Davies. 


BETHLEHEM, PwLL, Rhwng 1794 a 1800, cawn hanes am 
amryw Fedyddwyr o ardal y Pwll yn aelodau yn Felinfoel, ac 
o'r amser hwnw yn mlaen am flynyddoedd, cofnodir yn gyson 
am wyr a gwragedd o'r gymydogaeth yn cael eu derbyn trwy 
fedydd i fysg y saint yn y fam-eglwys. Pregethai Daniel Davies 
lawer yn amaethdai yr ardal, ac ni fu ei lafur yn ofer. Ceir enw 
“* William Morgan, Pant,” yn rhestr yr aelodau yn 1794. Cron- 
iclim hanes bedyddio “' Elizabeth Morgan, Pant, Pembre,” 
“Isaac Morgan, Pant,” '“ David Morgan, Pant,” “ Mary Mor- 
gan, gwraig Isaac o'r Pant,” '“ Margaret Bowen, Penllech,” 
““Thomas Jones, gwas y Pwll,” “' Dorothy, morwyn Pwll, 
Pembre,” yn nghyda lluaws mawr o bentref Pembre. Am 
flynyddau, bu aelodau y rhanbarth hwn yn cynal gwasanaeth 
crefyddol mewn tai anedd, er y cyrchenti Felinfoel bob boreu 
Sabboth. Bu ymddiddan o dro i dro am gael ty cyfarfod, ond 
methid a chytuno yn iawn ar y man. _ Daliai un dosbarth mai yn 
Pembre y dylid codi y babell, tra y credai dosbarth arall mai yn 
ardal y Pwll y byddai fwyaf cyfleus. Tra yr oedd y mater fel 
hyn heb ei benderfynu, daeth yr Yswain Rees o Gilmaenllwyd 
yn mlaen, a chynygiodd dir i adeiladu, ac ar y fan lle y saif y 
capel hardd presenol y sylfaenwyd yr addoldy cyntaf yn 1884. 

Yr un flwyddyn corpholwyd aelodau y cylchoedd yn eglwys 
mewn trefn. Pobl ffyddlon o'r dechreu gyda'r achos hwn oedd 
““ Morganiaid y Pant,” ac y mae eu hiliogaeth hyd heddyw yn 
deilwng o'u tadau. Yn gynar yn y ganrif ddiweddaf, priododd 
William Morgan, mab y Pant, a Rachel, merch Daniel Davies, 
gweinidog Felinfoel, a symudodd hi i fyw ìi gartref ei gwr. Wedi 
deg mlynedd o fywyd priodasol, bu farw Rachel Morgan, yn 
mlodau ei dyddiau, Awst l, 1824, gan adael ar ei hol bedair 
merch fechan. _ Yn nghwrs amser, priododd y merched hyn. 
Un o honynt oedd gwraig y diweddar hen frawd gwerthfawr 
Dafydd Edmunds, a mam Mr. Henry Edmunds, Draper, 
Llanelli, yr hwn sydd aelod ffyddlon yn Nghalfaria: un arall 
oedd mam y '' Brazells”” o'r Pwll, y rhai sydd mor adnabyddus 
fel cantorion: un arall oedd mam y brawd da D. Roberts, 
Talog gynt, ond yn awr o Senghenydd. Ni wyddom hanes y 
bedwaredd. Ceir yn eglwys Bethlehem heddyw luaws o hiliog- 
aeth yr hen Ddaniel Davies, drwy Rachel ei ferch. Gweinidog 
sefydlog cyntaf yr eslwys oedd yr Hybarch William Rogers. 
Ordeiniwyd ef, Mehefin 6, 1854, a bu yn ffyddlawn yn ei gylch 
hyd oni ymddiswyddodd, oherwydd llesgedd a henaint, yn 1882. 
Yn 1874, ail-adeiladwyd a helaethwyd y capel ar y draul o £1800. 
Rhif yr eglwys yn bresenol yw 945, ac er 1896 mwynha weinidog- 
aeth R. Owen. 


HoREB, PUMP HEop. Dechreuwyd pregethu yn dra chynar 
yn yr ardal hon, ac adeiladwyd ty cwrdd ar Fynydd Sylen, heb 
fod yn mhell, mor foreu nas gwyr neb y dyddiad. Brys adfeil- 
ion '“ Hen Gapel y Mynydd hyd heddyw. Tua diwedd y 
ddeunawfed ganrif, dechreuodd gweinidogion Felinfoel bregethu 
yn y gymydogaeth mewn amaethdai, megys Minhurtach, Gelli- 
hir, &c., a byddai cyfeillachau neillduol yn cael eu cadw mewn 
gwahanol fanau y nos Lun gyntaf ar ol Sul cymundeb y fam- 
eglwys. Yn y cyrddau hyn, cyfarfyddai aelodau yr ardal, ac 
ymofynwyr, i adrodd eu profiadau, ac i dderbyn hyfforddiad yn 
athrawiaeth a bywyd crefydd. Parhaodd y cyfarfodydd gwerth- 
fawr hyn am lawer o flynyddau, a phrofasant yn fendith amhris- 
iadwy. Wedi bod am gyfnod hir yn addoli “o dy i dy,” dech- 
reuwyd son am godi pabell cyfarfod: ac o'r diwedd trowyd yr 
ymddiddan yn weithred, adeiladwyd addoldy, ac agorwyd ef, dan 
yr enw '' Horeb,” yn 1832. Ar y cyntaf pregethid ynddo bob 
nos Sul, a chariwyd yn mlaen yn y drefn hono am gryn amser: 

ond gan yr ystyrid fod hyny yn rhy fach o weinidogaeth i gwrdd 
a gofynion yr ardal, dymunwyd ar eglwys Felinfoel ganiatau 
iddynt gyfarfod hefyd ar foreu dydd yr Arglwydd, ond ar Sabboth 
cymundeb pan byddai yr holl aelodau yn cydgyfarfod, ac yn 
cydeistedd wrth y bwrdd yn y fam-eglwys. _ Rhoddwyd iddynt 
eu dymuniad rhesymol gyda'r ewyllysgarwch mwyaf. Wedi 
parhau fel hyn, am amryw flynyddau, anfonodd y gangen yn 
Horeb gais at eglwys Felinfoel am ollyngdod i ymgorpholi, a 
chawsant ateb boddhaol mewn llythyr serchog a ysgrifenodd y 
gweinidog, Daniel Davies, dros y frawdoliaeth: ond yn ngwaeledd 
ei iechyd ar y pryd, deisyfai yr hen wr hybarch arnynt oedi 
ychydig am ei fod yn fawr ei awydd am “' ddyfod i briodas ei 
blant ”: ond yr oedd angau wedi ymaflyd yn ei babell, fel na 
chafodd ei ddymuniad o gymeryd rhan yn y gorchwyl o ffurfio 
yn eglwys reolaidd y 31 a ollyngwyd, mewn cariad, o Felinfoel. 
Yn 1887 y bu hyn. — Rhif yr aelodau yn bresenol yw 110. Y 
gweinidog, er's dwy flynedd ar hugain, yw Owen John. 


HERMON, LLANON. Deil yr eglwys hon berthynas a'r gangen 
fu yn addoli am lawer o flynyddau yn yr hen dy cwrdd ar fynydd 
Sylen, yr hwn a adwaenir fel “ Capel y Mynydd.” Ni wyddys 
pa bryd y codwyd yr addoldy hynafol hwn: ond ymddengys mai 
yn mhen amser ar ol adeiladu Felinfoel. Yn nhymor yr erled- 
igaeth chwerw rhwng 1660 a 1688, addolai Bedyddwyr ardaloedd 
Llanelli, Llangenech, aLlanon, mewn tai anedd, ac felly y 
parhausant am tua deugain mlynedd wedi dyfod i fwynhad o 
ryddid crefyddol. Am saint y cylchoedd hyn, yn nechreu y 
ddenawfed ganrif, dywed Joshua Thomas fel hyn:—'' Yr oedd 
ganddynt amryw leoedd i addoli yn y parthau hyn am agos i 
dri-ugain mlynedd cyn iddynt gael capel. Ond yn 1709, buont 
ymdrechol, ac adeiladasant addoldy cyfleus, yr hwn a alwyd yn 
Felin Foel.” Naturiob casglu oddiwrth y geiriau nad oedd gan 
Fedyddwyr “y parthau hyn ” yr un “capel” cyn adeiladu ty 
cwrdd Felinfoel. Ac y mae dau reswm yn peri i ni gredu fod y 
casgliad yn un teg: yn un peth, pa angen oedd am addoldy arall 
mor agos, pan nad oedd yr aelodau ond “rhwng haner cant a 
thrigain ” adeg corpholiad yr eglwys yn mhen chwe mlynedd ar 
hugain, yn 1785: peth arall, os oedd gan y gangen hon dy cwrdd 
ar fynydd Sylen mor foreu, a phan oedd capeli mor anaml, onid 
yw yn anesboniadwy na fuasai Joshua Thomas yn gwybod am 
dano? Yr oedd yr hanesydd manwl ei hun yn bresenol yn Felin- 

foel yn 1749, ac wrthi yn prysur gasglu defnyddiau ei '“ Hanes”; 
ac yr oedd Timothy Thomas, ei frawd, a Timothy Thomas, 
ei nai, yn ei gynorthwyo i gasglu ffeithiau, ac yr oedd y ddau 
yn gwybod manylion yr achos yn y cylch: ond tra y ceir llawer 
o gyfeiriadau, yn ngwaith Joshua Thomas, at y brodyr yn cyfar- 
fod i addoli mewn amaethdai a enwir ganddo, ni rydd un awgrym 
am gapel yn bodoli cyn adeiladu addoldy Felinfoel. Er hyn, 
rhaid eredu fod Capel y Mynydd yn hen, a bu cyfnodau 
llewyrchus yn hanes y gangen ymgynullai i addoli rhwng ei 
furiau. Cawn gofnodion am Daniel Davies, yn mlynyddau 
cyntaf ei weinidogaeth, yn bedyddio llawer ar Fynydd Sylen, y 
rhai a “' gyfamodid '“ yn aelodau o'r fam-eglwys: yna ni cheir 
odid nodiad am weinyddu bedydd yno hyd amser Daniel Jones. 
Fel ei ragflaenyddion, byddai ef yn pregethu yn y lle yn gyson, 
ac aml dro y bu yn “Cwm Capel” yn trochi eredinwyr yn 
ddiesgeulus yn nyfroedd nant loew y mynydd. Dri ugain 
mlynedd yn ol, wedi i'r hen dy cwrdd fyned yn dra adfeiliedig, 
barnwyd mai doeth fyddai codi cysegr newydd a_ helaethach 
mewn man mwy cyfleus. Dewiswyd llecyn yn agos i bentref 
Llanon, ac adeiladwyd yno gapel yn y flwyddyn 1850. Tua'r 
un adeg, corpholwyd yr aelodau a berthynant i'r gangen hon o 
Felinfoel, yn eglwys ar ei phen ei hun, ac yn Nghymanfa Peny- 
parc, Mehefin 10, 11, 1851, penderfynwyd:—' Fod yr eglwys 
yn Hermon, Llanon, i gael ei derbyn yn aelod o'r Gymanfa.” 
Ychydig flynyddau yn ol, tynwyd i lawr yr hen addoldy, ac 
adeiladwyd teml newydd olygus a helaeth. Ei gweinidog 
presenol yw David Williams, a rhifa yr eglwys 192 o eneidiau. 


SALEM, LLANGENECH. Yn rhestr aelodau Felinfoel yn 1794, 
ceir enw Samuel Prothero, Tyfry, Llangenech, a Jaen ei wraig. 
Ebrill 20, 1794, bedyddiwyd Elizabeth David, morwyn Gwaelod- 
ymaes, ac yn Ngorphenaf, 1797, Isaac Francis, o Langenech; ac 
o'r amser hwnw yn mlaen, y mae Daniel Davies, Felinfoel, yn 
bedyddio credinwyr yr ardal hon, weithiau yn y Lliedi, a 
phrydiau eraill yn yr afon Morlais, “ yn ngwydd llu mawr o 
bobl.”  Cyfarfyddai y rhai a ddalient ffydd o flaen bedydd i 
addoli, yn achlysurol, yn nghegin eang John Harris, yn 
Ngwaelodymaes. _ Ymwelai gweinidogion Felinfoel a hwy yn 
fynych, a deuai dieithriaid hefyd heibio, a bu yr enwog Joseph 
Harris (Gomer) aml i dro yn pregethu iddynt Air y bywyd. 
Deuai Bedyddwyr y gymydogaeth hon yn gyson i Felinfoel: ond 

yn amser David Evans, trefnwyd yn Llangenech bregethu cyson, 
a pharotowyd i gael addoldy. Yn 1839, prynodd yr amaethwr 
John Harris, ddarn o dir ar yr Allt, am bum punt, a gwerthodd 
ef yn ol i'r frawdoliaeth am yr un swm. Adeiladwyd “' Capel yr 
Allt” yn 1839—40, ac yn '' Ystorfa y Bedyddwyr” am 1840, 
tud. 156, cawn hanes am ''Gyfarfod Chwarterol sir Gaerfyrddin, 
yr hwn a gynaliwyd ar agoriad ty cwrdd newydd Llangenech 
(pentref sydd rhwng Llanelli a Phontarddulais), cangen o'r 
Felinfoel, ei enw yw Salem.” _ Yn y cwrdd neillduol hwn, 
pregethwyd gan y gweinidogion Daniel Davies, D.D. (Y Dyn 
Dall), B. Thomas, Penrhiwgoch, D. Rhys Stephen, D. Llwyd 
Isaac, a rhai eraill. Yn 1859, helaethwyd yr hen gapel iw 
faintioli presenol. Yn 1878, yn ystod gweinidogaeth P. Phillips, 
codwyd y cysegr eang a phrydferth presenol yn y pentref, yr 
hwn a gostiodd dros £3000, a dathlwyd ei Jiwbili yn mhen un 
mlynedd ar hugain. — Ymddiswyddodd P. Phillips yn 1895, ac 
yn 1897 galwyd A. Morris, y gweinidog presenol. Rhifa yr 
eglwys yn awr 460. 


Heblaw yr eglwysi uchod, y rhai ydynt yn ferched y fam- 
eglwys, bu gan y frawdoliaeth yn Felinfoel ran a chyfran yn 
nghychwyniad achosion —eraill.— TABERNACL, _ PEMBREY. Yn 
“' Nghyfrol Goffa ” yr Undeb yn Bethel, Llanelli, 1907, hysbysir 
ni mai ““ cangen o Cydweli” yw yr eglwys hon, tra y dywed 
awdwr hanes “Eglwys y Bedyddwyr yn y Felinfoel,” 1887, mai 
“o eglwys y Pwll y tarddodd yr eglwys gref sydd yn addoli yn 
y Tabernacl, Pembre.”' Deil y naill i'r eglwys gael ei chorpholi 
yn 1839, a'r llall a ddywed mai yn 1856 y gwnaed hyny. Nis 
gallwn benderfynu adeg ei ffurfiad, ond y mae yn ffaith nad yw 
eglwys y Tabernacl yn cael ei henwi yn mysg eglwysi y Gymanfa 
yn y Llythyr am 1841 nac am 1848. Bu gweinidogion Felinfoel 
yn pregethu am flynyddau yn ardal Pembre, “ a'r Arglwydd yn 
cydweithio ac yn cadarnhau y gair trwy arwyddion y rhaì oedd 
yn canlyn,” fel y tystia y bedyddiadau canlynol, yn mysg eraill, 
a groniclir yn hen Lyfr Eglwys Felinfoel:—'' Chwefror 8, 1807, 
John Rodgers, Pembre, yn y Felinfoel, gan Daniel Davies.” 
““Gorphenaf 26, 1807, John Rogher, Pembre, a William Anthony, 
Pembre, yn y Felinfoel, gan David Bowen.” _ “Awst 29, 1807, 
Ann King, Pembre, yn Felinfoel, gan Daniel Davies.” Mewn 
blynyddoedd diweddarach, cawn i lawer o'r rhai a dderbyniasant 
y gair yn ewyllysgar gael eu bedyddio. Ebrill 16, 1823, Elizabeth 

Powell, Peombre: Mai 11, 1828, Jaen Roger, Pembre, a Mary 
Rocher, Pembre: Mehefin 18, 1824, David Roghers, Fwyn bach: 
Mehefin 29, 1828, Ann William, Pembre: Mawrth 15, 1829, 
David Powel, Pembre: Mai 24, 1829, Thomas Evan, Pembre, 
wrth Achddu, gan David Bowen: Awst 80, 1829, John Lewis, 
Melinydd, Achddu, Pembre, wrth y Twyn bach, gan Dl. Davies: 
Mehefin 6, 1830, Elizabeth Erasmus, wrth twyn bach, Pembre, 
gan David Bowen: Mehefin 20, 1880, John Griffith, gweithiwr 
'Towyn Pembre, Mary Morgan, Wrethfach,. Pembre, a_ Sarah 
John, wrth y tywyn bach, gan David Bowen: Medi 23, 1832, 
Isaac Evans, Pembre, a John Hoskin, yn Pembre, gan David 
Bowen: Hydref 21, 1832, John Erasmus, Hendry Williams, John 
Griffith, Margret James, oll o Pembre, wrth y Twyn-bach, gan 
David Bowen. O ba eglwys bynag y deilliodd y Tabernacl, 
credwn fod yr aml fedyddiadau uchod yn profi fod ei defnyddiau 
cyntaf yn gynyrch llafur gweinidogion Felinfoel.— MAESCANNEU, 
DAFEN. Moses Roberts, pan yn weinidog yn Felinfoel, roddodd 
gychwyniad i'r achos yn Dafen, trwy draddodi pregeth ar bryd- 
'nmawn Sul ar ben y clawdd gerllaw hen dy ' Maescanner,” yn 
nghlyw canoedd o wrandawyr. Yn ymyl y fan lle y pregethwyd 
gyntaf, adeiladwyd capel eang yn 1863, a chorpholwyd eglwys 
yn rhifo 45 o aelodau yn 1864. Adeg ei ffurfiad gollyngwyd dau 
ar bymtheg o aelodau o Felinfoel, a'r wyth ar hugain eraill a 
wneid i fyny o frodyr a chwiorydd o Capel Sion, Greenfield, a 
Soar, Llwynhendy. Yn mysg y rhai a gawsant lythyrau o Felin- 
foel yr oedd William Thomas, Nyth y Dryw, wedi hyny o Penlan, 
a William Francis, Penygaer, a'r ddau hyn, yn nghyda David 
Samuel, Llwyn, a David Hopkins, Dafen, oeddent y diaconiaid 
cyntaf. Aeth eglwysi Felinfoel, Capel Sion, a Bethel, Glanymor, 
yn gyfrifol am y ddyled, pe digwyddai i'r achos droi yn fethiant. 
Ei gweinidog cyntaf oedd P. Phillips, gwr o feddwl cryf a thafod 
ffraeth. _ Ordeiniwyd ef Ionawr 30, 1865, ac wedi llafurio am 
yn agos 45 mlynedd, ymddiswyddodd yn 1907, ond erys o hyd yn 
gefn i'r achos... Yn Mai, 1909, ymgymerwyd a bugeiliaeth yr 
eglwys gan y brawd ieuanc T. R. Williams, wyr i'r diweddar 
Hybarch Thomas Williams, Ebenezer, Llangynog. — Rhif yr 
aelodau yn awr yw 245. 


“CYRDDAU CWARTER” YR 
EGLWYS. 


“ Yn y trydydd mis y daeth gair yr 
Arglwydd ataf.”— 
Ezra xxxi. 1. 


Hen Lyfr—Cyrddau ar gylch—Ccfnodi y papurau—Cwrdd 1795—Amcan 
diaelodi—Cwrdd 1798—Dau holiad pwysig—Ateb Daniel Jones—Ateb Daniel 
Davies—Ateb Benjamin Beynon—Cwrdd 1800—Cwrdd 1802—Ordeinio diacon- 
iaid—Eu henwau—Cwrdd 1804—Beth yw addoli Duw?—Ateb Daniel Davies 
Cwrdd 1807—Cwrdd 1810—0rdeinio diaconiaid—Cwrdd 1814—Cwrdd 1817— 
Cwrdd 1821. 


Dro yn ol, daeth i ddwylaw awdwr y gwaith hwn hen lyfr 

mewn llawysgrifen, yn dwyn yr enw '' Llyfr y Cwrdd Cwarter, 
1794, perthynol i'r Eglwysi sydd yn cyfarfod yn y Llefydd 
canlynol: sef, 


Yr Hen Dy yn Abertawe ............. John Williams 
Backlane yn Abertawe ...............<«.- Daniel Jones 
ryn alern ...M154J use Mu da Ur Morgan Rees 
Y Ty Newydd wrth Lanelli ............ Daniel Davies 
Y Porth-tywyll Ynghaerfyrddin ... Benjamin Beynon 
Penuel Ynghaerfyrddin ............... Joshua Watkins 
Horeb wrth Rhydygaeau ............... James David 
Llandyfaen a'i changenau ............ John Richards 
dm ymn Elen ee James David 
Cwm eo ne it ey dab ao YFED John Richards 
Blaenau Glyntawe see ee eyd 

Castellnedd eM ee Eh Maurice Jones 

Yn ei ddechreu ceir y geiriau canlynol:—'' Yn y Gymmanfa 


a gynhaliwyd yn y Ty newydd [Felinfoel], wrth Lanelli, yn Sir 
Gaerfyrddin, yn y flwyddyn 1794, cytunwyd: i rannu'r Cwrdd 
cwarter gorllewinol yn dri, er mwyn iddo ddyfod yn gynti bob 

eglwys: Bod yr Eglwysi sydd yn Sir Bemfro ac oddiamgylch, i 
gael un Cwrdd Cwarter iddynt eu hunain: Bod yr Eglwysi sydd 
o Aberteifi ìi Aberystwyth ac oddiamgylch, i gael Cwrdd Cwarter 
arall, a Bod yr Eglwysi o Gaerfyrddin i Abertawe ac oddi- 
amgylch, i gynnal Cwrdd Cwarter arall.” Y Llyfr hwn sydd at 
roddi hanes o'r Cwrdd Cwarter a gynhalir gan yr Eglwysi sydd o 
Gaerfyrddin i Abertawe ac oddiamgylch, enwau pa rai a welir yn 
y tudalen blaenorol.” _ Yn y Cwrdd cyntaf a gynaliwyd yn 
Rhydargaeau '' ar y mercher cyntaf o fis Gorphenaf 1794,'— 
yr hwn hefyd oedd gyfarfod ordeinio James Davies yn weinidog 
yr eglwys hono,—'' Barnwyd mai defnyddiol fyddai i'r Cwrdd 
Cwarter hwn i gadw llyfr, megis yr oedd gan yr Eglwysi o'r 
blaen cyn y rhanniad, at osod ynddo hanes y cyfarfodydd, a'r 
pethau a gaffo eu trin ynddynt: a chyttunwyd i'r Brawd Daniel 
Jones i brynu'r llyfr, a'i gadw dan eiofal.” _ Yn y Cyrddau 
Chwarterol hyn, byddid yn ymdrin a materion pwysig yn nglyn 
ag athrawiaethau ac ymarferiadau crefydd. Fel rheol, gofynid 
cwestiwn mewn un cyfarfod, ac os na fyddai yr ateb yn foddhaol, 
penodid amryw i barotoi papurau ar y pwnc erbyn y Cwrdd 
dilynol, y rhai, ar ol eu darllen, a roddid i'r ysgrifenydd i'w cof- 
nodi yn '' Llyfr y Cwrdd Cwarter.” Gan i amryw o'r cyrddau 
hyn gael eu cynal yn Felinfoel, nid amhriodol fydd adysgrifio 
eu hanes i'r gyfrol hon. 


CwRDD CHWARTER GORPHENAF 1795. Cwrdd y Felin Foel 
Gorphenaf 8, 1795. Dechreuwyd trwy weddi gan y Brodyr 
Benjamin Beynon a Morris Morris.* Yna pregethodd y Brawd 
James Davies o Horeb oddiar Ioan 10. 27, ' Mae fy nefaid I yn 
gwrando fy llais I &c., ac ar ei ol eî pregethodd y Brawd Gabriel 
Rees oddiar Ephes 3dd, 18, “A gwybod hyd a lled, uchder a 
dyfnder Cariad Xt. &c., ac ar ei ol ef yn ddiweddaf pregethodd y 
brawd Zechariah Thomas oddiar 1 Pedr 1. 22—'' Cerwch eich 
gilydd o galon bur yn helaeth,” a therfynodd trwy weddi. 
Wedi gorphwys ychidig, gosodwyd y gofyniad ymlaen ac oedd 


* Pan yn ysgrifenu ar “ Morris Morris” yn y benod ar “Gynorthwywyr 
yr Eglwys” nis gwyddem pwy ydoedd. Hysbysir ni gan y Parch. E T. 
Jones, Sion, Llanelli, mai brodor oedd o Pontbrenaraeth, ger Llandilo, a'i 
fod yn frawd i'r enwog Thomas Morris, Casnewydd. Chwaer iddynt oedd 
mam Dr. T. W. Jenkyn, F.R.G.S., F.C.S., gynt athraw Coward College. 
Ymddengys i Morris Morris ymfudo i diroedd tramor yn 1815. 

wedi cael ei adael oddiar y cwrdd o'r blaen, sef: “ Pa beth yw 
diben yr ordinhad o dori allan: pa fodd y mae gwneuthur hyny, 
ac a ydyw yn rheolaidd i gadw dynion allan o gymundeb heb eu 
tori allan?” Barnodd y rhan fwyaf mai diben tori maes yw 
gwneuthur lles i'r troseddwr trwy weithio edifeirwch ynddo, ac 
hefyd gogoneddu crefydd. Barnwyd hefyd y dylai tori maes 
gael ei wneuthur yn yr un modd a derbyn i mewn; mai yn yr 
eglwys yn ddirgel, ac nid ger bron y byd yn gyhoeddus y dylai'r 
ddau beth gael eu cyflawni. Mewn perthynas i gadw 
dynion allan o gymundeb heb eu diaelodi, meddyliasom mai nid 
doeth yw gwneuthur hyny ymnellach nac y byddo'r matter wedi 
dyfod i'r amlwg. Os bydd y trosedd yn guddiedig, neu ryw 
amheuaeth yn ei gylch, da yw cadw yn ol o gymundeb hyd nes 
delo i'r amlwg. Cyttunwyd fod y cyfarfod nesaf i fod yn Salem 
Llangefelach ar y dydd cyntaf o fis Hydref, a'r Brodyr Daniel 
Jones, Maurice Jones, a Gabriel Rees i bregethu. Ar ein hym- 
adawiad gorchymynwyd ein gofal mewn gweddi i'r Arglwydd 
gan y Brawd Maurice Jones. 


CwBRDD CHWARTER ÍONAWR 1798. Hanes y Cwrdd a gyn- 
haliwyd yn y felin foel gerllaw Llanelli ar y 17 o Ionawr 1798. 
Ymlaen pob peth bu ymbiliau a gweddiau gan y brodyr John 
James a James David; yn ganlynol pregethodd y Brawd Ben- 
jamin Beynon oddiar Phillipiaid 1. 10, “Fel y profoch y pethau 
sydd a gwahaniaeth rhyngthynt”': yna pregethodd y brawd 
Benjamin Phillips oddiar Hebre. 12. 28, '“ O herwydd paham, 
gan ein bod ni yn derbyn teyrnas ddisigl” &c.; ac yn olaf 
pregethodd y brawd Daniel Jones oddiar Salm 49. 8, '' Canys 
gwerthfawr yw pryniad eu henaid,” a dibenodd trwy weddi. Bu 
canu mawl hefyd amryw o weithiau. Yn ol cymeryd ychidig o 
luniaeth a gorphwysfa, eisteddasom i ystyried y pethau a osodid 
ger ein bron: ac ymlaenaf pob dim, gofynwyd a oedd neb wedi 
'serifenu ar y ddau holiad oedd wedi eu gadael. Darllenwyd 
pedwar ateb iddynt gan y brodyr Daniel Jones, Benjamin 
Phillips, Benj. Beynon, a Daniel Davies. 


ATTEB DANIEL JONES:— 
I. “ Yr ydys yn gofyn pa fodd mae profi mai dros nifer neillduol o 


bobl y bu Crist farw, gan y gellir tybied wrth leferydd amryw o 'Scrythyrau 
iddo farw dros bawb.” Rhaid imi gyfaddef wrth ddechreu, mai nid 


——— 

gwaith hawdd imi yw atteb y cwestiwn yn y dull presenol o hono: pe 
buasai yn cael ei ofyn mewn dull arall cyffelyb i hyn, “ Pa fodd y gallir 
profi mai rhai ac nid pawb a brynwyd gan Grist, gan fod amryw o 
destynau yn ymddangos fel prawf i'r gwrthwyneb,” mi dybygwn y 
buasai yn llawer hawsach ei atteb, canys mae'n hawdd cyfarfod a llawer 
o destynau i ddangos mai “rhai” ac nid pawb a brynodd Orist, ond ni 
wn I ddim am un testyn sy'n dangos yn bendant mai dros “rai” ac nid 
dros “bawb” y bu efe farw: am hyny mi gymmeraf fi ryddid i sylwi fod 
gwahaniaeth yn ymddangos i mi rhwng Marwolaeth Crist, a phrynedigaeth 
trwy ei farwolaeth ef: mae'r naill yn gyffredinol a'r llall yn neillduol: 
gan hynny, fe all dyn gyda digon o gyssondeb i gredu fod Orist mewn 
rhyw ystyr wedi marw dros bawb, ac etto na phrynodd efe neb ond yr 
Etholedigion. Yr ysgrythurau sydd yn fy mherswadio I i gredu mai rhai 
ac nid pawb yw'r prynedigion yw'r rhai canlynol: 1 Corinth. i. 50—“ Yr 
hwn a wnaethpwyd ini—yn gyfìawnder, yn sancteiddrwydd, ac yn bryned- 
igaeth.” _ Daliwn sylw mae'r tri pheth hyn, sef “ cyfiawnder,” “ sanct- 
eiddrwydd,” a “ phrynedigaeth,” yn cael eu gosod gan yr Apostol ar gyfer 
eu gilydd, ac yn cael eu hystyried o'r un helaethrwydd: yr hyn a ellir 
ddywedyd am un a ellir ddywedyd am y llall: fe allir dywedyd am 
gyfiawnder mai “rhai” ac nid “pawb” sy'n cael eu cyfiawnhau, ac am 
sancteiddrwydd, mai rhai ac nid pawb sydd yn cael eu sancteiddio: felly 
hefyd y gallir dywedid am Brynedigaeth, mai “rhai” ac nid “pawb” a 
““brynwyd” Sylwn hefyd i bwy y mae Crist wedi cael ei wneuthur yn 
brynedigaeth: “i ni,” medd yr Apostol, cystled a phe buasai yn dywedyd, 
nid ni yw pawb. Hefyd Ephesiaid i. 7:— “Yn yr hwn y mae ini bryned- 
igaeth trwy ei waed ef, sef maddeuant pechodau yn ol cyfoeth ei ras ef.” 
Daliwn sylw—mae prynedigaeth a maddeuant pechodau yn cael eu hys- 
tyried yma drachefn fel dau beth o'r un helaethrwydd: ni a wyddom nad 
yw “pawb” yn derbyn maddeuant pechodau; gan hyny, fe ellir barnu 
nad yw pawb wedi eu “prynu.” Mae 'Scrythur arall yn dywedyd yn 
Datguddiad v. 9, fel hyn:—'“ Ti a laddwyd ac a'n prynaist ni i Dduw allan 
o bob llwyth, iaith, a phobl, a chenedl.” Sylwn, nid “Ti a'n prynaist 
“gyda” phob llwyth ac iaith, ond “allan o” bob llwyth ac iaith: pe 
buasai'r brynediaeth yn gyffredinol amhriodol fuasai dywedyd “allan o 
bob llwyth ac iaith,” gan hyny, neillduol ac nid cyffredinol yw hi. Mae 
geiriau hefyd yn scrifenedig yn 14 bennod o'r un llyfyr a'r 4edd adnod, 
fel hyn:— “Y rhai hyn a brynwyd oddiwrth ddynion yn flaenffrwyth i Dduw 
ac i'r Oen.” _ Mae'r prynedigion, yn yr adnod hon, yn cael eu hystyried 
fel rhai gwedi eu pigo allan, neu eu tynu o blith eraill,—“y rhai hyn a 
brynwyd oddiwrth ddynion”; neu fel y mae y Saesonaeg, “o fysg” neu 
“o ganol” dynion, yr hon sydd iaith amhriodol pe buasai pawb wedi eu 
prynu. Llawer rhagor o destynau allid enwi dros y pwnc o Brynedigaeth, 
ond mae y rhai a goffawyd yn ddigonol i ddangos mai “neillduol” ac nid 
“cyffredinol” yw hi. Mi af rhagof at yr ail gwestiwn. 


II. “ Pa mor bell y mae ini oddef dynion o groes ddaliadau i ni yn 
aelodau o'n cymdeithas grefyddol, ac o'n cyrddau cwarterol a blynyddol?” 
Diammeu mai dymunol iawn fyddai pe bae “ undeb barn” yn bod ymhob 

eglwys, a holl aelodau pob cyn'lleidfa o'r un goleu a'u gilydd. Synied yr 
un peth a weddai i'r holl frodyr i wneyd; ond nid fel hyn y mae hi yn 
bod, eithr y mae cymmaint o amrywiaeth yn bod fel y mae'n anhawdd 
cyfarfod ac un dau broffeswr, chwaethach dau cant, a f6 o'r un farn am 
bob peth: gan hyny, yr ydym ni yn rhwym o oddef rhyw ychidig o am- 
rywiaeth yn ein plith, onite ni fydd mewn un Eglwys uwchlaw dau neu 
dri o aelodau: ond y cwestiwn yw, pwy fath amrywiaeth sydd ini i'w 
“goddef,” a phwy fath sydd i'w “gwrthod”? Yma mi goffaf gyngor yr 
Apostol, “ Bydded eich arafwch yn hysbys ìi bob dyn.” Os edrychwn i'r 
Testament newydd, ni gawn yno amrywiol o gyngorion i ochelyd gau- 
athrawon a Hereticiaid, i beidio a'u derbyn i dy a dywedyd Duw yn 
rhwydd wrthynt &c.: ond pa fath Hereticiaid oedd y rhai hyny? Mae'n 
amlwg eu bod yn hollol wahanol oddiwrth y rhai a gyfrifir felly yn ein 
hamser ni. Yr oedd y rheiny yn gwadu dyfodiad Crist yn y cnawd: ond 
nid yw y fath dynion a rhain yn ymgynyg dod attom ni yn awr: gan 
hyny, amhriodol iawn yw coffa'r geiriau hyn fel sail i erlid a gwrthod 
pob un a fo'n gwahaniaethu oddiwrthym mewn barn. Ond i ddyfod at y 
cwestiwn, pwy fath amrywiaeth sydd i'w “goddef,” a phwy fath i'w 
“gwrthod”? 'Rwyf yn atteb, pan fo dynion yn amrywio yn eu barn am 
Wrthrych manr eu haddoliad, neu am yr Jachawdwr a'r fachawdwriaeth, ni 
allant, ac ni ddylent, fod yn un a'u gilydd: ond am amrywiaeth mewn 
pethau eraill, nad ydynt o gymaint pwys, yr wyf yn barnu yn ostyng- 
edig mai nid doeth yw bod yn rhy dyn ein hopiniwn. 'Rwyf yn meddwl 
mai nid gwych y gall Trinitariaid ac Unitariaid fod yn un a'u gilydd: 
canys maent hwy yn gwahaniaethu yn y pwnc mwyaf pwysig a sylfaenol 
mewn crefydd, sef am Dduw gwrthrych ein haddoliad: hefyd nid gwych y 
gall Calfinistiaid a Sociniaid ac Ariaid fod yn un a'u gilydd: canys y 
maent yn amrywio llawer ynghylch pwnc pwysig iawn dros ben, sef yr 
Iechydwriaeth: y naill yn haeru mai trwy Grist yn unig y mae cael 
cymeradwyaeth ger bron Duw, a'r llall yn dal mai gweithredoedd dyn 
ei hunan sydd yn ei gymeradwyo: iauo yn anghydmarus, gan hyny, fyddai 
gosod dwy blaid mor hollol groes i'w gilydd yn yr un gynulleidfa. Mewn 
perthynas i Galfinistiaid a Baxteriaid, yr wyf yn meddwl y gallant hwy 
yn hawdd oddef eu gilydd: canys nid yw'r gwahaniaeth rhyngthynt hwy 
ddim mor fawr ag y mae llawer yn tybied. Mae'r Calfinistiaid yn dal 
Etholedigaeth a gwrthodedigaeth: mae'r Baxteriaid hefyd yn dal yr un 
peth. Mae'r Calfinistiaid yn dal mai Ynghrist yn unig y mae Iechydwriaeth: 
mae'r Baxteriaid hefyd o'r un farn yn gymwys. _ Yr unig wahaniaeth 
rhyngthynt sydd ynghylch helaethrwydd marwolaeth Crist, a gallu dyn i 
gredu'r efengyl, yr hyn nid yw ddim cymaint yn ol fy meddwl, fel na 
allant fod yn un a'u gilydd: ond ni a welwn rai dynion mor boeth yn eu 
daliadau fel y condemniant ddyn yn union am y gradd lleiaf o amryw- 
iaeth mewn barn: hwy a alwant bawb a fo'n gwahaniaethu'r mesur lleiaf 
oddiwrth eu credo hwy yn hereticiaid damniol &c.: ond mi ddymunwn i 
bob un sydd yn dyn neu yn “bositive” yn ei farn, i fanol ystyried y 4 
peth canlynol:— 


I. Nid yw bod dynion yn dyn neu yn “bositive” yn eu barn ddim yn 

arwydd fod eu barn yn gywir: canys, os felly ni byddai neb yn y byd 
mor gywir a'r Papistiaid: y maent hwy mor gadarn yn eu daliadau a 
haeru yn deg, mai hwy yw'r unig bobl sydd ar yr iawn ac mai hereticiaid 
damniol yw pawb eraill: ond trwy drugaredd, nid yw eu bod hwy yn 
“ bositive” yn hyny, ddim yn arwydd fod y gwirionedd ganddynt. Mae 
llawer o grefyddwyr yn debyg iddynt yn ein dyddiau ni, a'r gair 
“ hereticiaid damniol” yn barod iawn i redeg dros eu tafodau am bawb 
na fyddo yn cyd-daro a'u goleu hwy: ond O! frodyr, gochelwn y fath 
ysbryd papaidd: bydded ein sel “yn ol” ein gwybodaeth, nid “ uwchlaw” 
ein gwybodaeth. 


II. Cofiwn nad oes gan un dyn ddim help i'w farn. Mae meddwl dyn 
yn beth anllywodraethol iawn. Ni all ef ddim ei droi'r ffordd y myno. 
Gan hyny, os wyf fì yn “ Drinitarian” ni alla I ddim help i hyny, dyna'r 
ffordd yr wyf fì wedi cael fy ngoleuo, ac ni alla i ddim newid fy marn 
pryd y mynwyf pe bawn yn cael y byd. Os yw dyn arall yn ““Unitarian,” 
ni all yntef ddim help i hyny: dyna'r modd y mae ef yn canfod pethau, ac 
ni all ef ddim newid ei farn pryd y myno, pe bae yn cael aur Peru am 
hyny Os ydwyt ti yn Galfin, 'does genyt ddim help i hyny; ni alli ddim 
gwrthwynebu'r goleuni sydd yn ymgynyg i ti: felly hefyd, cofia, os yw dy 
frawd yn Armin, beth sydd i wneyd, 'does ganddo ddim help i hyny: y 
mae yn anabal i wrthsefyll y goleuni sy'n ymgynyg iddo: dyna'r ffordd y 
mae efe yn cael ei rwymo i gredu pethau'n gydwybodol, er 'fallai y 
byddai'n fwy manteisiol iddo i gredu ffordd arall. Onid yw yn galed, gan 
hyny, fod dyn yn cael ei gondemnio a'i erlid am beth na all efe ddim help 
iddo? Yn lle ei sathru dan draed, cydymdeimlo ag ef, a'i gynghori a 
ddylem ni, os ydym yn bamnu ei fod allan o'r ffordd. “Ond,” meddai 
llawer, “ y mae cyfeiliornad mewn barn yn waeth na chyfeiliornad mewn 
bywyd.” 'Rwyf finau yn barnu yn gwbl groes: fe all dyn help i gyfeil- 
iornad mewn “ bywyd,” mewn mesur mawr, ond ni all efe ddim help i 
gyfeiliornad mewn “ barn,” mwy nag y gall dyn claf help i'w glefyd: 
canys ple mae'r dyn a all newid ei farn pryd y myno? Hefyd, os yw 
cyfeiliornad mewn “barn” yn waeth nag mewn “bywyd,” fe ddylai'r 
dynion fo'n cyfeiliorni mewn barn gael eu cospi yn waeth na'r rhai fo'n 
cyfeiliorni mewn bywyd. Yr ydys yn carcharu dynion, ac yn eu dihen- 
yddio, am gyfeiliorni mewn bywyd: wel, fe ddylid carcharu dynion yn 
waeth, a'u dihenyddio hefyd, am gyfeiliorni mewn barn, os yw'r cyfeil- 
iornad hyny yn waeth: ac os felly, nid llawer allan o'u lle yw'r papyddion, 


pa rai sy'n merthyru dynion, sydd, yn ol eu mheddwl hwy, yn cyfeiliorni 
mewn barn. 


III. Y mae bod yn “bositive” iawn mewn bamn yn rhwystr i 
gynhyddu mewn gwybodaeth; canys tra byddo dyn yn credu'n anffaeledig 
fod y gwirionedd ganddo, y mae yn cauad y drws yn erbyn pob goleuni 
newydd. Mae rhai dynion wedi addunedu sefyll wrth yr hen gredo, costed 
hi gosto hi, ac na newidant byth o'u barn, yr hyn yw addunedu mewn 
geiriau eraill na chynhyddant ddim mewn gwybodaeth, ac na ymofynant 
ddim chwaneg am y gwirionedd. Beth os yw ein bamn ni yn gyfeiliornad ? 
Does un argoel y deuwn byth allan o hono, tra byddom mor “ bositive ” 

yn ein barn. Y dyn rhydd ei feddwl yw'r tebbycaf i gynhyddu mewn 
gwybodaeth: y pren na fyddo wedi myned yn rhy ddwfwn yn y ddaiar 
yw'r hawsaf ei dynu allan o le drwg, a'i blannu mewn lle da. 


IV. Ai nid peth rhyfygus yw bod yn “bositive” iawn mewn barn? 
Ystyriwn y ddau beth hyn: sef, yn gyntaf, Amherffeithrwydd ein deall. 
Creadur tywyll ac anwybodus yw dyn ar y goreu: gan hyny, onid yw yn 
rhyfyg i abwydyn gwael, ffaeledig, i haeru ei fod yn anffaeledig? i ddynion 
pŵl eu golygon i faentumio eu bod yn gwel'd y cwbl yn glir? “Ond” 
(meddai rhywun) “yr oedd yr Apostolion yn gadarn iawn yn eu barn.” 
Oeddent, ond cofia yr oeddent hwy hefyd dan ysprydoliaeth Duw, yr hyn 
nad wyt ti na neb arall yn awr: ac yr oeddent hwy wedi derbyn Datgudd- 
iad eglur o'r Nefoedd, nid ar bapur ac ingc fel ni, ond o enau Duw, a 
Christ ei hun: gan hyny, hwy all'sent hwy fod yn gadarn yn eu bârn, ac yn 
fawr eu sel: rhyfygus yw i ni fod cymaint ein “sel” a hwy, oddieithr fod 
ein “ gwybodaeth ”' cymaint ar eiddont hwy; canys sel “yn ol” gwybod- 
aeth a weddai fod, nid “uwchlaw” gwybodaeth: yr ail beth sydd yn fy 
mherswadio I i feddwl mai rhyfyg yw bod yn “ bositive” mewn barn yw 
golwg ar “iaith” yr ysgrythurau Mae'r Beibl, oherwydd amherffeith- 
rwydd y dynion fu'n copi> a chyfieithu, yn lyfr anhawdd ei ddeall mewn 
amryw fanau, ac nid oes un “system” o grefydd a welais i erioed yn 
eistedd yn esmwyth ar yr holl ysgrythur. Ni all na “ Thrinitarian,” nac 
“* Unitarian,” na “Chalfin,” nae Armin, ddim mynd trwy'r holl 'Serythur 
heb gwrdd a llawer testyn anhawdd ei esponio yn synhwyrol, ac yn 
gyttunol a'u “system” hwy. Mae pob “sect,” ymron, yn cymeryd 
rhyddid i gymwyso rhai testynau i'w eu gwneyd yn gysson a'u daliadau 
hwy, trwy “gyfyngu” rhai ac “estyn” eraill, fel dyn yn adeiladu ty, 
yn naddu a chwttogi rhai cerrig, ac yn gosod ymestyniad wrth eraill cyn 
eu gosod yn y mŵr. Mae'r Armin yn gorfod cyfyngu rhai testynau: mae'r 
Calfin yn gorfod gwneyd hyny a thestynau eraill, yr hyn eydd arwydd nad 
oes un o'r ddwy “system” yn eistedd yn esmwyth ar y gair: gan hyny 
nid oes gan y ddwy blaid ddim llawer i ddanod i'r gilydd yn y diwedd. Mae 
lle i ddiwygio gan bob un. O! na bai dynion yn ystyried hyn, ac yn bod 
yn ychidig yn fwy araf, ac yn ymdrechu cael crefydd a fyddo'n cymeryd 
holl air Duw fel y mae heb gymwyso dim ar un adnod mwy na'r gilydd. 
Nid oes ffordd yn debycach i ddyfod a dynion i undeb barn nac i bregeth- 
wyr o bob enw i annog dynion i chwilio gair Duw yn ddiwid, yn lle eu 
bannog i gredu'r un peth a hwy, canys ni a allwn fod yn “ bositive”' fod 


gaìr Duw yn gywir, ond nis gallwn fentro'n ddiofn ar air na chredo neb 
arall. 


ATTEB DANIEL DAVIES:— 


Sylwiad ar y gofyniad yn y Cwrdd Cwarter, sef, pa fodd y mae profi 
mai dros nifer neillduol y bu Crist farw, gan fod rhai 'Scrythurau yn 
dywedyd iddo farw dros bawb. Daliwch sylw: mae'r gair “pawb,” neu'r 
gair “holl,” a'r gair “ Byd,” dan amrywiol ystyriaethau yn yr Ysgrythyr 
lân l. Mae'r gair Byd yn arwyddo'r holl greadigaeth. Ioan i. 10—“Yn y 
byd yr oedd efe, a'r byd a wnaethpwyd trwyddo, a'r byd nìd adnabu ef.” 

2. Mae'r gair Byd yn arwyddo holl hiliogaeth Adda. Rhuf. v. 12:—“Am 
hyny megis irwy un dyn y daeth pechod i'r byd” &c. 3. Mae'r gair Byd 
yn mynd am wrthrychau ei gariad, neu y credinwyr o Iuddewon a chen- 
hedloedd. Ioan iii. 1l6:—“ Felly y carodd Duw y Byd” &c: “ Oblegid ni 
ddanfonodd Duw ei Fab i'r byd i ddamnio'r byd, ond fel yr achubid y byd 
trwyddo ef,” ac Ioan a ddywedodd, “ Wele oen Duw yr hwn sydd yn tynu 
ymaith bechodau'r byd”: a Phaul a ddywedodd fod “Duw ynghrist yn 
cymodi'r Byd ag ef ei hun” &c. 4 Mae'r gair Byd yn myn'd am y 
diadgenhedledig. Ioan xv. 18: 1 Ioan v. 19:—'' Os yw'r Byd yn eich 
casau, chwi a wyddoch &c., y mae'r holl fyd yn gorwedd mewn drygioni.” 
5. Mae'r gair Byd yn myned am y cenhedloedd yn unig. Rhuf. xi. 12:— 
“ Os yw eu cwymp hwy yn olud i'r Byd.” 6. Mae'r gair Byd yn myned 
am anrhydedd a meddianau'r byd. 1 Ioan ii. l5:—'Na cherwch y byd, 
' na'r pethau sydd yn y byd. O char neb y byd, nid yw cariad y Tad 
ynddo.” 7.Mae'r gair byd yn myn'd am ymerodraeth Rhufain. Lucii. l: 
—“Bu hefyd yn y dyddiau hyny fyned gorchymyn allan oddiwrth Augustus 
Cesar i drethu'r holl fyd.” Llawer o bethau yn rhagor allsid ddywedyd 
am y gair Byd; felly'r gair “pawb” a'r gair “holl” yn debyg yr un 
modd, yn cyfyngu ac yn helaethu. Ond yn awr, awn rhagom i sylwi ar 
y 'Scrythurau sydd yn son am farwolaeth Crist a phrynedigaeth, ac am 
gyflwr dyn cyn a chwedi'r cwymp. Yn gyntaf, yr ydym yn darllen i Dduw 
greu dyn yn union ar ei lân a'i ddelw ei hun, a'i roi ef yngardd Eden 
ymysg cyflawnder o fendithion, ac hefyd iddo roi deddf iddo, ar ufudd-dod 
i'r ddeddf hon yr oedd yn cael byw, ac ar anufudd-dod iddi yr oedd yn 
cael marw. Yn ail, yr ym yn cael, “Dyn mewn anrhydedd nid arosodd,” 
ac y mae holl ddynolryw wedi ymwerthu dan bechod, a chwedi myned yn 
ol am ogoniant Duw: ac felly trwy hudoliaeth y sarph, Bwytta a wnaeth 
y wraig, a'r gwr yr un modd, o ffrwyth y pren a waharddodd Duw iddynt, 
a thyma drosedd o'r ddeddf a rows Duw iddo, ac yn ganlynol mae'r 
ddeddf yn ei melldithion yn cymeryd gafel ar y troseddwr: ystyriwch 
hyn, dyma Frenhin yn rhoi deddf i'w ddeiliaid, a thyma un o'r deiliaid 
yn troseddu'r ddeddf, trwy ladd, lledratta, neu wneuthur high treason yn 
erbyn y Brenhin, mae'r gyfraith yn cymeryd gafael arno'n union, ac yn 
ei gondemnio, ac o bossibl i ryw un i gymeryd plaid y troseddwr a'i 
feggian ef yn rhydd, ac i'r Brenhin roi rhyddhad iddo: mae'r Brenhin yn 
rhoi'r celwydd i'w ei gyfraith, ac y mae ei gyfraith heb ei hanrhydeddu: 
ac felly mae pawb o ddynolryw, Iuddewon a chenhedloedd, Barbariaid a 
Scythiaid, y fu, sy', ac a ddaw eto i'r Byd, yn bechaduriaid yn Adda, 
“ Trwy un dyn y daeth pechod i'r byd” &c. ac oherwydd pechod yn 
droseddwyr oll o ddeddî Duw: mae pechod fel rhyw ddyled mawr, a 
ninau yn rhy wan i'w dalu: mae pechod yn high treason yn erbyn Duw'r 
nefoedd, a ninau yn y carchar, ac nid yw yn bossibl iddo ef roi 
celwydd i'w gyfraith trwy ryddhau neb o'r troseddwyr heb i'w gyfraith 
gael ei hanrhydeddu. Yn drydydd, Yn ein hiselradd, yr Arglwydd a'n 
cofiodd ni, ac a ddanfonodd ei fab i'r byd, ynghyffelybiaeth cnawd 
pechadurus &c., yn yr hwn y mae i ni brynedigaeth trwy ei waed ef &c.: 
fel hyn yr ydym yn darllain, i Grist gael ei wneuthur o wraig tân y 
ddeddf, fel y prynai efe y rhai oedd dan y ddeddf. Dyma'r un a gymerodd 

le'r troseddwr: efe a wnaethpwyd yn felldith trosom, fel y gwnelid ni yn 
gyfiawnder Duw ynddo ef: efe fu yn ufudd i angau, ie i angau melldig- 
edig y groes, 'scrifenedig yw mai melldigedig yw pob un sy'n nghrog ar 
bren: efe a fawrhaodd y gyfraith, ac a'i gwnaeth yn anrhydeddus. 
Dyma'r machniydd a gymerodd arno'i hun ein hanwireddau ni i gyd a 
roddwyd arno ef. Oherwydd yr high treason a wnaethom ni, wele oen Duw 
ar Galfaria yn rhoi fyny yr ysbryd, ac yn dywedyd Gorphenwyd, a boreu'r 
trydydd dydd, wele ef yn adgyfodi o'r bedd a'r allweddau gydag ef, wedi 
maeddu angau a'r bedd. Yn yr arch gynt, fe gadwyd y llechau yn gyfain: 
felly yn Nghrist, y mae'r ddeddf wedi ei chadw. “ Nid oes gan hyny yn 
awr ddim damnedigaeth i'r rhai sydd ynghrist Iesu.” Dyma'r Prynwr y 
dywedodd Job am dano ei fod yn fyw. Dafydd a'i galwodd “fy nghraìg 
a'm Prynwr,” ac fe ddywaid mai gwerthfawr yw pryniad enaid Mae gair 
yn darllain fel hyn, yn 2 Oor. v. 15:— “Ac efe a fu farw “dros bawb” fel 
na byddai i'r rhai byw fyw mwyach iddynt eu hunain, ond i'r hwn fu 
îarw drostynt, ac a gyfodwyd.” Mae'n amlwg i bob darllenydd ystyriol, 
wrth edrych i'r geiriau hyn, y meddylir nid yn unig yr Iuddewon ond y 
cenhedloedd hefyd ag oedd yn gorphwys ar Grist fel eu pen. Yr ydym 
yn darllen eto yn 2 Pedr ii. lI—'“ Eithr bu gaubrophwydi hefyd ymhlith y 
brodyr, megis ag y bydd gauathrawon hefyd yn eich plith chwithau, y 
rhai yn ddirgel a ddygant i mewn heresiau dinyetriol, gan wadu yr Ar- 
glwydd yr hwn a'u prynodd hwynt, ydynt yn tynu arnynt eu hunain 
ddinystr buan.” Mae'n bur amlwg yn y geiriau hyn mai'r gaubrophwydi 
a'r gauathrawon yw'r prynedigion, a phawb o genedl Israel, at ba rai y 
danfonodd yr apostol ei lythur. Gwel Deuteron. xxxii. 6:—“ Onid efe yw 
dy dad a'th brynwr?” Nid prynedigaeth trwy waed Orist a feddylir, ond 
gwaredigaeth dymhorol: am y rhai a brynodd Crist, maent yn cael eu 
gosod allan ini fel canghenau yn y winwydden, yn cael eu bywyd oddi- 
wrth y gwreiddyn, ac yn dwyn ffrwyth er gogoniant ìi Dduw. Yn bed- 
werydd, Wrth eglwys yr ydys yn deall cyn'lleidfa o bobl wedi eu galw 
irwy ras. “ Ymysg y rhai yr ydych chwithau yn alwedigion Iesu Grist.” 
“At bawb sydd yn Rhufain, yn anwyl gan Dduw, wedi eu galw i fod yn 
saint.” Dyma y rhai a brynodd Iesu trwy ei waed. Nid wyf yn dywedyd 
dim am fabanod, na rhai heb fod yn eu synhwyrau: ond pwy bynag a elo 
i heddwch Duw, trwy waed yr Oen yr eir yno: am hyny prynedigion a 
fydd yno i gyd. Nid ydym ni yn darllain i neb a brynodd Crist fyned i 
golledigaeth; pe felly fe fuasai Orist farw yn ofer a'n bywyd ninau yn 
anghysurus iawn Ond mae cadarn sail Duw yn sefyll. “O lafur ei enaid 
y gwel ac y dywellir fy ngwas cyfiawn:” ac efe a ddaw maes o law yn ol 
ac a gasgl y prynedigion o'r llwch, gan ddywedyd, “ Wele mi a'r plant a 
roddaist imi: y rhai a roddaist imi a gedwais, ac ni chollwyd ohonynt un, 
ond mab y golledigaeth.” _ Amlwg yw fod Eglwys Dduw yn brynedig 
oddiwrth eraill. Yr ydym yn darllain yn Actau:—'“ Eglwys Dduw yr hon 
a bwrcasodd efe a'i briod waed.” Mae son yn llyfyr y Datguddiad am 
lyfyr wedi ei selio a saith sêl, a llawer a wylodd Ioan am na chaid neb yn 
deilwng i agoryd, neu i ddarllain, y llyfyr: ond fe gafwyd Oen yn sefyll 
megis wedi ei ladd, “a hwy a ganasant gâniad newydd, gan ddywedyd, 
Teilwng wyt ti i gymeryd y llyfr ac i ddatod ei seliau ef, oblegid ti a 

laddwyd, ac a'n prynaist ni i Dduw trwy dy waed, allan o bob llwyth, 
iaith, pobl, a chenhedl;” ac y mae'n dywedyd mewn man arall yn y llyfr 
hwn:—'“y rhai a brynwyd oddiwrth ddynion” &c. Er nad yw y gair 
prynedigaeth neillduol ar lawr yn y Datguddiad dwyfol, eto y mae'n eglur 
oddiwrth yr adnodau uchod ei fod ef wedi eu prynu oddiwrth eraill. 
Rhyfedd yw'r Trysorau sydd gan eglwys Dduw, a'r cwbl yn dilifo o for 
tragwyddol gariad. Iesu yn ddoethineb, yn gyfìawnder, yn sancteidd- 
rwydd, ac yn Brynedigaeth, a'r Ysbryd glan i'n hargyhoeddu ac i'n 
«cysuro, a'r efengyl yn rhad, a chael gweinidogion i'n porthi, angylion i 
“weini, a phob peth i: gydweithio yma er daioni, ac angau yn elw, a'r 
:Nefoedd yn etifeddiaeth. 


II. Yr ail ofyniad sydd debyg i hyn—“Pa mor belled y mae i ni 
“wahaniaethu mewn barn, a dal cymundeb gyda'n gily6d, neu gyda dynion 
a fo'n wahanol eu barn, yn yr un cymundeb eglwysig, yn ol rbeol y gair. 
'Yn gyntaf, fe dybygid fod unoliaeth mewn gwir grefydd eglwys Dduw 
ymhob oes o'r byd. Os ystyriwn ni wrthrych ein haddoliad, sef Duw, 
mae'r Serythur mewn amryw fanau yn dywedyd mai un Duw sydd. Yn 
ail, Un yw ei hathraw a'i sylfaen, sef Crist. “ Sylfaen arall nis gall neb 
ei gosod heblaw yr un a osodwyd.” Yn drydydd, Un yw ei harweinydd, 
sef yr Ysbryd. “Y rhai a arweinir gan Ysbryd Duw, y rhai hyny sydd 
blant i Dduw.” Yn bedwerydd, Un yw ei rheol, sef y gair “ Cynifer ag 


a rodiant yn ol y rheol hon, tangnefedd arnynt, ac ar Israel Duw.” Yn 
bumed, y maent yn gwisgo arfogaeth yr un gwr. “Cymerwch atoch holl 
arfogaeth Duw.” Yn chweched, mae eu tynfa i'r un wlad. “ Gwlad well 


y maent hwy yn ei chwenych, hyny ydyw, un nefol.” Yn seithfed, hwy 
gant orphwys yn yr un gogoniant. “A phan ymddangoso Crist ein bywyd 
ni, yna yr ymddangoswch chwithau hefyd gydag ef mewn gogoniant.” 
Ymhellach ni gawn fod unoliaeth yn foreu rhwng Duw ac Adda a rhwng 
Adda a'r gorchymyn a rowd iddo, ond dyn mewn anrhydedd nid arosodd: 
ec wedi troseddu, yna daeth amrywieeth i mewn i'r Byd. Ond ni 
edrychwn ar bobl Dduw o dan y cwymp yn yr hen fyd. Mae Noah a'i 
deulu yn unol iawn. Pan oedd Duw yn myn'd i dywallt ei farn ar fyd y 
rhai anwir, fe dderbyniodd Noah orchymyn gan ei Arglwydd am wneyd 
arch, a'r dull pa fodd y gwnai efe hi, yr hyd, a'r lled, a'r uwchder, a'r 
drws, a'r ffenestr, a'r coed a fyddai ynddi: ac yr ydym yn darllain fel 
hyn am Noah:—“felly y gwnaeth Noah yn ol yr hyn oll a orch'mynasai 
Duw iddo, felly y gwnaeth efe.” Dyma unoliaeth a'r gair. Eto, ni a 
edrychwn ar yr eglwys yn y diffeithwch yn amser Moses. I rhain y 
rhoddwyd y ddeddf ar Sina, a'r ddeddf o aberthau yn yr anialwch: pan y 
byddai un yn cael ei throseddi, y llall yn dangos y meddyg, yr oedd yma 
unoliaeth, a dim amrywiaeth. Ni roddodd yr Arglwydd ddeddfau croes 
i'w bobl, a dywedyd wrthynt:—'“ Cymerwch yr un a fynoch ohonynt.” 
Nid felly: yr un deddfau oedd yn mysg Israel trwy eu cenhedlaethau ac 
yr oedd yr Arglwydd yn rhoi siars i Moses ynghylch y babell yn yr Anial- 
wch am wneuthur yn yr un modd, ac nid mewn rhyw fodd arall, ag y 
dangosodd efe iddo yn y mynydd; felly yr oedd y bobl yn un o ran 
gwrthrych eu haddoliad a rheol eu haddoliad; pan byddent yn ymadael 

a'r rheol neu'r gwrthrych, diriwiad oedd hyny. Ni edrychwn eto ar 
Eglwys Dduw dan yr Efengyl, ac ymysg y cenhedloedd. Yn amser Orist 
ar y Ddaiar, yr oedd amryw sectau—Phariseaid, Saduceaid, Herodaniaid 
&c., ac ni gawn fod Ioan fedyddiwr yn dechreu ei weinidogaeth fel can- 
wyll yn llewyrchu mewn lle tywyll, gan ddywedyd wrth y bobl, “ Edifar- 
hewch, canys nesaodd teyrnas nefoedd.” Yn ganlynol, ni gawn fod Crist 
yn pregethu Edifeirwch a Maddeuant pechodau. “Ni ddaethum i alw 
rhai cyfiawn ond pechaduriaid i Edifeirwch.” Ioan yn dywedyd, “ Wele 
Oen Duw yr hwn sydd yn tynu maith bechodau'r byd.” Iesu a ddyweid, 
“Ha fab, cymer gysur, maddeuwyd i ti dy bechodau.” Unoliaeth mewn 
athrawiaeth. Yr oedd rhai dynion o wahanol feddyliau am Grist: rhai 
yn dywedyd mai Jeremias, eraill Elias, neu un o'r prophwydi: ond yr oedd 
y dysgyblion o'r un feddwl am dano, ac yn dywedyd, “Ti yw Crist, Mab 
Duw”: ac hefyd gwedi i Grist adgyfodi, yr un commissiwn a roddes efe 
iddynt i gyd,—“ Ewch a phregsthwch yr Efengyl i bob creadur, a'r neb a 
gretto ac a fedyddier a fydd cadwedig.” Ar ddydd y Pentecost yr oeddent 
oll yn gytun yn yr un lle, a mawr y fendith a fu: pregethu, bedyddio, 
torri bara o dy i dy—o'r un meddyliau yn yr un cymundeb. Yn ganlynol 
y mae Paul yn ei Epistolau at yr eglwysi yn son llawer am unoliaeth: 
1 Cor. i. 10:— ' Yr wyf yn atolwg i chwi, frodyr, trwy enw ein Harglwydd 
Iesu Grist, ìi ddywedyd o honoch chwi bawb yr un peth, ac na byddo ym- 
bleidio yn eich plith, eithr bod o honoch wedi eich cyfan-gydgyssylltu 
yn yr un meddwl ac yn yr un farm”: ac mewn mân arall y mae yn 
dywedyd am “'rodio wrth yr un rheol a synnied yr un peth '—un yn yr 
athrawiaeth, un yn yr ordinhadau, un yn ei phrofiad yn ol yr Efengyl: 
dyna yw cymundeb y saint. Mae'r gair yn dywedyd, “fel y pregethasom 
ni, felly y credasoch chwithau.” “Un Arglwydd, un ffydd, un Bedydd 
Pa beth sydd wedi gwneyd yr amriwiol bartion a sectau yn y byd ac nad 
oes un sect heb amriwiaeth yn ei plith ei hunan? Pa beth yw'r achos o 
hyn? Dyma beth—Niwl a tharth Babilon sy wedi codi i fyny rhyngom 
a Haul yr Efengyl. Beth, ai nid yr Efengyl yw'r achos sy'n gwneyd 
dynion yn bartion ac yn sectau o wahanol gymundeb? Nage: gwaith yr 
efengyl yw dod a'r dynion sy'n amrywio yn un, fel pobl Jerusalem a'r 
Samariaid yn un a'r gilydd. _ Gwelwn yr eglwys yn y planiad cyntaf—yr 
eglwys yn Rhafain, yn Corinth, yn Ephesus, yn Colosea, yn Galatia, yn. 
Thessalonica, nid gwahanol farn oedd yr achos ei bod yn cadw cymundeb 
yn yr amrywiol leoedd hyn; ond yr oeddent oll o'r un farn y pryd hyn: 
nid oedd dim amriwiaeth yn yr Efengyl, na chan yr Apostolion yn y 
cyhoeddiad o honi. Gan y gauathrawon ac yn y gauathrawiaethau yr oedd 
gwahanu mewn bamn. Wel, frodyr, mae'n bryd deffroi o gysgu, ac i 
ddymuno ar yr hwn sydd a'i wyntyll yn ei law i lwyrlanhau ei lawr 
dyrnu. Prysured yr Arglwydd ei Air, sef bod y gwylwyr yn gweled lygad 
yn llygad, a bod yr Arglwydd a'i enw yn un: un gorlan ac un bugail, a 
phob amriwiaeth sydd ynom ni wedi ei dynu ymaith, ac i'r “plan” 
Apostolaidd i gymeryd lle trwy'r holl fyd, ac yn ein calonau ninau, fel y 
gwneler ni yn ein cymundeb isod yn fwy tebyg i'r unoliaeth sydd yngwlad 
y gogoniant. Amen. 

ATTEB BENJAMIN BEYNON :— 


I. Pa fodd y mae ini ddeall mai dros nifer neillduol o bobl y bu Crist 
farw pryd y mae'r 'Scrythur yn dywedyd iddo farw dros bawb? Mae 
sylwedd y gofyniad hwn yn gorphwys yn fwyaf yn y gair Prynedigaeth. 
Yn I. ni gawn ymofyn beth sydd ini ddeall wrth y gair Prynedigaeth. 
Yn gyntaf, weithiau ni ddeallwn waredigaeth dymhorol, megis 2 Pedr ii. 
l:—“gan wadu'r Arglwydd yr hwn a'u prynodd hwynt.” Mae ini ddeall 
fod yr epistol yma wedi cael ei ddanfon at yr Iuddewon gwasgaredig, pa 
rai oedd Duw wedi eu prynu neu eu gwaredu fel cenedl o dan law 
Pharao Mae y geiriau yma wedi eu benthyca o Deuter. 32. 6:— “Ai hyn a 
4Melwch i'r Arglwydd bobl ynfyd ac anghall? onid efe yw dy dad a'th 
brynwr? onid efe a'th wnaeth ac a'th sicrhaodd?” Cyffelyb yr un geiriau 
hefyd a allwn weled yn Exod. 15. 16:— “Ofn ac arswyd a syrth arnynt: 
gan fawredd dy fraich y tawant fel carreg, nes myned trwodd o'th bobl 
di, Arglwydd, nes myned o'r bobl a enillaist ti trwodd.” Yn ail, wrth y 
gair Prynedigaeth ni ddeallwn bryd arall yr Iachwdwriaeth, neu y wared- 
igaeth sydd i bechaduriaid ynghrist, pa rai sydd wrth naturiaeth yn 
garcharorion, ond fel y darfu i Grist trwy waed ei ammod eu gollwng 
hwynt allan, fel Iuddewon a Chenhedloedd, fel “ trwyddo ef y mae i ni 
ein dau ddyfodfa mewn un ysbryd at y Tad.” BEphes. ii. 18.5 Orist yw'r 
gronyn gwenith a syrthiodd yn y ddaiar, ac a fu farw, fel y byddai iddo 
ddwyn ffrwyth lawer. Mao y Brynedigaeth hon sydd Ynghrist yn 5ym- 
mwys waredigaeth oddiwrth arglwyddiaeth pechod yma, ac oddiwrth ei 
ganlyniadau ofnadwy yn ol llaw. Yn drydydd, Bryd arall, wrth y gair 
Prynedigaeth ni ddeallwn adgyfodiad cyrph y saint. Rhuf. 8. 23: Ephes. 
4.30 Fe ddywedir yn 1 Corinth. 15. 22:—“ Megis yn Addâ y mae pawb yn 
meirw, felly hefyd Ynghrist y bywheir pawb.” Mae'r apostol yn y fan 
hyn yn golygu Adda fel pen cynrychiolwr i'w ei holl had naturiol, yn 
lwynau pa un y darfu ini oll syrthio: o'r tu arall, mae'r apostol yn golygu 
Orist fel pen cynrychiolwr i'w ei holl had ysprydol, pa rai fel aelodau 
mewn undeb gogoneddus a'u pen, a gant eu cyfodi i adgyfodiad bywyd y 
dydd olaf. Mae'n sicr, mai Orist trwy ei allu fydd yn adgyfodi cyrph yr 
annuwiolion i warth a dirmyg tragwyddol: ond deallwn mai am adgyfod- 
iad cyrph y saint y mae'r Apostol yn son yn y bennod hon. Yn IlL,i 
Brofi mai y saint yn unig yw'r prynedigion, neu mai drostynt hwy yn 
unig y rhoddodd Orist ei hun. Yn gyntaf, yr offeiriaid gynt a aberthent 
dros dy Israel ac nid dros neb arall, felly Crist pan y mae yn son am ei 
ddyfodiad o'r nefoedd i'r ddaiar; Ioan 17. 19, “ac er eu mwyn hwy yr 
wyf yn fy sancteiddio fy hun,” neu, yn neillduo fy hun: yn Ioan 10. 11. 
15, y mae Orist yn dywedyd ei fod yn rhoddi ei einioes dros y defaid, nid 
dros y geifr a'r bleiddiaid: yn Act. 20. 28, fod Crist wedi “pwrcasu ei 
eglwys a'i briod waed,” ac yn Ephes 5. 23, fe ddywedir iddo “roddi ei hun 
drosti,” nid pwrcasu synagog Satan a'i briod waed, a rhoddi ei hun 
drosti. Yn ail, Ni welwn yn mhellach, pan y mae son am y prynedigion 
agos ymhob man yn yr hen destament a'r newydd mae yr ysbryd glan yn 
arfer y rhagenw yma—''Ni.” Yn Esau 53 4, “Diau efe a gymerth ein 
gwendid 'ni, ac a ddug ein doluriau: efe a archollwyd am ein cam- 

weddau “ni'; efe a ddrylliwyd am ein hanwireddau “ni”; cospedigaeth eim 
heddwch “ni' oedd arno ef, a thrwy ei gleisiau ef yr iachawyd “ni,” 
1 Corinth. l. 50:—'“Yr hwn a wnaethpwyd i'ni' gan Dduw yn gyfiawnder” 
&c.: Ephes. l. 7:—' Yn yr hwn y mae i “ni' brynedigaeth trwy ei waed 
ef.” Mae hyn yn dangos mai poblneillduol ywy prynedigion. _ Yn drydydd, 
Fe ymddengys yn mhellach mai dros y saint yn unig y rhoddodd Orist 
ei einioes i lawr, pan ystyriom ni yr amrywiol bethau sydd yn hanffodol 
i Brynedigaeth. Mae maddeuant pechodau yn gyssylltiedig a phrynedig- 
aeth. Ephes. 1. 7:—'“ Yn yr hwn y mae i ni brynedigaeth trwy ei waed ef, 
sef, maddeuant pechodau” Mae sancteiddrwydd bywyd yn gyssylltiedig 
a phrynedigaeth. Titus 2. 14:—“ Yr hwn a roddes ei hun” &c.: 1 Ioan. 
1. 7:—“ Eithr os rhodiwn yn y goleuni” &c Mae heddwch yn gyssyllt- 
iedig a phrynedigaeth. Colos. l. 20:—'“Ae wedi iddo wneuthur heddwch 
trwy waed ei groes ef.” Mae trag'wyddol ogoniant yn gyssylltiedig a 
phrynedigaeth: Dat. l. 5. 6:— “Iddo ef yr hwn a'n carodd ni” &c. Yna 
yr wyf yn deall mai y cynhyrfiol achos i fod y saint wedi eu prynu yw, 
oherwydd eu bod wedi eu caru, a'r canlyniad o'u bod wedi eu prynu yw 
cael eu gwneuthur yn frenhinoedd ac yn offeiriaid i wasanaethu Duw yn 
oes oesoedd. Yma gwelwn ychydig o lawer o'r pethau mae Duw wedi eu 
cyssylltu a phrynedigaeth, a'r pethau a gyssylltodd Duw na wahaned 
dyn. Yn III. ni gawn sylwi ychydig ar yr ysgrythyrau ar ba rai yr 
ydys yn gyffredin yn sylfaeni prynedigaeth gyffredinol. Yn Rhuf 5. 18, 
“ Megis trwy gamwedd un y daeth barn ar bob dyn i gondemniad, felly 
hefyd trwy gyfiawnder un y daeth dawn Duw ar bob dyn i gyfiawnhad 
bywyd.” Mae'r apostol yn y geiriau hyn yn sylwi mai trosedd Adda yw'r 
achos fod pob un o'i hiliogaeth wedi dyfod dan farn condemniad: ac 
mewn cyferbyniad i hyny, mai trwy ei ufudd-dod mae Crist yn dyfod a'i 
holl had ysprydol i gyfiawnhad bywyd, sef, y dynion ydym yn darllen 
yn adnod 17 sydd wedi derbyn lluosogrwydd o ras a dawn cyfiawnder. 
Yn 1 Tim. 2. 6, fe ddywedir fod Orist wedi rhoddi ei hun “yn bridwerth 
dros bawb,” ac yn Heb. 2. 9, iddo “ brofì marwolaeth dros bob dyn.” Y 
mae ini ddeall am y gair “pawb” yn yr ysgrythurau ei fod yn gyffredin 
yn cael ei lefaru am nifer neillduol, megis yn Joel 2. 28:— “Mi a dywalltaf 
fy ysbryd ar bob cnawd,” hyny yw, ar lawer. Yn Ioan 3. a'r 26 fe 
ddywedir am Grist ei fod yn bedyddio, a phawb yn dyfod ato ef,” hyny 
yw, yr oedd llaweroedd o ddynion yn crynhoi i'r fan lle yr oedd y 
dysgyblion yn bedyddio. Geiriau o'r un ystyr a glywn ni gan Grist ei hun. 
yn Ioan 12. 52:—“ Minau os drychefìr fì oddiar y ddaiar a dynaf bawb 
ataf fy hun,” hyny yw, pan byddwyf fì yn diodde ar y groes, fe fydd! 
llaweroedd yn casglu ynghyd i edrych arnaf, neu yn hytrach, pan y bydde 
iddo ddyrchafu i'r nefoedd y byddai iddo ynghyflawnder yr amser i dynu 
pawb o blant Duw ato, heb golli un o honynt: ac am eiriau Paul at 
Timotheus fod Crist wedi “rhoi ei hun yn bridwerth dros bawb,” golygu 
yr oedd yr Apostol helaethrwydd yr Iechydwriaeth, ei bod yn cyraedd y 
cenhedloedd yn gystal a'r Iuddewon, fel y gwelwn yn yr adnod ganlynol 
ei fod “yn athro y Cenhedloedd”: ac am eiriau yr awdwr at yr Hebreaid 
ei fod wedi “profi marwolaeth dros bob dyn,” fe ddywed yr Apostol yn 
yc adnodau canlynol pwy ydynt—“meibion” a gafodd eu dwyn i ogon- 

iant. Mae Orist yn eu galw hwy yn “frodyr” a “phlant” a roddes Duw 
iddo ef &c. Bryd arall, fe arferir y gair “ Byd,” a'r “holl fyd,” ìi gadarn- 
hau prynedigaeth gyffredinol, megis Ioan 1. 29:—' Wele Oen Duw” &c.: 
Pen. 5. 16:—'' Felly y carodd Duw y byd” &c: Pen. 4. 42:— “Ac a wyddom 
yn ddiau mai hwn yw Crist Iachawdwr y Byd”: Pen. 6. 51, fe ddywedir 
fod enawd Crist yn cael ei roi dros fywyd y byd: yn 2 Corinth. 5. 19, fod 
Duw Ynghrist “yn cymodi'r Byd” &c., ac yn 1 Ioan 2.2—'Ac nid dros yr 
eiddom ni yn unig” &c. Mae y gair “Byd” a “holl fyd” yn eiriau 
terfynol am nifer. Yn Lue 2. l, am Ymerodraeth Rhufain. Mae y gair 
Byd am yr annuwiolion yn unig, Ioan 15. 18 a l Ioan 5. 19 Bryd arall, 
am y Cenhedloedd, Rhuf. ll. 12:—“Eu cwymp hwy yn olud i'r byd.” Bryd 
arall, y mae y gair “ Byd” a “holl fyd” yn perthyn i'r Duwiolion, megis 
Rhuf. l. 8, a Coloss. l. 6, lle dywedir am yr efengyl ei bod wedi dyfod 
atynt hwy “ megis y mae yn yr holl fyd.” Mae y gair “ Byd” a'r “holl 
fyd” yn cael eu harfer ìi amlygu fod yr Iechydwriaeth i'r cenhedloedd yn 
gystled ag i'r Iuddewon, ag i fod Crist yn iawn dros bechodau rhai o bob 
oes, a rhai o bob gwlad a chenedl dan y Nefoedd. Mae rhai ysgrythurau 
yn cael eu coffau i gadarnhau fod Crist wedi marw dros rai ac oedd yn 
boesibl iddynt i fynd i golledigaeth: Rhufeind. 14. 15. “ Na ddistrywia ef 
a'th fwyd dros yr hwn y bu Crist farw”: 1 Corinth 8 11:—“Ac na 
ddifether y brawd gwan” &c. Nid dinystrio corph ac enaid a feddylir 
yma: nid oes a all wneyd hyny ond Duw yn unig: ond dinystrio cysuron 
a dedwyddwch plant yr Arglwydd trwy daflu tramgwyddau o flaen y 
saint gweinion: felly, nid Prynedigaeth ar amod ac ewyllys rydd yw'r 
brynedigaeth Ynghrist: pe byddai felly ni chelai Crist ond ei filoedd, pan 
y byddai Ewyllys rydd yn cael ei myrddiwn. Nid dyrchafu yr Arglwydd 
yn unig fyddai hyn. Ni ddylai hyn ddim ein digaloni i ofni nad ydym 
wedi ein prynu, oherwydd y mae Crist wedi dyfod i achub y penaf o 
bechaduriaid: ac fe fydd y prynedigion hyn i'w gweled yn y diwedd ar 
fynydd Beion yn rhai o bob llwyth, iaith, pobl, a chenhedl. Ein lle ni 
yn gyntaf yw ymofyn am ein galwedigaeth. 'R oedd hawl yn yr Ebyrth yn 
amser Israel gan y rhai oedd yn perthyn i'r frawdoliaeth: felly pan delom 
ninau i adnabod ein mabwysiad trwy ras, fe fydd genym hawl yn y Bryn- 
edigaeth sydd Ynghrist. Ephes 1. 5, 6, T. 


II. Yr ail Gwestiwn. Pwy mor belled y dylem ni ddioddef ein gilydd 
mewn cyfeillach a chymundeb, os byddwn yn gwahaniaethau mewn barn? 
Mae'n sicr fod dynion duwiol yn gwahaniaethu yn eu barn am bethau 
athrawiaethol ac ymarferol crefydd, a hyny oherwydd yr amherffeithrwydd 
mae pechod wedi dwyn dynion iddo, ac hefyd o eisieu cymeryd crefydd 
allan o air Duw. Mae ini ddeall fod unoliaeth yn ddymunol mewn 
teyrnas, mewn cym'dogaeth, mewn teulu, mewn cyfeillach, ac yn llawer 
mwy dymunol yn Eglwys Dduw; i'r hyn yr ydym yn cael ein cynghori 
gan yr Apostol, Phil. 5. 16: mae yn sicr os na fydd unoliaeth yn eglwys 
Dduw mewn athrawiaeth ac ymarferiad na fydd dynion o fawr bendith y 
naill i'r llall. Mi dybygwn y dylem ni fel Cristnogion i gydsynied 
ynghylch y pethau canlynol cyn y byddom o fawr adeiladaeth na chysur 
i'n gilydd 

(l) Synied yr un peth ynghylch gwrthrych ein haddoliad: yn dal 
lluosogrwydd yn y Duwdod, sef Tad, Mab, ac Ymped Glan er bengrycytd 
deb mewn bod. 


(2) Synied yr un peth mewn perthynas i drefen Iechydwriaeth pechad- 
uriaid, megis, carìad neillduol Duw at ei bobl: etholedigaeth bersonol a 
neillduol yn y cyfamod tragwyddol Ynghrist: cwymp Adda a'i holl hil- 
iogaeth ynddo ef: Prynedigaeth neillduol trwy gnawdoliaeth, ufudd-dod, 
dioddefiadau, marwolaeth, adgyfodiad, ac eiriolaeth Mab Duw: maddeuant 
trwy ei waed: cyfiawnhad trwy ei gyfiawnder ef: gweithrediadau Ysbryd 
Duw yn dwyn dynion o farwolaeth i fywyd: parhad y saint mewn gras 
yma i fywyd o ogoniant, ynghyd ac adgyfodiad y meirw, a'r farw Dragy- 
wyddol. 


(3) Mae ini ystyried am danom ein hunain fel Cristnogion y gweddai 
ein bod yn meddianu ysbryd CristUnogrwydd. “Ac od oes neb heb ysbryd 
Crist ganddo nid yw hwnw yn eiddo ef”; “a phwy bynag a gymero arno 
fod yn grefyddol” &c. heb feddianu ysbryd addfwyn yr Efengyl, ni fydd 
ef o ddim cysur i blant Duw. 


(4) Fe weddai ein bod ni hefyd fel Crist'nogion, pa rai sydd yn enwi 
enw Crist, yn cymeryd gair Duw, nid traddodiad dynol, i dynu ein crefydd 
allan o hono; a phwy bynag a fyddo'n dyrchafu traddodiad dynol uwch- 
law gair Duw, nid wyf yn golygu y bydd y rhain o fawr bendith i blant yr 
Arglwydd. Felly yr Arglwydd fyddo yn gymorth ini fynd at y gair ac at 
y dystiolaeth, “a chynifer ag a rodiant yn ol y rheol hon tangnefedd 
arnynt, ac ar Israel Duw.” 


ATTEB B. PHILLIPS. Ni chafwyd gafael yn atteb B. 
Phillips i'w scrifenu. 


Cyttunwyd i'r cwrdd cwarter nesaf i fod Ynghastellnewydd 
ar y 3dd o Fai. Ni enwyd neb i Bregethu, ond rhoi gwahoddiad 
cyffredinol i bawb. Rhoddes Joshua Watkins y cwestiwn hwn 
i'w atteb erbyn hyn, sef: '' Beth yw'r achos fod greddf o addol 
iad ymhob dyn?” Yna dibenodd y Brawd Morris Jones trwy 
weddi. 5 


CwRDD CHWARTER EBRILL 1800. Hanes y cwrdd cwarter â 
gynhaliwyd yn y Ty Newydd, gerllaw Llanelli, Ebrill 1800. 
Gweddiodd a phregethodd y brawd David Richard oddiar Judas. 
21 adnd, '“ Ymgedwch ynghariad Duw '' &c., ac ar ei ol ef y 
brawd Titus Lewis oddiar Math. 24. 14, “Ar Efengyl hon am y 
deyrnas” &c., ac ar ei ol yntef pregethodd y brawd Morris Jones 
oddiar Mica 4. 2, ““A chenhedloedd lawer a ant &c.: dibenwyd 

yr oedfa trwy weddi, yna ystyriwyd rhai pethau a osodwyd ger 
bron, ymhlith pethau eraill eydunwyd i'r Cwrdd Cwarter nesaf 
i fod yn Abertawe, yn y Backlane a'r Brodyr John Reynolds a 
Gabriel Rees i bregethu; yna ymadawsom wedi gorchymyn ein 
hunain i ofal yr Arglwydd. 


CwRDD CHWARTER EBRILL 1802, Hanes Cwrdd Cwarter Ty 
Newydd wrth felyn foel gerllaw Llanelly. Dechreuwyd y cwrdd 
Trwi weddi pyrmnawn or Blaen gan y Brawd David Davies Ac yna 
pregethodd Brawd Titus Lewis oddi ar 1 Tim. 38—9—10—11—12 
—13 ar pwnge o Ddyledswydd Diaconiaid: lle Darfu i'r Eglwys 
Neulltuo pump ir swydd: sef Samuel Evans—John Rees—Evan 
'Thomas—John Robertd—William Bowen—ac yna pregethodd 
Brawd Joseph James o sir Bemro oddi ar Psalmau—l106—4—6. 
Dranoeth Dechreuwyd Trwi weddi gan Brawd Lewis Lewis— 
yna pregethodd y Bd. Joseph Harries oddi ar 2 Cor—4—7—yna 
pregethodd Brawd Timothy Thomas oddi ar Rhuf 8—l—yna 
pregethodd Zeeriah Thomas oddi ar Eph—6—24—ar Cyfarfod 
hwn ni gawsom hyfryd gumdeithas an Duw—bDiolch iddo—. 


CwRDD CWARTER Y PaAsG 1804. Hanes y Cyfarfod yn 
Ty Newydd wrth Felyn foel gerllaw Llanelli ar Dydd mawrth a 
Mercher Pasc—l804—Dechreuwyd y Cwrdd Trwi weddi a mawl: 
yna pregethodd Brawd John Davies o Llandysul oddi ar 1 Cor. 
xv. 28—ar Brawd Titus Lewis oddi ar Math: 18. 44: a Diwedd- 
'wyd Trwi weddi gan y Brawd Lewis Lewis( ac yna pregethodd 
Brawd David Sandars oddi ar Col. 3. 9—ar Brawd Gabriel Rees 
oddi ar Psalm—l7. 15 ar Brawd Joseph Haris odd ar Rhuf—8. 
37 a Diweddwyd Trwi weddi—wedi gorphwys ychidig fe fuwyd 
yn ystyried ar y gofiniad, Beth yw addoly Duw? &c. 


Darllenwyd yr atteb canlynol Gan y Bd. Danl Davies. 


BETH YW ADDOLI Duw? l. Rhaid cael Gwrthrych cyn addoli. 2. Rhaid 
cael rhai i edrych arno. Y Gwrthrych teilwng yw Duw—teilwng o addoliad 
'holl lu'r nef a thrigolion y ddaiar Mae'n angenrheidiol bod y Gwrthrych 
addoliad yn fwy na'r addolwr, cyn y bo'r addoliad yn iawn. Mae llawer 
:O wrthrychau yn cael eu haddoli ag sydd lawer llai eu gwerth na'u 
haddolwyr. Rhai yn addoli'r Haul, y Lloer, Ser, Ehediaid yr awyr, Pyeg 
y môr, a llawer o Greaduriaid ag sydd o'r ddaiar. Y mae'n ddiau fod y 
“Gwrthrychau hyn a addolir gan ddynion yn llawer llai eu gwerth nag 
-eneidiau dynion! Llewyrched Duw ar y rhai sydd yn eistedd mewn 
tywyllwch. Ond am y Gwrthrych mawr teilwng o bob Addoliad gelwir ei 

enw eî JEHOYAH, Duw Trugarog a Graslawn, &c. Yn l. Mae Duw yn 
wrthrych teilwng o addoliad am mai efe yw'n Creawdur. Mawr a Rhyfedd 
y'm gwnaethost, medd un. 2. Mae yn deilwng o addoliad oherwydd mai 
efe yw Cynhaliwr ein bywyd “ Ynddo ef yr ydym ni yn byw, symud, a 
bod." 3. Mae ef yn deilwng o addoliad fel Duw'r Iechydwriaeth yn 
anfoniad ei Fab i'r byd, fel y byddai y Gyfraith a droseddasom ni gael ei 
anrhydeddu, a mynd dan ei mhelldith yn ein lle, i ni gael y fendith fawr 
trwy 'i farwolaeth ef ar y Bryn, Congcro angau Uffern a'r Bedd, adgyfodi 
er cyfiawnhad i'w Bobl, Esgyn i'r Gogoniant i eiriol Drostynt, Danfon ei 
Ysbryd Glan i argyhoeddu'r byd o bechod, o farn ac o gyfiawnder, fel y 
byddai i weithredoedd Satan gael eu dattod, Y cryfarfog yn cael ei fwrw 
allan a'i ddodrefn gydag ef, ac hefyd cysuro'r Saint yn y byd sydd yn 
llawn o ofid, Trwy nerth yr Yspryd Glan y maent yn dala eu ffordd a 
chyda'r glan ei dwylaw i chwanegu cryfdwr—Ie cryfdwr ein ffydd, ein 
cariad, ein gobaith am gynhaliaeth yn y byd &c. 4. Y mae Duw yn ei 
Hanfod anfeidrol, Tri yn tyetiolaethu yn y nef, y Tad, y Mab, a'r Ysbryd 
Glan, y tri (ond etto) yn un gwrthrych o'n haddoliad. 5. Y mae Ystyried 
ei Briodoliaethau anfeidrol yn ei Osod allan fel unig wrthrych addoliad: 
1. Ei Hollalluogrwydd yn abl i achub ei holl addolwyr. 2. Ei Holl- 
bresenoldeb, yn wastad o hyd clywed. 3. Ei Hollwybodaeth, yn canfod eu 
holl eisieu. 4. Ei Gariad digyfnewid. 5. Ei Gyfiawnder difrycheulyd 
6. Ei Ddoethineb anghydmarol. 7. Ei dragwyddoldeb: nid oes neb a wna 
gam a'i addolwyr ar ol ei farw, oblegid nid yw i farw byth. 8. Ei Sanct- 
eiddrwydd, ei drugaredd, a'i wirionedd, a'i ddaioni, a'i Anfeidroldeb, yr 
hwn nas dichon neb o'i Greaduriaid yn y byd na'r nefoedd ei gynwys, 
ond y mae ef yn cynwys pob peth. Dyma'r Gwrthrych mawr y Bydd 
Angylion a dynion yn edrych arno byth. Tragwyddol fydd y synu, caru, 
2 molianu'r Duwdod yn y dyn. Beth yw addoli Duw? Atteb—parchedig 
feddyliau am dano, ac ymostyngiad calonog iddo, trwy weddio arno, 
canu iddo, a'r ysbryd ac a'r deall—Credu ynddo, Ymostwng i gadw ei holl 
orchymynion, ufudd-dod i'w Ordinhadau, A bod ein holl ufudd-dod yn 
Gweithredu trwy Gariad. Nerthed Duw ni i fod yn Addolwyr cywir iddo 
mewn Ysbryd a Gwirionodd trwy Iesu Griet. Amen. 


CwRDD CHWARTER ÏONAWR 1807. Ty Newydd wrth y Felyn 
foel, Jonor 1807. Daethom at ein gilydd a dechreuwyd yr odfa o 
gylch dau ar gloch dydd Mawrth trwy weddi, a Phregethodd y 
brawd David Morgan o Abertawe oddiar — — a'r brawd Elias 
Davies oddiar Heb. 183. 20, a dibenwyd yr Odfa. Cyfarfuwyd 
ailwaith dydd Merchur am 10 ar gloch. Gweddiodd y brawd 
Elias Davies a Phregethodd oddiar Esay — — ar brawd Joshua 
Watkins oddiar Heb 9. 16 ar brawd Joseph Harries oddiar Ioan 
91. 15, a Dibenwyd yr Odfa, a chawd lle i feddwl oddiar sail sier 
fod Duw yn arddel. 


CwRDD CHWARTER IONAWR l810. Ty Newydd wrth y 

Felynfôl Jonor 2 ar 8 1810. Cyfarfuwyd dydd Mawrth am 2 ar 
gloch, a dechreuwyd yr Odfa trwy weddi gan y brawd J. Davies: 
wedi hyny neullduwyd pump o'r brodyr i fod yn Ddiaconiaid, a 
phregethodd y brawd Joshua Watkins oddiar Gal. 5. 13, rhan 
olaf, ar Ddyledswydd y Swyddogion uchod, a dybenwyd yr odfa 
trwy weddi gan y brawd Lewis Lewis. Daethom ynghyd dranoth 
am 10 ar gloch, a dechreuwyd trwy weddi gan y brawd Elias 
Dafydd: yna pregethodd y brodyr Wm. Evans o Gwmfelyn 
oddiar 2 Pedr 38. 9, a Wm. Richard o Benyparc oddiar Jer. — — 
a chanlynodd Titus Lewis oddiar 1 Tim. 8. 16, rhan olaf, a 
dybenwyd trwy weddi. Wedi gorphwys chydig buwyd yn ym- 
resymu ar amryw destynau, a chydunwyd i gadw y cwrdd 
cwarter nesaf yn Brynhermon ar wythnos y Pasg, sef dydd 
Mawrth a Merchur. 


CwRDD CHWARTER PASG 1814. Ty Newydd wrth y felin 
foel Pasg 1814. — Cynhaliwyd Cyfarfod misiol yn Llanon dydd 
Llun y Pasg yn nhy cyfarfod y Wesleaid. Dechreuwyd trwy 
weddi gan Thos. Morris, Penrhiwgoch: pregethodd y Brawd John 
Davies Carfyrddyn cddiar Esau 58. 1. ar Brawd Watkins o Gar- 
fyrddyn oddiar Ex. 12. 5: dibenwyd trwy weddi. Cyfarfyom 
Prydnhawn dydd Mawrth yn y Ty Newydd. Dechreuwyd trwy 
weddi gan Thos. Williams, Cwmdu, pregethodd y Brawd Chas. 
Jenkins oddiar Luc 24. 26, a John Davies Carfyrddyn oddiar Luc 
24. 47, a dibenwyd trwy weddi a mawl. Cyfarfyom dydd 
Mercher am 10 o'r gloch: dechreuwyd trwy weddi gan y Brawd 
Wm. Michael o Ffynon Henry, Pregethodd y Brawd D. Jones, 
Carfyrddyn, oddiar Psal. 51. 10, Ar Brawd J. Watkins Car- 
fyrddyn oddiar Ioan 9. 16, Ar Brawd J. Harries, Abertawe 
oddiar Dad. 21. 3. 4, a dibenwyd trwy weddi a mawl. Bu 
amriw bethau Dan gylw'r brodyr yn y gyfeillach neullduol, a 
Chyttunwyd bod y Cwrdd Owarter nesaf i fod yn Hermon wrth 
Ben clawdd. 


COwRDD CHWARTER HypREF 1817. Llanelli, Gwilmihangel 
Hyd. 8. 9 1817. Dechreuwyd y cyfarfod trwy weddi gan y 
Brawd Daniel Williams, Salem, pregethodd y Brawd Thomas 
Lewig, Abertawe, oddi wrth Ioan 8. 56, ar Brawd J. Davies, Car- 
fyrddin oddi ar Daniel 9. 9: Diweddwyd trwy weddi. Dechreu- 
wyd Dydd Mercher trwy weddi gan y Brawd David Thomas, 
Penclawdd; Pregethodd y Brawd Watkins oddi wrth Act. 11. 18, 

canlynodd y Brawd Evans, Carfyrddyn oddi wrth Gal. 6. 9, ar 
Brawd Harris, Abertawe oddi wrth 1 Ioan 4. 19. Dibenwyd 
trwy weddi: by cany mawl amriw waith: ni fy Dim o bwys Dan 
sylw'r gyfeillach. Cytynwyd bod ir cyfarfod nesaf i fod yn 
Cwmifor Nadolig. 


CwRDD CHWARTER IONAWR 1821. Ty Newydd wrth y 
Felinfoel, Nadolig. Cynhaliwyd y cyfarfod trimisol hwn ar 
Ionor 1. Ni ddaeth ei hanes i mi. - 


Dyna rai o'r hen ““ Gyrddau Cwarter.” — Aent o eglwys i 
eglwys yn eu tro, '“ cerddent o amgylch gan wneuthur daioni,” 
a thrwy eu hymweliadau, yr oeddent yn '“ gwasanaethu er mwyn. 
y rhai a gant etifeddu iachawdwriaeth.”' 


“GRAWN LLOFFA.” 


“ Gad i mi fyned i'r maes a lloffa 
tywysenau.”— 
Ruth ii. 2. 


SWYDDOGION YR EGLwYS. Perthyn i eglwys Iesu Grist 
swyddogion. Ar hyd y blynyddau, bendithiwyd y frawdoliaeth 
yn Felinfoel a tho ar ol to o ragorolion a roisant iddi wasanaeth 
amhrisiadwy mewn gwahanol gylchoedd. Diaconiaid. Rhoddwn 
yma enwau amryw o'r gwyr '' da eu gair ” a lanwasant y swydd 
hon. Yn 1802, dewiswyd yn ddiaconiaid:—Samuel Evans, 
Gelli'rwydd, John Rees, Waungrychydd, Evan Thomas, Llwyn- 
piod, a William Bowen, Biturn. _ Neillduwyd hwy i “hyn o 
orchwyl” yn y Cwrdd Cwarter, Ebrill 24, pryd y pregethodd yr 
enwog Titus Lewis ar '“ Ddyledswydd diaconiaid ” oddiar 1 Tim. 
iii. 8—13. _ Mewn rhestr o'r aelodau a ysgrifenwyd yn 1808, 
enwir fel diaconiaid:—Thomas Owen, John Robert, William 
Bowen, Evan Thomas, John Rees, a Samuel Evans. Yn 
Nghwrdd Chwarter Ionawr, 1810, '' neillduwyd pump o frodyr i 
fod yn ddiaconiaid,” pryd y pregethwyd gan Joshua Watkins, 
Caerfyrddin, oddiar Gal. v. 13. Ni roddir eu henwau. _ Yn 1842, 
y rhai a wasanaethent y swydd oedd, William Hugh, Caemawr, 
David Robert, Ynys, David Phillips, Dyffryn Arel, John Richard, 
ger y Capel, David Griffith, William Thomas, David Rees. 
Hydref 30, 1852, neillduwyd y brodyr canlynol yn ddiaconiaid:— 
Samuel Williams, Gôf, William Francis, Glowr, John James, 
Tyddynwr, David Rees, Llifiwr, a William Thomas, Glowr. 
Pregethwyd ar yr achlysur gan Morgan James, Llwynhendy. 
Yn Mai, 1861, ordeiniwyd i'r gwaith:—Cornelius Rees, Ystrad- 
fai, David Hugh, William George, John Bowen, a_ William 
Walters. Yr un adeg, cydnabyddwyd John Roberts yn un o'r 
diaconiaid, gan iddo, cyn ei symudiad i'r ardal, lanw y swydd 
am flynyddau yn Sardis, Llanedi. ;Yn mysg ““ y rhai a wasan- 
aethasant swydd diaconiaid yn dda,” gwyddom am lawer o 
frodyr rhagorol nad yw yr hen gofnodion yn rhoddi hanes eu 

hetholiad; megys, William Bowen, Llwynpiod, William Rees, 
Tyrheol, William Rees, Soho, Henry Richard, John Bowen, 
Gellifychan, Thomas Samuel, Thomas Treharne, Panteg, John 
Morgan, &. Yn 1875, dewiswyd y chwech canlynol i'r swydd: 
— Benjamin Ellis, Thomas Davies,, Daniel Davies, John John 
(1), John Williams (1), ac Edward Roberts. Yn Mawrth, 1885, 
neillduwyd i'r gwaith hwn:—W. B. Jones, John Williams (2), 
John George, Thomas Jenkins, Llwyncelyn, John John (2), David 
Morris, a David Stephens. Gan i Thomas Jenkins ysgrifenu i 
ofyn am gael ei ryddhau c 'r cyfrifoldeb, am ei fod, yn yr olwg ar 
bwysigrwydd y swydd, “yn cael ei hun yn llawn anghymwys- 
derau i'r gwaith,” ceisiwyd gan John Jones, Cwm, fel y nesaf ar 
y rhestr, ìi lanw y bwlch. Yn 1891, dewiswyd saith diacon 
newydd, sef:—William Bowen, Bridge House, David Bassett, 
Panteg, Griffith Samuel, Daniel Bassett, John Lewis, Amman- 
ford yn awr, David John, Pantglas, a William Lewis, gweinidog 
presenol Ffynonhenry. Dymunodd y ddau ddiweddaf am gael 
bod yn rhydd; yr ail, am ei fod wedi gosod ei fryd ar y weinidog- 
aeth. Yn mis Chwefror, 1895, neillduwyd i'r swydd:—Thomas 
Jenkins, Llwyncelyn, D. B. Phillips (Carodyn), a Thomas R. 
Price; ac yn 1897, ychwanegwyd atynt drwy etholiad:—John 
Rees, T. R. Price, Thomas Griffiths, Daniel Hughes, William 
Evans, Walter Thomas, a William Clement. Y rhai a wasan- 
aethant yr eglwys yn y swydd hon yn bresenol ydynt:—JoHN 
WILLIAMS, W. B. JoNEs, THOMAS GRIFFITHS, WILLIAM EVANS, 
D. B. PHILLIPS, DAVID BASSETT, JOHN REES, DANIEL HUGHES, 
WILLIAM BOWEN, GRIFFITH SAMUEL, WILLIAM CLEMENT, a DAVID 
Monnrs; ac y maent oll yn frodyr rhagorol, a'u cymeriad uwch- 
law amheuaeth. Ysgrifenyddion. O ddechreu 1852, hyd Mai, 
1864, ysgrifenydd yr eglwys oedd Samuel Williams, M.R.C.V.S. 
Yn niwedd Mai, 1864, ymgymerwyd a'r gwaith gan William 
George, er mai Taehwedd 14, 1865, y penodwyd ef yn ffurfiol: 
parhaodd yn y swydd hyd yr afiechyd a derfynodd yn ei angau, 
Mehefin 17, 1884. Awst 21, 1883, ceisiwyd gan B. Ellis 
weithredu yn ystod llesgedd William George. Rhagfyr 27, 
1885, dewiswyd ef yn ysgrifenydd, a rhoddodd ei wasanaeth i'r 
eglwys hyd ei farwolaeth, Chwefror 19, 1909. Yn olynydd iddo 
yn yr ysgrifenyddiaeth, etholwyd W. B. Jones, yr hwn fuasai 
yn gwasanaethu y frawdoliaeth fel Trysorydd am dair blynedd ar 
hugain. _ Trysoryddion. Trysorydd yr eglwys yn 1852 oedd 
William Rees, Soho. _ Âr ei ol ef, ymgymerwyd a'r gwaith, a 

chyflawnwyd ef am lawer o flynyddau, gan Cornelius Rees, 
Ystradfai, a dilynwyd yntau gan William James, Cilagwyn. Yn 
Nghwrdd Eglwys Ionawr 9, 1888, etholwyd John John (2) i'r 
drysoryddiaeth ; ymddiswyddodd yn Nghwrdd Eglwys Gorphenaf 
27, 1886: yr un noson, dewiswyd W. B. Jones i'r swydd, yr hon 
a lanwodd hyd ei benodiad yn Ysgrifenydd yr eglwys yn Mawrth, 
1909. Ei olynydd etholedig yw William Clement. Arweinwyr 
Canu. Bu Daniel Hughes yn flaenor y gân am dymor hir. 
Wedi gwasanaethu yr eglwys am lawer o flynyddau, ymneillduodd 
o'r gwaith yn nechreu 1885. Yn Nghwrdd Eglwys Chwefror 3, 
y flwyddyn hono, penderfynwyd:—'* Fod ymddiswyddiad y brawd 
Daniel Hughes yn cael ei derbyn, gyda theimlad o ddiolehgarwch 
iddo am ei wasanaeth am gynifer o flynyddoedd.” Yr un noson 
pasiwyd:—'' Fod cais yn cael ei anfon at y brawd John George 
i ddeisyf arno gymeryd at flaenori y canu.” _ Gafaelodd yn y 
gorchwyl ar ddymuniad y frawdoliaeth; ond yn mhen rhyw bum 
mlynedd, byrhawyd ei nerth ar y ffordd: bu yn yr Almaen a De 
Affrig yn chwilio am adferiad iechyd, ond yn ofer: hunodd Medi 
20, 18902. Yn Nghwrdd Eglwys Tachwedd 11, 1890, pasiwyd, 
“* Fod cais yn cael ei wneyd at Henry John i ofalu am y canu yn 
absenoldeb John George.” Ymgymerodd yn ewyllysgar a'r cyf- 
rifoldeb: ac wedi marwolaeth gynar John George, etholwyd eî 
yn flaenor y gân, a chyflawnodd waith y swydd hyd Ionawr 28, 
1896, pryd yr ymddiswyddodd: ar yr un dyddiad etholwyd yn 
clynydd iddo, David Rees, yr arweinydd presenol. Swyddogion 
yr Ysgol Sul. Gwasanaethodd B. Ellis fel ysgrifenydd yr Ysgol 
Sabbothol am flwyddi lawer. Ar ei ymddiswyddiad, dewiswyd 
yn ei le, William Griffi_ths, Park View: a phan symudodd ef i 
drigianu yn Pembre, ar ei apwyntiad yn '' Relieving Officer,” 
etholwyd yr ysgrifenydd presenol, Hopkin Evans. Bu William 
Bowen, Bridge House, yn drysorydd yr Ysgol am hir dymor, ac 
ar ei ymneillduad, dewiswyd yn olynydd iddo y trysorydd 
presenol, Ernest V. Williams. Yr Arolygwyr presenol ydynt, 
William Griffiths, Pleasant View, a John Jones, Fron. Teg yw 
rhoddi ar ddu a gwyn, fod D. B. Phillips (Carodyn), yn myned 
i Pisgah bob prydnawn Sul, i arolygu yr Ysgol Sul yno, mewn 
cydweithrediad a'r brawd William Williams, Clochyrie, un o 
ddiaconiaid Hermon, Llanon. 


YR YSGOL SABBOTHOL. Yn mysg penderfyniadau Cymanfa 
Cwmdu, yn 1798, cawn a ganlyn:—'' Yr ydym yn cyttuno i roi 

cyngor i'r eglwysi sy'n perthyn i'r Gymanfa i ymdrechu cael 
Ysgolion Cymraeg i ddysgu ieuengctid i ddarllain yr ysgruthur.'” 
Dichon fod yr aiddgar Morgan John Rhys yn y Gynadledd, ac 
mai ei frwdfrydedd a'i hyawdledd ef oedd yr ysbrydiaeth barodd 
i'r hen frodyr symud yn.y fath gyfeiriad pwysig. Dywedir mai 
tua'r flwyddyn 1799, yn mhen rhyw wyth mlynedd wedi dyfodiad 
Daniel Davies, y dechreuwyd cynal Ysgol Sabbothol yn Felin- 
foel. Ymddengys na fu nemawr lewyrch arni am dymor hir. 
Oherwydd diffyg chwaeth, a diffyg medr hyd y nod yr aelodau, 
bu yr eglwys, yn mhen blynyddau ar ol cychwyn yr Ysgol Sul, 
yn talu punt y flwyddyn i un William Williams, dilledydd, am ei 
wasanaeth fel athraw.  Gwawriodd amser gwell, pan y gellid 
'dywedyd:—'' Wele y gauaf a aeth heibio: gwelwyd blodau ar y 
ddaear, daeth yr amser i'r adar ganu, clywyd llais y durtur yn 
ein gwlad: y ffigysbren a fwriodd allan ei ffigys irion, a'r gwin- 
wydd a'u hegin grawn a roddasant arogl teg.” Tua'r flwyddyn 
1828, daeth yr eglwys a'r ardal i deimlo dyddordeb dwfn yn yr 
Ysgol Sul, ac i ddangos mawr sel mewn dysgu a deall ewyllys 
yr Arglwydd. Mewn llythyr ar '“ Hanes Ysgol Sabbathol 
Felinfoel,” a ymddangosodd yn “'Ngreal y Bedyddwyr,” Mawrth 
1830, dywedir fel hyn:— 


Y mae braidd holl ieuenctyd ein hardaloedd, a phob oedran yn gytun, 
a'u holl egni yn defnyddio eu hamser a'u talentau, i geisio gwybodaeth 
trwjy gyfrwng ein Hysgolion Sabbathol. Yr ydym yn profi llawer o 
hyfrydwch a chalondid, wrth ganfod nad yw ein llafur ddim yn ofer yn 
yr Arglwydd, a bod llawer o arwyddion ei fod yn meddwl galw llawer o 
honynt i mewn i'w winllan: ie, mae rhai yn cael eu galw yn barhaus, a 
lle i gredu fod llaw y Gweithydd mawr ar eu cyflyrau. Yn mlaen yr elo 
y gwaith, medd fy enaid. Yr ydym wedi bod yn ymdrechol iawn er ys 
llawer o flynyddoedd yn nghylch y gwaith pwysig o addysgu ein cyd- 
fforddolion yn ngair Duw: ond yn yspaid y ddwy flynedd ddiweddaf y 
coronwyd ein hymdrech i raddau tuhwnt i'n disgwyliad. Y mae y 
Testament Newydd yn ago: i gyd wedi ei adrodd, a llawer iawn o'r Hen 
hefyd, yn nghyd a Holwyddoreg y Parch. Thomas Jones oll trosodd Ac, 
er syndod, yr oedd un yn ein plith o dan chwech mlwydd oed, yn adrodd 
y gwirionedd gyda'r pwys a'r sobrwydd mwyaf, nes oedd yr holl dorf yn 
barod i dywallt dagrau o lawenydd. Yr oedd arwyddion o foddlonrwydd 
ein Meistr mawr ar ein gwaith. O! ieuenctyd, deffrowch at eich gwaith. 


Y mae arnaf ofn blino eich amynedd, trwy chwyddo ein hanesi 
faintioli mawr, ond goddefwch am fynyd, tra byddwyf yn coffau am yr 
arwydd-nodau hynotaf, a'r gorchestion caletaf, o waith y cof llygredig, ar 
wahanol amserau. Fe adroddwyd gan y cyntaf Ganiad Solomon, yr hon 

a gynwysa 8 o benodau, ac ll7 o adnodau, yr un Sabbath: gan yr ail, y 
Prophwyd Jonah yn cynwys 4 o benodau, ac 48 o adnodau; gan y iírydydd, 
yr Epistol at yr Ephesiaid, yn cynwys 6 o benodau, ac 155 o adnodau, yr 
un Sabbath. Eto gan yr un, Epistol cyntaf Ioan, yn cynwys 5 o benodau, 
a 105 o adnodau; ac y mae yr Epistol at yr Hebreaid yn barod i'w adrodd 
eto. A mwy na'r cwbl, y mae un sydd yn perthyn i'n Hysgol yn gwybod 
yr Epistolau i gyd, sef o ddechreu yr Epistol at y Rhufeiniaid, hyd 
ddiwedd Epistol Judas: ac fe adrodda y benod a fynech: ac er prawf o 
wirionedd y peth, yr ydym wedi ei brofi mewn gwahanol fanau ynddynt. 


Cafwyd cyfnodau llwyddianus ar Ysgol Sul Felinfoel ar ol 
hyn. Bu yn dra lluosog yn nyddiau David Evans, ac yn bur 
lewyrchus yn amser Daniel Jones: ond yn ol pob tystiolaeth, yn 
ystod gweinidogaeth J. D. Thomas y bu eì haf. Blodeuodd yn 
anghyffredin yn ei dymor ef. Teimlai yn angerddol frwdfrydus 
dros y sefydliad, ac ai ei hun ar hyd y pentref, gan gymell pobl 
i'r Ysgol. Byddai hefyd yn cyfansoddi '' Pynciau ” ar faterion 
Ysgrythyrol, ac er fod rhai o honynt yn amrwd ddigon, llwyddai 
i gael yr holl ddosbarthiadau i afael ynddynt o ddifrif, i'w dysgu 
a'u hadrodd. Cawn engraipht o sel a gweithgarwch Ysgol Sul 
yr eglwys yn y dyddiau hyny, mewn gohebiaeth yn '' Seren 
Gomer,” Gorphenaf, 1855, ar “ Ymweliadau Ysgol Sabbothol 
Felinfoel.” Fel hyn y dywedir:— 

Talodd yr Ysgol uchod ymweliadau gwresog a charedig a'r eglwysi 
cymydogaethol yn ddiweddar. Ar y 15fed o Ebrill, ymwelodd a Soar, 
Llwynhendy: ar y 15eg o Fai, ymwelodd a Bethel, Glanymor: ac ar y 10fed 
o Fehefin, bu yn ymweled a Sion, Llanelli, Y pwnc dan sylw ar yr 
adegau yma oedd, “Gweithredoedd rhyfeddol y grefydd Gristionogol yn 
moreuddydd yr Oes Apostolaidd, arm ddydd y Pentecost.” Yr oedd yr 
Holwyddoreg yma wedi ei gyfansoddi yn ddosbarthiadol, a hyny yn 
ddestlus ac adeiladol dros ben, gan y Parch. J. D. Thomas, y gweinidog. 
I'r diben o gadw y gorymdeithiau yn rheolaidd wrth fyned a dychwelyd, 
ffurfiwyd cynlluniau a deddfau canmoladwy, a neillduwyd nifer digonol o 
drefnwyr ac arolygwyr, fel y dygwyd y gwaith yn mlaen yn hollol drefnus. 
Yr oedd gweddeidd-dra a lluosogrwydd ein Hysgol yn peru hyd yn nod i 
drigolion tref flodeuog Llanelli i ddywedyd:—“Y maent yn edrych yn 
fyddin ardderchog, a dymunol ryfeddol.” Nid oeddent ychwaith lawer 
o'u lle wrth ddywedyd felly, oherwydd nid yn aml y gwelir mewn tref, 
chwaithach mewn pentref o faintioli y Felinfoel, ryw bum cant a haner 
o bleidwyr ffyddlon i'r Ysgol Sabbothol, yn troi allan mor unol a hyfryd 
ag a wnaethom ni ar yr amserau yma. 


Yn “ Seren Gomer” am Medi, 1856, cawn hanes am Ysgol 
Sul Felinfoel—'' un o'r Ysgolion Sabbothol mwyaf poblogaidd a 


U 

llewyrchus yn y Dywysogaeth "—yn myned ar “ wib-daith ”' i 
Cross Imn, Ammanford yn awr. Wedi cyraedd pen y daith yn 
llon a diogel, aed i'r capel, “ac yno bu yr Ysgol yn adrodd y 
Pwnc oeddent wedi ddysgu ar yr wythfed benod o Rhufeiniaid. 
Cafwyd difyrwch mawr ar ddechreu y cyfarfod hwn wrth wrando 
y brawd S. Williams, ieuangaf, yn adrodd ac esbonio yr ail benod 
o Mathew.” 


Nid yw Ysgol Sabbothol yr eglwys heddyw o lawer yr hyn 
a fu, na'r hyn ddylai fod. Mae yn golled i grefydd Cymru fod 
“dysgu yr Holwyddoreg” wedi darfod, a dyddiau “ holi'r 
benod ” wedi diflanu. Bu yr arferion da hyn mewn bri mawr 
gynt, a byddai eu cael yn ol eto yn sicr o brofi yn llwybr effeithiol 
i wreiddio deiliaid ein Hysgolion Sul, a gwyr ieuainc a gwyryfon 
ein heglwysi, yn ngwirioneddau sylfaenol ffydd yr efengyl. 
““ Duw a ofyn y peth a aeth heibio.” _ Daw y llef at bobl yr 
Arglwydd heddyw, megys cynt:—'' Portha dy fynod gerllaw 
pebyll y bugeiliaid.” ““ Portha fy wyn.” _“' Yr hwn sydd 
ganddo glust i wrando, gwrandawed beth y mae yr Ysbryd yn 
ei ddywedyd wrth yr eglwysi.” 


HEN WEITHRED GYFREITHIOL. Fel y nodwyd yn barod (tud. 
25), adeiladwyd y capel cyntaf ar ddarn o dir a berchenogid gan 
un o'r enw James John. Y mae ger ein bron hen weithred y 
pryniad rhwng y boneddwr uchod a Morgan Jones, gweinidog 
Abertawe, William Mathews o blwyf Llanelli, John Howell o 
blwyf Llanedi, a Jacob Morgan o blwyf Llanon. Ei dyddiad yw 
Mehefin 7, 1709. Gan mai y pedwar gwyr hyn brynodd yr hen 
dai a'r gerddi, ac y byddent felly yn ol yr hen weithred yn eiddo 
i'w hetifeddion tra_dwr yn rhedeg, penderfynwyd gwneyd 
gweithred arall er trosglwyddo y tir a'r capel yn feddiant bythol 
i'r Gynulleidfa o Fedyddwyr a addolai o fewn y muriau. 
Dyddiad hon hefyd yw Mehefin 7, 1709. Gosodwn yma gopi 
llythyrenol o'r hen ““ Deed” :— 


TO ALL CHRISTIAN People to whom these presents shall come to 
be seen read heard or understood we Morgan John of the Parish of 
Swanzey in the County of Glamorgan Gent William Mathew of the p'ish 
of Lanelly in the County of Carmarthen yeom John Howell of the p'ish 
of Lanedy in the said County yeoman and Jacob Morgan of the p'ish 
of Lannon in the said County yeom send Greeting in our Lord God 
Everlasting KNow YE that whereas one James John alias Jones of the 

P'ish of Lanelly in the County of Carmarthen Gent did heretofore that is 
to say on or about the seventh day of June in the Eighth yeare of the 
Reigne of our Soveraigne Lady Anne by the Grace of God of Great 
Brittain. Ffrance and Ireland Gueene defender of the faith &c. Anno 
Domini and in the yeare of our Lord God one thousand seaven hundred 
& nine by his deed of ffeoffment Indented Livery & Seizen thereon 
executed in due forme of Law for and in Consideration of the sum of 
twelve pounds of Lawfull money of Great Brittain to him the said James 
John paid did give graunt bargain sell enffeoffe and confirme unto the 
said Morgan John William Mathew John Howell and Jacob Morgan & 
their heires all that two severall Messuages or Cotages and two Gardens 
thereunto belonging Situate lying & being in the said p'ish of Lanelly in 
the said County of Carmarthen called & knowne by the name of tai hirion 
being then in the possesion or occupation of Elizabeth Morgan & Jennet 
Anthony Adjoyning to a Certain Messuage there called Glan Llyedy as 
more at Large by the said writed deed will appear when relation is had 
thereunto And since which writed deed was executed there is a new slate 
house on part oî the said premyses erected which house is built to the 
Intent and purpose herein after in these presents mentioned NOW the 
said Morgan John William Mathew John Howell & Jacob Morgan and 
every & either of them do for themselves & their severall and respective 
heires Testifie Publish and declare by these presents by their signing 
sealing & exeeuting the same that they & every of them or their 
Respective heires have no manner of a descentable Estate of Inheritance 
In the said premises either at present joyntly or otherwise by surviver- 
shipp but onely in trust onely for uses & purposes herin after mentioned 
and that the said premisses were purchased as aforesaid in the names of 
the said Morgan John William Mathew John Howell & Jacob Morgan 
and to their heires in trust for themselves and others as herein after 
declared that is to say that the said new built slate house and all other 
additions thereunto to be added shall be & remain FOR EVER a meeting 
heuse for the divine worshop of God for the people owning & professing 
faith & repentance before Babtism, together with all the rest of the six 
principles of Religion as they are written in the sixth Chapter to the 
Hebrews & the first & second verses and to the use of the whole Congre- 
gation thereof for EVER as now the same is established and that the said 
two Messuages or Cottages purchased with the two gardens belonging 
thereunto as aforesaid is also declared to be to the use of the said Con- 
gregation for ever and to.no other use whatsoever and that all the 
moveable goods in the said house now being & hereafter to be put .& 
placed it is hereby declared to be to the sole benefìtt & use of the said 
Congregation IN WITINESS whereof the said parties hath to those 
presents put their hands & seals the day & year first above written. 


Morgan John Jacob Morgan 
John Howell William Mathew. 


Ar gefn y weithred hynafol y mae y geiriau:—'' Sealed and 

Delivered in ye presence of Morgan Thomas, John Hugh, Hugh 
Mathew, Robert Buttler, Samuel Evan, David Morgan.” 


PRYDLES AR AMOD ANARFEROL. O gwmpas addoldy Felin- 
foel y mae coed lawer, y rhai a estynant eu cangenau, gan wneyd 
y fynedfa ato, a'r holl amgylehoedd, yn anghyffredin o bryd- 
ferth... Y mae i'r “planu coed” yn yr achos hwn hanes 
dyddorol. Yn 1833, gwnaeth yr eglwys gais am ddarn o dir i 
helaethu y fynwent, a rhoddodd y boneddwr rhagorol R. J. 
Nevill, Ysw., iddynt yr hyn a ddeisyfent. Yn y brydles o 999 o 
flynyddau a ganiataodd i Daniel Davies, yr hen “weinidog, 
gosododd i fewn amod fod yr eglwys i ofalu, ar hyd y blynydd- 
oedd, fod cant a phump o leiaf o goed elm i'w planu a'u diogelu 
o amgylch y capel a'r tir claddu. Dyma adran y cytundeb yn 
nglyn a'r coed:— 


And also that he the said Daniel Davies his executors administrators 
or assigns shall and will at his or their own costs and charges within 
Twenty four Calendar months from the date hereof proeure and plant or 
cause to be planted in a good end husbandlike manner in or upon such 
part or parts of the said hereby demised premises as the said Richard 
Janion Nevill his heirs or assigne or his or their Agents shall select or 
appoint by writing under his or their hand or hands to be served upon 
the said Daniel Davies his executors administrators or assigns or some or 
one of them or to be left upon some part of the said demised premises 
One hundred and five Elm Trees at least of proper size and good guality, 
And that when and as often as any of the said elm trees or any elm trees 
at any time hereafter to be planted in lieu thereof or otherwise in pursu- 
ance of the Covenant next herinafter mentioned shall fall down or become 
decayed he the said Daniel Davies his executors, administrators, or 
assigns shall and will in like manner with all convenient speed at the 
like costs and charges of the said Daniel Davies his executors adminis- 
trators and assigns procure and plant or cause to be planted a sufficient 
number of new Elm Trees to supply the places of those which shall have 
so fallen or become decayed so that there may always be One hundred 
and five Elm Trees at the least standing and growing upon the hereby 
demised premises during the continuance of this demise and also that he 
the said Daniel Davies his executors, administrators or assigns shall and 
will at his or their own costs and charges from time to time and at all 
times during this demise well and effectually nourish preserve and pro- 
tect all the trees and wood which now are or shall for the time being be 
growing in or upon the said demised premises and also such Elm trees as 
shall be planted in or upon the old burial ground adjoining or near 
thereto by virtue or in pursuance of these Presents. 


Amod arall yn yr hen brydles oedd fod gan “* Richard Janion 

Nevill' hawl, os dewisai, i gael “ sixteen sguare yards” o dir 
yn lle claddu iddo ei hun a'i deulu: ond mewn daear arall y 
cafodd fangre beddrod. 


HEN GAN. Yn agos i gant a haner o flynyddau yn ol, 

cyhoeddodd un o'r frawdoliaeth yn Felinfoel, Gân ar un o 
bynciau mawr hanfodol yr efengyl, o dan y teitl canlynol:— 
““ Rhyfeddod y Rhyfeddodau, neu y Gair a wnaethpwyd yn 
Gnawd. Wedi ei osod allan mewn Cân Dduwiol. Gan William 
Robert. Aelod o'r Eglwys sy'n ymgynull gerllaw y Felin, 
ymhlwyf Llanelli, yn sir Gaerfyrddin. Llanymddyfri: argraph- 
wyd gan Rees Thomas. 1767.” 


YR EcrLwys Ac AppYsG. Ni fydd hanes '' gweithredoedd 
da' eglwys Felinfoel yn gyflawn, heb grybwylliad am ei haidd- 
garwch a'i hymdrech yn mhlaid addysg plant yr amgylchoedd. 
Am lawer o flynyddau, bu ysgol ddyddiol yn nglyn a'r eglwys, 
ac o dan ei nawdd. Yn 1779, yr ysgolfeistr oedd David Hughes. 
Gwel fraslun o'i fywyd yn y benod ar '' Gynorthwywyr yr 
Eglwys.” Cedwid yr ysgol yn y capel hyd 1822. — Ystyrid yr 
hen addoldy fel athrofa yr ardaloedd, a byddai llawer o blant 
tref Llanelli yn cyrchu iddi, i dderbyn addysg. Tua 1822, adeil- 
adodd yr eglwys ysgoldy gerllaw y capel, a bu llu o ieuenctyd o 
dan addysg yno am tua naw mlynedd. O gylch 1833, gwnaeth 
yr eglwys gytundeb a R. J. Nevill, Ysw., am ddarn o dir er 
helaethu yr hen fynwent, a'r pryd hwnw, aeth yr ysgoldy, gwerth 
£60, yn feddiant y boneddwr parchus. Yn fuan wedi y cyd- 
gyfnewidiad hwn, penderfynodd yr eglwys godi ysgoldy drachefn 
yn nghongl uchaf y fynwent, yn ymyl yr hen reilffordd. Yn yr 
adeilad gwell hwn y cerid yn mlaen yr ysgol, hyd ddyfodiad 
William George yn ysgolfeistr yn 1848. Cynyddodd rhifedi yr 
ysgoleigion yn fuan wedi iddo ddechreu ar ei waith, ac wrth 
weled arwyddion am ysgol dda, barnodd yr eglwys mai doeth ac 
angenrheidiol oedd cael lle helaethach, mewn man mwy cyfleus, 
a chodwyd ty newydd pwrpasol gwerth £200. Yr adeilad hwnw, 
gyda chwanegiadau, yw Ysgol y Cyngor heddyw. Yn y dyddiau 
hyny, byddai Cwrdd Eglwys Felinfoel yn gweithredu fel ““Pwyll- 
gor Addysg ” yr ardal. Ar dudalenau yr hen lyfrau cofnodion, 
ac yn gymysg a materion o ddysgyblaeth a threfniadau eglwysig, 

ceir penderfyniadau yn nglyn a'r ysgol ddyddiol. Wele 
engreiphtiau o '“ Lyfr y Cwrdd Eglwys ':— 


Fod 4/2 i gael eu talu am y glo a gafwyd at yr Ysgol ddyddiol, ac 
hefyd 10/84 am Rubanau erbyn priodas Tywysog Cymru. 


Fod benthyg yr Ysgoldy i gael ei roddi i Gyfrinfaoedd yr Odyddion a'r 
Iforiaid, er cyflwyno Tysteb i'r Brawd Wm. George, nos Sadwrn pythefnos 
i'r nesaf. 


Fod yr Eglwys yn rhoddi &l 10 0 tuag at agor y “ Drains” sydd i fod 
o dan Ysgoldy Brytanaidd y lle 


Fod rhybudd o bedair wythnos i gael ei roddi ìi —— —— yn nghylch 
ei swydd fel gwniadyddes i'r Ysgol ddyddiol. 

Fod y chwaer —— —— i gael 2/ yr wythnos am lanhau'r Ysgoldy 
Brytanaidd. 


Yn olynydd i'r athraw William George, yr hwn oedd aelod a 
swyddog yn eglwys Felinfoel, daeth Benjamin Ellis, mab yr 
enwog Cynddelw. Dechreuodd ar ei waith yn 1867, a pharhaodd 
i hyfforddi yn mhen eu ffordd, do ar ol to o blant, am un 
mlynedd a deugain. Bu yntau hefyd yn gwasanaethu yr eglwys 
am lawer blwyddyn mewn amryw swyddau. Cariwyd yr ysgol 
yn mlaen hyd sefydliad Byrddau Ysgol yn 1871: Mai 22, 1872, 
trosglwyddodd yr eglwys hi—a hi oedd yr ysgol gyntaf dros- 
glwyddwyd—i Fwrdd Ysgol Llanelli. Brys ar gael a chadw 
enwau saith ar hugain o ysgolfeistri fuont yma o dan nawdd y 
frawdoliaeth. Yn ddios, bydd pob dyngarwr a gwladgarwr yn 
ewyllysgar i gydnabod, fod yr hen eglwys yn deilwng o barch a 
diolchgarwch, am ei sel a'i haberth er sicrhau addysg elfenol i 
blant y gymydogaeth. 


CyNnyDD YR ACHOS. Naturiol iawn ar derfyn y daith yw 
bwrw golwg ar y llwyddiant a fu yn nghwrs y blwyddi. Hyd 
ddyddiau cyhoeddiad y “Llawlyfr,” y mae yn aml gyfnodau 
meithion na cheir un awgrym am rif y frawdoliaeth. Ni roddir 
yn '“ Llythyr y Gymanfa” am y blynyddau gynt nifer aelodau 
eglwysi unigol. Yn awr ac yn y man cawn gip ar “ rifedi y 
dysgyblion” yn Felinfoel. Methasom gael mwy o fanylion na 
hyn:— 

; Yn 1735, “tua 50 neu 60,” dyweder 55 
Yn 1791, 12g 


a 


HANES 


Yn 1794, 
Yn 1804, 
Yn 1841, 
Yn 1860, 
Yn 1871, 
Yn 1889, 
Yn 1909, 

6“ o gylch AU 
“o gylch” 


Wedi gweled “' rhifedi y gwyr” 
nid anfuddiol fyddai cael rhyw syniad am gynydd y gwaith yn y 
darn gwlad fu am flynyddau yn faes llafur gweinidogion Felin- 


foel. 


, 


140 
200 
550 
503 
505 
587 
802 

mewn gwahanol dymorau, 


Rhydd y rhestr isod o'r eglwysi, a nifer eu haelodau, drem 


i ni ar y llwyddiant ddilynodd ymroddiad egniol yr hen dadau 
Íu yn pregethu y gair a gweinyddu yr ordinhadau, mewn amser 


ac allan o amser, drwy yr holl ardaloedd o gwmpas. 


Dyma 


safle bresenol yr achos yn y cylch, yn ol y cyfrif diweddaraf:— 


Eglwys. 
Bancffosfelen 
Cross Hands 
Felinfoel 
Llanedi, Sardis 
Llanelli, Bethania 

;” Bethel 

a, Caersalem 
ŷr Calfaria 

ŷn Horeb 

“ Moriah 

ds Capel Sion 


Greenfield (S). 


S Emmanuel (S.) 
Llangenech 
Llangyndeyrn 
Llanon 
Llwynhendy, Soar 

a Tabernacl 
Maescanner 
Meinciau 
Pembre, Tabernacl 


ad Stepney Road... 


Pontarddulais, Calfaria 
Ponthenry 

Pontyberem 

Pwll 

Trimsaran 

Tumble 


U 


Gneinidog. 
R. H. Jones 
D. Morgans 
B. Humphreys 
R. W. Davies 
W. Trevor Jones 
Hugh Jones 
J. Lewis 
Daniel Hughes 
O. John 


E. T. Jones 

J. M. G. Owen 
E. George 

A. Morris 

R. H. Jones 

D. Williams 

J. R. Evans 

B. Williams 

T. R. Williams 
M. T. Rees 

R. E. Williams 
E. Evans 

R. W. Davies 
O. John 


Taliesin Williams ,., 


R. Owen 
H. R. Jones 


L. Rowe Williams ,,, 133 


Aelodau. 
126 

Wele yr '“' haner cant neu drigain ” yn 1795, wedi cynyddu 
yn 9322 o eneidiau. Dyna y '' ddinas fechan, ae ynddi ychydìg 
wyr,” wedi eangu yn '' ddinas aml ei phobl.” “'Amgylchwch 
Sion, ac ewch o'i hamgylch hi: rhifwch ei thyrau hi: ystyriwch 
ei rhagfuriau, edrychwch ar ei phalasau, fel y mynegoch i'r oes 
a ddelo ar ol.” 


“YR ARGLWYDD EIN DUW FYDDO GYDA NI, 
FEL Y BU GYDA'N TADAU,” 
2 Bren. viii. 57. 

